
АНЫҚТАМАЛАР

Бұл диссертациялық жұмыста келесі терминдерге сәйкес анықтамалар қолданылған:
Білім беру ресурсы – білім беру мазмұнын анықтайтын дидактикалық құндылығы бар материалдар.
Ашық білім беру ресурсы – кез-келген адамға еркін, тегін қолжетімді білім материалдары.
Цифрлық білім беру ресурсы – электрондық құрылғылар арқылы қолданылатын оқу материалдары (видео, анимация, презентация).
Цифрлық емес білім беру ресурсы – қағаз немесе нақты құралдар арқылы берілетін дәстүрлі оқыту материалдары.
Техникалық қамтамасыз ету – білім беру үдерісіне қажетті техника, жабдықтармен қамтамасыз ету (компьютер, проектор).
Ақпараттық-коммуникациялық технологиялар – ақпарат алмасуға, өңдеуге, беруге арналған технологиялар жүйесі.
Интернет желісі – ғаламдық ақпарат алмасу жүйесі, желілерді байланыстыратын орта.
Компьютерлік технология – компьютер арқылы ақпаратты өңдеу, сақтау және тарату әдістері.
Электрондық білім беру ресурстары – сайт, бағдарлама, платформа арқылы қолданылатын оқу материалдар жиынтығы.
Ақпаратты цифрлық тасушылар – ақпарат сақтайтын электрондық құрылғылар (флешка, диск, қатқыл диск, гугл диск)
Фотолар – көрнекілік ретінде қолданылатын фотосуреттер.
Бейнефрагменттер – оқу мақсатында қолданылатын қысқа видео үзінділері.
Интерактивтік құралдар – білім алушыларды белсенді әрекетке қатыстыруға арналған құралдар.
Графикалық мәтіндер – ақпаратты графикалық түрде бейнелейтін жазбалар (кесте, диаграмма).
Диаграммалар – статистикалық мәліметті көрнекі түрде көрсететін графикалық бейне.
Мәтіндік құжаттар – ақпараттың мәтін түрінде берілген құжаттары (Word, PDF).
Аудиоматериалдар – дыбыс арқылы берілетін оқу ақпараттары (аудиожазба, подкаст). 
Визуалды материалдар – көзбен көруге арналған кез-келген көрнекілік (сурет, бейне, плакат).





БЕЛГІЛЕУЛЕР МЕН ҚЫСҚАРТУЛАР

ҚР – Қазақстан Республикасы
ҚРЗ – Қазақстан Республикасының Заңы
ҚРМЖМБС – Қазақстан Республикасының мемлекеттік жалпыға міндетті білім беру стандарты
ЖОО – жоғары оқу орны
Абай атындағы ҚазҰПУ – Абай атындағы Қазақ ұлттық педагогикалық университеті
М.Өтемісов атындағы БҚУ – Махамбет Өтемісов атындағы Батыс Қазақстан университеті
БОПӘ – бастауышта оқыту педагогикасы мен әдістемесі
ОБ – оқу бағдарламалары
ББСМ – болашақ бастауыш сынып мұғалімі
ЭТ – эксперимент тобы
БТ – бақылау тобы
ББР – білім беру ресурстары
ЖИ – жасанды интеллект
ОӘК – оқу-әдістемелік кешен
БӨЖ – білім алушының өзіндік жұмысы
ДББР – дәстүрлі білім беру ресурстары
ЦББР – цифрлық білім беру ресурстары
СЖБАТ – студенттің жеке білім алу траекториясы





















КІРІСПЕ

Зерттеудің көкейкестілігі.  Қоғамда  цифрлық білім беру ресурстарының соңғы жылдардағы даму қарқыны инновациялық технологиялар жетістіктерін кең арнада қолдана алатын білікті мамандардың  қажеттілігін арттырып отыр. Ал бұл болашақ педагогтің, соның ішінде бастауыш сынып мұғалімінің кәсіби  даярлығының жеткілікті көлемі мен жоғары деңгейін талап етеді.  
Осыған сәйкес болашақ педагогтерді даярлаудың сапасын арттыру, күн сайын жетіліп жатқан технологиялық жаңашылдықты  білім беру процесінде қолдануға тез әрі сапалы бейімдеу мәселелерінің дұрыс  шешілуінде білім беру ресурстарының орны мен маңызын дидактикалық тұрғыдан зерттеу, әдістемелік мүмкіндіктерін жүйелеу қажеттілігі күн тәртібіне айқын қойылып отыр. Қазақстан Республикасы Президенті  2025 жылғы 28 қаңтарда сөйлеген сөзінде мұғалімдер даярлауға өзгерістер енгізудің бірқатар шараларын атап өтіп,  «жаппай цифрландыру дәуіріне, яғни жаңа технологиялық ахуалға сақадай сай тұруымыз қажеттігін» атап көрсетіп, болашақ педагогтің бәсекеге қабілетті, кәсіби құзыретті, практикалық тәжірибеге бейім, өзінің болашақтағы кәсіби іс-әрекетіне қызығатын, кәсіби іскерліктері мен дағдылары  қалыптасқан, білімді де білікті маман болуы қажеттілігіне мән берілген [1]. 
Қазақстандық білім беру жүйесінде жасанды интеллектіні (ЖИ) тиімді пайдалану дидактикалық тұрғыдан қарастырылуда. Білім беру процесінде  жасанды интеллектіні енгізудің негізгі міндеті мұғалімдерді алмастыру емес, ол – мұғалімдерді ЖИ-ге тапсыруға болатын күнделікті жұмыстан босатып, басқа да басым міндеттерге уақыт бөлу екендігі белгілі. Мұғалім бір оқушының үй тапсырмасын тексеруге 5-10 минут жұмсаса, жасанды интеллект оны 20-30 секундта орындайды. Мұндай жағдайда адамның зияткерлік ресурстарын пайдаланудан гөрі машинаға мұндай тапсырмаларды беру ұтымды болып көрінеді [2].
Қазақстан Республикасында жоғары білім мен ғылымды дамытудың 2023-2029 жылдарға арналған тұжырымдамасында жоғары білім беруді цифрландыру, оқыту сапасын арттыру үшін цифрлық платформаларды, курстарды басқарудың онлайн жүйелерін енгізу қажеттігін баса көрсетіп, студенттерге жеке қолдау көрсету үшін жасанды интеллект пайдалану міндеттелген  [3].
Қазақстанда жасанды интеллектінің ұлттық платформасын құру мәселесі де қолға алынып, қарқынды шешімдер қабылдануда. Құрылатын «платформа деректер жиынтығы, есептеу қуаты және басқа жасанды интеллект құралдары сияқты қажетті ресурстарды қамтиды. Ол мемлекеттік органдарға, стартаптарға, жоғары оқу орындары үшін қолжетімді болады. 2029 жылға қарай платформада жыл сайын 25-ке дейін жасанды интеллект өнімдерін әзірлеу жоспарланып отыр» [4]. Бұл құрылатын платформаны да болашақ педагогтерді кәсіби іс-әрекетке даярлауда білім беру ресурстарының көзі ретінде қолдану жолдарын тану мүмкін болады.
Ал бұл болса, болашақ педагогтердің жоғары білім алу барысында келешектегі кәсіби қызметіне цифрлық білім беру ресурстарымен қарулануы қажеттілігін арттырады.  
Болашақ педагогтерді кәсіби іс-әрекетке даярлауда  білім беру ресурстарын негіз ету арқылы студенттердің сыни ойлауын дамытып,  педагогтерді дайындау сапасын арттыру мүмкін болады. Заманауи білім беру ресурстарын пайдаланудың  уақыт талабымен үндесетін тәсілдемелері болашақ бастауыш сынып мұғалімдерін даярлау процесін өзара қарым-қатынас жасайтын кәсіби іс-әрекетке бағдарлап, студенттердің инновациялық ойлауын дамытады. 
Білім беру ресурстарын тиімділікпен қолдану, сөзсіз, жоғары оқу орындарында болашақ бастауыш сынып мұғалімдерін кәсіби іс-әрекетке даярлаудың табысты жүзеге асырылуының көрсеткіші болып табылады. Білім беру ресурстарының сапалылығына мән бере отырып, қолдану әдістерін белгілі бір жүйеге түсіріп, студенттердің болашақ педагогтік кәсіби іс-әрекетін меңгеруді сапалы деңгейге көтеруге мүмкіндік тудыратын ғылыми тұрғыдан негізделген әдістемелік жүйенің негізгі аспектілері анықталады. Білім беру ресурстарының неғұрлым мол болуы және олардың студенттер үшін қолжетімді болуы студенттердің тілдерді (екі, үш немесе көп тіл білу) білу, ойлау қабілеті, ақпараттық мәдениеті қалыптасуы, тұлғалық, кәсіби тұлғалық қасиеттері қалыптасып, дамуы сияқты интеллектуалдық даярлығына да тікелей байланысты болып табылады. Болашақ бастауыш сынып мұғалімдерін кәсіби іс-әрекетке білім беру ресурстарының негізінде даярлауда, ең басты мәселе - білім беру ресурстарының студент үшін және профессорлық-оқытушылық құрам үшін де қолжетімді болуы және алуан түрлі болуы. 
Білім беру ресурстарының сан түрлі болуы студенттердің білім алу, кәсіби іс-әрекеттерді меңгеру процесінің ұжымдық, жеке жұмыстар орындауына мүмкіндік береді. Атап айтсақ, электрондық оқулықтар, электрондық оқу құралдары, мультимедиалық оқу-әдістемелік мүмкіндіктер, онлайн-курстар, бейнесабақтар, виртуалды лаборатория, интернеттегі білімдік ресурстар қазынасы болашақ бастауыш сынып мұғалімдерінің сапалы даярлануына мүмкіндіктер береді. 
[bookmark: _Hlk223618813]Болашақ бастауыш сынып мұғалімін кәсіби іс-әрекетке даярлау барысында білім беру ресурстарының дәстүрлі және заманауи, цифрлық, электрондық түрлерінің екеуінің де маңызы үлкен. Кітапханалардағы оқу құралдары мен қосымша әдебиеттер, баспалар, газет-журналдар, қазіргі уақытта көп ретте, мультимедиалық басылымдармен ауыстырылып жатқаны белгілі. Алайда, қағаз білім ресурстарының маңыздылығы әлі де болса зор екенін атап кету керек.   
Цифрлық білім беру ресурстарының соңғы жылдардағы даму қарқыны енді оны қолданудың түрлі әдістемелік жүйелерін әзірлеуді және оларды қолданудың тиімді жолдарын анықтауды қажет етіп келеді. Университеттегі, республика деңгейіндегі, халықаралық деңгейдегі онлайн-курстар, компьютерлік-электрондық оқу құралдары, виртуалды зертханалар, мәліметтер базасы – барлығы болашақ бастауыш сынып мұғалімін кәсіби іс-әрекетке даярлауда көзделген игі нәтижеге қол жеткізуде жаңа тыныс беріп, сапалы нәтижеге жеткізетін білім қоры, сондықтан оларды пайдаланудың жаңа нысандарын, қажетті әдіс-тәсілдер жүйесін қалыптастыру мен енгізу жолдарын зерделеу қажет.
[bookmark: _Hlk223606592]Білім беру ресурстары студенттердің білім алуында және  оқытушылардың білім беру ісінде жаңа мүмкіндіктер туғызып, оқу материалдарының қолжетімділігін жақсартады. Білім алу процесін студенттер үшін де, оқытушылар үшін де қажеттіліктеріне бейімдеуіне мүмкіндіктер жасайды. Әсіресе, болашақ педагогтерді кәсіби іс-әрекетке даярлауда білім беру ресурстарының атқаратын қызметі үлкен. Болашақ педагогтерді кәсіби іс-әрекетке даярлау мәселесі қазіргі күні Қазақстандағы білім жүйесі үшін аса маңыздылығымен күн тәртібіне қойылып отыр деп айтуға болады. Өйткені «Келешек мектептері» [5] жобасына байланысты, оқу-білім беру бағдарламаларының сапасы жаңалануына байланысты, болашақ педагогтерді даярлауды да жаңа сапалы деңгейге көтере отырып даярлау міндеті туындайды. Заманауи келешек  мектепте жұмыс жасайтын болашақ педагогтердің жаңа лебін даярлау қазіргі кезеңде қарқынмен қолға алынып отырғаны белгілі. Осындай жаңару процесін ұйымдастыруда сол жүйеде жұмыс жасайтын болашақ бастауыш сынып мұғалімдерін даярлаудың жаңа жолдарын іздестіріп, оның ішкі мазмұнында білім беру ресурстарын пайдалану жолдарын орнықтыруға арналған әдістемесін анықтап, оны теориялық негіздеу және тиімділігін эксперимент жүзінде тексеру күн тәртібіне өзектілігімен қойылып отырғаны белгілі. Жаңа сападағы бастауыш сынып мұғалімінің тұлғасын «Келешек мектептері» ұлттық жобасымен және педагогикалық білімнің заманауи тұжырымдамасын әзірлеп, сол бағытта  жүзмың жаңашыл мұғалімді даярлау [6] міндетімен байланыстыру білім ресурстарын қолданудың маңызды орнын айқындай түседі. 
Мақсатты түрде болашақ бастауыш сынып мұғалімдерін кәсіби іс-әрекетке даярлау процесін білім беру ресурстарын негіз ете отырып ұйымдастыру  студенттердің дәстүрлі және электронды, цифрлық білім беру ресурстарын әзірлеуге және сабақ беруде сапалы қолдануға дайындығын қалыптастырады.
Мәселенің ғылымда қарастырылу деңгейі. - кәсіби іс-әрекеттің философиялық негізі Әбунасыр әл-Фараби [7], Жүсіп Баласағұни [8], Махмуд әл-Қашғари [9], әл-Хорезми [10], Қожа Ахмет Ясауи [11] сияқты ұлы ойшылдардың  еңбектерінен бастау алған; 
- педагогтердің кәсіби іс-әрекетінің негізін Ы.Алтынсарин [12], А.Байтұрсынұлы [13]  оқу, білімнен іздестірген;   
- болашақ мұғалімдердің кәсіби іс-әрекетінің теориялық-әдіснамалық негіздерін Н.Д.Хмель [14],  Қ.Құдайбергенов [15], Р.Қоянбаев [16], Ж.Наурызбай [17], К.Ж.Қожахметова [18], С.Қалиев [19], С.Ұзақбаева [20] қарастырған және  Қ.Жарықбаев [21],  Ж.Ы.Намазбаева [22] т.б. ғалымдар психологиялық негіздерін жүйелеген;
[bookmark: _Hlk223596336][bookmark: _Hlk223599830]- бастауыш сынып мұғалімдерін даярлау мәселелерін: кәсіби-дидактикалық құзыретін қалыптастыру (Барсай Б.Т. [23]); кәсіби іс-әрекетке даярлау (Джанбубекова М.З. [24]);  әлеуметтік зияттылығын дамыту (Умирбекова А.Н. [25]); метақұзыреттілігін дамыту (Жанадилова Қ.Б. [26]); инновациялық әрекетке даярлау (Стамбекова Ж. [27]); кретивті құзыреттілігін қалыптастыру (Жұмаш Ж. [28]);   (ақпараттық білім ортасын жобалауға даярлау (Жияшева Ж. [29]); көптілді оқытуға даярлау (Кыдырбаева Г.Б. [30])  бойынша өз зерттеулерінде қарастырған;
[bookmark: _Hlk223598973]- болашақ бастауыш сынып мұғалімдерінің әдістемелік даярлығын қалыптастыру  мәселелерін С.Рахметова [31], Қ.Аймагамбетова [32], Т.Қ.Оспанов [33], Ш.Х.Құрманалина [34],  А.Е.Жұмабаева [35], Ж.Т.Қайыңбаев [36], Б.М.Қосанов [37] т.б. ғалымдар қарастырған;
[bookmark: _Hlk223688706]- педагогикалық жоғары оқу орны оқу үдерісінде оқыту технологияларын қолдану және білім беруді ақпараттық технологияландыру мәселесі  ТМД ғалымдары: С.И.Архангельский [38], С.Е.Архипова [39], В.П.Беспалько [40], Ю.К.Бабанский [41], Е.С.Полат [42], В.В.Краевский [43], В.М.Монахов [44],   С.С.Гамидов [45], Л.В.Занков [46], М.В.Кларин [47], Т.Ш.Домаев [48], Г.К.Селевко [49] Л.С.Подымова [50], О.А.Абдуллина [51] және т.б.  еңбектерінде зерделенген;
[bookmark: _Hlk223599336]- болашақ педагогтерді кәсіби іс-әрекетке даярлауда компьютерлік, цифрлық технологияны негіз етудің түрлі қырларын Б.Әбдікәрімұлы [52], Д.М.Жүсібалиева [53], В.В.Егоров [54], Г.К.Нұрғалиева [55], Қ.Қабдықайырұлы [56], Ж.А.Қараев [57], С.М.Кеңесбаев [58], К.Ж.Бұзаубақова [59],   Ж.У.Кобдикова [60], А.Е.Сағымбаева [61] т.б. ғалымдар зерттеген;
[bookmark: _Hlk223600318]- білім беру технологиялары арқылы болашақ бастауыш сынып мұғалімдерінің кәсіби даярлау мәселелері Оспанбекова М.Н. [62], апараттық технологиялар негізінде Уайдуллақызы Э. [63], Мулдабекова К.Т. [64],  Сартаева Н.Т. [65],  Асылжанова Д.Е. [66]. 
[bookmark: _Hlk223631743]Жоғарыда көрсетілген еңбектерге жасалған талдау білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау мәселесінің арнайы зерттелмегенін көрсетті. Мәселенің көкейкестілігін талдау барысында білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау үдерісін жүзеге асыруда қоғамның сұранысы мен педагогика ғылымында, оның теориялық және әдістемелік  негізделуі арасында қарама-қайшылықтар бар екендігі айқындалды:
– білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауға қоғамның сұранысы мен оның практикада жүзеге асырылмағандығы арасында;
– білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау қажеттілігі мен оның зерттелу деңгейінің теориялық, әдістемелік тұрғыдан жеткіліксіздігі арасында; 
– білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауды жоғары оқу орны білім беру үдерісіне ендіру қажеттігі мен оны жүзеге асыру әдістемесінің жасалмағандығы арасында.
Айқындалған қарама-қайшылықтар зерттеу жұмысымыздың негізгі мәселесін анықтады, ол білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың теориялық-әдіснамалық  негіздерін айқындау және оның  әдістемелік жүйесін  ұсынып, тәжірибеде жүзеге асыру қажеттілігімен анықталады. Аталған қарама-қайшылықтардан туындаған зерттеу мәселесі бізге тақырыпты «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» деп таңдауға негіз болды.
Зерттеу нысаны: білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау үдерісі.
Зерттеу пәні: білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау әдістемесі.
Зерттеу мақсаты: білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауды теориялық-әдіснамалық тұрғыда негіздеу және әдістемесін жасау, оның тиімділігін педагогикалық тәжірибеден өткізу.
Зерттеу міндеттері:
1) «білім беру ресурстары» ұғымы мен «білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігінің мәні мен мазмұнын нақтылау;
2) болашақ бастауыш сынып мұғалімдерін кәсіби даярлауды іс-әрекет теориясы тұрғысынан тану;
3) білім беру ресурстарын болашақ бастауыш сынып мұғалімдерін кәсіби іс-әрекетке даярлау құралы ретінде сипаттау; 
4) білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау үдерісінің құрылымдық-мазмұндық моделін жасау;
5) білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың  әдістемелік жүйесін  жасау, оның тиімділігін тәжірибелік-эксперименттен тексеруден өткізу. 
[bookmark: _Hlk219970228][bookmark: _Hlk219992874][bookmark: _Hlk219970413]Зерттеудің ғылыми болжамы: егер зерттеу мәселесінің теориялық-әдіснамалық негіздері айқындалып, білім беру ресурстары арқылы болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделі мен әдістемелік жүйесі дайындалып, жүзеге асырылса, онда болашақ педагогтердің 	мотивациялық-бағдарлы, мазмұндық-танымдық, іс-әрекеттік-рефлексивті сапаларының дамуына және заманауи кәсіби іс-әрекетке бағдарланған жасампаз педагогтің қалыптасуына мүмкіндік туады, өйткені олардың педагогикалық кәсіби іс-әрекетке даярлығы тұжырымдамалық, технологиялық, өлшемдік тұрғыдан қамтамасыздандырылады және білім беру ресурстарын жасау және  пайдалану процесінде жүзеге асырылады. 
Зерттеудің жетекші идеясы: болашақ бастауыш сынып мұғалімдерін кәсіби іс-әрекетке даярлауда білім беру ресурстарының дәстүрлі және инновациялық түрлерін  тиімді пайдалану заманауи педагогикалық іс-әрекетке даяр, практикаға бағдарланған, кәсіби-тұлғалық сапалары дамыған, бәсекеге қабілетті, жасампаз педагогтерді даярлауға септігін тигізеді. 
Зерттеудің теориялық-әдіснамалық негіздері: қазақстандық жоғары білім беру жүйесінің қалыптасуы мен даму заңдылықтары, дәстүрлі білім беру ресурстарының тиімділігі мен ақпараттық-коммуникациялық, цифрлық, электрондық білім беру ресурстарының тиімділігін зерттеген еңбектер, болашақ бастауыш сынып мұғалімінің кәсіби іс-әрекетке даярлау үдерісінің  технологиясын, педагогтік кәсіби іс-әрекеттің өзіндік ерекшеліктерін, білім беру ресурстарының болашақ педагогтің кәсіби-іс-әрекетінің заманауи құраушы компоненті ретінде орын алу жолдарын қарастырған зерттеулер мен еңбектер құрайды.
Зерттеу көздеріне: Қазақстан Республикасының Конституциясы, Қазақстан Республикасының «Білім туралы» Заңы, Қазақстан Республикасында жоғары білім мен ғылымды дамытудың 2023-2029 жылдарға арналған тұжырымдамасы, жалпыға міндетті бастауыш білім берудің мемлекеттік стандарты, зерттеу жұмысының тақырыбы мен мақсат-міндеттеріне, зерттеу логикасына сәйкес отандық  және шетел ғалымдарының философиялық, педагогикалық, психологиялық еңбектері мен зерттеулері, бастауыш білім беру деңгейінің пәндік оқу бағдарламалары, оқулықтар, оқу-әдістемелік кешендер мен құралдар, интернет-ресурс пен электрондық оқу құралдары, мерзімдік баспасөз беттері және ғылыми-әдістемелік  ақпараттар, бастауыш сынып мұғалімдерінің іс-тәжірибесі және озат үлгілері, зерттеуші автордың жеке педагогикалық тәжірибесі алынды.
Зерттеу әдістері. Теориялық әдістер: философиялық, педагогикалық, психологиялық, бастауышта оқыту әдістемесі салалары бойынша зерттеулер мен еңбектерді талдау, жинақтау, топтастыру, қорытындылау, жалпылау, жалқылау, салыстыру, жіктеу, нақтылау, нәтижелерді жобалау, модельдеу. Эмпирикалық әдістер: Google сауалнама, бақылау, диагностикалау, тәжірибе жүргізу, эксперимент нәтижесін бақылау, нәтижелерді математикалық және статистикалық талдау, сараптау.
Зерттеу кезеңдері. Зерттеу 2023-2026 жылдары аралығында жүргізіліп, өзара байланысты үш кезеңді құрайды. 
Бірінші кезеңде (2023-2024 жылдар) диссертациялық зерттеу тақырыбы бойынша педагогиканың, психологияның, педагогикалық психологияның, дидактиканың, жаңа педагогикалық технологиялар теориясының, нормативтік-әдістемелік, ақпараттық-коммуникациялық технологияны қолдану дидактикасы, білім беру ресурстарының түрлері мен ерекшеліктері, цифрлық білім беру ресурстарының дидактикалық потенциалы, педагогтік кәсіби іс-әрекетке даярлау  мәселесіне байланысты отандық және шетелдік ғылыми-зерттеу еңбектер, монографиялар мен ғылыми-әдістемелік мақалалар, үздік педагогтік тәжірибелер талданды. Теориялық талдау нәтижесінде  білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық тұғырлары анықталды, теориялық негіздері жүйеленді. Зерттеу жұмысының теориялық негізі айқындалып, соның негізінде практикалық бағыттары түзілді. 
[bookmark: _Hlk219992572]Екінші кезеңде (2024-2025 жылдар) жүргізілген жұмыстар, негізінен, білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделін әзірлеумен, ұсынылатын модельдің іске қосылу логикасы мен әдістерін жүйеге түсіріп, біртұтас әдістемесін әзірлеумен, педагогикалық тәжірибелік-эксперимент жұмысының оқыту-қалыптастыру кезеңін ұйымдастырып, әдістеменің тиімділігін тексерумен байланысты жүргізілді.
Үшінші кезеңде (2025-2026 жылдар) білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау әдістемесі сыналған педагогикалық тәжірибелік-эксперимент жұмысының қорытынды бақылау кезеңі өткізіліп, алынған нәтижелерге бағалау мен түзетулер жасалынды, жалпы зерттеу жұмысының түйінді нәтижелері жинақталып, зерттеудің қорытындысы жасалынды. 
Зерттеудің ғылыми жаңалығы мен теориялық маңыздылығы
[bookmark: _Hlk219993636]- білім беру ресурстары арқылы болашақ бастауыш сынып мұғалімдерін кәсіби іс-әрекетке даярлаудың теориялық-әдіснамалық негіздері айқындалды;
-	білім беру ресурстары болашақ бастауыш сынып мұғалімдерін кәсіби іс-әрекетке даярлаудың құралы ретінде сипатталды;
- білім беру ресурстары арқылы болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделі дайындалды; 
-	білім беру ресурстары арқылы болашақ бастауыш сынып мұғалімдерін кәсіби іс-әрекетке даярлаудың әдістемелік жүйесі жасалып, тиімділігі тәжірибелік-эксперимент жағдайында дәйектелді, ұсыныстар берілді. 
[bookmark: _Hlk221090609][bookmark: _Hlk224395346]Зерттеу жұмысының практикалық маңыздылығы: «Білім беру ресурстарын цифрлық форматта дайындау әдістемесі» тақырыбы бойынша элективті курстың оқу бағдарламасы мен болашақ бастауыш сынып мұғалімдеріне оқылып жатқан «Бастауыш мектепте қазақ тілін оқыту әдістемесі», «Әдебиеттік оқу әдістемесі» курстары бойынша  ББР әдістемелік жүйесі құрастырылды.
«Бастауыш білім берудегі заманауи ресурстар» атты оқу құралы және электрондық оқу құралы әзірленді. Оқу құралы мен электрондық оқу құралын студенттер және бастауыш сынып мұғалімдерінің біліктілігін жетілдіру курстарында  пайдалануға болады.
Зерттеудің қорғауға ұсынылатын қағидалары
1. «Білім беру ресурстары» ұғымы  білім алушының оқу нәтижелеріне қол жеткізуі үшін қолайлы оқыту технологиялары мен оқу әдістерін қолдануды меңгеруге тірек болатын, бірыңғай ақпараттық білімдік орта ұйымдастыруға бағытталған, білім берудің сапасын көтеруге қатысатын құралдар жүйесі ретінде сипатталады.
«Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігі жоғары педагогикалық білім беруде білім алушының  білім беру ресурстарын танып-білу, оны жасау-үйрену және қолдану-дағдылануға негізделген инновациялық процесс боп танылады.
«Білім беру ресурстары» ұғымы мен «білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігінің нақтыланған мәні мен олардың құрылымы оқыту үдерісін ұйымдастырудың ғылыми-әдістемелік негізін жасаудың базасы болып табылады. 
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық негізін жүйелілік, тұлғалық-бағдарлы, іс-әрекеттік, орта, құзыреттілік, инновациялық-технологиялық тұғырлары құрайды.
2. Білім беру ресурстары  білім алушының оқу нәтижелеріне қол жеткізуі үшін қолайлы оқыту технологиялары мен оқу әдістерін қолдануды меңгеруге тірек болатын, бірыңғай ақпараттық білімдік орта ұйымдастыруға бағытталған, білім берудің сапасын көтеруге қатысатын құралдар жүйесі ретінде танылды. 
3.  Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау үдерісінің   құрылымдық-мазмұндық моделі – бұл күтілетін нәтижеге жетудің теориялық-әдіснамалық негіздері айқындалған, даярлау үдерісінің өзара байланысқан мотивациялық-бағдарлы, мазмұндық-танымдық, іс-әрекеттік-рефлексивті компоненттерінен құралып, оларды сипаттайтын өлшемдер мен көрсеткіштері анықталған, іске асыру әдістері мен құралдары нақтыланған, нәтижелердің деңгейлік сипаттамалары белгіленген біртұтас құрылым болып табылады.
4. Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдістемелік жүйесіне кіретін элективті курс оқу бағдарламасы мен болашақ бастауыш сынып мұғалімдеріне арналған «Бастауыш мектепте қазақ тілін оқыту әдістемесі», «Әдебиеттік оқу әдістемесі» курстары бойынша білім беру ресурстары әдістемелік топтамасы, «Бастауыш білім берудегі заманауи ресурстар» атты оқу және электрондық оқу құралдары болашақ бастауыш сынып мұғалімдерінің кәсіби іс-әрекетінде компьютерлік, ақпараттық-коммуникациялық технологияларды пайдалану деңгейі жай пайдаланушыдан енді дамытушы, әзірлеуші деңгейіне өсуіне қажетті мүмкіндіктер ашады. 
Зepттeу бaзacы: тәжірибелік-эксперимент жұмысы Абай атындағы Қазақ ұлттық педагогикалық университеті мен М.Өтемісов атындағы Батыс Қазақстан университеті білім алушыларымен жүргізілді. Барлығы – 134 білім алушы.  
Зерттеудің талқылануы мен жариялануы. Диссертациялық жұмыстың мазмұны бойынша 8 ғылыми еңбек жарық көрді. Оның ішінде 1 мақала Web of Science және Scopus халықаралық деректер базасы тізіміндегі ғылыми журналдарда, 2 мақала ҚР Ғылым және жоғары білім министрлігі Ғылым және жоғары білім саласында сапаны қамтамасыз ету комитеті ұсынған ғылыми басылымдарда, 5 мақала жақын және алыс шет елдерде өткізілген халықаралық-практикалық конференция материалдарында жарияланды. 
1. Assessing Teacher Trainees’ Readiness for Integrating Educational Resources: Confidence, Skills, and Barriers. International  Journal of
Information and Education Technology (IJIET) Vol.15, No.11, November 2025, pp 2552-2560 DOI: 10.18178/ijiet. 2025.15.11.2451. (Co-authored by: Dina Khabiyeva 70%, Aziya Zhumabayeva 5%, Inkar Khassanova 5%, Gulzhan Yergaliyeva 5%, Marat Azhgaliyev 5%, Aliya Kazetova 5%, Aliya Kuralbayeva 5%)
ҚР Ғылым және жоғары білім саласында сапаны қамтамасыз ету комитеті ұсынған басылымдарда 2 мақала жарияланды: 
	2. Білім беру ресурстары арқылы болашақ педагогтерді кәсіби іс-әрекетке даярлау мүмкіндіктері // Абай атындағы Қазақ Ұлттық педагогикалық университетінің Хабаршысы, «Педагогика ғылымдары» сериясы №3 (83), 177-188 бет. Алматы, 2024. Мақаланы жазудағы докторанттың үлесі – 95%, Қосалқы автор: Жумабаева А.Е. – 5%.
	3. Digital transformation of education: new pedagogical approaches // Абай атындағы Қазақ Ұлттық педагогикалық университетінің Хабаршысы, «Педагогика ғылымдары» сериясы №3(87), 103-109 бет. Алматы, 2025. Мақаланы жазудағы докторанттың үлесі – 100%.
Шет елдік және отандық халықаралық конференция материалдары басылымдарында 5 мақала жарық көрді: 
4. Хабиева Д.Г. Білім беру ресурстарын жоғары мектептің оқу үрдісінде қолдану // «Білім берудегі инновациялар: тәжірибе, мәселелер және перспективалары» атты ғалымдар мен мұғалімдердің III халықаралық ғылыми-практикалық конференциясының ғылыми мақалалар жинағы. 319-322 бет. Алматы, 24 мамыр, 2024 жыл. Мақаланы жазудағы докторанттың үлесі – 100%.
5.  Хабиева Д.Г. Особенности применения образовательного ресурса в обучении студентов // «Современное воспитание растущего человека. Новые контексты взаимодействия образовательных учреждений и семьи» атты халықаралық ғылыми-практикалық конференциясының ғылыми мақалалар жинағы. 191-194 бет. Белгород, РФ. 14-15 қараша, 2024 жыл. Мақаланы жазудағы докторанттың үлесі – 100%.
6.  Хабиева Д.Г. Болашақ бастауыш сынып мұғалімдерін кәсіби іс-әрекетке дайындау // «Профессор Отарәлі Бүркіттің лингвистикалық мұрасы, қазіргі қазақ филологиясының парадигмалары» атты халықаралық ғылыми-тәжірибелік конференциясының ғылыми мақалалар жинағы. 213-217 бет. Орал, 13 желтоқсан, 2024 жыл. Мақаланы жазудағы докторанттың үлесі – 100%.
7. Хабиева Д.Г. Білім беру ресурстарының болашақ бастауыш сынып мұғалімдерін дайындаудағы маңызы // «Заманауи бастауыш білім беру: жаһандану мәселелері және цифрлық трансформация» атты халықаралық ғылыми-практикалық конференциясының ғылыми мақалалар жинағы. 512-518 бет. Алматы, 25 сәуір, 2025 жыл. Мақаланы жазудағы докторанттың үлесі – 100%.
8. Хабиева Д.Г. Бастауыш мектепте білім беру ресурстарын қолданудың маңызы // «Білім мен ғылымдағы цифрлық трансформация: жаңа мүмкіндіктер мен даму бағыттары» атты халықаралық ғылыми-тәжірибелік конференциясының ғылыми мақалалар жинағы. 650-653 бет. Астана, 2025 жыл. Мақаланы жазудағы докторанттың үлесі – 100%.
Диссертацияның көлемі мен құрылымы. Диссертация кіріспеден, үш тараудан, қорытындыдан, пайдаланылған әдебиеттер тізімінен, қосымшадан тұрады.
Кіріспенің мазмұны  зерттеу жұмысының өзектілігі, зерттеу нысаны мен зерттеу пәні, теориялық-әдіснамалық негіздер, зерттеу әдістері, зерттеудің теориялық және практикалық жаңашылдығы, қорғауға ұсынылатын тұжырымдардан тұрады.
Бірінші тарау «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың теориялық-әдіснамалық негіздері» деп аталады. Мұнда білім беру ресурстары ұғымы мен білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау түсінігінің мәні мен құрылымы қарастырылып, болашақ бастауыш сынып мұғалімдерін кәсіби даярлауды іс-әрекет теориясы тұрғысынан тану нәтижесінде білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық тұғырлары мен ұстанымдары жүйеленді.
Екінші тарау «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауды модельдеу» деп аталынып, осында білім беру ресурстарын болашақ бастауыш сынып мұғалімдерін кәсіби іс-әрекетке даярлаудың құралы ретінде қарастыру арқылы, болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемелік жүйесі анықталды. Соның негізінде білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделі жасақталды. Модельдің компоненттері және оларды жүзеге асыру технологиясы нақтыланды.
Үшінші тарау «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың тәжірибелік-эксперимент жұмыстары» деп аталып, мұнда педагогтік тәжірибелік-эксперимент жұмыстарының құрылымы, жүргізу логикасы, әдістемелік құрамы мен іске асыру жолдары, тәжірибелік-эксперименттік жұмыстың анықтаушы кезеңі, оқыту-қалыптастырушы кезеңі, бақылау-тексеру кезеңдерінің мақсат-міндеттері айқындалып, әр кезеңге белгіленген міндеттерді шешу бойынша жұмыстар орындалды.
Қорытындыда зерттеу жұмысы бойынша түйіндер мен зерттеу процесінде нақтыланған ұсыныстар жасалынды.



















1 БІЛІМ БЕРУ РЕСУРСТАРЫ НЕГІЗІНДЕ БОЛАШАҚ БАСТАУЫШ СЫНЫП МҰҒАЛІМДЕРІН КӘСІБИ ІС-ӘРЕКЕТКЕ ДАЯРЛАУДЫҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ
 
1.1 «Білім беру ресурстары» ұғымы мен «білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігінің мәні және мазмұны 
Жоғары білім беру жүйесінде жаңа технологияларды белсенді қолдануды қарастыру жағдайында білім беру ресурстарының кәсіби іс-әрекетке баулудағы орасан мүмкіндіктерін теориялық және қолданбалы тұрғыдан зерттеу өзекті болып саналады. Өйткені қазіргі кезеңде болашақ педагогтерді кәсіби даярлаудың өзі ақпараттық және коммуникациялық технологияларды барынша мол және қарқынмен қолдануды, әлемдік білім ресурстарының қолжетімділігін белсенді қолдануды қажет етіп отыр.
 Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау мәселесіне зерттеу жүргізбес бұрын ««білім беру ресурстары» ұғымының мәнін анықтап алуды және мазмұндық ерекшеліктеріне талдау жасауды жөн көрдік. 
Сондай-ақ, зерттеу барысында диссертацияның түйінді ұғымы «білім беру ресурстары» түсінігінің негізі ретінде «көрнекілік», «оқу құралдары» мәселесін  қарастырған шетелдік және отандық еңбектерге  талдау жасалды.  
Я.А.Коменский – оқытуда көрнекілік қағидасын алғаш негіздеген педагогтардың бірі. Ол оқытуда кітап, сурет, модельдер мен басқа да оқу құралдары білімді жеңіл әрі түсінікті меңгеруге көмектесетін маңызды құралдар деп есептеген [67].
К.Д.Ушинский оқытуда оқу құралдарының рөлі өте маңызды екенін атап көрсеткен. Оның пікірінше, оқулықтар, көрнекі құралдар және әдістемелік материалдар оқушылардың білімді дұрыс әрі саналы меңгеруіне көмектеседі. Мұғалім жоғарыдағы оқу материалдарын дұрыс таңдап, оларды тиімді пайдаланғанда ғана оқыту нәтижелі болады [68].
Л.С.Выготский білім беру процесінде қолданылатын құралдар мен ортаның оқушының танымдық дамуына әсер ететінін айтқан. Оның пікірінше, оқу құралдары оқушының ойлау қабілетін, тілін және шығармашылық мүмкіндіктерін дамытуға ықпал етеді [69].
И.Г.Песталоцци оқыту барысында көрнекілік пен тәжірибеге негізделген құралдарды қолдану қажет екенін көрсеткен. Оның ойынша, оқу құралдары  баланың сезім мүшелері арқылы қабылданатын материалдардан тұруы тиіс, өйткені бала нақты заттарды көріп, ұстап, тәжірибе арқылы жақсы үйренеді [70]. 
Біз осы ғалымдардың еңбектерінде берілген «көрнекілік», «оқу құралдарының» білімді жеңіл әрі түсінікті меңгеруге көмектесетін маңызды құрал; оқу құралдарын тиімді пайдалану арқылы оқытуды нәтижелі ету; оқу материалдары  оқушының танымдық дамуына әсер етуші құрал; оқу құралдары  баланың сезім мүшелері арқылы қабылданатын материалдардан тұруы тиіс тұрғысынан қарастырылғанын байқадық. Олардың «көрнекілік», «оқу құралдарын» білім беру ресурстары деген атаумен атамаса да, оқыту процесінде нәтижеге жетудің және оқушының сезіміне әсер ететін құрал ретінде қарастыруы біз қарастырып отырған негізгі ұғымның қазіргі функциясына сәйкес келетінін байқадық.
Болашақ бастауыш сынып мұғалімдерін даярлауға қатысты нормативтік құжаттар мен оқу жоспарларын білім беру ресурстарын пайдалануға байланысты талдау барысы жекелеген курстар мен пәндерді оқытудың жалпы дидактикалық және әдістемелік нұсқауларымен шектелетінін көрсетті. Барлық курстар мен пәндердің білім мазмұнын меңгертуде білім беру ресурстарының біртұтастығын қалыптастыру және сақтап, дамыту туралы сөз қозғалмағаны да анықталды [71].
2007 жылы әзірленіп,  2019 жылы толықтырулар мен өзгерістер енгізілген Қазақстан Республикасының «Білім туралы» Заңында «білім беру ресурстары» туралы екі тұста былай деп айтылған: «43-1-бап. Жоғары және (немесе) жоғары оқу орнынан кейінгі білім беру ұйымдарының қызметі және құзыреті. 1. Жоғары және (немесе) жоғары оқу орнынан кейінгі білім беру ұйымдары бюджеттен тыс қаржыландыру көздері есебінен мынадай қызмет түрлерін: ... 13) білім берудің барлық деңгейлері үшін цифрлық интерактивтік білім беру ресурстарын және оқу фильмдерін ұйымдастыруды, жасауды және дамытуды ... жүзеге асыруға құқылы» деп көрсетілген және «8) цифрлық интерактивті білім беру ресурстары мен оқу фильмдерін ұйымдастыру, жасау және дамыту» деп көрсетілген [72].
Ал «Жоғары және жоғары оқу орнынан кейінгі білім берудің кәсіптік оқу бағдарламаларын іске асыратын білім беру ұйымдарына оқуға қабылдаудың үлгі ережесінде» «білім беру ресурстары» жөнінде сөз етілмеген [73].
Қазақстан Республикасы Ғылым және жоғары білім Министрінің 2022 жылғы 20 шілдедегі №2 бұйрығымен бекітілген «Жоғары және жоғары оқу орнынан кейінгі білім берудің мемлекеттік жалпыға міндетті стандартында» да «білім беру ресурстары» ұғымы» берілмеген [74].
Қазақстан Республикасы Оқу-ағарту министрі м.а. 2022 жылғы 15 желтоқсанда №500 бұйрығымен бекітілген «Педагог» кәсіптік стандартында» «білім беру ресурстары» ұғымы екі тұста айтылған. Олардың бірі  - «Мектеп педагогі» мамандығы бойынша СБШ бойынша біліктілік деңгейі  4-5 деп көрсетілген педагогтердің білік пен дағдыларының жүйесінде: «4. Кәсіби қызметте білім беру ресурстарының, әлеуметтік желілердің кең мүмкіндіктерін қолдану;» - деп берілген. Ал екіншісі - «Мектеп педагогі» мамандығы бойынша СБШ бойынша біліктілік деңгейі  6-7 деп көрсетілген педагогтердің білік пен дағдыларының жүйесінде «3. Оқу процесін ұйымдастыруда білім беру ресурстарының кең мүмкіндіктерін қолдану;» деп көрсетілген [75].
«Педагог» кәсіптік стандартында көрсетілген құзыреттер мен оны бағалаудың критерийлері мен индикаторлары заманауи қазақстандық педагогтердің болмысын танытатын жаңа тұрғыдан алынған кәсіби талаптардың жүйесі.
Қазіргі білім жүйесінде білім беру ресурстарының қоры жеткілікті жинақталған деп айтуға болады. Баспа түріндегі білім беру ресурстарынан басқа ақпаратты-коммуникациялық технологияларға, интернетке негізделген білім беру ресурстарының қолжетімділігі мұғалімдердің де, білім алушы шәкірттердің де білімі мен дамуын, тәрбиелік қырларын шыңдауға негіз қалап отыр. Заманауи цифрлық ресурстарды пайдаланып, интернет арқылы, аудиовизуалдық ақпаратты өңдеу технологиясы арқылы, компьютер арқылы әлемдік білім беру ресурстарын пайдалану мүмкіндіктері беріліп отырғанда, оларды болашақ бастауыш сынып мұғалімдерін кәсіби даярлау барысында қолданудың тиімді жолдарын зерттеу маңыздылығымен ерекшеленеді. Жинақталған білім беру ресурстарын қолданумен бірге бірыңғай ақпараттық білімдік орта ұйымдастыруға бағытталған білім берудің сапасын көтеретін жаңа білім беру ресурстарының түрлерін әзірлеу де міндетті болады.
Білім беру ресурстары – бастауыш, орта, колледж, жоғары оқу орындары, яғни барлық білім беру деңгейлерін құраушы маңызды компоненттер болып табылады. Оның себебі де белгілі, «білім беру ресурстары» – білім беру процесінің оны жетілдіріп, жақсартып, білім беру бағдарламасын жүзеге асыруды оңтайландыратын маңызды құрамдас бөлшегі. Негізінде, білім беру процесін ұйымдастырудың кең мағынада алғандағы ресурстары дегеніміз – оқыту құралдары мен оқу құралдарынан бастап, білім беру барысы өткізілетін барлық физикалық орындар, яғни, ғимараттар, асханалар, кітапханалар, шеберханалар, зертханалар, спорт сабақтар өтілетін орындар. Біздің зерттеу нысаны ретінде қарастыратынымыз – болашақ бастауыш сынып мұғалімін кәсіби даярлауда дидактикалық мақсатта қолданылатын ақпараттық-коммуникациялық оқыту оқу құралдарының, кәсіби даярлау міндеттерін шешу бағытында жинақталған білімдік мазмұнды  қорлардың жүйесі.
«Білім беру ресурстары» болашақ бастауыш сынып мұғалімін кәсіби даярлау үшін әзірленеді және оқытушылар мен студенттерді тиімді оқыту - оқу нәтижелеріне қол жеткізуі үшін қамтамасыз етіледі. «Білім беру ресурстары» қоғамымызда пайда болған ең жаңа, ыңғайлы мүмкіндіктерді пайдалануды және қолайлы оқыту технологиялар мен оқу әдістерін қолдануды меңгеруге тірек болады. Білім беру ресурстары болашақ бастауыш сынып мұғалімдерінің кәсіби даярлануында қазық ретінде қызмет етіп, кәсіби даярланудың дидактикалық ортасын қалыптастырады.
«Білім беру ресурстары» оқытудың күндізгі, виртуалды яғни онлайн, аралас түрлерінде қолдануға икемді болып табылады. Оның икемділігі оқытудың аталған үш түріне сәйкес икемдеп, қажетінше пайдаланумен анықталады. Мұндай білім беру ресурстары қолжетімді және дидактикалық мақсатқа лайықты болуымен пайдалы бола алады. Бұл білім беру ресурстары цифрлық және цифрлық емес құралдар мен құрал-жабдықтар білім берудің барлық деңгейлерінде, сол деңгейдің оқыту мақсаттары мен шешілуі тиіс міндеттеріне сәйкес құрылады.
«Білім беру ресурсының» ОЭСР (Экономикалық ынтымақтастық және даму ұйымы) атаған бірқатар ерекшеліктері туралы «Википедияда» былай деп көрсетілген: «Еркін және ашық түрде студенттерге, оқытушыларға, мұғалімдерге қолдануға мүмкіндік бар, оқыту және оқу міндеттері шешілуіне негіз қалайтын материалдар» [76].
Білім беру ресурстарының түрлеріне – оқулықтар мен оқу құралдары, онлайн курстар, мультимедиалық материалдар, веб-ресурстар, интерактивті оқу қосымшалары мен бағдарламалары, білім беру ойындары, арнайы құрал-жабдықтар (зертханалық жабдықтар, белгілі бір пәндерді оқытуға қажетті техникалық құралдар мен жабдықтар) жатқызылады [77] (сурет 1).

Сурет 1 – Білім беру ресурстарының түрлері

Білім беру ресурстарымен жұмыс жасауды ұйымдастырудың ерекшеліктерін атап көрсеткен ғалымдар білім беру ресурстарының негізгі компоненттері оқытудың қай жерде және қалай пайдаланатындығына қарай икемделетініне назар аударады. Білім беру ресурстары түрлі формадағы оқу материалдарынан құралады, ол оқу материалдары мәтіндік немесе мәтіндік емес материалдар болып келеді. Бұл жерде мәтіндік материалдар дегеніміз баспа  материалдар екені белгілі. Ал мәтіндік емес материалдар цифрланған және радиобағдарламалар жинақталған оқу материалдары болып табылады. 
«Білім беру  ресурстары» ұғымы онымен жұмыс жасау ерекшеліктері арқылы айқындала түседі. Ол ұғымның мазмұнында бірқатар ерекшеліктер анықталады, оны келесі 2-суреттен көруге болады.

Сурет 2 – «Білім беру  ресурстары» ұғымының мазмұнын құраушылар

Бұл көрсетілген ұғым мазмұнын құраушыларға келесідей анықтама беріледі. Сабақты жоспарлау және ресурстарды таңдау дегеніміз – мұғалімдер әртүрлі білім беру ресурстарын қолданып сабақ жоспарларын әзірлеп, өз сабақтары үшін ең қолайлы білім беру ресурстарын таңдауы. Ол білім ресурстары ұсынылған оқулықтан басқа оқу құралдарын, интерактивті бағдарламаларды, оқу бейне, онлайн материалдар, медиа-контент және басқа да қосымша ақпарат көздерін қамтуы мүмкін. 
Мәдени маңызды материалдар дегеніміз – мұғалімдер білім алушылардың тәжірибесін, елдік, аймақтық және жергілікті контексті көрсететін әртүрлі және мәдени маңызды білім беру ресурстарын қамтуы. 
Технологияларды кіріктіру дегеніміз – қазіргі білім беру ресурстары көбінесе технологиялық компоненттерді қамтуы. Мұғалімдер оқу тиімділігін арттыру үшін интерактивті тақталарды, электронды оқулықтарды, білім беру қосымшалары мен бағдарламаларын қолдана алады. 
Білім алушыларды тарту дегеніміз – мұғалімдердің білім алушыларды оқу процесіне тарту үшін олардың сабаққа белсенді қатысуы мен сыни ойлауына әсер ететін әртүрлі білім беру ресурстарын пайдалануы. 
Оқытуды даралау дегеніміз – мұғалімдер білім беру ресурстарын білім алушылардың жеке ерекшеліктерін ескеру үшін пайдалануы. Олар білім алушылардың қабілеті мен қызығушылығының әртүрлі деңгейлеріне сәйкес материалдарды таңдалынады.  
Қолдау және саралау дегеніміз –  білім беру ресурстары ерекше білім беру қажеттіліктері бар білім алушыларға қолдау көрсету және сараланған оқытуды жүзеге асыру үшін пайдаланылуы. 
Қосымша іс-шаралар дегеніміз – оқытылатын тұжырымдарды бекіту үшін сыныптан тыс іс-шаралар, жобалар мен тапсырмаларға арналған білім беру ресурстарының қолданылуы. 
Жағымды оқу ортасын құру дегеніміз – мұғалімдердің білім алушыларды оқуға және сабаққа белсенді қатысуға ынталандыратын оң және инклюзивті сынып ортасын құру үшін білім беру ресурстарын қолдануы.
Ата-аналармен қарым-қатынас дегеніміз – мұғалімдер ата-аналарға қолданылатын білім беру ресурстары туралы ақпарат бере алуы және білім беру процесін жақсарту үшін олармен ынтымақтаса алуы [78].
Білім беру ресурстарымен жұмыс жасаудың өзіндік ерекшеліктері жөнінде қазақстандық педагогтер бірқатар маңызды ұсыныстар айтады. Білім беру ресурстары білім алушыларға жаңа білімді игеруге, дағдыларды дамытуға және шығармашылық ойлауды ынталандыруға көмектесетін білім беру процестерінде шешуші рөл атқарады. Білім беру ресурстары педагогтерге тиімді сабақ әзірлемелерін жасауда тірек болады. Білім беру ресурстарын білім алушылармен бірге мұғалімдер де тиімді пайдаланып, оқыту - оқу процесінің сапасын жақсартуға қажетті жол ретінде қолданады. 
 Сонымен, жоғарыда айтылғандар «білім беру ресурстары» ұғымын нақтылауға мүмкіндік береді, ол білім алушының оқу нәтижелеріне қол жеткізуі үшін қолайлы оқыту технологиялары мен оқу әдістерін қолдануды меңгеруге тірек болатын, бірыңғай ақпараттық білімдік орта ұйымдастыруға бағытталған, білім берудің сапасын көтеруге қатысатын құралдар жүйесі ретінде сипатталады.
Келесі кезекте  «кәсіби іс-әрекетке даярлау» ұғымына берген ғалымдардың анықтамаларын талдайтын болсақ, В.А.Крутецкий «даярлауды» іс-әрекеттің сәтті болуын айқындайтын тұлғаның қасиеттерінің жиынтығы деп көрсетсе, [79]. ал отандық ғалым-психолог Ж.Ы.Намазбаева  кәсіби-тұлғалық қасиеттердің кешені тұрғысында анықтаған [80].  Ресей ғалымы    В.А.Сластенин  де даярлауды маманның кәсіби және тұлғалық қасиеттерінің кешенінен көрінетіндігін негіздеген [81].  
Отандық ғалым Н.Д.Хмельдің айтуынша, «кәсіби педагогикалық іс-әрекетке даярлау» – арнайы оқыту және өзіндік тәжірибенің ықпалымен қалыптасатын күрделі құрылым». Педагог ғалым құрылымның педагог тұлғасының кәсіби маңызды қасиеттерінен, білім әрі шеберліктен құралатындығын анықтаған [82].  
Кәсіби іс-әрекетке даярлауды кіріктірілген білім тұрғысынан ресейлік ғалым Л.К.Ветеренникова қарастырған. Ол даярлауға педагогтің кәсіби іс-әрекетіне қажетті жалпы және арнайы білім, іскерлік, дағдыларының жиынтығы мен педагогикалық іс-әрекетін іске асыруға талаптарын біріктіретін білімді көрсетеді [83].
М.З.Джанбубекова кәсіби іс-әрекетке даярлау болашақ мұғалімдердің педагогикалық білімін, білігі мен дағдыларын қалыптастырып, оларды кәсіби қызметті тиімді орындауға дайындайтын мақсатты педагогикалық процесс екендігін атап көрсеткен [24].
Демек жоғарыдағы  ғалымдардың анықтамаларына жасалған талдау «кәсіби іс-әрекетке даярлауды» В.А.Крутецкий тұлғаның қасиеттерінің жиынтығы; Ж.Ы.Намазбаева, В.А.Сластенин  кәсіби-тұлғалық қасиеттердің кешені;  Н.Д.Хмель қалыптасатын күрделі құрылым (қасиет, білім, шеберлік); Л.К.Ветеренникова кіріктірілген білім; М.З.Джанбубекова мақсатты педагогикалық процесс деп анықтаған. 
Осы тұжырымдарды қорыта айтатын болсақ, ғалымдардың «кәсіби іс-әрекетке даярлау» ұғымын қарастыруында мағынасы тұрғысынан аса алшақтық білінбейді. Олардың бірі даярлауды тұлғаның қасиеті, екіншісі кіріктірілген білімі, үшіншісі қалыптасатын күрделі құрылымы,  төртіншісі сапалық мақсатты педагогикалық процесі деп қарастырғанымен, олардың барлығы да кәсіби іс-әрекетке даярлуда болашақ педагогтің тұлғалық сапасы екендігін жоққа шығармайды.
Болашақ бастауыш сынып мұғалімін кәсіби даярлауда білім беруді цифрландыру процесімен байланысты талаптар мен мүмкіндіктерді іске қосудың маңызы зор. Бұл мәселе төңірегінде зерттеулер жүргізген еңбектерді талдай отырып, болашақ мұғалімдерді даярлау мақсаты мен міндеттерінің, оқыту мазмұны мен әдістерін түрлі қырларынан қарастырғанын көреміз.
Жас ғалым Ж.Стамбекова инновациялық әрекетке даярлауды   жаңа идеяларды, заманауи технологияларды және тиімді әдіс-тәсілдерді педагогикалық қызметінде қолдануға бағыттау болашақ мұғалімнің кәсіби құзыреттілігін қалыптастырады деген тұжырымға келеді [27].
Б.Әбдікәрімұлының пікірінше, білім беру процесінде ақпараттық-коммуникациялық және цифрлық құралдарды тиімді пайдалану  болашақ мұғалімнің кәсіби құзыреттілігін, ақпараттық мәдениетін және инновациялық ойлауын қалыптастырады [52].
Ж.А.Қараев білім беру процесінде  ақпараттық және компьютерлік технологияларды қолдану арқылы оқытудың тиімділігін арттыруға болатындығын  қарастырған [57].
М.Н.Оспанбекова «даярлау – заманауи педагогикалық технологияларды қолдану арқылы болашақ бастауыш сынып мұғалімдерінің кәсіби білімін, педагогикалық шеберлігін, әдістемелік құзыреттілігін қалыптастырауға бағытталған жүйелі педагогикалық процесс» деп атап көрсеткен [62].
Э.Уайдуллақызы еңбектерінде болашақ педагогтерді ақпараттық технологиялар арқылы даярлау процесін педагогикалық жаңашылдық ретінде қарастырады [63].
 Г.С.Усенова, Ш.М.Майгельдиева, Р.Дауанова авторлығымен жарық көрген еңбекте «кәсіби дайындық» ұғымы белгілі бір кәсіпте табысты қызмет етуге мүмкіндік беретін арнайы білімдердің, дағдылар мен біліктердің, қасиеттердің, еңбек ету тәжірибесі мен мінез-құлық нормаларының жиынтығын білдіретіні атап көрсетілген [84]. Авторлардың тұжырымдауынша, цифрлық білім беру ресурстарын пайдаланудың басты артықшылықтарының бірі  әрбір студент үшін жеке білім беру бағыттары мен оқу бағдарламаларын құру мүмкіндігі болуымен байланысты. 
Болашақ бастауыш сынып мұғалімдерін кәсіби даярлаудың алдында тұрған мәселелердің бірі білім беру ресурстарын қолдану жолдарын айқындау болғандықтан, бұл бағытта шешілуін күткен міндеттер де жеткілікті деуге болады. Болашақ бастауыш сынып мұғалімдерінің кәсіби, рухани, интеллектуалдық қалыптасып дамуының күрделі жолын анықтауда білім беру ресурстарын жинақтап, жүйеге түсіру осы мақсатқа жетудегі маңызды білімдік бағдар ретінде танылады. 
Қазақстан Республикасының жоғары білім беру жүйесінде болашақ бастауыш сынып мұғалімдерін даярлау мәселесі қазақстандық жоғары білім жүйесінің қалыптасу кезеңінен бері қолға алынып, жан-жақты қарастырылып келеді. Болашақ бастауыш сынып мұғалімдерін даярлаудың заман ағымына байланысты туындап отыратын мәселелерін уақытылы шешіп отыру аса маңызды және бастауыш мектепте білім беру, жалпы білім беру жүйесін уақыт талабына сай дамытып отыру ісінде аса қажетті болып табылады. Бұл  қоғамның, әлеуметтік ортаның бастауыш сынып мұғалімін даярлауға педагогті даярлауды ізгілікті және ғылыми тұрғыдан жүргізу тұрғысынан қойылған талаптың орындалуы деп түсініледі.
Кәсіби білім –  болашақ бастауыш сынып мұғалімдерінің білім берудегі және мәдениет құндылықтары жүйесіндегі, оқыту теориясы мен тәрбие саласындағы сапалы педагогикалық тәсілдерді білуі, түсінуі, қолдана алуы. Ал бастауыш сынып оқушыларына білім беру процесінде педагогтердің өз оқушыларының жас және тұлғалық, әлеуметтік-мәдени ерекшеліктерін түсініп, оқыту пәндерінің мазмұны мен әдістемесін меңгеруі маңызды. Бұл ретте болашақ бастауыш сынып мұғалімі бастауыш мектеп пәндерінің бағдарламасынан бастап, оқулығын, оқу құралдарын, барлық білім беру ресурстарын танып-білуге ұмтылуы тиіс.
Аталған «Педагог» кәсіптік стандартында төмендегі құзыреттер берілген:
1. Кәсіби құндылықтар: Өзінің кәсіби қызметін құрмет пен жауапкершілік, адалдық пен әділеттілік негізінде орындайды.
2. Кәсіби білім: Білім беру, мәдени құндылықтар және оқыту теориясы саласындағы стратегиялық құжаттарды білу негізінде сапалы оқытудың педагогикалық тәсілдерін түсінеді.
3. Оқыту практикасы/оқыту және тәрбиелеу. Оқу процесін жоспарлайды, барлық білім алушылар/тәрбиеленушілер үшін қауіпсіз, қолайлы орта ұйымдастырады және оқыту мен тәрбиелеу мақсаттарына қол жеткізуді қамтамасыз етеді.
4. Кәсіби даму: Өзінің кәсіби өсуін басқарады және тиімді педагогикалық қызмет үшін құзыреттерді дамытады.
Ал осы құзыреттердің қалыптасуын танытатын критерийлер ретінде келесілер көрсетілген:
· Педагог мамандығына адалдық.
· Азаматтық.
· Кәсіби әдепті сақтау.
· Жауапкершілік. 
· Белсенділік.
· Білім алушылардың/ тәрбиеленушілердің жеке ерекшеліктерін білім беруде, оқыту мен тәрбиелеуде ескеру.
· Пәнді, оны оқыту әдістемесін және білім алушыларды/
тәрбиеленушілерді бағалау құралдарын білу.
· Оқыту процесін жоспарлау/оқыту және тәрбиелеу.
· Қауіпсіз, қолайлы оқыту және дамыту ортасын құру.
· Оқыту және тәрбиелеу процесін іске асыру.
· Білім алушылардың/тәрбиеленушілердің оқу жетістіктерін бағалау.
· Оқыту және тәрбиелеу процесіндегі ынтымақтастық.
· Өзінің және әріптестерінің тәжірибесіне рефлексия жасайды.
· Өзін-өзі дамыту сапасын басқару және көшбасшылыққа ұмтылу [75].
Ж.А.Адикенова өзінің болашақ бастауыш сынып мұғалімін кәсіби іс-әрекетке даярлау туралы мақаласында бұл процестің маңыздылығын және сапалы даярлаудың бірнеше қырын атап көрсетеді. Атап айтатын болсақ, автор:
-  ең алдымен, кәсіби-педагогикалық іс-әрекеттің қалыптасу деңгейінің түбегейлі мәнін көрсете отырып, мұғалімдердің кәсіби дайындығы жүйесін реформалаудың өзара байланысты процестері мен олардың жоғары оқу орнындағы дайындығына деген талаптардың өсуіне тәуелділігі себеп болғандығын атап көрсетеді;
- екіншіден, мұғалімнің түрлі оқу-тәрбиелік жағдайлардағы педагогикалық іс-әрекеттің ерекшеліктерін түсінуі және білім берудің тиімділігін анықтайтын себеп-салдарлық байланыстың жалпы заңдылықтарын түсінетін болуы және сол арқылы белсенді шығармашылық жеке тұлғасының рөлінің өсетінін атап көрсетеді;
- үшіншіден, автордың айтуынша,  мұғалімнің кәсіби жетілуі, оның кәсіби білім деңгейінің, тәжірибесі мен жеке-дара қабілетінің, өз бетімен білім алуға және өзін өзі жетілдіруге, өз ісіне шығармашылықпен және жауапкершілікпен қарауға деген уәждемелік ұмтылысының негізінде өсе алады;
- төртіншіден, жаңа педагогикалық ұғымдар мен түсініктерді кәсіби іс-әрекетінде қолдану, олардың мәнін анықтау,  ол жаңа ұғымдар мен түсініктерді педагогикада бұрыннан белгілі басқа ұғым, түсініктермен байланысын айқындай отырып, бастауыш сынып мұғалімі жаңа педагогикалық түсініктеме аппаратын жетілдіруі маңызды болып келеді;
 - бесіншіден, болашақ мұғалімдерді кәсіби-педагогикалық іс-әрекетке даярлауды осы мақсатқа бағытталған арнаулы дидактикалық жүйе негізінде құру қажет болып табылады [85].
«Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігінің мәні мен құрылымы туралы қарастырғанда осы мақсатқа сай пайдаланылатын контенттің стандарттық сипатын, дәрісте, семинарда, практикалық сабақтарда, студенттің өз бетімен білім алуында қолданылу жолдарын анықтау қажет болады. Болашақ бастауыш сынып мұғалімін даярлауда қолданылатын білім беру ресурстарының цифрлық және цифрлық емес түрлерін, оларды әзірлеудің дидактикалық талаптарын бір жүйеге түсіру маңызды  болып табылады. 
Осы ретте, ғалымдардың еңбектерін [86] талдай отырып, «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігі аясында келесідей негізгі терминдер мен кілт ұғымдар анықталып алынды:
· білім беру ресурсы;
· ашық білім беру ресурсы; 
· цифрлық білім беру ресурсы;
· цифрлық емес білім беру ресурсы;
· техникалық қамтамасыз ету;
· ақпараттық-коммуникациялық технологиялар;
· интернет желісі;
· компьютерлік технология;
· электрондық білім беру ресурстары;
· ақпаратты цифрлық тасушылар;
· фотолар;
· бейнефрагменттер;
· интерактивтік құралдар;
· графикалық мәтіндер; диаграммалар;
· мәтіндік құжаттар.
· аудиоматериалдар;
· визуалды материалдар т.б. 
«Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» процесінде қолданылатын білім беру ресурстарына жіктеме жасауда осы мәселені зерттеген ғалымдардың пікірлеріне сүйенеміз [87].



Сурет 3 – Білім беру ресурстарының жіктемесі

Жоғарыда көрсетілген білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау процесі заманауи құрал-жабдықтар мен қолда бар мүмкіндіктерді оңтайлы қолдануды қажет етеді. Сол арқылы болашақ бастауыш сынып мұғалімдерінің ақпараттық-коммуникациялық құзыреттілігін қалыптастырады. Бұл құзыреттілік заманауи педагогтік біліктіліктің маңызды құраушысы болып табылатыны белгілі.
Болашақ педагогтерді даярлауда білім беру ресурстарын олардың сапалы игеру жолын қарастыруда Е.С.Полаттың [88], В.В.Краевскийдің [89],   В.П.Беспальконың [90], В.М.Монаховтың [91] т.б. ғалымдардың зерттеу еңбектеріндегі дидактикалық пікірлер басшылыққа алынды. Осы еңбектерінде ғалымдардың айтуынша, білім беру орындарында өзінің кәсіби іс-әрекетін атқаруында білім беру саласына кеңінен енгізіліп отырған компьютерлік технологиялардың есебінен болашақ педагогтердің мұғалімдердің  ақпараттық құзыреттілігінің маңызы артып келеді. 
Болашақ бастауыш сынып мұғалімдерін нормативтік құжаттарда, мемлекеттік стандартта көрсетілген талаптарға сай даярлауда болашақ педагогтердің тек компьютерлік құралмен жұмыс жасай білуі ғана емес, әлемдік ақпараттық ағындар заманында жалпы білімдік ақпараттарды басқара білуі, пайдалана білуі дағдыларын қалыптастыру маңызды орын алады. 
Болашақ бастауыш сынып мұғалімдерін кәсіби іс-әрекетке даярлаудың өзіндік ерекшеліктерін тануда тірек болатын педагогикалық зерттеу еңбектерін зерделеу жүргізілді. Осындай терең зерттеулердің қатарында Т.О.Балықбаевтың [92], Қ.А.Сарбасованың [93], Ә.Х.Сарыбаеваның [94],  Б.Д.Сыдықовтың [95], С.Ш.Тлеубайдың [96], А.Л.Ташимованың [97], Ж.Н.Садуованың [98], А.И.Омарбекованың [99],  Б.Т.Барсайдың [100], М.З.Джанбубекованың [24],  С.М.Кеңесбаевтың  [101] тағы басқа ғалымдардың зерттеу еңбектері талдауға түсірілді. Бұл диссертациялық зерттеулерде болашақ мұғалімдерді кәсіби іс-әрекетке даярлауда жаңа инновациялық, ақпараттық-коммуникациялық, компьютерлік технологияларды, электрондық оқулықтарды, дәстүрлі оқулықтар мен оқу құралдарын ақпараттық құралдармен бірлікте пайдалану әдістемелері түрлі аспекті тұрғысынан қарастырылған.
Дегенмен, білім беру ресурсын болашақ бастауыш сынып мұғалімін кәсіби іс-әрекетке даярлау мәселесі әлі күнге арнайы түрде қарастырылмай келген. Осылайша, бұл мәселенің уақыт оздырмай зерттелу қажеттілігі себептері де анықталды. Ол себептер біріншіден, күн сайын білім беру процесіне, оның ішінде болашақ педагогтерді даярлау процесіне ақпараттық-коммуникациялық, компьютерлік технологияның қарқындап еніп жатқанымен, оларды білім берудің тиімді ресурсы тұрғысынан қарастырып, біртұтастықта, жаңа дидактикалық қор ретінде танудың теориялық негіздерінің танылмай отырғандығымен байланысты. Ал екіншіден, болашақ бастауыш сынып мұғалімдерін даярлауда білім берудің дәстүрлі ресурстары мен компьютерлік, ақпараттық-коммуникациялық, инновациялық құралдар арқылы алынатын білімдік ресурстарының тығыз бірлігін меңгертіп, өз бетімен осындай ерекше синтездегі білім ресурстарын жинақтай білуге, жасай білуге дағдыландыру жұмысын да уақытынан кеш қалмай үйрету қажеттілігінің туындап отырғанымен байланысты танылады.
[bookmark: _Hlk221096368]Болашақ педагогтерді кәсіби іс-әрекетке даярлауда  ақпараттық-коммуникациялық, шығармашылық, креативтік, жаңа педагогикалық технологияларды қолданудың теориялық негіздері мен тиімді әдістемелік жүйесін зерттеген осы сынды зерттеулерде айтылғанындай, болашақ педагогтерді қалыптастырылатын кәсіби құзыреттіліктердің аясы заман дамуымен кеңейіп келеді. Білім беру ресурсын танып-білуі, оны жасауға үйренуі және қолдануға дағдылануы болашақ бастауыш сынып мұғалімін даярлауда алға қойылған басты міндеттердің бірі ретінде қарастырылуы керек. Сондықтан білім беру ресурсы негізінде кәсіби педагогикалық іс-әрекетке даярлау қазіргі кезеңде ерекше өзектілі сипатқа ие болады. Осылайша болашақ бастауыш сынып мұғалімін кәсіби іс-әрекетке даярлау процесінің де мазмұнын жаңарту қажеттілігі айқындалады.
[bookmark: _Hlk223693018]Болашақ бастауыш сынып педагогтерін жоғары оқу орындарында даярлау мәселесінің маңызды қырының бірі – білім беру ресурстарымен жұмыс жасай алу дағдысын тәжірибе барысындағы дайындық кезінде дәлелдей алуы. Болашақ бастауыш сынып педагогтерінің білім беру ресурстарын пайдалану барысындағы жұмысын ұйымдастыруы оқушының жеке тұлғалық қасиеттерін, пәнді игерудегі кең ауқымды дағдыларын, тілдік дағдыларын, өзіндік ой-пікірлерін қалыптастыру дағдыларын жүзеге асыруға толықтай мүмкіндік береді. Жоғары оқу орнында болашақ педагогтерді білім беру ресурстары арқылы кәсіби іс-әрекетке даярлауда алдымен алған теориялық білімімен оның тәжірибеде қолдану біліктілігі, кәсіби құзыреттілігінің басты бағыттарының бірі ретінде алға шығады деп тұжырымдаймыз [102].
Болашақ бастауыш сынып мұғалімдерін даярлауда білім беру ресурстарын тірек ете отырып, жаңа сападағы кәсіби іс-әрекеттерді меңгеруіне қажетті мүмкіндіктерді анықтау маңызды болмақ. Ол үшін болашақ бастауыш сынып мұғалімін кәсіби даярлауды ұйымдастыратын нормативтік құжаттарға және күнделікті кәсіби педагогтік білім беру процесіндегі теориялық білім мазмұнына «білім беру ресурстары негізінде кәсіби іс-әрекетке даярлау» ұғымын белсенді қолданысқа енгізу керек деп ойлаймыз.
Бұл мәселені теориялық және әдістемелік тұрғыдан зерттеп, сапалы нәтижелерге жетуі үшін философиялық, педагогикалық, дидактикалық, психологиялық, ақпараттық теория,  коммуникация теориясы, жүйе теориясы тұрғысынан қарастыру керек.
Білім беру ресурстарын қолданудағы оңтайлылығын ғылыми негіздеу арқылы әдістемелік жүйе әзірлеу болашақ педагогтерді даярлаудың сапасын арттыру міндетін шешуде үлкен рөл атқарады.
   Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауға қатысты нормативтік құжаттар мен педагогтерді даярлау оқу жоспарларын талдау  нәтижесінде білім беру ресурстарын даярлауға, жүйелеуге, қолдануға дағдыландыру арнаулы бағыт ретінде қарастырылмай, жекелеген пәндерді оқыту аясында жүргізілетінін көрсетті. 
Университетте білім алу барысында теориялық білімге негізінен ден қоя отырып, студенттер алынатын ғылыми және әдістемелік ақпараттарға сыни көзқараспен қарауға дағдылануы керек. Өйткені бастауыш сынып мұғалімі жас баланың санасына нені, қандай жолмен және қалай қабылдауға үйретуі қазіргі уақытта аса маңызды. Өйткені ақпараттардың ішінде ең қажеттісін ала білу қазіргі уақытта әр адам үшін аса маңызды. Түрлі ақпараттық-коммуникациялық құралдар арқылы адамға тасқындап келіп жатқан ақпараттар адамды шаршатпай, дамытуы үшін, дидактикалық тұрғыдан бейімдеу мен дидактикалық сұрыптаудан өткізудің маңызы зор екенін бастауыш сынып мұғалімі жақсы түсінуі керек. Осы қырынан да болашақ бастауыш сынып мұғаліміне дидактикалық принциптердің табиғатын терең түсініп, қызметінде қолдана білуінің қажеттілігі айқын танылады.
Болашақ бастауыш сынып мұғалімінің студент кезінен өзінің білім беру ресурстарын саралап, жіктеп, «өзіндік білімдік ресурс аймағын» құруға дағдылануы өте маңызды болып саналады. Мұғалімнің өзіндік әдістемелік кабинеті, ақпараттық медиаханасы, қажетті сайттар тізімі, кітапханасы, иллюстрациялар жинағы, жаттығулар жинағы, техникалық-компьютерлік, мобильдік құралдар жүйесі, түрлі электрондық, батарейкамен қозғалатын ойыншықтар, конструкторлар және оларды дидактикалық тұрғыдан пайдалану әдістері, экран, интерактив тақта – барлығы болашақ бастауыш сынып мұғалімінің кәсіби іс-әрекетінде «дөңгеленіп тұратын» білім беру ортасы, дидактикалық ресурсы. Бұлардың барлығын танып-білуі және болашақта өзінің «педагогикалық орнын» алдын-ала жоспарлай білуі студенттің  педагогикалық кәсібіне озық даярлығын қамтамасыз етеді. Одан кейінгі міндет – студентті осы жинақтаған дидактикалық қазынасын педагогикалық шеберлікпен қолдана білуге үйрету. Оның барлығы жоғарыда айтылған құзыреттер мен қабілеттерді, педагогикалық білім мен білік-дағдыларды меңгерту жолымен мүмкін болады.
Кәсіби педагогикалық даярлық – бұл арнайы педагогикалық білім жүйесін, жалпы және ерекше іскерлікті, кәсіби-педагогикалық іс-әрекетті шығармашылық орындау үшін дағдыларды меңгеру үдерісі.
Сонымен, жоғарыда айтылғандар «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігін нақтылауға мүмкіндік береді, ол  жоғары педагогикалық білім беруде білім алушының  білім беру ресурстарын танып-білу, оны жасау-үйрену және қолдану-дағдылануға негізделген жүйелілік, кәсіби бағыттылық және практикаға бағдарлану қағидаларын іске асыру инновациялық траекториясы боп танылады.
Болашақ бастауыш сынып мұғалімдерін даярлауда білім беру ресурстарын қолданудың ғылыми негізделген тұжырымдамалары мен теорияларының болмауы, білім беру ресурстарын  қоғамдық өзгерістерге сәйкес пайдаланудың жаңашылдығы біздің зерттеуіміздің логикасын анықтайды. Біз осы тармақта категориялық аппаратты қалыптастыруға және «білім беру ресурстары» ұғымы мен «білім беру ресурстары незінде болашақ бастауыш сынып мұғалімін даярлау» түсінігін нақтылауға мән бердік, мазмұндық ерекшеліктерін сипаттадық.
   
1.2 Болашақ бастауыш сынып мұғалімдерін кәсіби даярлауды іс-әрекет теориясы тұрғысынан тану
[bookmark: _Hlk223772456]Алдыңғы 1.1 тармақта  «білім беру ресурстары» ұғымы мен «білім беру ресурстары незінде болашақ бастауыш сынып мұғалімін даярлау» түсінігінің мәнін айқындап, олардың мазмұндық ерекшеліктерін сипаттадық. Ал осы тармақта «іс-әрекет, «кәсіби іс-әрекет», «болашақ бастауыш сынып мұғалімінің кәсіби іс˗әрекеті»  ұғымдарының мәнін нақтылап, психологиялық-педагогикалық негіздерін анықтаймыз.
Әлеуметтану, педагогика және психология Түсіндірме сөздігінде «іс-әрекеттің    гуманитарлық ғылымдар жүйесінде негізгі ұғымдардың бірі және оны XVIII ғасырда филоcофияға ғылыми термин  тұрғысынан И.Кант енгізгені,  ХІХ ғасырда Г.Гегель, Л.Фейербах, К.Маркстың еңбектерінде ғылым әдіснамасының негізгі категориясы болып, оның мәні мен мазмұны толықтырылғаны айтылған [103].
ХХ ғасырда бірқатар ресейлік ғалымдар С.Л.Рубинштейн, Л.С.Выготский, Н.А.Бернштейн, А.Р.Лурия, П.Я.Гальперин, А.Н.Леонтьев, А.В.Запорожец, Б.Ф.Ломов, В.В.Давыдов және т.б. еңбектерінде іс-әрекет теориясының негіздері жан-жақты сипатталған. 
[bookmark: _Hlk223777096]И.Кант субъектінің объектіге қатынасын басқарудың танымдық және адамгершілік мәселесін ұсынды. Біріншісі іс-әрекет формаларын және оны операциялық құрылым деп атауға болады, ал екіншісі – іс-әрекеттің бағытын, мәнін және бағасын анықтайды [104].
С.Л.Рубинштейн субъектінің қоршаған әлемге қатынасы, яғни  адамның қоршаған әлемге, басқа адамдарға, өмірдің өзі қоятын міндеттерге белгілі қатынасы арқылы жүзеге асырылатын үдеріс екендігі және сана мен іс-әрекет бірлігінің принципін біріктіріп, психикалық бейнеленуі, сана іс-әрекетінің белсенділікпен байланысты болып, сонда тіршілік ететіні, онымен анықталатыны, яғни  осы принципке сәйкес сана іс-әрекеттен туындайтынын тұжырымдаған [105].
А.Н.Леонтьев іс-әрекеттің өмір бірлігі (жүйелік бөлшегі) екендігін, іс-әрекеттің құрылымдық копоненттері қажеттілік, мотив, мақсат, міндеттер, құралдар мен тәсілдер, операциялар мен жекеленген әрекеттер, нәтижеден тұратындығын анықтаған. Іс-әрекеттің «айналмалы құрылымы» және «екіжақты өту» жүзеге асырылатындығын, яғни «заттың – іс-әрекет үдерісіне» және «іс-әрекеттің субъективті өнімге» өтуі жүзеге асатындығын көрсетіп берген [106].
Л.С.Выготский мәдени-тарихи тұжырымдамасын іс-әрекет бағыты негізінде құрған. Адамның күйін түсіну үшін мидың іс-әрекетін емес, адамды зерттеу керек. Іс-әрекет бағытында көптеген психикалық үдерістер түсінікті болады деген қорытынды жасаған [107].
Отандық психолог ғалым С.М.Жакупов іс-әрекет теориясының шетелдік ғалымдар В.М.Бехтеревтің объективті рефлексологиясымен, К.Н.Корниловтың реактологиясымен,  Дж.Уотсонның бихевиоризмімен, Л.С.Выготскийдің тарихи-мәдени тұжырымдамасымен  негізделетіндігін көрсетеді. Ол іс-әрекетті адамның әлеуметтік ортада мақсатқа бағытталған белсенділігі деп топшылайды [108]. 
Зерттеу барысында біз іс-әрекет теориясының  әр түрлі ғылым саласында қарастырылғанын байқадық.	Психология ғылымында (Л.С.Выготский және т.б.) іс-әрекеттік тұғырдың  бағыттарын белгілеп көрсетті. Психологияның нейро, пато, шығармашылық, еңбек, балалар және педагогикалық салаларында С.Л.Рубинштейн, А.Н.Леонтьев, А.Р.Лурия, В.Н.Мясищев, Б.М.Теплов, Б.Г.Ананьев, Н.А.Бернштейн, В.Запорожец, Н.Д.Левитов, К.К.Платонов, П.Я.Гальперин, А.А.Смирнов, Д.Б.Эльконин және т.б. субъектілік-іс-әрекеттік тұғыр идеясының жүйесін негіздеді және іс-әрекеттің жалпы психологиялық теориясын құрастырды. Б.Ф.Ломов, В.Д.Шадриков, А.В.Брушлинский, Е.А.Климов және т.б. психологияда әрекет, іс-әрекет және психикалық теориясы үдеріс ретінде; еңбек өнімді іс-әрекет ретінде; адам еңбек субъектісі ретінде; тұлғаның кәсіби өзін-өзі анықтау мәселелерін қарастырды.
Қазақстандық психолог ғалымдар Қ.Жарықбаев, С.М.Жакупов, О.Саңғылбаев, М.Перленбетов және т.б.	іс-әрекетті 	субъект пен объектінің арасындағы қатынастарды сипаттайтын ұғым ретінде қарастырды. Іс-әрекеттің адамның ақиқат дүниемен өзара белсенді әрекеттестігінің іс жүзінде көрінісі екендігін өз еңбектеріне арқау қылды.
Отандық ғалым-психолог Ж.Ы.Намазбаева кез келген іс-әрекеттің сәтті болуы даярлықты қалыптастыру барысында тұлғаның қасиеттерін, әлеуметтік және мәдени ерекшеліктерін, кәсіби біліктіліктерін ескеруден екенін атап көрсеткен [109].
Жоғарыдағы ғалым психологтердің бәріне ортақ нәрсе – іс-әрекетті тұлғаның дамуы мен қалыптасуы процесінде негізге алынатын әдіснамалық амал тұрғысынан қарастыруы. Демек аталған ғалымдардың көрсетуінше, іс-әрекет тек адамға ғана тән және адамның қоршаған ортамен мақсатты, саналы қарым-қатынасқа түсуі, сондықтан да ол адам болмысының негізгі формасы болып табылады. 
Педагогика ғылымында іс-әрекет «адамның қоршаған болмысымен өзара әрекетінің арнайы белсенді формасы ретінде анықталады, оның мазмұнын адамдардың мүдделері үшін масқатты өзгертуі мен қайта жасауы құрайды, ол мақсат, құрал, таным нәтижесі мен үдерісті қамтиды».
Сәбет Бап-Баба іс-әрекетке саналы түзілген мақсаттың орындалуына бағытталып, қоғамдық мәнді құндылықтар немесе әлеуметтік тәжірибені игеруге байланысты субъектінің болмысқа деген белсенді қатынасының формасы деп анықтама береді [110]. 
Ш.Т.Таубаева, С.Т.Иманбаева, А.Е.Берикхановалар өз зерттеулерінде іс-әрекетті қоғамдық және жеке тұлғалық маңызды нәтиже беретін бір мақсатқа бағытталған белсенділік ретінде  қарастырады [111].
М.А.Асылханова 	«іс-әрекет» ұғымын адамның әлеммен қарым-қатынасының динамикалық жүйесі деп тұжырымдайды [112]. 
Жоғарыдағы ғалымдардың іс-әрекетке берген анықтамаларын талдау «іс-әрекет» ұғымының мынадай белгілерімен ерекшеленетінін көрсетті:
–  іс- әрекет – субъектінің қоршаған ортамен саналы қарым-қатынасы;
· іс-әрекет субъектінің жеке немесе қоғамдық қажеттілігін қанағаттандыруға бағытталады, яғни оның предметі болады. Қажеттілікті өтеу барысында бұл предметтер  (таным нысандары) субъект тарапынан «қайта» жасақталып, жаңа қырынан танылады. Кез-келген материалды зат, идеялық ұғым, адам немесе субъектінің өзі қызметтің предметі бола алады. Ал әрекет пен предметтің байланысы нәтижесінде материалдық дүние, көзқарас, теория секілді идеялық, абстрактылы образдар, адамның өзінің іс-әрекеті мен құндылықтар дүниесі т.б. пайда болады;
– іс-әрекет әрдайым нәтижеге ие және сол нәтижеге жету үшін субъект өз қызметін жоспарлайды, талдайды, шешім қабылдайды т.б.;
– іс-әрекет жеке тұлғаның дамуында шешуші рөл атқарады; ол адамның өзін-өзі, қоршаған ортаны тануының қайнар көзі болып табылады;
– субъект жеке тұлға ретінде өз мақсатына жету үшін өзінің іс-әрекетін өзектендіреді, ол тек предметті ғана емес, енді өзін де таным нысанына айналдырады.
Сонымен, адам іс-әрекетке өзінің санасында көрініс табатын алуан түрлі қажеттіліктермен, осы қажеттіліктерді қанағаттандыруға әкелетін объектілер мен әрекеттерге сәйкес бейнелер түрінде ынталанады. Мақсаттың болуы іс-әрекетке белгілі бағыттылық сипатын береді. Адамның іс-әрекеті – оның дамуының қажетті шарты. Іс-әрекет барысында өмірлік тәжірибе меңгеріледі, қоршаған болмысты таниды, білімдер меңгеріледі, біліктер мен дағдылар қалыптасады, соның нәтижесінде іс-әрекеттің өзі дамиды.
Қорытындылай келе,  «іс-әрекет» ұғымына «өз қызметін жоспарлау, талдау, негіздеуде және  оны тәжірибе жүзінде дәлелдеп,   мәселені шешуде белсенділік таныту арқылы нәтижеге бағытталған әрекеттерінің жиынтығы»  деген анықтама береміз.
Зерттеуіміздегі  «кәсіби іс-әрекет» ұғымының  мәнін нақтылау үшін  «кәсіп» ұғымының ғылыми еңбектерде  берілуін қарастырамыз.
«Кәсіп» сөзінің беретін мағынасы Қазақ тілі терминдерінің салалық ғылыми түсіндірме сөздігінде «Нақты адам үшін кәсіп – адамның қоғам өміріне қатысатын және оның   өмір сүруіне арналған материалдық құралдардың басты көзі болатын іс-әрекет [113] деп берілсе, ал «Қазақстан» Ұлттық энциклопедиясында: «Кәсіп – кәсіптік оқу және тәжірибе жинақтау нәтижесінде игерілетін, белгілі бір білім мен машықтарды талап ететін еңбек қызметінің түрі.  Педагогика және психология түсіндірме сөздігінде: кәсіп (профессия; лат. professio) – адамның білімі туралы тиісті құжаттармен расталған кәсібінің, еңбек қызметінің негізгі түрі. Кәсіп – адамның білімі туралы тиісті құжаттармен расталған мамандығы, еңбек қызметінің негізгі түрі [114] деп анықталған.
Н.В.Кузьмина кәсіби іс-әрекеттің ерекшеліктерін «еңбек пәні», «еңбек өнімі», «еңбек құралы», «еңбек нәтижесі» шеңберінде анықтаса [115,с. 167], Н.А.Морева кәсіби іс-әрекетті мамандардың кәсіпке сәйкес лауазымдық міндеттерін жүзеге асыруда орындауы қажет функциялардың, әрекеттердің, операциялардың жиынтығы деп санайды [116,б.197]. 
Кәсіби іс-әрекет ұғымының мәнін нақтылауда  Ы.Алтынсариннің «Маған жақсы мұғалім бәрінен де қымбат» деген сөзінен басталатын әдістемелік еңбектері педагогтердің кәсіби іс-әрекетін терең зерттеген ғалымдар қатарының басын құрайды. Ы.Алтынсарин мұғалімнің кәсіби іс-әрекетіндегі ең маңыздысы  – оқушыларға сапалы білім беріп, олардың ақыл-ойын дамыту, оқыту барысында түсінікті әрі өмірмен байланысты әдістерді қолдану деп санады. Ол мұғалімнің мейірімді, сабырлы, балаға жанашыр болуы қажет екенін атап көрсетті [12].
А.Байтұрсынұлы мұғалімнің кәсіби іс-әрекетінде дұрыс әдіс-тәсілдерді қолданудың маңызын ерекше атап өтті. Оның «Мектептің жаны – мұғалім» деген пікірі ұстаздың білім беру жүйесіндегі жетекші рөлін көрсетеді. Сонымен қатар, мұғалім үнемі ізденіп, білімін жетілдіріп отыруы тиіс деп есептеді [13].
Н.Д.Хмель болашақ мұғалімдердің кәсіби іс-әрекетінің теориялық-әдіснамалық негіздеріне «педагогикалық процесті ғылыми тұрғыдан түсіндіретін, мұғалімнің кәсіби қызметінің мақсаттарын, мазмұнын, әдістері мен принциптерін айқындайтын теориялар мен әдіснамалық қағидалар жүйесі» деп анықтама береді [14]. 
Қазақстанда жүргізілген бірқатар зерттеулер кәсіби-педагогикалық іс-әрекеттің түрлі аспектілері мен басымдықтарын қамтиды; атап айтқанда тұтас педагогикалық үдеріс мұғалім іс-әрекетінің объектісі ретінде (Н.Д.Хмель); тұлғаны құндылық бағдарлау жүйесіне мұғалімдерді даярлау (Г.К.Нургалиева); болашақ мұғалімдерді дидактикалық даярлау (М.А.Құдайқұлов, М.Нұғыманов, Т.С.Сабиров); кәсіби-педагогикалық қарым-қатынас мәдениеті (Д.Г.Мухамедханова, А.К.Рысбаева және т.б.); педагогтың кәсіби-зерттеу мәдениеті (З.А.Исаева); мұғалімнің кәсіби-экономикалық бағдары (А.К.Ахметов) педагогикалық іс-әрекет пен қарым-қатынастың субъектілік сипаты К.М.Арынғазин, Х.Т.Шерьязданова, С.М.Жақыпов, С.Елеусізова, Б.Т.Кенжебеков зерттеулерінде тұжырымдалады. 
Ғылыми әдебиеттерге жасаған талдау  кәсіби іс-әрекеттің  негізінен педагогикалық міндеттерді шешудегі іс-әрекет, өнер, шығармашылық,  үдеріс және т.б. ретінде қарастырылғанын, «кәсіби іс-әрекет» ұғымының мазмұны  педагогиканың басты категориялары саналатын «тәрбие», «білім беру», «оқыту», «дамыту», «әлеуметтендіру» түсініктерінен құралатынын көрсетеді.  
Осы айтылған ойларды негізге ала отырып, біз диссертацияда болашақ педагогтың кәсіби іс-әрекетін оның  мамандығына сәйкес қарастырамыз. Осыған орай біз  педагогикалық іс-әрекеттің мәнін ресми, нормативті құжаттарды талдау арқылы нақтылай түсеміз.
Педагог мамандығын таңдау мектеп кезінен басталып, мұғалім болуға деген ықыласы ғана емес, бейімділігі де болуы керектігі туралы ұсыныстар болғаны да белгілі. «Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасында» білім беру мазмұнын жетілдіру үшін академиялық білімге баса назар аудару, оқушылардың функционалдық сауаттылығын дамыту, мазмұнды дағдылар мен құзыреттерді дамытуға бағдарлау, STEM-тәсілдер негізінде жаратылыстану-математикалық пәндер бойынша оқытудың тиімділігін арттыруды, сондай-ақ қазақ халқының ұлттық құндылықтары мен мәдениеті негізінде тәрбиелік компонентті күшейтуді көздеуі туралы айтылған жолдарды атап кетеміз [3].
Сонымен бірге осы құжаттағы білім беру мазмұнына Мемлекет басшысы Қ.К.Тоқаевтың 2023 жылғы 1 қыркүйектегі «Әділетті Қазақстанның экономикалық бағдары» атты Қазақстан халқына Жолдауында айтылған Абайдың «Толық адам» ілімінен бастау алатын «Адал азамат» тұжырымдамасы интеграцияланатыны, білім берудің философиялық негізін Әбунасыр әл-Фараби, Жүсіп Баласағұни, Махмуд әл-Қашғари, әл-Хорезми, Қожа Ахмет Ясауи  сияқты ағартушылардың және басқа да ұлы ойшылдардың мәдени және рухани мұрасын басшылыққа алу керектігі туралы айтылған тұстары – болашақ бастауыш сынып мұғалімінің кәсіби іс-әрекетінде ұстанатын кәсіби-тұлғалық темірқазығы деп санаймыз.
Осы құжаттың маңызды да құнды тағы бір тұсы  – педагогтерге кәсіби іс-әрекетін ұйымдастырып жүргізуге қажетті қолайлы жағдайлар жасаудың арнайы қарастырылуы. Мұғалімнің кәсіби қызметі оның оқу, жобалау және зерттеу қызметін ұйымдастыру арқылы тереңдетіледі және де мұғалім оқыту-тәрбиелеу процесінде цифрлық ортаның да кеңесшісі болып,  зерттеуші, жоба жетекшісі, «бағыттаушы» рөлін атқарады. Мұғалім кәсіби іс-әрекет етуде әрдайым өзінің педагогикалық және әдістемелік практикасын жетілдіріп, жаңалықтарды оқу-тәрбие процесіне енгізіп отыруға ұмтылуы тиіс екендігі айқын көрсетілген [117,б. 5].
Кәсіби іс-әрекет  – бұл аға ұрпақтың өскелең жас ұрпаққа адамзаттың жинақтаған мәдениет пен тәжірибені беруге бағытталған әлеуметтік іс-әрекеттің ерекше түрі. Ол қоғамда белгілі әлеуметтік рөлдерді орындауға даярлау және оларды тұлғалық дамыту үшін жағдайларды құруды білдіреді.
Демек кәсіби іс-әрекетті лауазымдық міндеттерін орындауда еңбек нәтижесіне қызмет құралдары арқылы қол жеткізу бағытындағы функциялардың, әрекеттердің, операциялардың жиынтығы деп түсінеміз.
Қазіргі уақыттағы қоғамның барлық саласында болып жатқан өзгерістердің кең ауқымдылығы мен көпқабатты күрделілігі болашақ бастауыш сынып мұғалімдерін кәсіби іс-әрекетке  даярлау процесін заманауи талаптар тұрғысынан тануды керек етеді. Қазақстандық бастауыш сынып мұғалімін даярлау процесі заманауи біліктілік талаптарына сай ұйымдастырылып, қолда бар білім беру ресурстарының моделін жинақтауға және ол ресурстың дұрыс, гуманистік бағытта толықтырылып отыруына бет ұстаған бастауыш сынып мұғалімінің моделін жүзеге асыруға бетбұрыс жасауы қажет деп ойлаймыз.
Бұл мәселе Болон келісімі тұрғысынан да қарастырылып келеді. Сол бағыттағы мәселелерді қарастырған еңбектерді [118,б. 51] талдау негізінде қазақстандық бастауыш сынып мұғалімдерін даярлау процесіндегі қамтылуы керек деп саналатын келесідей жалпы тенденцияларды көрсетуге болады.
-	Біріншіден, болашақ педагогтерді тұтас инновациялық білім беру процесіне даярлау қажет. Ол үшін болашақ мұғалімдерді инновациялық тұрғыдан оқыту керек, сонда болашақ педагогтерде шығармашылық, зерттеушілік, креативтік ойлау, шынайы тәлімгерлік рух пен дағдылар қалыптасады.
-	Екіншіден, бастауыш сынып мұғалімдерін даярлауда әлемдік тәжірибелерді салыстырып отыратын курстар да оқытылуы керек.
-	Үшіншіден, бастауыш сынып мұғалімдерін даярлауды академиялық мобильдік негізінде басқа елдердегі тәжірибені танып-білуіне жағдай жасалады.
-	Төртіншіден, ұлттық, жалпыадамзаттық, демократиялық құндылықтар негізінде даярлау идеясын дамыту керек.
-	Бесіншіден, қазақстандық бастауыш сынып мұғалімінің біліктілік сапасын бағалауға жаңа индикаторларды қосып, «білім беру ресурстарын» меңгеруін, өз бетімен әзірлей білуі, пайдалана білуін дағдыландыруды жолға қою маңызды.
Болашақ бастауыш сынып мұғалімдерін кәсіби іс-әрекетке даярлауда кредиттік-модульдік оқыту жүйесі қолданылатыны белгілі. Бұл оқыту жүйесінің одан әрі сапалы деңгейлерге көтерілуі үшін білім беру ресурстарының бір арнаға жинақталып, ақпараттық-коммуникациялық технологиялардың, оқытудың интерактивтік әдістемелерін қолдануды қалыпты үдеріске айналдырудың философиялық негіздемелерін әзірлеу керек болады.  Б.С.Гершунскийдің білім философиясы қағидаларына [119,б. 296] сүйеніп айтатын болсақ, белгіленген педагогикалық критерийлердің шектеулерінен әлеуметтік ортаның кең аясына шығып, еліміздің білім беру саласының тиімділігін бағалаудың сенімді қазығына айналуға ұмтылыс жасау керек.  
Болашақ бастауыш сынып мұғалімдерін кәсіби іс-әрекетке даярлаудың заманауи мақсаты мен нәтижелері айқын да нақты критерийлер негізінде бақыланып, диагностика жасауға икемді болуы тиіс екендігі белгілі. Бұл ретте  болашақ бастауыш сынып мұғалімін даярлау процесі кезеңін және білім мазмұнын сұрыптау, білім беру әдістері, құралдары, білім беруді ұйымдастыру формалары, тәрбиелеу жүйесі, оқу-тәрбие үдерісін басқару тәсілдері, барлығы жөнінде айтылып отырғаны белгілі.
Болашақ бастауыш сынып мұғалімін кәсіби іс-әрекетке даярлауды  құндылық мақсатты процесс ретінде алып қарайтын болсақ, басты бағыт – Ыбырай Алтынсарин айтқан «жақсы мұғалім» идеясына лайықты модель болуы тиіс деп ойлаймыз. Ы.Алтынсарин өз заманындағы озық, адамгершілік идеясына негізделген халыққа арналған білім беру жүйесін құрушылардың, атап айтқанда К.Д.Ушинскийдің, Н.А.Корфтың, Н.Ф.Бунаковтың, И.Н.Ульяновтың,  И.Я.Яковлевтің, В.П.Вахтеревтің бастауыш білім беру жүйелерін талдап, солардың ой-пікірлері мен бастауыш мектепте оқыту тәжірибелерін талдау негізінде өзінің бастауыш мектептерінің жүйесін құрағаны белгілі. 
Ы.Алтынсарин кәсіби педагог даярлаудың жүйесін құраған тұңғыш ағартушы ғалым және ұстаз болды.  Өзінің ағартушылық, мұғалімдік қызметін атқара жүріп, ол бірнеше облыстарда мұғалім даярлайтын мектептер, қыздар училищелерін ашты. Оған орыс-қазақ училищесін бітірген қазақ жастары қабылданып, кәсіби мұғалім даярлаудың жаңа жүйесін құрды [120,б. 80]. 
Ыбырай Алтынсарин ерекше тұлғалық болмысымен ақындық, жазушылық, ағартушылық, педагогтік аудармашылық, баспасөз ұйымдастыру, кітапхана ашу, қыздарға білім беру, теория мен практиканы ұштастыру, тіл тазалығын сақтау, ұлттық терминологияны қалыптастыру, тұлғаны əлеуметтендіру жəне рухани дамыту, оқу мен тəрбие процесін үйлестіру мəселелерін сапалы шешетін барлық ресурстарды қамтып, соларды құру және іске қосудың ерекше үлгісін көрсетті деп айта аламыз [121,б. 128]. Ұстаздың бұл айтып көрсеткендерінің барлығы, жинақтап келгенде, білім беруді ұйымдастырып жүргізуге керекті ресурстар. 
Сонымен бірге, бастауыш сыныпта білім беретін мұғалімдерді даярлаудағы қазақ даласындағы алғаш және өте ерекше құрылған мұғалім даярлау жүйесі әлі де болса заманауи тұрғыдан терең зерттеуді керек етеді. Ш.Т.Таубаева: «Ы.Алтынсариннің педагогикалық жүйесінде Қазақстан жағдайында алғаш рет жалпы педагогика, дидактика және методика слаласының аса маңызды ғылыми принциптері қолданыла бастады: оқытудың көрнекілігі, тәжірибе мен бақылау, оқытудың белгілі мақсатқа құрылуы, класс жұмыстары мен кластан тыс жұмыстардың түрлері жүзеге асырылды. Ол оқыту әдісін өз түйгенінше, орыс мектебінің озық үлгісіне негіздеп құруды ойластырды. Мектеп оқушыларына арнап оқу құралдарын, программалар, нұсқау хаттар жазды. Мектеп кітапханаларының физикалық, химиялық, астрономиялық құралдарымен жабдықталуына, оқушылардың түрлі ғылым мен өнер саласындағы жаңалықтарды біліп отыруына үлкен мән берді»  деп, Ыбырай Алтынсариннің білім беру процесін құру жолын атап көрсетеді [122,б. 156]. Ы.Алтынсариннің салған ізімен келе жатқан бастауыш  сынып мұғалімін даярлау процесінің қазіргі және алдағы уақыттағы ерекшеліктері ғылымның дамуы мен әлеуметтік тапсырыстың ерекшеліктеріне тікелей байланысты танылатыны анық. 
Бастауыш сынып мұғалімінің кәсіби іс-әрекетінің сапасы гуманистік, адамгершілік, отансүйгіштік қасиеттермен өлшененеді. Бастауыш сыныпта білім беру процесінде мұғалім балаларды бауырмалдыққа тәрбиелеп, баланың өзінің және өзгенің білім алу барысындағы жеңістеріне бірге қуанып, бірге ізденуге керекті сапалы адамгершілік, танымдық қасиеттерін қалыптастырады, дамытады.  
Бастауыш сынып мұғалімін кәсіби іс-әрекетке даярлау үдерісінде болашақ педагогтің кәсіби, тұлғалық, әлеуметтік, гуманитарлық салалардағы білімі мен біліктілігін қамтамасыз ететін білім мен дағдылар қалыптастырылады. Бұл білім мен білік, дағдыларды болашақ бастауыш сынып мұғалімі өзінің алдағы педагогтік қызметінде тәжірибелік, зерттеушілік және баланың болмысын танып, дамыта алатын танымдық-психологиялық міндеттерді шеше алатын қабілеті қалыптасқанын көрсетеді. Болашақ бастауыш сынып мұғалімін кәсіби іс-әрекетке даярлауда қол жеткізілуі керекті нәтижелер де бар, олардың ішінде біздің ойымызша, келесілерін атап көрсетуге болады.
Ең алдымен, Әбу Насыр әл-Фараби қайырымды қала басшысының қасиеттері деп атап көрсеткеніндей [123,б. 170], тілдік даярлығы өте жақсы болуы керек. Қазақ тілін еркін де академиялық шешендік деңгейінде меңгерген педагог болуы керек. Сонымен бірге, болашақ бастауыш сынып мұғалімінің бірнеше тіл білуі аса пайдалы да қажет. Бұл тұста болашақ бастауыш сынып мұғалімінің мектепте және университетте үш тілде сөйлей, жаза, ойлай, түсіне алатын тұлға ретінде тәрбиеленгендігін де ұмытпай, болашақ педагогтік қызметінде кем дегенде үш тілде сөйлей, жаза, түсінісе алатын тұлға деңгейіне жетуін мүмкін ететін оқу-тәрбие даярлығын ұйымдастыру керектігі анықталады. Тілдік даярлық тұрғысынан жеткілікті дәрежеде қалыптасқан кәсіби педагогтің тұлғасы өз алдындағы шәкірттер үшін еліктеу үшін ғана емес, талпынатын үлгісі екендігіне баса назар аударуымыз керек.
Екіншіден, болашақ бастауыш сынып мұғалімі қазақ мәдениетінің ерекшеліктерін, сонымен бірге қазақстандық жаңа мәдени құндылықтарды  өзінің санасында адамгершілікпен интеграциялай алатын, өмірлік құндылықтар мен мән-мағыналарын терең түйсікпен түсіне алатын қабілетке ие болуы керек. Бұл мәселені құндылықтардың интеграциялық ерекшеліктерін зерттеген ғалым В.Н.Клепиков баса атап өтеді [124,б. 4].
Үшіншіден, бастауыш білім беру процесінің даму қажеттілігін, даму заңдылықтарын дұрыс түсініп, оң бағалап, педагогтік кәсіби іс-әрекетін ғылым мен технологияның жаңалықтарымен байланыстыру жолын ұстануы маңызды болып табылады. Болашақ бастауыш сынып мұғалімі технологияның білім беру процесіне қарқындап енгізілуі адами тілдік қарым-қатынасты, оқу-танымдық процестегі мұғалім мен оқушының ынтымақтастық қарым-қатынасын, оқушылардың өзара бірін-бір қолдауға деген ұмтылысын алмастырмауын көздеуі керек. Оқушылар білім алудың қажеттілігін ғана емес, жақсы өмір сүру үшін маңыздылығын да тереңнен түсінуі үшін мұғалім әрбір пәннің, әр сабақтың, тіпті әрбір дидактикалық тапсырманың білім мазмұнымен қатар өмірлік тәрбие беру құралы екенін бір сәт те естен шығармауға дағдылануы керек. 
Төртіншіден, білім мазмұнын меңгертуде бастауыш сынып мұғалімі әрбір пәннің дербес жеке-дара емес, біртұтас дүниені түрлі қырынан таныстырып, заңдылықтарын танытатын ғылым негізі екенін өз айқын түсініп, оқушылардың осы ақпараттар тасқындаған заманда білімді игерудің тиімді әдістерін үйренуіне қажетті әдістемелік жүйе құрап алуы керек. Болашақ бастауыш сынып мұғалімі қазіргі үшінші мыңжылдықтағы адамзат қоғамының жүйелік-кибернетикалық кескіндегі дамуы келесідей ерекшеліктерге ие болып отырғанын, атап айтқанда:
-	ақпарат, хабарлардың жеткізілу қарқыны күн сайын күшейіп келе жатқанын,
-	ақпарат көлемінің ұлғайып жатқанын,
-	ақпаратты тез өңдеу қажеттілігі басым болып отырғанын, 
-	кері байланысты қарқынмен дамып жатқанын, 
-	жаңа ақпаратты тез әрі молынан тауып алу жеделдетілгенін,
-	жаңалықты өмірлік салаларға енгізудің де жеделдегенін;
-	адамдарға ақпараттың көрнекі түрде көрсетілу мүмкіндігі зорайғанын, оқуда, еңбек етуде техника мен технологияның рөлі аса үлкен болып келе жатқанын дұрыс бағалай білуі керектігіне ақпараттық өркениеттің философиясын зерттеген ғалым Р.Ф.Абдеев ерекше назар аударады [125,б. 304].
Бесіншіден, оқушыға өте көп білімдік-танымдық ақпараттың барлығын жеке-жеке меңгерту мүмкін емес болғандықтан да, білім беру процесінде дүниетанымдық бағытты ұстанып, болашақ мұғалімдерді оқушының біртұтас білімдік түсінігін қалыптастыруға дағдыландыру керек. Біртұтас дүниені таныту арқылы ғана баланың адамгершілік, гуманистік көзқарасын қалыптастыру мүмкін екендігін болашақ бастауыш сынып мұғалімі жете түсініп алуы керектігін педагогикалық Б.М.Бим-Бад антропология тұрғысынан қарастыра келе ерекше атап көрсетеді [126,с. 59].
Алтыншыдан, болашақ бастауыш сынып мұғалімінің кәсіби іс-әрекетін игеру процесін халықаралық озық тәжірибелер негізінде ұйымдастыру керек. Қазақстандық бастауыш сынып мұғалімін даярлау процесі Болон процесінің тек сыртқы құрылым жағынан емес, ішкі мазмұн жағынан да қабылдап, кез-келген шетелге шыққанда бастауыш сынып педагогы қызметін атқара алатын дәрежеде даярлануы керек.
Жетіншіден, барлық әдістемелік және технологиялық мүмкіндіктерді дидактикалық талаптарға сай біртұтас білім беру ресурстары негізінде жүйелі орналастырып, оны қолданудың педагогикалық-психологиялық талаптарын жете меңгерген болуы керек.
Елімізде болашақ бастауыш сынып мұғалімін кәсіби іс-әрекетке даярлау жүйесінде жаңа парадигмалардың орын алып келе жатқанын, яғни дәстүрлі білім беруден тұлғалық-бағдарлы білім беруге ауысып келе жатқанын көре аламыз. Бұл ретте заманауи бастауыш мектепте білім берудің маңызды тұтқасы мұғалімдерді кәсіби іс-әрекетке даярлауда заманның даму қарқынына тікелей сабақтасатын білім, білік-дағдылармен қаруландыру жолдарын анықтау қажеттігі туындайды. 
[bookmark: _Hlk224379125]Болашақ бастауыш сынып мұғалімінің эрудициясы кең, ойлау әдістері мол, парасаттылығы кемел, педагогиканың, дидактиканың, жас ерекшелігі психологиясының, әдістемелік талаптардың  білімдік жүйесін игерген және осылардың барлығынан өзінің кәсіби іс-әрекетіне қажетті білім беру ресурсын жасақтай алатын, сөйтіп оқушыларға білім беру процесі мен өзінің кәсіби іс-әрекетін жобалап, оны басқара алатын тұлға ретінде даярлануы көзделінуі керек.
Болашақ бастауыш сынып мұғалімінің кәсіби іс-әрекетінің маңызды тұстарына, ғалымдар келесідей мәселелерді жатқызады, атап көрсететін болсақ:
-	бастауыш сынып оқушыларына білім беру ресурстарын табысты нәтижеге жету мақсатында пайдалануға керекті педагогикалық жағдайларды анықтай алуы;
-	бастауыш сынып оқушыларының жайлы да нәтижелі білім алуына тірек болатын, оқушылардың өміріне жақсы ықпал ететін,  денсаулығына зиян келтірмейтін білім беру ресурстарын жүйелеп, оны дұрыс қолдану дағдыларын игерген болуы;
-	әріптес мұғалімдермен біріге отырып, бастауыш сыныпта оқыту мен тәрбиелеу мәселелері бойынша бірлестік ретінде жобалар орындауға мұрындық болып, зерттеу  жұмыстарын жүргізу және жетекшілік ете білуі;
-	оқушылардың ата-аналарымен бірлесе отырып, бастауыш сынып оқушыларына білім беріп, тәрбиелеу жөнінде педагогикалық семинарлар ұйымдастыра білуі;
-	өз бетімен білімін жетілдіруге ұмтылып, ғылыми бағытта ізденушілік жұмыстарын жүргізуі және өзінің әдістемелік тиімді нәтижелері туралы ғылыми мақалалар жариялай алуы сияқты маңызды маңызды кәсіби іс-әрекеттер аталады.
Болашақ бастауыш сынып мұғалімінің кәсіби іс-әрекетін қалыптастыруда  студент үшін жетекші жолдың бірі ретінде мамандыққа қатысты пәндер мен олардың әдістемелік ерекшеліктерін игеруі керектігін атауға болады. Басты ерекшелік – студенттің өз мамандығына даярлануда пәндер мен курстарды игеру барысын өзінің диплом алуына маңызды деген түсініктен, «әрбір пән мен курс менің болашақ оқушымды дамытатын құрал бола алады» деген жоғары түсінікке өте алу қажеттілігі. Мұндай деңгейге көтерілуі үшін, болашақ бастауыш сынып мұғалімін даярлауда бірқатар өзара байланысқан оқыту технологияларын қолдану қажет болады. Атап айтқанда:
-	кәсіби тұлғалық бағдарлы оқыту технологиясын мақсатты деңгейде, мазмұндық деңгейде, процессуалдық деңгейде қолдану; бұл мәселе әрбір студенттің болашақ бастауыш сынып мұғалімі ретінде қалыптасуында ғылыми-зерттеу жобаларға, түрлі сайыстар мен ғылыми конкурстарға қатысу арқылы шешіледі. Осылайша студенттің болашақ педагогтік іс-әрекетіне құндылық көзқарасы қалыптасып, клубтарға мүше болып, кітапханаларға жиі барып, үйірмелерге қатысып қосымша білімдік ақпарат алуына, өзіне сенімді кәсіби педагог маман ретінде қарай бастауына негіз қаланады.
-	болашақ бастауыш сынып мұғалімі ретінде түрлі жаңа әдіс-амалдар мен креативтік, интерактивтік, ақпараттық-коммуникациялық, технологияларды тиімділікпен пайдалану. Болашақ мұғалімдер бұл технологиялардың тиімді нәтижелеріне қол жеткізе алуы үшін «ми шабуылы», «жобалау», «арт-әдістер», «шеберлік сыныптары», компьютерлік ойын-сабақтары т.б. жаңашыл әдістер 
Белгілі болғанындай, бастауыш сынып мұғалімін кәсіби іс-әрекетке даярлау процесінде инновациялық және компьютерлік-ақпараттық технологияны қолдану болашақ мұғалімнің білім алуын индивидуалданыруға мүмкіндік бере алады. Болашақ бастауыш сынып мұғалімінің кәсіби іс-әрекетінің аясында орын алатын кәсіби білік-дағдыларды келесідей етіп көрсетуге болады деп ойлаймыз.




Сурет 4 – Болашақ бастауыш сынып мұғалімінің кәсіби білімі мен дағдылары

Болашақ педагогтердің кәсіби құзыреттілігін зерттеген зерттеген ғалым И.Б.Кондратенконың айтуынша, педагогикалық практиканың алатын орны өте маңызды. Өйткені педагогикалық практика барысында студенттің теориялық дайындығы мен практикалық іс-әрекетін біріктіретін мүмкіндік зор. Педагогикалық практика процесінде студент өзінің кәсіби қабілетінің қалыптасуын тани алады, теориялық білімінің сенімділігін тексере алады, білім мазмұн ын оқушылардың сапалы және тиімді жолдармен қабылдауына қажетті дидактикалық жолдарды іздейді.
Болашақ бастауыш сынып мұғалімін даярлауды анағұрлым сапалы етудің бір жолы ретінде И.Б.Кондратенко ұсынған пікірлерін басшылыққа алуға болады деп ойлаймыз. Ғалымның айтуынша, студенттерге бастауыш сыныпта сабақ беріп, тәрбиелеу саласында бастауыш сынып педагогикасы мен психологиясы бойынша өзін кәсіби деңгейге жеткізуге өз бетімен білім алу арқылы ұмтылу үлкен нәтижелерге қол жеткізеді [127,с. 164]. 
Сонымен қатар, білім беру мен тәрбиелеудің актив формалары мен әдістерін қолдану бағытын ұстануы арқылы да болашақ бастауыш сынып мұғалімдерінің кәсіби іс-әрекетке икемделуін қарқындатуға болатыны белгілі. Бұл ретте білім берудің ресурстарын кеңейте отырып, оларды кешенді түрде қолдану дағдыларын меңгертудің маңыздылығын да атап кету керек. Осылайша, болашақ бастауыш сынып мұғалімін кәсіби-іс-әрекетке даярлауды заманауи сапалы деңгейде ұйымдастыру арқылы бірнеше игілікті міндеттер шешіледі. Атап айтсақ:
·  біріншіден, болашақ мұғалімдерге жақсы білім алу мен маңызды білік-дағдыларға ие болуға көмектеседі;
· екіншіден, болашақта өзінің сапалы білімі мен жан-жақты дағдыларының арқасында өзіне оңтайлы жұмыс орнын табуға негіз қаланады;
· үшіншіден, биік талаптар тұрғысынан меңгерген білімі болашақта мұғалімнің табысты болуына тірек болады; өйткені ізденімпаздық студент кезде қаланса, педагогикалық қызмет барысында ол қабілет тек алға қарай жетелей беретін ынталандырушы күшке айналады.
Бұл көрсетілген міндеттердің сапалы шешілуі болашақ педагогтердің өз бетімен ізденімдік жұмыстарын жүргізуімен тығыз байланысты болмақ. Студенттердің өз бетімен оқу-танымдық процеске асқан қызығушылықпен кірісуі, сол арқылы кәсіби іс-әрекетке даярлауда түрлі педагогикалық өзара бірлескен жұмыстар жасау барысында шынайы шығармашылық жағдаяттарды бастан кешіре отырып, болашақ педагогтің өзі білім алу процесінің субъективтілігін айқындауға көмектесе алады. 
Ғалымдардың пікірлеріне сүйене отырып, біздің ойымызша, болашақ бастауыш сынып мұғалімін кәсіби іс-әрекетке даярлауда заманауи  қоғам сұранысын ескере отырып,  технология мүмкіндіктерін толыққанды пайдалана отырып ұйымдастыру келесі функциялар негізінде мүмкін болады:
· кәсіби педагогикалық гуманистік білім беру функциясы;
· тәрбиелік функция яғни болашақ бастауыш сынып мұғалімдерінің дүниетанымын қалыптастыру;
· қазақ ұлттық мәдениеті және жалпыадамзатты мәдениетті білім қоры негізінде санасында жасақтау функциясы;
· студенттің болашақ педагогикалық процеске бейімделуіне жағдай жасау функциясы;
· ақпараттық-коммуникациялық технологияны кең түрде пайдалана отырып, замануи оқыту технологияларын меңгерту функциясы;
· дидактикалық қорды білім беру ресурстары ретінде жасақтауға дағдыландыру және пайдалануға үйрету функциясы;
· барлық ғылым негіздерінен алынған білімін бастауыш сыныпта сабақ беруде ретімен, дұрыс пайдалануға дағдыландыру функциясы.    
Қазақстан Республикасының жоғары білім беру стандартына контент талдау жасау нәтижесінде көптеген мәселелердің, атап айтқанда «кәсіби іс-әрекетке даярлау» ұғымының, «білім беру ресурстарын қолдану» ұғымының стандарттан тысқары қалғаны анықталды. Стандартта көрсетілген зерттеу жұмысымызбен байланысты пәндердің міндеттері мен студенттердің пәндерді меңгергеннен кейінгі келесідей білік-дағдыларын көрсетеміз: «1) ақпараттық-коммуникациялық технологияларды меңгеру негізінде бәсекеге қабілетті болашақ маманның дүниетанымдық, азаматтық және адамгершілік ұстанымдарын қалыптастыруға, мемлекеттік, орыс және шет тілдерінде коммуникация бағдарламаларын құруға, салауатты өмір салтына бағдарлауға, өзін-өзі жетілдіруге және кәсіби табысқа бағдарланған;...  4) өз өмірі мен қызметіндегі барлық салаларда заманауи ақпараттық-коммуникациялық технологияларды меңгеру және пайдалану арқылы ақпараттық сауаттылықты дамытуға ықпал етеді» [128,с. 22]. 
Ал белгіленген пәндерді оқып бітіргеннен кейін студенттің болашақ маман ретінде ие болады деп күтілетін білім мен білік-дағдыларының ішінен келесілерді атап көрсетеміз: 
«1) ғылыми және философиялық таным әдістерімен табиғи және әлеуметтік әлемді ғылыми ұғыну мен зерделеуді қамтамасыз ететін философия негіздерін білумен қалыптасқан дүниетанымдық ұстанымдар негізінде қоршаған болмысты бағалайды;  ...  6) әлеуметтану, саясаттану, мәдениеттану және психологияның негізгі білімін ескере отырып, тұлғааралық, Әлеуметтік және кәсіби қарым-қатынастың әртүрлі салаларындағы жағдайларды бағалайды; 7) интегративті процестердің заманауи өнімі ретінде осы ғылымдардың білімін синтездейді; 8) нақты ғылымды, сондай-ақ бүкіл әлеуметтік-саяси кластерді зерттеудің ғылыми әдістері мен тәсілдерін қолданады; 9) өзінің адамгершілік және азаматтық ұстанымын дамытады; 10) қазақстандық қоғамның қоғамдық, іскерлік, мәдени, құқықтық және этикалық нормаларымен жұмыс істейді; 11) жеке және кәсіби бәсекеге қабілеттілігін көрсетеді; ... 19) жеке қызметінде ақпараттық-коммуникациялық технологиялардың әртүрлі түрлерін: интернет-ресурстарды, ақпаратты іздеу, сақтау, өңдеу, қорғау және тарату жөніндегі бұлтты және мобильді сервистерді пайдаланады» [128,с. 22].
Болашақ бастауыш сынып мұғалімін кәсіби іс-әрекетке даярлауда студенттердің мотивациясын жоғарылатудың бір тәсілі оқытуды индивидуалдандыру болып табылады. Педагогикалық мамандыққа қызықтыру ғана емес, өз бетімен терең және жан-жақты білім алуына өзінің сенімді болуы үшін студентке дербес компьютерлдік оқыту бағдарламаларын ұсыну,  тестілерді ұсыну, интерактивтік диктанттарды ұсыну, аудио-визуалды, бейне материалдарды талдауға үйрету, интернет арқылы пресс-конференцияларды ұйымдастыру, түрлі  тегін курстарды оқуға дағдыландыру сияқты жұмыстар жақсы ықпалын тигізеді. Мұндай заманауи технологиялық және әдістемелік ресурстармен жұмыс жасауға студент кезінен дағдыланған болашақ бастауыш мектебінің мұғалімі дәстүрлі бастауыш мектеп мұғалімі келбетінің озық үлгісін көрсете алады. Яғни заманауи бастауыш сынып мұғалімі  – технологиялық, ғылыми-зерттеушілік дағдылары қалыптасқан, дидактикалық материалдарды жіктеу, саралау, оқушыларына ұсынуда жас және психологиялық ерекшеліктерді ескеретін, тілдік-коммуникативтік шеберлігі жетілген тұлға.
Осы айтылған талдаулар негізінде біздің тұжырымдауымызша, болашақ бастауыш сынып мұғалімінің кәсіби іс˗әрекеті  – бұл заманауи қоғам мен нақты білім беру ұйымының қажеттіліктеріне сәйкес белгілі бір бейіндегі және біліктілік деңгейіндегі педагог кадрлерді  даярлауға мақсатты бағытталған,  білім беру, әлеуметтендіруге негізделген, білім беру мазмұнын жүзеге асыратын процесс. 
Болашақ бастауыш сынып мұғалімінің кәсібилігін іс˗әрекет теориясы тұрғысынан тану біздің зерттеуіміздің логикасын анықтайды. Біз осы тармақта категориялық аппаратты қалыптастыруға және «іс-әрекет, «кәсіби іс-әрекет», «болашақ бастауыш сынып мұғалімінің кәсіби іс-әрекеті»  ұғымдарының мәнін нақтылап, психологиялық-педагогикалық негіздерін анықтауға мән бердік.

1.3 Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық тұғырлары мен ұстанымдары
Болашақ педагогикалық қызметке кәсіби тұрғыдан даярлаудың әдіснамалық негіздерін қарастырған еңбектерде әдістемелік ойды танытатын құзыреттіліктің әрекеттік табиғаты, педагогтің кәсіби білім алу бағытының іргелілігі мен  практикалық бағытының өзара әрекеттесуінің «ортақ көрсеткішін» танытады деп айтылады [129,с. 169]. Яғни болашақ мұғалімнің әдістемелік ойы оның шеберлігіне айналуы үшін осы бағыттағы теориялық білім мен практикалық дағдылардың өзара тығыз, бір процестің маңызды екі қыры ретінде меңгертілуі керектігін түсінеміз.
Болашақ бастауыш сынып мұғалімінің кәсіби іс-әрекетінің маңызды қырларына шәкірттердің жақсы білім алуына қажетті жағдайлар жасай білу; баланы түзу жолдарға бағыттап, дұрыс тәрбие беру; оның тұлға ретінде жан-жақты дамуына барынша жайлы мүмкіндіктер туғызып отыру; оқушының денсаулығына үлкен мән беру; ата-аналарға педагогикалық ағарту бағытында ақпараттар беру; өзін-өзі кәсіби педагогикалық тұрғыдан дамытып отыруға жалықпайтын ұстаз болу бағытында қызмет ету жатады.
Осы айтылғандардың ішінде зерттеу тақырыбымызға қатысты білім беру процесінде білім беру ресурстарын тірек ету арқылы айтылған мәселелердің жүйелілікпен шешілу жолдары қарастырылады. Ең алдымен бұл мәселенің әдіснамалық тұғырларын, әдіснамалық бастау көздерін анықтау маңызды болып табылады.
Біздің зерттеу пәнімізге сәйкес білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауда жүйелілік, тұлғалық-бағдарлы, іс-әрекеттік, орта, құзыреттілік, инновациялық-технологиялық   әдіснамалық тұғырлар қарастырылады.
Жүйелілік тұғыр – ғылыми әдіснамалық құрал ретінде жүйелердің жалпы теория тұжырымдамаларында (А.Н.Аверьянов, И.В.Блауберг, Д.П.Горский, М.С.Каган, В.Н.Садовский, А.И.Уемов, Э.Г.Юдин және т.б.), гуманитарлық және әлеуметтік зерттеулерде, әртүрлі тұжырымдама ережелерінде, сондай-ақ, педагогикалық жүйелерде (В.Г.Афанасьев, В.П.Беспалько, Н.В.Кузьмина, С.А.Саркисян, Е.Н.Степанов және т.б.) қолданылады.
Жүйелілік тұғыр тұрғысынан алғанда зерттеліп отырған құбылыс жүйе ретінде, яғни белгілі тұтастықты, бірлікті тудыратын, бір-бірімен байланыста және қарым-қатынаста болатын элементтер жиынтығы ретінде қарастырылады [130,с. 8].
Аталған тұғыр бүгінгі күнде педагогикалық құбылыстарды зерттеуде және теориялық жұмыстарда дәстүрлі болып табылады. Қазақстан білім беру саласының өзі білім берудің ішкі «ұйымдасуын», оның құрылымын, өзара байланыстар мен өзара әрекеттестіктердің және қатынастардың сипаты мен ерекшеліктерін көрсететін білім беру жүйесі ретінде нормативті түрде ұсынылады. ҚР Білім Заңына сәйкес «білім беру жүйесі өзара әрекеттесетін: әртүрлі деңгейдегі және бағыттағы сабақтас білім беру бағдарламалары мен мемлекеттік білім беру стандарттарының; олардың ұйымдастырушы-құқықтық формаларына, типтеріне және түрлеріне қарамастан білім беру ісін жүзеге асыратын білім беру мекемелерінің желісі; білім беруді басқару және оған қарасты мекемелер мен ұйымдардың жиынтықтарын құрайды» [72].
Білім беруді дамыту үшін жалпы мақсатты бағдарлар едәуір өзгеріп жатқан қазіргі жағдайларда, Г.Н.Штинова атап өткендей, бейінді білім беру үздіксіз білім беру жүйесінің қалыптасу қажеттіліктеріне жауап береді және оған деген нақты сұраныстар туындауда: 
- әр түрлі деңгейдегі кәсіптер, мамандықтар және бағыттардың мазмұнды тоғысуы, сабақтасуы; 
- белгілі бір кәсіби іс-әрекет саласына олардың жалпы, ортақ ұстанымдарға негізделген бағдары [131].
[bookmark: _Hlk224378660]Сонымен жүйелілік тұғыр  дегеніміз –  білім беру ресурстары негізінде болашақ бастауыш сынып мұғалімін кәсіби іс-әрекетке даярлауда ұсынылатын әдістеменің университетте педагогтерді даярлау тұтас процесінің бір компоненті ретінде танылатынын, студенттің болашақ педагогтік іс-әрекетке даярлануын сапалы ету мақсатында өз құзырының аясында білім беру ресурстарының мүмкіндіктерін молынан пайдаланылатыны жөнінде айтылып отыр.
 Студенттің компьютерлік, цифрлық құралдармен жұмыс жасай білуі және қазақша, орысша, ағылшынша т.б. тілдер білуі – дәстүрлі және цифрлық білім беру ресурстарымен жұмыс жасауын үйретуде маңызды орынға ие. Ағылшын тілін білмеген уақытта «Google-аудармашымен» басқа да аудармашы қызметтермен жұмыс жасай білуі жүйелік тәсілдеменің  қолданылуында басты болып табылады. Білім мазмұны жинақы және тиімді болуын қамтамасыз ететіндей жүйеленіп, топтама/блок түрінде берілуі және ол блоктың құрамындағы тақырыптар мен дидактикалық жұмыстардың өзара жүйелік байланыста болуы міндетті.
Ұсынатын әдістемелік жүйеміздің тұлғалық бағдарлы тұғырын ғалымдар білім беруде оқу материалының білім беру сатыларында тұлғалық жағынан өсуіне, дамуына негіз болып қаланатын оқыту деп анықтайды [132]. Болашақ бастауыш сынып мұғалімінің кәсіби іс-әрекетке даярлану процесінде тұлғалық функцияларының ашылуына бағдар ұстана отырып, білім алуда студенттің өзіндік тәжірибесі жинақталуын көздеу маңызды болмақ.
 Нақты айтқанда, студент кәсіби педагогтік іс-әрекетке даярлану процесінің әрбір сәтінде өзінің «оқытушы үшін жайлы тыңдаушы» ретінде тыс қалмауын, белсенді тыңдаушы және оқу жағдаятын шешуде меңгерген біліміне сүйене отырып өзіндік жолын айқындаушы субъект ретінде қалыптасуы маңызды болып табылады.
Тұлғалық бағдарлы тұғыр біздің ұсынатын әдіснамамыздың  сенімді қыры болуы маңызды. Өйткені студенттің педагогтік кәсіби-әрекетке даярлануының бір аспектісі – білім беру ресурстары негізінде болашақ мұғалімнің жеке білім алу траекториясын құра білу дағдысын қалыптастыру. 
Болашақ бастауыш сынып мұғалімін кәсіби іс-әрекетке даярлауда тұлғалық-бағдарлы технологияның әдіснамалық тұғыр болуының мәні үлкен. Өйткені болашақ бастауыш сынып мұғалімдерін саралай оқытып даярлау, кәсіби білім беруді индивидуалдандыру студенттің бойында бар қабілеттердің дами түсуіне, қызығушылықтары мен қажеттіліктерін, жеке басының ерекшеліктерін кәсіби іс-әрекеттерді меңгеруге бұруына мүмкіндік береді. Бұл ретте дамыта оқыту технологиясының заңдылықтары мен жетістіктеріне сүйене отырып, тұлғалық-бағдарлы кәсіби іс-әрекетке даярлаудың қалпын құрауға болатынын да атап кетеміз. Бұлай деуімізге тірек болатын мәселе – тұлғалық-бағдарлы оқыту технологиясының білім берудің, кәсіби іс-әрекетке даярлаудың орталық өзегі ретінде қолданылатын ұстанымдардың іріктелінуі. Тұлғалық-бағдарлы оқыту технологиясының ерекшеліктерін зерттеген ғалымдардың пікірінше [133,с. 343]  ол принциптер келесідей:
· білім беру процесінде білім алушының өз мүмкіндіктерін жүзеге асыру принципі;
· білім берудің индивидуалдық принципі;
· білім берудің субъектілік принципі;
· білім берудің жеткіліктілік принципі;
· таңдау принципі;
· шығармашылық пен табысқа қол жеткізу принципі;
· ынтымақтастық принципі;
· денсаулықты сақтау принципі. 
[bookmark: _Hlk224377260]Болашақ бастауыш сынып мұғалімдерін білім беру ресурстары негізінде кәсіби іс-әрекетке даярлау барысын тұлғалық-бағдарлы тұрғыдан ұйымдастыруда осы мақсатқа қол жеткізуге бағытталған студенттердің оқу әрекетін жобалайтын әдістеме әзірленеді. Бұл ретте болашақ педагогтердің инивидуалдық ерекшеліктеріне де баса назар аударылады. Білім ресурстарын қолдана отырып студенттерді кәсіби педагогтік іс-әрекетке даярлауда білім мазмұны  жеткіліктілік принципі /принцип избыточности»/ негізінде құрылады. Дәстүрлі дидактикалық ресурстар мен ақпараттық-коммуникациялық технологияны, интернет ресурстарды негізіндегі білім ресурстарын тірек ете отырып, тұлғалық-бағдарлы оқыту технологиясының тиімділігі арта түседі. Білім беру ресурстары негізінде болашақ бастауыш сынып мұғалімін кәсіби іс-әрекетке даярлау процесінің мазмұнында осы мақсатқа лайықталып құрылған курс, негізінен ақпараттық-коммуникациялық технологияларды қолданумен байланысты болып, әр студенттің тұлғалық болмысын кәсіби педагогтік іс-әрекеттер байыту көзделеді.          
Іс-әрекеттік тұғыр – бұл адам тұлғасының және оның санасының жалпы қалыптасуына бағытталған адамның іс-әрекет үдерісі.     
«Іс-әрекет арқылы оқыту» тұжырымдамасын алғаш рет американдық ғалым Д.Дьюи ұсынған. Ол оқытудағы іс-әрекеттік тұғырының негізгі ұстанымдарын: оқушылар мүддесін ескеруді; ойлау мен әрекет етуге үйрету арқылы оқытуды; қиындықтарды жеңу салдары ретіндегі таным мен білімді; еркін шығармашылық жұмыс пен ынтымақтастықты анықтады [134].           
А.Дистервег: «ғылым мәліметтерін оқушыларға дайын түрінде беру қажет емес, бірақ оларды өзі тауып, өзі меңгеруі үшін оны соған ынталандырып келтіру керек. Оқытудың мұндай әдісі ең жақсы, әрі ең қиын...», - деп атап көрсетті [135].        
Л.С.Выготский, А.Н.Леонтьев, Д.Б.Эльконин, П.Я.Гальперин, В.В.Давыдов еңбектерінде жетілдірілген іс-әрекеттік тұғыр білім беру жүйесіндегі тұлғаның дамуы, алдымен, оқыту мен тәрбие беру үдерісінің негізі болып табылатын әмбебап оқу-әрекеттерінің қалыптасуымен қамтамасыздандырылады [136].  
А.Н.Леонтьевтың пайымдауынша: «білім алу үдерісі – ол жаңа білімдер дайын түрде берілмейтін, оқушы санасының және жалпы тұлғасының қалыптасуына бағытталған  іс-әрекет үдерісі. Білім берудегі «іс-әрекеттік тұғыр» деген осы!» [106].        
Іс-әрекеттік тұғыр ретінде білім алушылар ақпараттың пассивті емес «қабылдаушылары» болып және өздері оқу үдерісіне белсенді қатысатын, оқу-танымдық іс-әрекеттерін ұйымдастырудың тәсілі деп түсіндіріледі.  Мақсаты – тіршілік ету субъектісі ретіндегі бала тұлғасын тәрбиелеу. Субъект болу – өз іс-әрекетінің иесі болу: мақсаттар қою, міндеттерді шешу, нәтижелер үшін жауап беру [137].    
Іс-әрекеттік тұғырдың мәні қытай даналығымен «мен естимін – мен ұмытамын, мен көремін – мен есте сақтаймын, мен жасаймын – мен меңгеремін» деп сипаттауға болатын іс-әрекетте ашылады. Өз кезінде Сократ, сыбызғыда ойнауды тек өзің ойнағанда үйрене аласың, деп айтқан. Дәл осылай білім алушылардың қабілеттері де олардың өзіндік оқу-танымдық іс-әрекетке толық қатысқан кезінде ғана қалыптасады.
Оқыту іс-әрекеттік тұғыр негізінде білім алушының және оның түрткілері, мақсаттары, қажеттіліктерін жүзеге асырудың жағдайы ретінде саналады.
[bookmark: _Hlk224317183][bookmark: _Hlk224226817]Іс-әрекеттік тұғыр ұсынылатын әдістеменің болашақ бастауыш сынып мұғалімінің кәсіби іс-әрекетке сапалы даярлаудағы тиімді әдістемелік жүйені қолдануда басшылыққа алынады дегенді білдіреді. Кәсіби педагогтік іс-әрекетке даярлауда білім беру ресурстарын негізге ала отырып, студенттердің білім мазмұнын дайын түрде алуын минималды түрде, ал көбінше өз бетімен ізденуі арқылы табуын ұйымдастыру әдістері қолданылады. 
Сонымен бірге, бұл тұғыр үздіксіз жүргізіледі, яғни барлық пәндерді, олардың ішінде, әсіресе, пәндерді оқыту әдістемелеріне байланысты курстарды оқытуда, баса назар сала отырып қолданған дұрыс деп ойлаймыз. Іс-әрекеттік тұғырдың тиімді болуы әдістемедегі барлық дидактикалық әдістер мен амал-тәсілдер жеке-дара бөлінбей, біртұтастықпен, өзара сабақтастықпен қолданылуына көптен-көп байланысты.
Бұл тұста назар аударылатын мәселе  – студентке тақырып аясында білім беру ресурстарын барынша мол қолданылуы қажет екені, тіпті маңызды екені ескеріледі. Бірақ, қалай дегенмен де мемлекеттік білім стандартына сүйеніп, сол бағытта жүру керектігі қоғам тапсырысымен үндесуі керек екендігі назардан еш тыс қалмауы керектігі белгілі. Кәсіби іс-әрекетке даярлаудағы іс-әрекеттік тұғыр тұғырдың орны ерекше десек те, студенттің психологиялық тұрғыдан жайлы білім алуына кедергі жасалмағаны дұрыс. Өйткені жасанды түрде стресс тудыру арқылы болашақ мұғалімнің білім беру ресурстарын ізденудің қажет не қажетсіз екеніне көзін жеткізу қиынға соқпайтын жағын қарастырып отыру керек.  
Сонымен бірге кәсіби-іс-әрекетке даярлауда болашақ мұғалімнің шешім табудың бір ғана емес, бірнеше жолын анықтауға дағдылануына терең назар аудару керек. Білім беру ресурстарының дәстүрлі және цифрлық мол мүмкіндіктері нақ осыған да үйрететіні педагогикалық трғыдан маңызды болып саналады.  Бұл айтылғанның барлығы, жинақтай келгенде, болашақ бастауыш сынып мұғалімінің кәсіби іс-әрекетке даярлану процесінің креативтік, шығармашылық деңгейлерге биіктеуіне қадамдар жасайды.
Сонымен, қоғамның қарқынды даму жағдайларында, қазіргі білім берудің жаңаруы кезінде кәсіби білім беруде студенттердің бойында теориялық білімдерден гөрі, тәжірибелік білім, білік және дағдылардың қалыптасуы мен білім беру ресурстары негізінде болашақ педагогтердің кәсіби іс-әрекетке даярлығын  қалыптастыру мәселесін шешуде іс-әрекеттік тұғырдың маңызы зор.
[bookmark: _Hlk224380985]Орта тұғыры – қазіргі ғылымдағы жаңа құбылыс, ол ғылыми тұрғыдан «толерантты қарым-қатынасты дамыту процесін (орта арқылы) жанама басқарудың теориясы мен технологиясын» білдіреді. «Орта» ұғымы педагогикалық мәні жағынан тәрбиенің әлеуетті құралы ретінде, сонымен қатар білім алушылардың салауатты өмір салтын қалыптастыратын және дамуына қолдау жасайтын объект ретінде қарастырылады. Орта көзқарастың ұсынылған нұсқасында негізгі ұғымдар: «орта», «қатысушылар», «элементтер», «әлеуметтік орта және өмір салты». Жеке тұлғаға талап етілетін – басқару субъектісін қалыптастыру үшін білім беру ортасын құратын орта қалыптастыру стратегиясын (іс-қимыл жүйесін) түсіндіреді. Қазіргі заман тұрғысынан  орта тұғырының тәрбиелік әлеуетін жан-жақты талдауға жасалған маңызды әрекеттің бірі. Бұл тұғыр білім беру мекемелері субъектілерінің қызметін тәрбие әдіснамасы, теориясы мен технологиясы деңгейінде түбегейлі өзгертуге, ортаны ұғыну тәжірибесінен оны педагогикалық құрал ретінде қолдануға көшуге және белгілі бір типтегі адамды «құрастырудың» қысқа жолдарын табуға мүмкіндік береді. Алайда, Ю.С.Мануиловтың пікірінше, ортаның табиғатын түсіну үшін оның «субстанциялық» негізін ашып, ортаны олардың жеке басын қалыптастыратын және дамытатын субъектілердің өміріне әсер ететін элементтердің жиынтығы ретінде көрсету керек [138].       
Құзыреттілік тұғыр  ұсынылатын әдіснамалық жүйеміздің өзегі десе болады. Ғалымдардың осы тақырыптағы еңбектеріне сүйене отырып [139], [140] болашақ бастауыш сынып мұғаліміне білім беру ресурстарының көздері мен кәсіби педагог ретінде қалыптасу жолдарын меңгерту әдістемесінде құзыреттілік тұғырының көріністері келесідей мазмұнда болады деп айта аламыз. Сөзсіз, ең алдымен, студенттің бастауыш білім беруге қатысты мәселелерді теориялық тұрғыдан танып-талдай білуі маңызды орында тұрады. 
Бұған білім беру философиясының, пәндерге байланысты ғылымдардың, педагогиканың – дидактика мен тәрбие теориясының, психологияның, әдістеменің заманауи мәселелері жөніндегі білім мазмұнын меңгеруі енетіні белгілі. Болашақ мұғалім өзінің кәсіби іс-әрекетінде кездесетін мәселелерді шешуді осы ғылымдардың мәліметтеріне сүйене отырып, ғылыми жолмен шешуге дағдыланады. Одан соң болашақ мұғалімнің қазақстандық тарихи және мәдени құндылықтарды санасына сіңіріп, еліміздің білім беруге байланысты құқықтық және нормативтік құжаттарды жақсы білуі осы құзыреттілік мазмұнына енеді. 
[bookmark: _Hlk224316806]Келесі – студенттің өзінің педагогтік қызметінің адамзат қоғамында ең саналы, ең озық, ең құнды мамандық екендігіне білімі негізінде көзі жетуі. Сол арқылы қоғамның болашақ саналы азаматтарын бастауыш мектептен бастап оқытып-тәрбиелеудің қоғамымыз үшін аса маңызды екеніне саналылықпен, биік мотивациямен кіріседі. Келесі маңызды қыры – студенттің болашақ педагогтік кәсіби іс-әрекетті сапалылықпен игерудегі өз бетімен ізденудің аса ерекше рөлі туралы түсініп, саналы түрде осыған қажетті дағдыларды меңгеруі. Келесі маңызды көрінісі  – білім беру ресурстарын тану, талдау, жасауға үйрену және қолдануға дағдылану арқылы студент өзінің жеке білім алу траекториясын құра білуге дағдылануы. 
Одан соңғы – жаңа педагогикалық технологияларды, жалпы білім берудегі инновациялық үдерісті түсінуге ұмтылып, білім беру ресурстарының молдығы оның сапалылығын қамтамасыз ете алатынын немесе керісінше болуы мүмкін екенін айқын түсіне білуі керек. Ақпараттар ағынында сапалы білім көзін анықтай білуге, оны сапалы өңдеп, педагогикалық іс-әрекетінде нәтижелі болуына қарай бағалауға дағдылануы керек.
 Оқушылармен және өз әріптестерімен күндізгі және қашықтан білім беру процесінде ынтымақтаса іс-әрекет ету жолдарын меңгеруі керек. Бұл айтылғандар ұсынылатын әдістеменің маңызды яғни құзыреттілік қырының көріністері екенін тағы да атап кетеміз.
Болашақ педагогтың кәсіби құзыреттілігі – кәсіпке теориялық, практикалық дайындығының үйлесімділігі, үнемі өзін-өзі жетілдіруге және кіріктірілген кәсіби-тұлғалық қасиеттері мен субъект еңбегінің сапалық сипаттамасы арқылы ашылатын көрсеткіші [23].
Ол, сонымен қатар, ауқымды  шеңбердегі мамандықтардың негізі болып табылатын және өндірістегі, әлеуметтік тәжірибедегі өзгерістерде де өз мәнін жоғалтпайтын кейбір өзекті кәсіби маңызды қасиеттер мен мінез-құлық түрлері байқалатындығын көрсетеді. Кәсіби құзыреттіліктің сипатталған әрбір түрі жалпы кәсіпаралық компоненттердің белгілі бір жиынтығын қамтиды. Осылайша, арнайы құзыреттілік өндірістік үрдістерді жоспарлай білу, техникамен жұмыс жасай алу, техникалық құжаттарды оқи алу, қол дағдылары сияқты қабілеттердің болуын болжайды; тұлғалық құзыреттілік – өз іс-әрекеттерін жоспарлау, бақылау және реттеу, өздігінен шешім қабылдай алу қабілеттері; ерекше шешімдерге келу (жасампаздылық), икемді теориялық және практикалық ойлау, мәселені алдын ала көре алу, жаңа білімдер мен біліктерді өздігінен иелене білу; дербес құзыреттілік – мотивация, табыс ресурсын, жұмыстың сапалылығына деген талпыныс, өзін-өзі ынталандыру қабілеті, өзіне сенімділік, оптимизмді білдіреді [141].
Психология-педагогикалық әдебиеттерде ұсынылған кәсіби құзыреттілікке қатысты түрлі көзқарастарды жалпылай келе, Б.С.Гершунский оның төмендегідей қарастырылатындығын келтіреді: 
· тұлғалық білім, кәсіби шеберлікке апаратын жолдағы аралық кезең;
· тұлғаның қажеттілік-мотивациялық, операциялық-техникалық салаларының және өзіндік рефлексияның тұтастығы;
· кәсіби шеберліктің деңгейі. 
Кәсіби құзыреттілік тұлғаның өзінің кәсіби іс-әрекетін меңгеру дәрежесінің сапалы сипаттамасы сияқты белгіленеді және келесі реттегілерді болжайды: 
· аталған іс-әрекетке өзінің түрткі болған ниеттерін: қажеттіліктер мен қызығушылықтарды; талпыныстар мен құндылық бағдарларды; іс-әрекет түрткілерін, өзінің әлеуметтік рөлдері туралы түсініктерді сезіну;
· болашақ маман ретіндегі өзінің жеке қасиеттері мен қырларын: кәсіби білім, білік, дағдыларды, кәсіби маңызды қасиеттерді бағалау;
·  соның негізінде өзінің кәсіби қалыптасуын реттеу [142].
Құзыреттілікті анықтаудағы барлық тұғырлардағы ортақ белгі болып, оның практикалық іс-әрекет барысында қалыптасып байқалатындығы туралы түсінік саналады.
Жалпы бүгінгі күнде әлемдік білім беру тәжірибесінде құзыреттілік ұғымы негізгі, өз кезегінде «түйінді» ұғым болып табылады. Себебі құзыреттілік, біріншіден, білім берудің зияткерлік және дағдылық құрамдас бөліктерін біріктіреді; екіншіден, аталған ұғымда «нәтижеден», («шығатын өнімге арналған стандарт») қалыптасатын білім берудің мазмұнын түсіндірудің идеологиясы жатыр; үшіншіден, негізгі құзыреттілік біріктіруші табиғатқа ие, өйткені ол өзіне бірқатар аса жақын немесе біртектес, мәдениет пен іс-әрекеттің ауқымды салаларына жататын (ақпараттық, құқықтық және т.б.) білімдер мен біліктерді қабылдап алады.      
Негізгі құзыреттерді анықтау мәселесі мән-мәтінінде «құзырет» ұғымы да жаңа мағынаға толыға бастайды, орыс тілінде ол бірнеше мән береді.    
В.Г.Горбтың айтуынша [143], маманның басты құзыреттері білім беру стандарттарында басқа да негізгі дидактикалық бірліктермен қатар бекітілуі қажет, ал оларды белгілеу болашақ іс-әрекеттің сипатына қарай жүргізіледі. Іс-әрекеттің сипаты ретінде, кәсіби іс-әрекеттің негізгі объектілерінің арасындағы қатынасты түсіндіреді: «адам - адам», «адам - машина», «адам – теориялық білімдер», «адам – практикалық біліктер» және т.б. Егер болашақ маманды даярлау деңгейіне қойылатын әлеуметтік шартталған талаптар құзырет деп аталатын болса, онда осы талаптарға сәйкестілік деңгейін құзыреттілік деп белгілеу керектігін орынды деп санайды.   
Білім беру үдерісін құзыреттілік тұғырға қайта бағдарлау білім беру іс-әрекетінің әдіснамалық және дидактикалық негіздерін айтарлықтай қайта қарастыруын, әдістемелік материалдардың және барлық деңгейдегі білім беру ісінің  тәжірибесінде оны жүзеге асыру құралдарын жетілдіруді талап етеді. Алайда білім берудің бұл жаңа тұғырын енгізу табыстылығының анықтаушы факторы білім беру жүйесінің сапасы ретіндегі үздіксіздікті қарастыру қажет. Себебі үздіксіз білім беру жүйесі қамтамасыз етіп отырған субъективтік және объективтік сипаттағы кез келген қажеттіліктермен сәйкес білім беру деңгейін үнемі тереңдету, арттыру мен кеңейту мүмкіндігі, екпінді оқыту барысындағы білімді меңгеруден практикалық әрекеттің әмбебап тәсілдерін игеруге ауыстыруға мүмкіндік береді.    
Инновациялық-технологиялық тұғыр – білім беру процесін жобалау мен жүзеге асырудың ғылыми-әдістемелік негізін айқындайтын маңызды әдіснамалық бағыттардың бірі. Бұл тұғыр оқыту үдерісін жүйелі, мақсатты және нәтижеге бағытталған инновациялық технология ретінде қарастырады. Инновациялық-технологиялық тұғырдың мәні – педагогикалық әрекеттің барлық кезеңдерін (мақсат қою, мазмұн іріктеу, әдіс пен құрал таңдау, нәтижені бағалау) өзара логикалық байланыста ұйымдастыру. 
В.М.Монахов технологиялық тұғырды мұғалім мен оқушының бірлескен әрекеті негізінде оқу процесін жобалау, ұйымдастыру және өткізу деп сипаттайды; бұл жерде ең бастысы – оқытушы мен білім алушы үшін қолайлы, «комфортты» жағдай туғыза отырып, алдын ала жобаланған құрылым бойынша оқытуды жүргізу  [144].  
Білім беру ресурстары арқылы болашақ бастауыш сынып мұғалімдерін кәсіби іс-әрекетке даярлауда инновациялық-технологиялық тұғыр оқыту үдерісін нақты алгоритм бойынша жүзеге асыруға мүмкіндік береді. Мұнда әрбір сабақ пен тапсырма оқу мақсаттарына сәйкес құрылып, білім беру ресурстары, интерактивті құралдар және мультимедиалық әдіс элементтері педагогикалық технология құрамына енеді. 
Бұл тұғыр білім алушының танымдық әрекетін тиімді ұйымдастыруға, оқу мотивациясын арттыруға және шығармашылық қабілетін дамытуға бағытталған. Сонымен қатар, инновациялық-технологиялық тұғыр цифрлық ортада оқытудың жүйелілігі мен тиімділігін қамтамасыз етіп, оқытушы мен білім алушының бірлескен әрекетінің нәтижелілігін арттыруға мүмкіндік береді. 
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық негіздемелерінің зерттелуі жеткіліксіз болғандықтан, кәсіби педагогика, кәсіби іс-әрекет бойынша әлі де болса көптеген мәселелерді терең қарастыру қажет. Атап айтқанда, ХХІ ғасырдағы жоғары білім берудің дидактикалық негіздеріндегі білім беру ресурстарын қолданудың мазмұнын, ұстанымдарын, әдістерін анықтап жүйелеудің маңызы ерекше.
 Болашақ бастауыш сынып мұғалімдерін кәсіби іс-әрекетке даярлауда білім беру ресурстарын негіз ету – маңызды бағыттардың бірі. Заманауи бастауыш сынып мұғалімі біліктілігіне ие болатын түлектер кәсіби даярлықтың биігінен көріне білуі тиіс болғандықтан, білім беру ресурстары мен оны қолдану туралы білімі мен қолдану білік-дағдылары мол болуы көзделеді. Білім мазмұнын меңгеріп қана қоймай,  сол білімді кәсіби іс-әрекеттің тірегі ете алуы үшін арнайы мақсатпен жаттығатын тапсырмалар жүйесі де жасалынуы керектігі мәлім. Білім беру ресурстары қазіргі кезеңде болашақ педагогтерді кәсіби іс-әрекетке даярлауда жаңа сапалы деңгейге көтерілуін қамтамасыз ететін мүмкіндік бола алады. Оқушылардың бастауыш сыныптан бастап өз бетімен білім іздену құзыретіне ие болуы үшін бұл міндетті шешу бастауыш сынып мұғалімін даярлау кезеңінде жүргізілуі керек.  
Қазіргі кезеңде жоғары оқу орнында бастауыш сынып мұғалімін даярлау процесінде негізінен басшылыққа алынып отырған әдіснамалық тұғырлар парадигмасының уақыт және қоғам талаптарымен үндесіп, өзгертілуі, толықтырылуы керектігі жөнінде мәселелер күн тәртібіне  қойылып келеді. Ендігі ретте тұлғалық-бағдарлы білім беру бағытын ұстану заман талабына сай екендігі туралы да көп айтылып келеді. Педагогикада орныққан әдіснамалық принциптерді 5-суреттен көруге болады. 



Сурет 5 – Педагогикалық әдіснамалық принциптер

Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық тұғырларын толыққанды ету үшін ол бастаулардың көзін жаңаша қырлардан ашып тану қажет. Басты себебі де айқын, яғни әлеуметтік және ғылыми-технологиялық даму қарқыны соңғы жылдардағы қалыптасқан бастауыш сынып мұғалімін даярлау жүйесінің әдіснамалық негіздерінің дайын еместігін көрсетуде. Ендігі ретте болашақ бастауыш сынып мұғалімдерін білім беру ресурстары негізінде кәсіби іс-әрекетке даярлаудың жаңаланған нақты мақсаттарын қойып, шешілуі қажет міндеттерін айқындап, принциптерін анықтау керек. Бұл мәселенің әдіснамалық негіздері ретінде келесілерді қарастырамыз:
·  білім ресурстарын қолдана отырып болашақ бастауыш сынып мұғалімдерін кәсіби іс-әрекетке даярлаудың философиялық, педагогикалық, аксиологиялық негіздерін жүйелеу;
· тұлғалық-бағдарлы тұрғыдан келу арқылы кәсіби іс-әрекетке даярлаудың педагогикалық-психологиялық бастау көздері қарастырып, тұлғаның кәсіби даярлығын тиімді жүргізу жолдарын айқындау; 
· әлеуметтік педагогика теориясын басшылық ете отырып, болашақ бастауыш сынып мұғалімінің кәсіби-іс-әрекетке даярлығын білім беру ресурстары негізінде қалыптастыру арқылы педагог тұлғасының әлеуметтік кәсіби белсенділігін арттыру жолдарын анықтау;
· болашақ бастауыш сынып мұғалімін даярлау процесін ұйымдастырудың және басқарудың инновациялық, жаңашылдық, цифрлық мазмұнын білім беру ресурстары ретінде жүйелеу.
Болашақ бастауыш сынып мұғалімдерін кәсіби-іс-әрекетке даярлаудың әдіснамалық негіздері педагогикалық құбылыстарды талдауда, нақты білім беру процесінің ерекшеліктерін талдауда диалектикалық теория ретінде қолданылады. Жоғары оқу орнында болашақ педагогтерді кәсіби іс-әрекетке даярлаудың  әдіснамалық негіздері тұтас педагогикалық қызметтің мәнісін түсіндіріп талдап бере алатын  ғылыми түсініктер болып табылады. Ол ғылыми талдау арқылы педагогтік кәсіби-іс-әрекетке даярлаудағы тұлғаны дамыту, кәсіби болмысын қалыптастыру әдіс-тәсілдері,  амал-құралдары анықталады.
Болашақ бастауыш сынып мұғалімдерін білім беру ресурстары негізінде кәсіби-іс-әрекетке даярлаудың принциптері жалпы педагогикалық заңдылықтар негізінде анықталған, бекітілген тұжырымдамалар, тәсілдемелер мен зерттеу тақырыбына байланысты технологиялық жүйелерге негізделетіні белгілі. Осылайша айқындалған әдіснамалық негіздер мен ұстанымдар болашақ бастауыш сынып мұғалімінің білім беру ресурстары негізінде кәсіби-іс-әрекетке даярлануындағы танымдық жолдарды жүйелеп, студенттің өзіндік педагогтік кәсіби іс-әрекет жолының болмысын тануға жетекшілік жасайды.
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық тұғырлары мен принциптерін біртұтас етіп тануда жүйе теориясының орны үлкен. Өйткені жүйе теориясының заңдылықтарын қолданғанда ғана танылған әдіснамалық негіздер мен принциптердің өзара жүйелік байланысы мен қатынастары айқындалып, бастауыш сынып мұғалімінің кәсіби-іс-әрекетке даярлану процесіндегі білім беру ресурстарының қолданылатын орны мен маңызы айқындалады. 
Білім беру философиясын болашақ мұғалімді кәсіби-іс-әрекетке даярлау процесіндегі әдіснамалық негіздеме ретінде талдауда бұл педагогикалық процесті жетілдірудің жаңа қырларын анықтау мүмкіндіктері қарастырылады. Ғалымдардың көрсетуінше, қазіргі білім беру  – тек процесс қана емес, сол бойда нәтижеде [145,с. 6]. Нәтижелілік студенттің кәсіби және тұлғалық өсуімен анықталатын болғандықтан, болашақ мұғалімдерді дайындаудың тұлғалық-бағдарлы технологияны ұстануы игілікті нәтижелерге қол жеткізеді деп қарастырамыз. Кәсіби іс-әрекетке даярлау процесін ғалымдар [145,с. 7] келесідей деп көрсетеді.
Сурет  6 – Тұлғаның білім алу процесі

Бұл көрсетілген сатылар бірінен екіншісіне өтетін және толықтырып дамытып отыратын бір процестің компоненттері болып табылады. Осы болмысымен бұл сатылар болашақ бастауыш сынып мұғалімін кәсіби-іс-әрекетке даярлау процесінің біртұтас педагогикалық процесс ретіндегі жүйесін көрсетеді.  Болашақ педагогтерді даярлау педагогикалық процесіне қоғамның, ғылымның, әлеуметтік ортаның ерекшеліктері әсер ететіні белгілі. Өйткені нақ сол сәттегі қоғамның әлеуметтік-экономикалық дамуында бел алып отырған талап қоғам эволюциясының көрсеткіші ретінде танылады.
Заманауи қоғамның, әлеуметтік ортаның ақпараттық даму қарқынын ескерудің қажеттілігі қазіргі ақпараттық қоғамда өмір сүріп отырғандықтан, адамдардың ойлаудың қалыпты ойлаудан бөлек, жаңаша ойлауға деген қажеттілігі де артып отырғанын баса назарға алу керек. Ол жаңаша ойлау адамдардың өз тұлғаларындағы әлі де танылмаған жаңа қабілеттері мен жаңаша мүмкіндіктерін жарықққа шығаруға сеп болады. 
Білім беру ресурстарын болашақ бастауыш сынып мұғалімін даярлауда тірек ету арқылы студенттердің өздеріне де беймәлім болып келген қабілеттері мен мүмкіндіктерін ашып, тұлғалық болмысын байыта түсетін жақсы қасиеттермен толықтыру жолдары қаланады. Өйткені дәстүрлі білім беру әдістері мен мазмұнының көп жағдайда, бірімен екіншісінің байланыссыз, дербес, шашыранды берілуі студенттің өзіне біртұтас кәсіби педагог ретіндегі портретін құруға қиындық туғызып жатады. Ал білім беру ресурстарын біртұтас етіп құруда студенттердің индивидуалдық мүмкіндіктері ескеріледі. Қазіргі кезде білім алу, үйрену қажеттілігінің зорайғанын ескерсек, болашақ бастауыш сынып мұғалімдерінің өз бетімен университеттен тыс орындарда қосымша білім алу мүмкіндіктері бар екенін де назарға ұстап, оны да педагогтік кәсіби іс-әрекетке даярлауда индивидуалдық білім беру ресурсының есебіне қосуға болады деп ойлаймыз. 
Білім алу болашақ педагог тұлғасының дамуында шешуші орын алып, осы процесті жаңалануын, инновациялық ерекшеліктерін қамту мәселесі де бой көтереді. Білім беру процесінің жаңалануы болашақ бастауыш сынып мұғалімінің дамуындағы әлеуметтік және мәдени тұрғыдан қалыптасуы ретінде де анықталады. Болашақ педагогтің инновациялық жаңалықтарды меңгеруі мәдени құндылықтарды бойына сіңіруі ретінде танылады. Ал өз кезегінде сол қабылданған құндылықтар студенттің санасында жаңа мүмкіндіктерді ашатын түрткі күшке айналады. Болашақ мұғалімді даярлаудағы инновациялық дегеніміздің өзі сонда екі қырлы процесс болып табылатынына көз жеткіземіз. Осылай, білім беру философиясының қарастыруынша, кәсіби білім алу процесі болашақ мұғалімді адамзаттың мәдени біртұтастығына қосу ретінде танылады. Еліміздің әлеуметтік-экономикалық, ғылыми-технологиялық даму барысында туындайтын қажеттіліктер болашақ бастауыш сынып мұғалімінің даярлануына  инновациялық процестердің енуіне мүмкіндіктер қалайды. П.Г.Щедровицкий пікірлеріне сүйене отырып, білім беру философиясы тұрғысынан анықталған инновациялық білім берудің келесі белгілерін атауға болады [146,с. 16].
· Біріншіден, болашақ бастауыш сынып мұғалімін кәсіби іс-әрекетке даярлайтын инновациялық білім беру процесіне ғылымның классикалық типтері де қосылып, детерминделінеді. 
· Екіншіден, болашақ педагогтердің жүйелі ойлауы қалыптастырылады.
· Үшіншіден, «адам – қоғам – табиғат» қатынастарының үйлесімді гармониясын игерген дүниетанымдық көзқарас қалыптастырылады.
· Төртіншіден, адамгершілік, руханилық, әлеуметтік жауапкершілік деген асыл қасиеттер кәсіби маманның айнымас қасиеттері ретінде қалыптастырылады, дамытылады. 
· Бесіншіден, білім беру ресурстарын, оларды қолдану әдістерін болашақ бастауыш сынып мұғалімін кәсіби іс-әрекетке шығармашылық, жасампаздық іс-әрекет ретінде даярлаудың тиімді құралы, мазмұны ретінде қолданылады.
Білім беру философиясының тұжырымдарына сүйенсек,  білім беру  - қалыптасу және жаңалану процесі. Ал тұлғаның білім алуы – жеке–жеке  қабылданатын қабілеттердің үйлесім тапқан айрықша жеке бірлігі.  Оқыту – тәрбиеден, әлеуметтенуден, дайындалудан тұратын процесс. Білім беріп, кәсіби іс-әрекетке даярлау процесінің мәні болашақ мұғалімнің субъективтік-тұлғалық белсендігін барынша іске асыру, мүмкіндік беру ерекшелігімен байланысты.  Қазіргі кезеңдегі білім философиясы білім беру теориясының әдіснамалық мәселелерін бірыңғайлау бағытында жұмсалып келеді [146,с. 92]. 
 Білім беру философиясының еліміздің білім беру жүйесін жүйелеудегі, даму бағыт-бағдарын айқындап, жалпы заңдылықтарын талдауында ғалым А.И.Субетто ұсынған әлеуметтік морфтылық /социоморфность/ әдісін де атап кетеміз. Бұл принцип бойынша, әр елдегі білім беру ерекше, индивидуалды, сол елдегі әлеуметтік, экономикалық, ұлттық, демографиялық, мәдени қатынастарға морфтық сәйкестікте болады. Білімнің осы әлеуметтік морфты қасиеті елдің тарихын, қалыптасқан дәстүрлерін, әлеуметтік тетіктерін ескере отырып даму талаптарына сәйкес болуын мүмкін етеді [147,с. 608]. Бұл принцип қоғамның білім беру жүйесін әлемдік білім беру үрдістерінің уақытша бір ағынына түсіп кетуден сақтандырып, өзі өмір сүріп отырған жүйенің болмыс ерекшеліктерінен тысқары болмауын қадағалайды.
Осы уақытқа дейін жүргізілген көптеген ғылыми зерттеу жұмыстары әлі де болса өзінің қолданбалы функциясын орындай алмай жатыр деп айтуға болады. Олардың ішінде тек педагогикалық, психологиялық қана емес, сонымен бірге логика, кибернетика, әлеуметтану, әлеуметтік педагогика саласындағы ірі зерттеулер де мол екенін атап кетеміз. Болашақ бастауыш сынып мұғалімінің кәсіби-іс-әрекетке даярлығын білім беру ресурстары негізінде ұйымдастырудың келесі бір маңызды әдіснамалық негіздері әлеуметтік педагогика теориясын талдау арқылы жүйеленді.     
Әлеуметтік педагогика ғылым саласы ретінде адам мен әлеуметтік ортаның, социумның өзара байланысын ғылыми және педагогикалық тұрғыдан негіздейді және педагогтің әлеуметтік қызметінің тиімділігін, сапасын жоғарылату жолдарын қарастырады. Болашақ бастауыш сынып мұғалімінің кәсіби іс-әрекетке даярлану процесінде әлеуметтік педагогиканың заңдылықтарына сүйену арқылы ағартушылық, бейімделу, қайта қалпына келтіру, алдын алу функцияларын іске асыруға мүмкіндік алады. Әлеуметтік педагогиканың өзіндік принциптері болатыны белгілі. Тұтастық принципі тұлғаның әлеуметтік тұрғыдан дамуын тиімді ету үшін оқу-тәрбие процесінің барлық компоненттерінің, жағдайларының бірлікте болуына қол жеткізуді білдіреді. Оның ішінде оқу-тәрбие процесін тұлғалық-бағдарлы тұрғыдан ұйымдастыруды, меңгерілетін түрлі ғылыми білім салаларын пәнаралық негізде интеграциялай оқытуды, оқу-тәрбие процесінде әрбір студенттің өзін микроәлеуметтік ортада ұстай отырып, даму мүмкіндіктерін ашуды атап көрсете аламыз [148,с. 2].
Болашақ бастауыш сынып мұғалімі кәсіби іс-әрекетінде алдағы педагогтік процесті ұйымдастыруда баланы мейлінше табиғи жолмен дамыту жолдарын таңдауға қалыптасуы керек. Оқу және тәрбие процесінің әрбір қадамында барлық оқушының жеке даму ерекшеліктері, табиғаты, физиологиялық, психикалық және  әлеуметтік ерекшеліктері ескерілуі тиіс. Оларды атап айтқанда, оқушының денсаулығына зиян келтірмеу мәселесін  әрдайым назарда ұстау, оқушының оқу-танымдық процесте білім алу процесіне саналы түрде қосылып отыруын белсендендіру, бала «дамуының жақын аймағын» [85,с. 31] айқындап отыру, қарапайымнан күрделіге қарай жүру деп көрсетуге болады. 
Сонымен бірге, әлеуметтік педагогиканың гуманистік дүниетаным қалыптасуындағы әлеуметтік шындықтың көрсетуі де әдіснамалық негіз ретінде алынды. Бұл ретте болашақ бастауыш сынып мұғалімінің кәсіби іс-әрекетінде әлеуметтендірудің тұрақты формалары қалыптасуы көзделіп отырғаны белгілі. Мұның мәнінде қоғам үшін жеке адамды ең басты құндылық деп тану гуманистік  ілімі жатыр және ол адамгершілікті, гуманистік ұстаным тұлғалық-бағдарлы оқыту технологиясының басымдықтарының бірі болып саналады. Өзінің педагогтік кәсіби іс-әрекетінде болашақ бастауыш сынып мұғалімі білім беру ресурстарын жинақтап, жүйелеуден бастап, оны модельдеуде және  тәжірибесінде қолдануда әр оқушыға саралау тұрғысынан келуді, әр оқушының құқы мен міндеттемемелерін айқындауды, оқушының білім алу барысында табысты білімге жетелейтін оқу-тәрбие жағдаяттарын ұйымдастыруын, оқушылардың адамгершілік тағылымдарын мол-мол меңгеруін, эстетикалық мүмкіндіктерін ортада қолдана білуін мүмкін ететін әдістерді қолданады [27,с. 120].
Зерттеу жұмысымызда әлеуметтік педагогиканың әдіснамалық негіз ретінде танылуының тағы бір қыры бар, ол әлеуметтік-педагогикалық процесті мәдени-тарихи процесс ретінде түсінуі және мәдени құндылықтарды білім беру ресурстары ретінде пайдалану мүмкіндігі болуы [148,с. 113].
Қарастырылған әдіснамалық тұғырлар мен принциптер кәсіби білім берудің ерекше өзіндік саласы ретінде педагогикалық білім берудің мақсатқа бағытталып дамуы және орынды қайта өзгеруі үшін негіз болып табылады. Олардың қолданылуы өзін-өзі ұйымдастыру мен өзін-өзі басқарудың негізінде оның жүйелілігін, тұтастылығын қамтамасыз етеді, білім беру жүйесі таныстырылымының барлық деңгейлерінде өзін-өзі ұйымдастыру және өзін-өзі дамыту тетіктеріне сүйену мүмкіндігін білдіреді – оқу қоғамдастықтарының деңгейінде қалай болса (барлық білім беру салалары, оның аймақтық құрамдас бөліктері, нақты оқу мекемесі, оқу тобы және т.б.) дәл солай тұлғалық деңгейде де (білім алушының, педагогтың) жүзеге асырылады.


2 БІЛІМ БЕРУ РЕСУРСТАРЫ НЕГІЗІНДЕ БОЛАШАҚ БАСТАУЫШ СЫНЫП МҰҒАЛІМДЕРІН КӘСІБИ ІС-ӘРЕКЕТКЕ ДАЯРЛАУ ҮДЕРІСІН МОДЕЛЬДЕУ

2.1 Білім беру ресурстары болашақ бастауыш сынып мұғалімдерін кәсіби іс-әрекетке даярлаудың құралы ретінде  
Елімізде қолға қарқынмен алынып, оң шешімін тауып жатқан міндеттердің бірі  – «Келешек мектептері» жобасының жүзеге асырылуы. Бұл жоба – Қазақстан Республикасында білім беру жүйесін жаңаландыру бойынша іске асырылып жатқан игі бастама. Ендігі ретте осындай мектепте оқушыларға берілетін білім беру мазмұны мен педагогтердің біліктілігі алдағы жылдардың сынына төтеп беретін деңгейде жасалынуы керектігі белгілі.
Қазақстан Республикасының Үкіметі де білім беру ресурстарының қалыптасуында белгілі бір бағытта жұмыстар атқарып келеді. e-gov сайтында атап көрсетілгеніндей, «Оқытудың жаңа түрі – онлайн оқыту енгізілді. Онлайн-оқыту нысанын енгізу білім беру қызметтері нарығында, оның ішінде шетелдік студенттер үшін жоғары оқу орындарының тартымдылығын арттыруға, оқу корпустары мен жатақханаларды күтіп-ұстауға арналған қаржылық шығындарды қысқартуға мүмкіндік береді.
Онлайн оқыту сонымен қатар жасанды интеллект пен виртуалды шындықты қолдана отырып, келешек ұрпақты оқытуға мүмкіндік береді және елдегі заманауи цифрлық білім беруді дамытуға серпін береді. Бүгінгі таңда Қазақстанның ашық университеті (Open University) платформасы жұмыс істейді. Қазіргі уақытта философия, математика, бағдарламалау, ақпараттық технологиялар және бизнес курстары қолжетімді, сонымен қатар «Жаңа гуманитарлық білім. Қазақ тіліндегі 100 жаңа оқулық» жобасы аясында аударылғандардың әзірленген бейне дәрістері орналастырылған.  Жоғары оқу орындарының жетекші қазақстандық және шетелдік оқытушыларының онлайн курстарына қолжетімділік тегін. Білім беру порталының міндеті жоғары оқу орнының кез келген білім алушысына елдің жетекші профессорлары мен оқытушыларының курстарынан еркін қол жеткізуге мүмкіндік беру болып табылады» [149].
Болашақ бастауыш сынып мұғалімін даярлауда білім беру ресурстарын сенімді құрал етіп, тиімді пайдалану дегеніміз педагогтерді даярлау процесінің сапасын арттыратын маңызды фактор болып табылады. Өйткені білім беру ресурстарын тиімді пайдалану арқылы болашақ бастауыш сынып мұғалімінің кәсіби педагогтік құзыреттілігін арттыруға, мамандыққа байланысты білімін дамытуға, білім беру ресурстарын тімді пайдалану әдіс-тәсілдерін меңгеруіне сол арқылы болашақ педагогтерді даярлау барысын жақсартуға үлкен көмек береді.
Білім беру ресурстарын болашақ бастауыш сынып мұғалімдерін кәсіби іс-әрекетке даярлаудың тиімді құралы ретінде қолдануды сапалы нәтижеге жеткізу үшін дидактикалық негізгі категориялар мен дидактикалық заңдылықтарды басшылыққа аламыз. Дидактиканың негізгі категориялары  - оқыту, білім беру, оқып-білім алу, білім, білік, дағдылар. Сонымен бірге маңызды категориялар қатарында білім мазмұны, білім беруді ұйымдастыру, білім беру түрлері мен формалары, білім беру әдіс-тәсілдері, құралдары, білім беру нәтижелері де тұратыны белгілі [150]. Ал білім беру ресурстары осы көрсетілген категориялардың барлығын да қамтиды деп айтуға болады. 
Педагог ғалымдардың айтуынша, заманауи дидактикалық заңдылықтардың сипатын келесідей ерекшеліктер арқылы тануға болады:
· оқу-тәрбие процесін жүйе ретінде қарау тәсілдемесі;
· заманауи дидактиканың түпмәнінде болашақ бастауыш сынып мұғалімдердің ішкі ниеті мен ынтагерлігі, бастамашылдығы, ізденімпаздығы жатады;
· дәстүрлі классикалық дидактикалық принциптердің заманауи дидактикалық принциптермен ұштасып, білім беру мазмұны мен білім беру құралдарына деген жаңа көзқарасты қалыптастырады [151].
Болашақ педагогтерге білім беру ресурстарын жүйелеу, жасау, қолдану жолдарын үйрету арқылы студенттердің жеке тұлғасының қабілеттерін дамыту мүмкіндігі молаяды. Қазіргі кезеңдегі ақпараттық кеңістікте қарқынмен толассыз пайда болып жатқан ақпараттарды білім мазмұны етіп сұрыптау, оларды  жүйелеу, осы білімдік ақпаратты  оқушыларға меңгертуде түрлі әдістер мен технологиялық құралдарды пайдалану әдістерін бір жүйеге түсіру жолдарын үйрену арқылы болашақ бастауыш сынып мұғалімдерінің тұлғалық болмысы қалыптасуына қажетті маңызды қасиеттердің қалыптасуына тірек болады. Бұлардың барлығы тек дидактикалық талаптарды орындау арқылы мүмкін болатыны белгілі.
Білім беру ресурстарын болашақ бастауыш сынып мұғалімдерін даярлаудың сапалы құралы ретінде анықтайтын критерий педагогикалық процестің нәтижелілігі мен  тиімділігі болып табылады. Білім беру ресурстарын қолданудың нәтижелілігінің негізгі көрсеткіші ретінде болашақ бастауыш сынып мұғалімін даярлаудың мақсаты мен нәтижелері арқылы анықталатын белгіленген нормаларға жуық келетін толыққандылық пен дәрежесін атауға болады.
Бұл жерде нәтижелер ретінде студенттің жеке тұлғасындағы жаңа түзілімдерді, кәсіби даярлану барысында меңгерген білімінің сапасын, оқу-таным әрекеттерін, ойлау деңгейлерін атап көрсете аламыз. Білім беру ресурстарын қолданудың тиімділігі даярлау мақсатымен қоса, осы мақсатқа жету үшін жұмсалған уақыт пен ресурстарының, атап айтқанда, адами және дидактикалық мазмұн байлығы негізінде толыға түседі.
И.П.Подласый пікірінше, дидактикалық заңдылықтар жалпы және нақты болып бөлінеді [151]. Дидактиканың нақты заңдылықтарына сүйене отырып, білім беру ресурстарын болашақ бастауыш сынып мұғалімдерін кәсіби іс-әрекетке даярлаудың құралы ретінде тиімді пайдалану жолдарын анықтау мүмкін болады. Оқытудың нақты заңдылықтары келесі 7-суретте көрсетілді.


Сурет 7 – Оқытудың нақты заңдылықтары

Көрсетілген заңдылықтар білім беру ресурстары негізінде болашақ бастауыш сынып мұғалімін кәсіби іс-әрекетке даярлау процесінде басшылыққа алынатын болады. 
Бұл көрсетілген заңдылықтардың дидактикалық ерекшелігі білім берудің мақсатының ұсынылатын оқу материалы мен оның күрделілігіне сәйкес болуы керектігін танытады. 
Ал танымдық заңдылықтар білім берудің теориялық контенті мен кәсіби іс-әрекетке даярлаудың практикалық мазмұнының пропорционалды болуын және теориялық білімнің студенттің практикалық педагогтік әдіс-тәсілдерді меңгеруміен тығыз байланысты болуын талап етеді. 
Психологиялық заңдылықтар болса, болашақ бастауыш сынып мұғалімінің кәсіби-ісәрекеттерді игеруінің нәтижелілігі студенттердің қызығушылығына, мақсатқа жету үшін қолданылатын тапсырмалар мен жаттығулардың, тренингтердің сапалылығын қамтамасыз етуде жетекшілік роль атқарады. 
Кибернетикалық заңдылықтар білім берудің тиімділігі оның жиілілігімен байланыстылығын көрсетеді, оқу-тәрбие процесінің тұтастығын көрсетеді  және білімді бақылаудың тиімді ұйымдастырылуына басшылық етеді.
 Әлеуметтік заңдылықтар әрбір болашақ бастауыш сынып мұғалімінің кәсіби тұрғыдан қалыптасып-жетілуі басқа да болашақ педагогтердің қалыптасуымен тығыз байланыстылығын түсіндіреді. Кәсіби педагогтік іс-әрекеттің нәтижелілігі танымдық қарым-қатынастардың дамуымен, зияткерлік деңгейдің өсуімен, бірігіп білім алудың қарқындылығымен байланыста танылады. 
Ұйымдастырушылық заңдылықтар болса болашақ бастауыш сынып мұғалімін білім беру ресурстары негізінде кәсіби іс-әрекетке даярлау процесін ұйымдастырудың қажеттіліктен туындауына байланысты барынша тиімді және нәтижелілігі жоғары деңгейде болуына бағытталуына басшылық жасайды.
Білім беру ресурстарын болашақ бастауыш сынып мұғалімдерін кәсіби іс-әрекетке даярлаудың тиімді де сапалы құралы ретінде пайдалануда жетекшілік ететін дидактикалық принциптерді анықтап, жүйелеудің де маңызы зор. Дидактикалық принциптер категориясын анықтау мен жүйелеудің өзіндік ерекшеліктерін қарастыра келе, Т.Сүлейменов бұл мәселенің шешілуі оқу-тәрбие процесінің инновациялық тұрғыдан танылуына көп септігін тигізетініне баса назар аударады. Талдау нәтижесінде автор келесі принциптерді ұсынады:
1) оқытудағы ақпараттылық принцип;
2) оқытудың жүйелілік принципі;
3) оқытудың білім алушылардың жеке ерекшеліктеріне сәйкес болуын сақтау принципі;
4) оқу ақпаратының нығыздалуы принципі;
5) оқу ақпаратының көрнекілігін қамтамасыз ету принципі;
6) оқу ақпаратының ғылымилығына ұмтылу принципі;
7) білім алушыларды белсендендіру принципі [152].
Заманауи жоғары мектепте оқытудың принциптері туралы қарастырған ғалым Н.С.Макарованың еңбектерін [153-109] талдау барысында келесі принциптер жүйесі түзілді. Бұл принциптер классикалық дидактикалық принциптер мен нақты зертету тақырыбына қатысты принциптердің синтезделіп анықталды.  Осы принциптер білім беру ресурстарын болашақ бастауыш сынып мұғалімдерін кәсіби іс-әрекетке даярлау процесінде басшылыққа алынды:
1) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың дамытушылық және тұлғаны тәрбиелеушілік принципі;
2) білім беру ресурстарын болашақ бастауыш сынып мұғалімдерін кәсіби іс-әрекетке даярлаудағы оқу мазмұнының, әдістемелік жүйенің ғылымилылығы, теорияның практикамен тығыз байланыстылығы  принципі;
3) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың кәсіби педагогикалық бағдарлылығы принципі;
4) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың жүйелілік принципі;
5) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың инновациялылығы принципі;
6) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың ақпараттылық принципі;
7) білім беру ресурстарын болашақ бастауыш сынып мұғалімдерін кәсіби іс-әрекетке даярлауды компьютерлендіру, цифрлық білім беру ресурстарын тиімді пайдалану принципі;
8) білім беру ресурстарын болашақ бастауыш сынып мұғалімдерін кәсіби іс-әрекетке даярлаудағы эмоциялық жайлы орта ұйымдастыру, кәсіби іс-әрекетке даярлауды мотивациялық қамтамасыз ету принципі;
9) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың көрнекілілігі принципі;
10) білім беру ресурстарын болашақ бастауыш сынып мұғалімдерін кәсіби іс-әрекетке даярлаудың гуманизациялылығы принципі.
Білім беру ресурстарын болашақ бастауыш сынып мұғалімдерін кәсіби іс-әрекетке даярлаудың дидактикалық және әдістемелік принциптерін анықтау арқылы білім беру ресурстарын жүйелеудің, оны оқу-тәрбие процесіне қажетті педагогикалық технологиялар арқылы енгізудің жолдарын нақтылау мүмкін болатыны белгілі. 
Болашақ бастауыш сынып мұғалімдерін кәсіби іс-әрекетке даярлауда білім беру ресурстарын тиімді пайдалану процесін ұйымдастыруда теориялық білім мен практикалық білік-дағдыларды қалыптастырудың арасындағы дидактикалық байланыстардың сенімді және сапалы болуын көздеу де маңызды болып табылады. Ал инновациялық педагогикалық технологияларды қолдану арқылы болашақ бастауыш сынып мұғалімдерінің кәсіби іс-әрекетінің нәтижелігі деңгейі жоғарылауы көзделеді. Білім беру ресурстарын дидактикалық мақсатқа орайластыра, орнымен пайдалануға дағдылануы арқылы болашақ бастауыш сынып мұғалімінің кәсіби іс-әрекеті сапалы және тиімді нәтижелерге қол жеткізе алатындай дәрежеде қалыптастырылады. Осылайша білім беру ресурстары жақсы мұғалім даярлаудың сенімді тірегіне айналады. Болашақ педагог ретінде өз шәкірттерінің білім алуға деген қызығушылығын туғызып, әрбір дидактикалық тапсырманы орындату арқылы оқушыларын ізденімпаздыққа ынталандырып отыруға, үздіксіз өзінің де педагогтік шеберлігін жетілдіріп отыруға дағдыланады. 
Заманауи қазақстандық педагогикалық жоғары оқу орындарында болашақ педагогтерді даярлауда жаңа білім мазмұнын меңгерту, соның негізінде жаңа білік, жаңа дағдылар қалыптастыруға бетбұрыс жасалынып келеді. Бұл бағдардың сапалы және көздеген нәтижеге жетуі үшін дидактиканың маңызды категорияларының айқындалуы қажет және біртұтас жүйеге түсірілуі маңызды болып табылады. 
Қазіргі динамикалық күйдегі ақпараттық орта жоғары оқу орындарында болашақ педагогтерді даярлауда да өзгерістерге түсіріп отырғаны белгілі. Студенттерге де, оқытушыларға да көптеген білім беру ресурстарына қол жеткізіп, шығармашылықтарына, сыни ойлауына, кәсіби дағдылары қалыптасуына қажетті жаңа мүмкіндіктер беріліп отырғаны белгілі. Бұл мүмкіндіктің барлығы болашақ бастауыш сынып мұғалімінің тұлғалық-бағдарлы технология негізінде маман ретінде қалыптасуына мүмкіндік береді.
Біздің ойымызша, болашақ бастауыш сынып мұғалімдерін кәсіби-іс-әрекетке даярлауда білім беру ресурстарын пайдалану арқылы «ашық ғылыми-білімдік» жүйеге қосылу мүмкіндігі молаяды. Ал бұл болса, өз кезегінде болашақ бастауыш сынып мұғалімінің оқытушының жетекшілігімен әлемдік ғылыми коммуникацияға енуіне жол ашады. Осылайша, білім ресурстарын тиімді қолдану - дидактикалық мақсаттарға қол жеткізудің заманауи сенімді жолы бола алады. 
Білім беру ресурстары оқыту, білім беру, оқып-білім алу, білім, білік, дағдылар сияқты дидактиканың негізгі категорияларының барлығының жаңашалануын талап етуімен бірге мүмкін де етеді. Өйткені студенттердің электрондық ғылыми кітапханаларды пайдалана алуы, түрлі мәселелерге байланысты журналдар мен басылымдарға қол жеткізе алуы, бірнеше білімдік курстарға жазылып, білім ала алуы студенттердің оқытушылармен біріге отырып, өзінің индивидуалдық жаңа білімдік траекториясын құруына да негіз қалайды. Жинақтай айтқанда қолжетімді болып отырған заманауи виртуалдық білім ресурстары болашақ педагогтерге дәстүрлі білім алудан да жоғары және жаңа білім мазмұны мен кәсіби іс-әрекеттерді меңгеруі үшін инновациялық әдіс-тәсілдерді меңгеруге жетекшілік етеді.
Болашақ бастауыш сынып мұғалімін кәсіби іс-әрекетке даярлауда қолданылатын білім беру ресурстарын біртұтас жүйе деп санай отырып, бірақ іштей бірнеше деңгейге бөліп қарастыруға болады деп ойлаймыз. Ол деңгейлер 8-суретте көрсетіледі.



Сурет 8 – Болашақ бастауыш сынып мұғалімін кәсіби іс-әрекетке даярлауда қолданылатын білім беру ресурстарының деңгейлері

Осы деңгейлер бойынша білім беру ресурстарын қарастырып өтейік. Бастапқы деңгей ретінде, даусыз, кафедралық білім ресурстары қарастырылатыны белгілі. Бұл ретте кафедрадағы болашақ мұғалімдерді даярлау бағдарламалары мен оқытушылар тарапынан әзірленген оқу-әдістемелік еңбектер жүйеленіп, олардың виртуалды орналасу орындары нақтылану керектігі белгілі. 
Келесі деңгейде университеттің білім беру ресурстары қарастырылды. Олардың қатарында біз келесілерді іріктедік:
· университет сайты;
· «Abai LABS» ғылыми-инновациялық паркі;
· «Action Research лабораториясы»;
· университеттің Ғылыми кітапханасы;
· университеттегі оқытушылар мен мұғалімдердің біліктілігін жетілдіру курстарының тақырыптарына талдау жасалынып, олардың көпшілігінде болашақ бастауыш сынып мұғалімінің кәсіби іс-әрекетке даярлануына қатысты мәселелерді қарастырылатыны анықталды.                                                                                                                                                               
Келесі үшінші деңгей – республикалық білім беру ресурстары:
· республикалық жоғары оқу орындары аралық электрондық кітапхана https://rmebrk.kz/search/resources;
· қазақ тілі туралы және тегін тіл үйрететін интерактивтік курс - https://tilqural.kz «Tilalemi.kz»; «Balatili.kz»; «Emle.kz»; «Тermincom.kz»; «Sozdikqor.kz»; қазақ тілі ұлттық корпусы - https://qazcorpora.kz/; «Qujat.kz»; «Tilmedia.kz»; «Atau.kz»; «Abai.institute»; «Tilqural.kz»; «Balatili.kz»; 
· білім беру курстары - «Bilim media Group» - https://bilimland.kz; «Daryn Online» - https://daryn.online; Opiq платформасы - www.opiq.kz;
· виртуалды тренажер ҰБТ - iTest - www.itest.kz; студенттерге арналған білім беру порталы - https://100ballov.kz; НЗМ  - NIS Play - https://play.nis.edu.kz/application/registration; STEM Академиясы - https://stem-academia.com/en/main-page/; бастауыш мектеп бағдарламасы -  iMektep - www.imektep.kz; STEM Платформасы -  https://makeathon.kazneuro.kz/; Atameken Academy - https://atameken.co/ru/courses; Moodle - виртуальная обучающая среда. - https://moodle.enu.kz/; QAZAQSTAN TARIHY. - https://e-history.kz/ru/scorm
Келесі деңгей  – әлемдік білім беру ресурстары. Олардың қатарында келесілерді атауға болады: 
–  «Coursera»  – әлемдегі жетекші университеттер мен компаниялар әзірлеген курстарды ұсынатын  әлемдегі белгілі білім беру платформасының бірі. Бұл платформада білім беру ресурстары 200-ден астам университеттер мен ұйымдардан алынған 4000-нан астам курстардан құралады, кәсіби сертификаттар магистрлік дәрежелер береді. https://www.coursera.org/. 
–  edX – Гарвард пен MIT негізін қалаған, Әлемдік үздік университеттер ұсынған  курстарды жинақтаған білім беру платформасы.  Бұл платформа 140 серіктестікпен жұмыс жасап, 2800 курс ұсынатын платформа. https://www.edx.org/;
· Udemy - практиктер мен сарапшылардың курсы; жаңа білімдер арқылы тыңдаушылардың өз өмірінде жаңа бағыттар танып, заман дамуының талаптарына сай білім алуына көмектесетін әлемдік біліми материалдар жинақтаған платформа. https://www.udemy.com/
· UNESCODOC – ЮНЕСКО-ның цифрлық кітапханасы; ЮНЕСКО Конституциясында атап көрсетілгеніндей, бұл цифрлық кітапхананның құрылу мақсаты – «адамдардың санасында бейбітшілік орнату миссиясына, атап айтқанда, «өзара білім мен түсіністікті ілгерілету және зияткерлік қызметтің барлық салаларында ұлттар арасындағы ынтымақтастықты ынталандыру, оның ішінде басылымдармен, көркемдік және ғылыми қызығушылық тудыратын объектілермен және басқа да ақпарат материалдарымен алмасу». ЮНЕСКО-ның сандық кітапханасының негізгі мақсаты – біліммен бөлісу және оны болашақ ұрпаққа жеткізу. ЮНЕСКО-ның сандық кітапханасының қызметі білім, жаратылыстану ғылымдары, әлеуметтік және гуманитарлық ғылымдар, мәдениет, байланыс және ақпарат салалары туралы 1945 жылдан бері сақталған 350 000 құжаттан тұратын жоғары сапалы ақпарат көзін құру және сақтау болып табылады. - https://unesdoc.unesco.org/ ark:/48223/pf0000192146_rus
- Khan Academy – білім беру технологиялары негізінде барлығы үшін білім беру ресурсы. Бұл коммерциялық емес ұйым 2006 жылы Салман Хан жетекшілігімен АҚШ-та Калифорнияда құрылған.- https://www.khanacademy.org/  [154].
Жүйеленген білім беру ресурстары іштей бірнеше деңгейге бөлінгенімен, таңдалған тақырыбына қарай олар өзара байланысты болатын курстарға бөлінеді. Осылайшы әрбір бағыт, сала немесе жеке білім алушы үшін дербес мазмұндық құрылымдық жүйе жасалынады.
Бұл көрсетілген білім беру ресурстарының болашақ бастауыш сынып мұғалімін даярлау процесінде ақындалып, бір жүйеге түсіріліп, студенттерге ұсынылуы және олармен жұмыс жасауға үйрету – студенттердің ойлауын дамытуға, өзінің университетте оқып-білім алу процесін  ұсынылған жүйемен тығыз байланыста қарастырып, қажетті курстарды таңдауына және мүмкіндігі мен уақытына сәйкес өз бетімен білім алу траекториясын құруына тірек болады. Бірақ бұл дағдылардың барлығы студенттің өз бетімен жасап алуына қиындық келтіретіні анық. Өйткені, толған курстарды таңдау, олармен жұмыс жасау үшін маңызды болатын материалдық мүмкіндіктерін саралап, өзінің мүмкіндіктерін бағалау және толыққанды білім алу кестесін құру – осы мақсатқа арнайы үйрету арқылы қалыптасатын дағдылар. 
Білім беру ресурстарын жүйелеп, оны болашақ бастауыш сынып мұғалімін даярлау процесінде келесідей алгоритмдер бойынша қолдану көзделеді. Білім беру ресурстарын тиімді қолдану дегеніміз, түптеп келгенде, цифрлық технологиялар мен жаңа педагогикалық технологияларды, сол жүйелерге тән әдіс-тәсілдер мен құралдарды тәжірибе жүзінде қолдану дегенді білдіреді. 
Білім беру ресурстарын қолданудың басты талаптары қолданылатын білім беру ресурстарының типіне, түріне байланысты анықталады, айталық, электрондық оқу құралы немесе онлайн курс сияқты. Дегенмен де, ғалымдардың атап көрсетуінше, сақталуы тиіс жалпы талаптар да болатыны белгілі. Олардың ішінде келесілерді атап көрсетуге болады:
· білім беру ресурстарының дәстүрлі және цифрлық құралдарын болашақ бастауыш сынып мұғалімін даярлау процесіне интеграциялау;
· болашақ бастауыш сынып мұғалімдерінің цифрлық құзыреттілігін дамыту;
· білім беру ресурстарын болашақ бастауыш сынып мұғалімдерін жаңа педагогикалық технологияларды пайдалануға дағдыландыру;
· болашақ бастауыш сынып мұғалімдерін білім беру ресурстарын әзірлеуге дағдыландыру;
· цифрлық технологияларды пайдалануда этика мен қауіпсіздік талаптарын сақтау;
· білім беру ресурстарын әзірлеу, жүйелеу, сақтау, қолдану дағдыларын меңгеру арқылы кәсіби және тұлғалық жағынан дамудың биік өрелі қабілеттерін қалыптастыру:
· білім беру ресурстарымен жұмыс жасауға психологиялық тұрғыдан дайын болу;
· болашақ бастауыш сынып мұғалімдерін болашақ оқушыларының ақпараттылық және білім алуға деген құштарлық, мотивациясын қалыптастыру құралы ретінде қолдану дағдыларын қалыптастыру;
· кері байланыс және бағалау жүйесін меңгеру.
Тақырып бойынша жүргізілген талдауымыздың негізінде таңдалған білім беру ресурстары – студенттердің университеттен тыс және университетте берілетін білім мазмұнын толықтыру үшін, сонымен қатар жоғары орнын аяқтаған соң өз бетімен педагогтік кәсіби біліктілігін жетілдіруі үшін әрқайсысы өзінің айрықша мүмкіндіктерін ұсынатын танымал білім беру платформалары. Бұл ұсынылған білім беру ресурстарын таңдау әрбір болашақ педагогтің өзінің мақсаты мен мүмкіндіктеріне тікелей байланысты, бірақ ең бастысы –  болашақ мұғалімнің үздіксіз өмір бойы білім алу мүмкіндігіне ие болып, адамзат жинақтаған білім қазынасына сауаттылықпен кіре алуы, өз бетімен ізденіп білім ала білуі.
Білім беру ресурстарын арнайы түрде үйрену арқылы қолдануы болашақ бастауыш сынып мұғаліміне өзінің педагогтік кәсіби іс-әрекетін дамытып, түрлендіріп отыруына, нәтижесінде шәкірттеріне білім беруде әлемдік озық тәжірибелерді еркін қолдануына, әлемдегі үздік ойлы педагогтермен танысып, ұстаздық және адамгершілік тұлғасы биіктеуіне зор мүмкіндіктер береді. 
Білім беру ресурстарын студенттің педагогтік кәсіби іс-әрекетін қалыптастырудағы сапалы дидактикалық жүйеге айналдыру арқылы жоғары оқу орны оқытушыларының өздерінің де болашақ мұғалімдерді даярлаудағы қызметінің сапалылығы арта түседі.
Білім беру ресурстарының болашақ бастауыш сынып мұғалімін даярлаудағы қазыналы орны онда адамзат осы кезге жинақтаған білім мазмұнының көз ашық болуымен байланысты танылады. Бұл жерде қазақ тілін, орыс тілін, ағылшын тілін тағы қосымша тілдерді білу қажеттілігі өздігінен айқындала түседі. Бұл жерде білім мен ғылымның орны туралы да айқын түсінік болуы міндетті.
Білім беру ресурстары – адамзат баласын танымал болған ғылыми нәтижелер мен білімнің жинақталған мазмұны. Ғылыми ресурстардың әлі де болса құпиялылығы сақталып, олар әбден танымал болғанша жабық болатыны белгілі. Сондықтан білім беру ресурстарының ғылыми жаңалықтар іздеуде тек эмпирикалық база бола алатын қызметін атап өтуге болады. Бірақ қалай дегенде де, білім беру ресурстарының ғылымды әрі қарай дамытудағы базалық орны маңызды екенін баса атап өту керек.
Болашақ бастауыш сынып мұғалімдерінің кәсіби іс-әрекетін қалыптастыруда сұрыпталынған білім беру ресурстарының қажеттілікпен және мазмұн байлығымен, педагогтік, тұлғалық, адамгершілік, мәдени қасиеттері мен қабілеттерін, дағдыларын қалыптастыруға қызмет ететін болуы осы мақсатқа арнаулы түрде оқытуға көптен-көп байланысты. Бұл мәселенің өзектілігі  – қазіргі заманда адамның білімі мен оны өмірде дұрыс қолдана білу білік-дағдылары алдыңғы қатарға шығып отырғаны белгілі. Бұл шынайы мәселе бұрынғы жатталған білімнің «білім» деп саналатын кезінің келмеске кеткенін дәлелдейді. Сонымен бірге университетте алған білімімен шектелмей, күн сайын тасқындап толып жатқан білімдік ақпараттар ағынынан өз бетімен іздену арқылы кәсібінің, өмірінің жақсы болуы үшін сенімді негіз қалайтын білім мазмұнын танып-таба білу дағдысының қалыптасуы өмірлік күш-қуатттың мұқалмай, толысып отыруы  үшін қажетті маңызды үрдіс (тенденция) болып келеді. Бұл үрдістің яғни білім беру ресурстарын пайдаланудың игілікті қыры жеке адамның білім алу барысындағы сабақтастықты сақтауында, іргелі және кәсіби білімді сапалы меңгерту аясын кеңейтуінде, оқылатын курстардың өзара байланысты болуын қаматамасыз етуінде. Соған қоса оқыту әдістерінің өзара байланыстылығы мен сабақтастығын сақтап, білім беруді  әртараптандырып, жоғары оқу орындарының бәсекеге қабілеттілігін арттырады, оқу-тәрбие процесін демократияландырады. 
Болашақ бастауыш білім беру мұғалімін даярлауға қатысты құжаттарды талдауда білім беру ресурстары негізінде болашақ мұғалімдерді кәсіби іс-әрекетке даярлау, ең алдымен, психологиялық және педагогикалық, әдістемелік тұрғыдан қамтамасыз етілген пәндерді меңгерту процесінде ұйымдастырылып өткізілгені құптарлық екенін көрсетті. Бұл ретте қазақ тілі мен әдебиеттік оқу пәндерін оқытуға байланысты болашақ бастауыш сынып мұғалімдерінің білім беру ресурстарын анықтау, жүйелеу, қолдану әдістемесін меңгеру сияқты жұмыстар жүйелі жүргізілуі арқылы болашақ мұғалімдерді сапалы даярлау қажет деп анықтағанымызды да атап көрсетіп өтеміз. 
Бастауыш сыныптарда қазақ тілі мен әдебиеттік оқу пәндерін оқыту әдістемесін тірек ете отырып, білім беру ресурстарын пайдалану негізінде педагогтік кәсіби іс-әрекетке даярлау мәселесінің теориялық және әдістемелік шешімдерін іздену ерекше өзектілікке ие болады. Білім алу процесінде студенттердің жаңа технологияларды пайдалануы арқылы оқу-тәрбие процесін оңтайландыру, білім беру ресурстарын әзірлеу және қолдану әдістері туралы білім беріп, практикалық амал-тәсілдерін меңгеруі жүйелілікпен ұйымдастырылып өткізіледі және педагогикалық талаптар негізінде басқарылады. 
Қазақстан Республикасының 2023 жылғы Білім беру туралы Ұлттық баяндамасындағы ҮІІ басымдықта көрсетілген еліміздің ғылым мен білім беру саласындағы зерттеулер нәтижелері баяндалған. Мұнда педагогика ғылымының ХХІ ғасырда қарқындап дамуы және виртуалды кеңістіктің білім беру саласы үшін мол мүмкіндіктер ашып отырғаны атап көрсетілген. Яғни қазіргі кездегі білім беру процесі адамның «шынайы + виртуалды» кеңістікте өткізіліп жатқандығы атап көрсетілген [155]. Болашақ бастауыш сынып мұғалімін кәсіби іс-әрекетке  даярлауда білім беру ресурстарын негіз етуде білім берудің  «шынайы + виртуалды» білім кеңістіктері қолданылады.
Жоғарыдағы 1.3 тармақта  әдіснамалық бастау көздердің тағы бірі ретінде болашақ бастауыш сынып мұғалімін даярлау процесін ұйымдастырудың және басқарудың инновациялық, жаңашылдық, цифрлық мазмұнын білім беру ресурстары ретінде жүйелеу атап көрсетілген еді. Бұл мәселе бойынша цифрлық  технологияларды қолдану, педагогикалық инновацияларды дәстүрлі педагогикалық контенттермен табиғи бірлікте жүйелеу жолдары қарастырылады. 
Білім беру ресурстарын болашақ бастауыш сынып мұғалімдерін кәсіби іс-әрекетке даярлауға негіз етіп алу арқылы студенттердің мүмкіндіктері жететін оқу құралдарының аясын, саны мен сапасын көтеру мүмкіндігі молаяды.                                                                               Заманауи цифрлық технология мен интернет ресурстың мүмкіндіктеріне сүйене отырып, қолжетімді оқу материалдарын белгілі бір жүйеге түсіру және олардың ортақ мақсаты мен міндеттері, қолданылу реті мен жүйесін анықтауға дағдылану арқылы  болашақ бастауыш сынып мұғалімі адамзат мәдениетін игерудің жаңа сатысына көтеріледі. Өйткені цифрлық технология, инновациялық технологиялар адамзаттың педагогика саласында қол жеткізген мәдени жетістіктері ретінде адамзат тарихында орын алады. Бұл ретте әдіснамалық тұрғыдан бастауыш сынып мұғалімі мәдениет өкілі, өркениет өкілі ретінде заманауи жетістіктерді өз өмірінде, өз тәжірибесінде қолдану  мүмкіндігіне ие бола отырып, оқытып-тәрбиелеуші тұлғаға айналады. Мұғалім тек оқытып немесе тек тәрбиелеп қоятын адам емес, мұғалім – адамзат жинақтаған білім қазынасын өсіп келе жатқан өркендерге меңгертуші тұлға. Осынысымен де мұғалім бала күтушісінен, тек тәрбиешіден педагогикалық мәртебесімен бөлек орында болады.  
Сондықтан да болашақ бастауыш сынып мұғалімінің дәстүрлі білім қорымен бірге цифрлық технология мен инновациялық технологияларды кәсіби іс-әрекетке даярлану кезінен уақыт талабына сай толыққанды даярлануы міндетті болып табылады. Ал алдағы уақытта пайда болған жаңалықтарды білім ресурсына қосуы үшін бастауыш сынып мұғалімінің білім жетілдіру курстарына баруы қажет болатыны белгілі. 
Инновациялық технологиялардың болашақ педагогтерді даярлаудағы орны туралы қарастырған ғалымдардың айтуынша, инновациялық қамтамасыз ету үш бағытта болады: біріншісі  – осы бағыттағы іргелі және қолданбалы зерттеулер жүргізу, екіншісі – студенттерге жобалар орындату, үшіншісі – студенттерге оқу курстарын ұйымдастыруда инновациялық оқыту технологияларын қолдану [156,с. 184]. Болашақ бастауыш сынып мұғалімдерін кәсіби іс-әрекетке даярлауда білім беру ресурстарын, оның ішінде цифрлық білім берсурстарын қолдануға көшу осы саланы дамытудың жаңа векторы болып табылады. Өйткені цифрлық білім ресурстары болашақ бастауыш сынып мұғаліміне білім және тәрбие, дидактикалық процесте жаңа мүмкіндіктерді көптеп ашады.
Ғалымдар осындай қарқынды дамудың екі қыры бар деп атап көрсетеді. Оның бірі – цифрлық білім ресурстары жаңа білім мазмұнын, жаңа бағыттарды ашуда, білімнің сапасын көтеруде, білім іздеушілердің өз бетімен ізденуіне берілген үлкен мүмкіндік, ал екіншісі – бұл цифрлық білім ресурсын сондай тиімділікке жеткізуге қажетті әдіснамалық және әдістемелік аппараттар жеткіліксіз, бұл мәселе өзінің жаңа қалыптасу кезеңін басынан өткеруде [157,с. 28]. Болашақ бастауыш сынып мұғалімдерін кәсіби іс-әрекетке даярлауда білім беру ресурстарын тірек дидактикалық материал етіп қолданамыз. Оның екінші жағы бар, ол болашақ мұғалімдерді білім беру ресурстарын өз бетімен құруға дағдыландырып, үйрету. 
Цифрлық білім ресурстарының түрлері қазіргі кезде молайып келеді. Заманауи цифрлық білім ресурстарын қарастырған ғалымдар оларды түрлі параметрлер бойынша жіктеген [158,с. 150]. Оларды қарастыра келе, біздің тарапымыздан жасалған  келесі жіктеу зерттеу жұмысымызға сәйкес келеді. Мұнда дәстүрлі және цифрлық, инновациялық технологиялардың бірге көрсетілуі оңтайлылығымен біз үшін қолайлы.



Сурет 9 – Білім ресурстарының дәстүрлі, инновациялық және цифрлық тұтастықтағы  жіктемесі

Инновациялық және цифрлық технологияларды қолдануға болашақ бастауыш сынып мұғалімдерін үйрету, меңгерту тек жекелеген сабақтар мен тақырыптарда өткізілмеуі керек. Болашақтағы цифрлық  технологияның білім беру үдерісінде алатын орны қазірден-ақ белгілі болып отыр. Осындай заманда болашақ мұғалімге білім беру ресурстарын, соның ішінде цифрлық технологияларды, инновациялық технологияларды дәстүрлі оқу ресурстарымен өрілген бір жүйелі білім беру ресурстары ретінде талдап, танып, біртұтас жүйеге түсіру амал-тәсілдері мен оларды нәтижеге жеткізе алатындай сапада қолдану дағдыларын меңгерту керек. Жоғары оқу орындарында болашақ мұғалімнің білім беру ресурстарын  сұрыптау, таңдау, жүйеге түсіруіне қажетті мүмкіндіктер қандай екенін де анықтау қажет болады. 
Сонымен бірге болашақ бастауыш сынып мұғалімінің кәсіби іс-әрекетінде қандай дидактикалық қорларға басым орын беретінін, дәстүрлі әдістермен салыстырғанда  цифрлық технологияларды қолдануға  қаншалықты мол орын беретінін, жалпы білім беру ресурстарындағы цифрлық технологияға деген көзқарасын диагностикалау керек. Алынған нәтижелер арқылы болашақ бастауыш сынып мұғалімінің кәсіби-іс-әрекетке даярлануында білім беру ресурстарын тірек етудің қандай жолдары тиімді болатыны анықталады. Бұл жерде мотивациялық ерекшеліктері де танылады. Студенттердің  білім беру ресурстарын қолдануға деген мотивациясы жоғары болуы олардың заманауи дамудың ғана емес, кәсіби педагогиканың да қарқынды дамуының тынысын сезе алуын көрсететін көрсеткіш деп танимыз. 
Заманауи жағдайларда болашақ бастауыш сынып мұғаліміне, оны даярлауға қойылатын талаптар өзгеріске ұшырауда. Бұрынғы бастауыш сынып мұғалімі және қазіргі бастауыш сынып мұғалімі ұғымдарының мазмұнында көптеген жаңалықтар мен талаптар бар. Болашақ бастауыш сынып мұғалімін кәсіби іс-әрекетке білім ресурстары негізінде даярлау сапасы әдіснамалық негіздерге көптен-көп байланысты. Ғылыми тұрғыдан, педагогикалық тұрғыдан бұл мәселенің өзектілігіне жан-жақты назар қойылып, кең арнада танылуы керек. 
 Білім беру ресурстары негізінде кәсіби іс-әрекетке баулып-тәрбиелеу процесін біртұтас педагогикалық процестің ағымына қоса отырып, мәселенің теориялық негіздерін айқындап, жүйелеп, оған сүйене отырып таңдалып, анықталған педагогикалық технологияны қолданып практикалық тұрғыдан жүзеге асыру жүйесі әзірленді. Анықталған әдістемелік мүмкіндіктер жүйеленіп, арнаулы түрде педагогикалық сынақтан өткізіліп, тиімділігі дәлелденді.  Осылайша білім беру ресурстарының болашақ мұғалімдерді даярлау процесіндегі маңызды орны мен қажеттілігі танылды деп айтуға болады. 
 
2.2 Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемелік жүйесі 
Жоғары оқу орындарында болашақ бастауыш сынып мұғалімін даярлауда  қол жеткен заманауи мүмкіндіктерді қолдануды теориялық тұрғыдан зерттеу және қолданудың әдістемелік жүйесін қалыптастыру жұмысы үздіксіз жүргізіліп келеді. Солардың маңызды қырларының бірі ретінде білім беру ресурстарын тану және ол ресурстың болашақ бастауыш сынып мұғалімін даярлауда тиімділікпен қолдану мәселесін атауға болады.
Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемесі дегеніміз студенттерді болашақ педагогтік қызметіне сапалы даярлаудың теориялық және практикалық негізделіп, сенімділігі анықталған әдістер мен амал-тәсілдердің кешені екені белгілі. Бұл кешен болашақ бастауыш сынып мұғалімін даярлаудағы маңызды компонент және студенттің педагогтік тұлғасын қалыптастыруда аса қажетті болып саналады. 
Білім беру ресурстарын жүйелеу мен оны болашақ педагогтерді даярлауда тиімді қолдану мәселелері жаңадан жете қарастырылып келе жатқандықтан, бұл мәселе бойынша, көп ретте, шетелдік, соның ішінде ресейлік ғалымдардың пікірлері мол екенін атап кетуге болады. Ақпараттық қоғамға көшу кезеңінде жайлы жағдайлар тудыратын педагогикалық шарттар мен жағдайлардың жүзеге асырылуын мүмкін ететін әдістер мен амал-тәсілдер, тұтас дидактикалық жүйенің ерекшеліктері туралы т.б. қажеттіліктерді теориялық тұрғыдан ғалымдар  (Беспалько В.П., Машбиц Е.И., Полат Е.С., Кларин М.В., Монахов В.М. ) талдап көрсетеді.
Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемесі студенттердің педагогтік тұлғасы қалыптасуын университеттегі тұтас педагогикалық процестің заңды құраушысы ретінде қарастырады. Ұсынылатын әдістемелік жүйенің теориялық және әдіснамалық негіздері түрлі ғылым салаларының өзара интеграцияланған тұтастығын сақтай отырып, білім беру ресурстарының дидактикалық мол мүмкіншіліктерін түрлі қырынан тануға тірек болады. 
Болашақ бастауыш сынып мұғалімін даярлауда білім беру ресурстарын негізге алып, кәсіби іс-әрекетін қалыптастыруды сапалы жүйеге айналдыру мақсатында студенттердің өзіндік диагностика жасай білуін, өзіндік бақылау мен өзіндік талдау әдістерін меңгеруін қамтамасыз етеді. Бұл алға қойылған мақсат-міндеттердің көздеген межеде қол жеткізілуі үшін болашақ бастауыш сынып мұғалімінің теориялық даярлық жүйесіне элективтік курс енгізіп, оның мазмұнында білім беру ресурстарын кәсіби-іс-әрекетке қалыптасудың маңызды технологиясы ретінде қолдану жолдары беріледі.
Болашақ бастауыш сынып мұғалімін кәсіби іс-әрекетке даярлау процесіне білім беру ресурстарын қолдануға дағдыландыратын тапсырмалар жүйесін енгізіп, олардың тиімді нәтижеге жетуін қамтамасыз ететін әдістемелік жүйе құру маңызды жетістік болып саналады.
Жоғарыда талданған ғылыми-әдіснамалық негіздер мен ғылыми ұғымдарды тірек ете отырып, болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемесінің құрылымы мен мазмұны анықталады. Бұл істе болашақ бастауыш сынып мұғалімін даярлауға арналған мемлекеттік стандарт пен оқу жоспарынан бастап, бастауыш білім беру кафедрасының түгел оқу-әдістемелік контенті көзделген мақсатқа жетуге қаншалықты әлеуетті қосымша бола алатындығы тұрғысынан қарастырылады. Ұсынылатын әдістемелік жүйенің педагогикалық ұтымдылығы болашақ бастауыш сынып мұғалімінің білім беру ресурсын қолдану дағдысының қалыптасқандығымен анықталады. Оның анықталуы үшін арнаулы түрде педагогикалық эксперимент өткізіліп, нәтижелерін талдау арқылы тиімділігі нақтыланады. Алға қойылған міндеттерді шешуге, сонымен бірге көзделген мақсатқа қол жеткізуге лайықталып жүйеленген нақты дидактикалық әдістер мен амал-тәсілдер, дидактикалық құралдар мен олардың әдістемелік нұсқаулықтары өзара жетіспес тұстарын бірін екіншісі толықтырып, жетілдіріп тұратындай  жинақталуы керектігі белгілі. 
Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемесінің теориялық құндылығы – болашақ бастауыш сынып мұғалімдерін кәсіби іс-әрекетке даярлау теориясын жетілдіруге және нақтылай түсуге өзіндік үлесін қосуы. Ал осы әдістемелік жүйенің практикалық құндылығы бастауыш сынып мұғалімін кәсіби іс-әрекетке университетте даярлау және бастауыш сынып мұғалімдерінің біліктілігін жетілдіру процесін жетілдіру үшін әдістемелік нұсқаулар әзірлеуімен танылады. 
Ұсынылатын әдістеменің қол жеткен нәтижелері болашақ бастауыш сынып мұғалімінің білім беру ресурстарын тиімді пайдалануға даярлығын көрсетеді. Ондай нәтижелер күрделі, динамикалық даму сипатында болып келетін, болашақ бастауыш сынып мұғалімінің тұлғалық болмысын және мұғалімге қажетті құзыреттілігін қалыптастыруда маңызды орын алатын болып келеді. 
Қазақстандық білім беру ресурстарының болашақ бастауыш сынып мұғалімін даярлауда қажетті білім мазмұнын табуға тірек болуы – маңызды мәселе. Кезінде министрлік тарапынан құралып ұсынылған білім беру ресурстарының тізімі уақыт өткен сайын толыға беретіні белгілі [158]. Ұсынылатын әдістемелік жүйенің білім мазмұнын анықтаудың негізгі қазығы болып табылатын осы тізім әлемдік деңгейде білім беру ресурстарымен толықтырылады.
Негізінде, баспадан шығарылған кітаптар, оқулықтар мен оқу құралдары, дәрістер мен өз бетімен студенттің орындайтын жұмыстары – өмір бойы қолданылып келе жатқан дәстүрлі білім беру ресурстары. Бұлардың әрқайсысында берілген білім мазмұны белгілі бір құрылымға түсірілген және ол уақыт тезінен өткізіліп, тиісті бағасын алып келе жатқаны белгілі. Дәстүрлі білім беру ресурстарының  қалай және қаншалықты тиімді меңгерілгенін тексеріп, бақылайтын, бағалайтын жүйе де қалыптасқан. Осындай уақыт талаптарына жауап бере алатын мүмкіндіктері мол дәстүрлі білім беру ресурстарының цифрлық білім беру ресурстарымен біріге отырып, бірақ қалай болғанда да  электр қуатына, интернетке тәуелсіз болып қала беретіндігін атап өтеміз.
Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемесі тиімді оқу процесінің тірегі болуы үшін жекелеген әдістердің өзара сапалы нәтижеге  жету үшін біріктіріле қолданылуы керек және оның әдістемелік сипаты айқын болуы керек.  Өйткені, ғалымдардың атап көрсетуінше, жекелеген бір әдістің білім берудің тиімді көрсеткішіне жеткізе алмайтыны анық. Ол үшін бірнеше әдіс біріктіріліп, бір мәселені шешудің бірнеше қыры ретінде орындалуы керек, тек сонда ғана оң шешім туындайтыны анық. Осымен байланысты, бірін екіншісі толықтырып отыратын әдістер болашақ мұғалімді кәсіби іс-әрекетке даярлауда белгілі бір әдістемелік жүйе ретінде жинақталып, білімдік мақсат пен міндеттерді шешуде сабақтастықпен қолданылады. 
Әдістеменің мақсаты – болашақ бастауыш сынып мұғалімінің кәсіби іс-әрекетінде басты орын алатын теориялық білімін тереңдету. Бұл жерде студенттерге білім беру ресурстарын әзірлеуге даярлаудың, қолдануға дағдыландырудың педагогикалық, психологиялық, әдістемелік және нақты пәннің ерекшеліктері туралы нық теориялық білімі қалыптастырылуын айтып отырғанымыз белгілі. Білім беру ресурстарын негіз етуде  болашақ мұғалімдер болашақ шәкірттерімен және әріптестерімен өзара қарым-қатынасын жаңаша құра білуі керек екендігі, білім беру ресурстарының үйлесімді қолданылу жолдарын құруға дағдылануы керектігі басты орында тұрады.
Дәстүрлі білім беру ресурстары мен электрондық білім беру ресурстарын талдай келе, электрондық ресурстардың өзін «электрондық және цифрлық» деп іштей бөлмей, цифрлық деп атаймыз. Дәстүрлі қағаз түріндегі білім мазмұнының электрондық форматқа көшірілуін де цифрлық деп санауға болады, өйткені оны қолданудағы жеңілдік жалпы цифрлық форматтағы білім беру ресурстарының жинақылығы, интерактивтілігі, динамикалығы, өзгертуге бейімділігі тағы басқа өзіндік ерекшеліктерінен туындайды. 
Электрондық және цифрлық деп бөле қарастыру мәселесінің болашақта даму белгілері мол екенін байқағанымызбен, нақ осы уақытта қазақстандық цифрлық білім беру ресурстарының іштей әлі де жіктеуге түсірілмей отырғаны белгілі. Бұл тақырып – алдағы уақыттың зерттеу мәселесі деп ойлаймыз. Сондықтан біз электрондық, цифрлық білім беру ресурстарын цифрлық білім беру ресурстары деп қолданатынымызды атап кетеміз. Бұл ретте цифрлық білім беру ресурстарының жалпы инновациялық оқыту ресурстары негізінде маңызды орынға ие болатыны туралы айтқан ғалымдардың пікіріне сүйенеміз [159].
Дәстүрлі білім беру ресурстары мен негізінен соған сүйеніп әзірленіп ұсынылатын цифрлық білім беру ресурстарының ортақ мақсатқа лайықталып, бір арнаға үйлесімділікпен орналастырылуы және ол білімдік мазмұнды студенттің жеке білім алу траекториясын құруға дағдылануы арқылы алуға дағдылануы ұсынылатын әдістемелік жүйенің көздеген мақсаты екенін атап өтеміз. Дәстүрлі білім беру ресурстары мен цифрлық білім беру ресурстарының студенттің жеке білім алу траекториясымен ұштасуы туралы ойымызды төмендегі 10-суретте модельдеп көрсетуге тырыстық. 


Сурет 10 – Білім беру және білім алу ресурстарының байланысы

Болашақ бастауыш сынып мұғалімін даярлауда білім беру ресурстарын қолданудың түпкі көздейтін мақсаты – оқытушы студенттің өз бетімен білім іздеп, оны меңгеруіне қажетті білім мен дағдыларды қалыптастыруы. Ал оқытушының өзі студенттерге білім беру процесінде қолданатын жоспар, бағдарламаларында дәстүрлі білім беру және цифрлық білім беру ресурстарының қолданылуын қамтамасыз ететіні белгілі.
Болашақ бастауыш сынып мұғалімдерін кәсіби іс-әрекетке даярлауда білім беру ресурстарын негіз етіп алуда, ең алдымен, білім беру ресурстарының заманауи ерекшеліктері мен жіктемесі, түрлері мен олардың сипаты, білім беру ресурстарын қолданудың дидактикалық талаптары мен әдістемелік нұсқаулары жөнінде  осы бағыттағы курс оқытылуы керек деп ойлаймыз. Студенттер теориялық білімін нақты практикалық іс-әрекет процесінде бекітуі үшін, семинар және лабораториялық сабақтар жүйесі, өз бетімен орындайтын жұмыстар, барлық қажетті жұмыстар анықталып, бір әдістемелік жүйе аясында тоғысып, ортақ мақсатқа лайықталып құрылуы керек.
Жоғарыдағы тармақтарда білім беру ресурстарының деңгейлік (кафедра, университет, қазақстандық, әлемдік) вертикалдық ерекшеліктері көрсетілді. Ал әдістемелік ерекшеліктері жөнінде олардың яғни әр деңгейдің мазмұнында білім беру ресурстарының түрлері қайталанатыны белгілі. Сондықтан бұл жерде горизонталдық түрдегі сипаттау қолданылады. Бұл сипаттаулардың белгілі бір әдістемелік принциптерге орайластырылып жүргізілу керектігі белгілі. Осымен байланысты, ұсынылатын әдістемелік жүйенің біртұтастығы мен ішкі компоненттерінің логикалық және мазмұндық, құрылымдық байланысын сақтау мақсатымен келесі принциптерді басшылыққа аламыз.
Бірінші әдістемелік принцип – білім беру ресурстары негізінде болашақ бастауыш сынып мұғалімін кәсіби іс-әрекетке даярлауда  қолданылатын әдістеменің қазақстандық қоғамның сұранысы мен әлеуметтік-экономикалық қажеттілігімен сәйкес болуы.
Екінші әдістемелік принцип – білім беру ресурстары мен болашақ бастауыш сынып мұғалімдерін кәсіби іс-әрекетке даярлау процесінің мазмұндық жағынан бірлікте болуы.
Үшінші әдістемелік принцип – дәстүрлі білім беру  ресурстары мен цифрлық білім беру ресурстарының білім мазмұны, тақырыптары жағынан біркелкі болуын сақтай отырып, цифрлық білім беру ресурстарының мол мүмкіндіктерін ескере отырып көбірек жол беру.
Төртінші әдістемелік принцип – дәстүрлі білім беру  ресурстары мен цифрлық білім беру ресурстарының оқу жоспары мен оқу бағдарламаларының құрылымы мен мазмұнының алшақ кетпеуін сақтау.
Болашақ бастауыш сынып мұғалімін кәсіби іс-әрекетке даярлауда  білім беру ресурстарын негіз етуде осы міндетті шешуге арналған әдістемелік жүйенің дидактикалық құрамы маңызды орын алады. Белгілі болғанындай, оқу материалының басты көздегені – студенттердің кәсіби іс-әрекетке даярлануында қажетті білім мазмұнын меңгеруіне тірек болу. Ол оқу материалы дәстүрлі қағаз түрінде немесе цифрлық түрде ұсынылатыны да белгілі. Ал осы екі түрдегі яғни цифрлық білім беру ресурстары мен қағазда басылған білім беру ресурстарындағы оқу материалының студенттің аз уақытта мол оқу материалын меңгеруі және сапалы игеруі үшін атқаратын қызметі екі түрлі болатыны анық. 
Бұл жерде кітаптан оқу компьютердің мониторынан оқудан гөрі ыңғайлы және жайлы болатынын айтпауға да болады. Бірақ цифрлық құралдағы түрлі дидактикалық мақсаттағы иллюстрациялардың, сызбалардың, кестелердің, олардың динамикалылығын, өзгерту немесе толықтыру мүмкіндігін қағаз нұсқада қолдану мүмкін емес. Мультимедианың мүмкіндіктері оқу материалын ерекше тиімділікпен меңгеруге мүмкіндіктер жасайды. Осымен де байланысты, ақпараттық-коммуникациялық технологияның дидактикалық ерекшелігі цифрлық білім беру ресурстарының кең мүмкіншіліктерін көрсетуімен танылады. 
Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемесі болашақ педагогтің көпқырлы тұлғасын қалыптастыруда өзінің кәсіби болмысын теориялық бастау көзінен бастап, нақты практикалық әдіс-амалдарына дейінгінің бәрін қамтитын жүйе болып табылады. 
Бұл жүйе арқылы студенттің өзін-өзі дамытуына қажетті құзыреттілікті қалыптастыру жолы белгіленеді. Оның мазмұнын оқыту пәнін білу, меңгерту әдістерін игеру, педагогтік кәсіби дағды, кәсіби этика, коммуникативтік дағды,  өз бетімен кәсіби іздену, ата-анамен тиімді жұмыс дағдылары – кәсіби іс-әрекетінде күрделі мәселелерді шешіп, биік өрелі ұстазға дейінгі өсу жолын қамтитын барлық қажетті дағдылары болады. Бұл әдістеме дәстүрлі білім беру ресурстары мен цифрлық білім беру ресурстарының интеграциясынан тұрады.

Сурет 11 – Білім беру ресурстарының интеграциялық сипаты

Болашақ мұғалімді кәсіби іс-әрекетке даярлауда пайдаланылатын интеграциялық сипатта белгіленген білім беру ресурстарын ғалымдар қарастырған дидактикалық ерекшеліктерін сүйене отырып [160] жұмсалу мақсатына қарай, оқу материалының тұтас мазмұнын берілген ресурс, студенттің өз бетімен дайындалуына арналған білім мазмұны берілген ресурстар, дағдылар қалыптастыруға арналған тренингтік ресурстар, көрнекілік-демонстрациялық ресурстар, диагностикалық ресурстар, тестілеуші ресурстар, бақылау жұмыстар ресурстары, сараптама ресурстар, коммуникативтік  ресурстар, сервистік-қызмет көрсетуші ресурстар, бос уақытын пайдалы да қызықты өткізуіне арналған білім ресурстары деп тарата тануға болады.  Бұл дәстүрлі және цифрлық ресурстардың түрі баспа түріндегі, көрнекілік түріндегі, аудио, бейне, дыбыс-бейне түріндегі деп қарастырылып, әрбірін қолдануға қатысты әдістемелік нұсқаулары болатыны белгілі. 
Жоғарыдағы 11-суретте көрсетіліп отырғанындай, білім беру ресурстарының интеграциялық сипаты оған лайықты өзіндік әдістемелік жүйенің болуын керек ететінін көрсете алады деп ойлаймыз. Студент интеграциялық сипаттағы дәстүрлі және цифрлық білім беру ресурстарын теориялық жағынан танып-білуі, сол негізде қажетті дағдылар қалыптастыруы, білімді меңгеру мен дағдының қалыптасуына жетекшілік ететін әдістемелік нұсқаулықтарды білуі қажет. Білім беру ресурстарын пайдалану бойынша бұл білім мазмұнының күндізгі, аралас, виртуалды оқыту жүйесінде пайдалануға қолайлы болуы үшін қалыпқа, стандартқа түсірілуі маңызды. Сондықтан ұсынылатын әдістеменің белгілі бір қалыпта болуы керектігіне баса назар аудара отырып, әдістеме жүйесінің құрылымында теориялық білім мазмұны, практикалық тапсырмалар және әдістемелік нұсқаулықтар берілді. 


Сурет 12 – Әдістемелік жүйенің құрылымы

Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлауда қолданылатын технологиялар мен жұмыс түрлері осы әдістеменің құрамындағы бөлімдерін сабақтастықпен қолдану процесінде жүзеге асырылады.
Әдістеменің теориялық бөлімінде болашақ бастауыш сынып мұғалімдеріне білім беру ресурстарының түрлері мен заманауи оқыту технологияларының негіздері меңгертіледі. 
Практикалық бөлімінде студенттерге білім беру ресурстары платформаларын пайдалану жолдары нақты тапсырмалар мен жаттығулар арқылы үйретіледі. Студентті жеке білім алу траекториясын құруға дағдыландырып, білім беру ресурстарын пайдаланып өз бетімен білім іздену жүйесін қалыптастыру әдістері меңгертіледі. Сонымен бірге болашақ мұғалім ретінде студенттерге электрондық оқыту материалын дайындау, онлайн-курстар  әзірлеу, мобильді және білім беру қосымшаларын қолдану жолдары меңгертіледі.
Ал әдістемелік нұсқау бөлімінде білім беру ресурстарын пайдалану мен әзірлеуге қатысты қадамдардың әдістемелік нұсқаулары беріледі. Атап айтқанда, болашақ бастауыш сынып мұғалімі білім беру ресурстарын пайдалану бойынша, цифрлық білім беру өнімдерін әзірлеу мен оларды оқыту технологияларымен тиімді қолдану бойынша әдістемелік нұсқауларды басшылыққа ала отырып кәсіби іс-әрекетке даярланады.
Білім беру ресурстарының бір арнаға тоғыстырылып, біртұтас  жүйе ретінде құру арқылы келесі мүмкіндіктерге қол жеткізіледі, яғни:
· ең алдымен, бұл әдістемелік жүйені қайталап қолдануға болады;
· білімдік контентті толықтырып, өзгертіп отыруға болады;
· қандай да бір оқыту технологиясына тәуелді болып қалмайды, қажетіне қарай инновациялық, ақпараттық-коммуникациялық оқыту технологияларын бейімдеп қолдануға болады.
Болашақ бастауыш сынып мұғалімін білім беру ресурстары негізінде кәсіби іс-әрекетке даярлау әдістемесінің контенті әрдайым бір сарында болып қала береді деуге болмайды. Ашық жүйе болғандықтан, уақыт талабымен бірге жаңаланып, жаңа технологиялардың үрдістеріне бейімделіп отыратын болады. Нақты айтқанда, болашақ бастауыш сынып мұғалімінің әрдайым өз бетімен білім алу траекториясына сүйене отырып, өзінің кәсіби іс-әрекетін жетілдіруіне қажетті дағдылар қалыптастырылады. Білім беру ресурстарына сүйене отырып, педагогтік қызметінде жаңа тәсілдемелер мен әдістер, жұмыс түрлері пайда болып, мұғалім әрдайым ізденіс үстінде болады.
Білім беру ресурстарын қолдану әдістемесінің қырларына сипаттама бере отырып, элективтік курсты ұйымдастыруда қолданылатын оқу формаларының, атап айтқанда, дәрістердің, семинарлардың, лабораториялық жұмыстар мен студенттердің өзіндік жұмыстарының бағыт-бағдарын анықтау мүмкін болды. Болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемелік жүйесінің жүзеге асырылуы осы айтылған оқыту формаларының түрлері мен мазмұндық сапалылығына байланысты екені белгілі. Сондықтан, ұсынылатын әдістемеде, көп ретте, инновациялық бағыттағы дәріс түрлері мен инновациялық семинарлар мен өзіндік жұмыс түрлерін қолдану қажет болады [161]. Төмендегі суретте келесі дәріс түрлері көрсетілді.



Сурет 13 – Әдістеме жүйесінде қолданылатын инновациялық дәріс түрлері

Ақпараттық дәріс – тақырып бойынша білім мазмұнын барынша кеңірек түсіндіріп талдау  және студент тарапынан аз уақытта мол білім мазмұнын меңгеру мүмкіндігі мол дәріс түрі. 
Проблемалық дәріс  – тақырып бойынша баяндалатын білім мазмұны арқылы проблемалық мәселелерді алға қойып, оны шешу жолын студенттермен біріге отырып іздеуге мүмкіндік беретін дәріс түрі. Проблемалық дәрісте студенттердің белсенділігі жоғары болады. Бұл дәріс түрінің басты ерекшелігі  студенттердің білім беру ресурстарына деген дәстүрлі және заманауи көзқарастарын проблемалық талдау негізінде қалыптастыруға болатындығымен анықталады.
Визуалды дәріс – оқытушы алдын ала кең көлемдегі көрнекі материалдарды әзірлеп алып, оларды түсініктеме бере отырып баяндайтын  дәріс түрі. Мұны, айталық, «Цифрлық білім беру ресурстары және олардың түрлері» деген дәріс тақырыбында тағы басқа осындай дәрістер өткізуде қолдану тиімділігі жоғары болады. Бұл дәріс түрінде оқытушы дәріс конспектісін әзірлемейді, есесіне цифрлық ресурстың әр түрінің сипатына, қызметіне, дидактикалық  тиімділігіне көрнекілікті молынан қолдана отырып талдау жасайды. Әрине, бұл дәріс түрін ұдайы қолдануға болмайтын себебі де бар, студенттерге ылғи да осындай дәрісте берілетін ауқымды оқу материалын есте сақтау қиын болғандықтан, көптеген оқу материалының мазмұны меңгерілмей қалуы да мүмкін [162].
Бинарлық дәріс – екі оқытушы немесе екі адам жүргізетін дәріс түрі. Бұл дәріс түрін таңдау себебіміз – оқытушы алдын ала өзінің теориялық материалын  өзінің және ақпараттық технология (АТ) маманын бірге дәріс оқуға шақырып, диалог түріндегі дәріс ұйымдастырудың мүмкіндігі пайдалану. Бұл дәріс түрі студенттердің оқу материалын қызыға қабылдауына, білім беру ресурстарының мүмкіндігі тек педагогикалық тұрғыдан ғана емес, АТ маманы тұрғысынан да қабылдауына мүмкіндік тудырады. Өйткені көптеген студенттердің компьютерді терең меңгеріп, дидактикалық қырынан пайдалану қабілеттері жоғары болып келетіні белгілі. Сол мүмкіндігін АТ маманы көзқарасы бойынша жетілдіруге ұмтылысын қалыптастырады [163].
Болашақ бастауыш сынып мұғалімін білім ресурстары негізінде кәсіби іс-әрекетке даярлауда практикалық сабақтардың, семинарлар мен лабораториялық сабақтардың алатын орны үлкен. Өйткені олардың әдістемелік мақсаты – болашақ бастауыш сынып мұғалімін кәсіби іс-әрекетке даярлауда цифрлық білім ресурстарын сабақ мақсатына лайықтап әзірлеу мен қолданудың нақты әдістерін меңгерту. Болашақ мұғалім тек өзінің пәнін ғана емес, білім арқылы тәрбиелеу заңдылықтарын да жақсы меңгерген болуы тиіс. Дәстүрлі семинар сабақтардың өзіндік үлесі мол екені белгілі. Ал инновациялық бағдардағы семинарлар болашақ мұғалімнің кәсіби іс-әрекетін қалыптастыруда жаңа инновациялық процестерді тануға, үйренуге, қолдануға дағдыландыратың маңызды резерв, қуатты құралдардың қоры болып саналады [164]. Инновациялық бағыттағы практикалық сабақтар барысында болашақ мұғалімнің өзінің  алдына қойылған оқыту міндетін шешуде заманауи білім ресурстарын қолданудың дидактикалық қырларын дұрыс және айқын тануына және қолдана алуына қажетті практикалық білім мен дағдыларын қалыптастыру жүргізіледі. Сондықтан дәстүрлі семинармен қатар, көбінесе инновациялық бағдардағы семинарларды қолданудың тиімділігі мол болады деп ойлаймыз. Әдістемелік жүйеде практикалық сабақтардың келесі түрлері қолданылды.



Сурет 14 – Әдістемедегі инновациялық семинарлар түрлері

Суретте көрсетілген аралас практикалық сабақтың дәстүрлі семинар сабақтың әдістері мен инновациялық «дөңгелек үстел» форматын қолданып жүргізілетіні атауынан белгілі. Дәстүрлі семинарға сұрақтар бойынша дайындалып келген студенттер тақырып бойынша жауап беріп болған соң, «дөңгелек үстел» әдісі қолданып, айтылған пікір бойынша барлығы өз көзқарасын, ойын білдіреді және сөйлеген студенттің пікірін толықтырады немесе басқаша ұсыныстарын білдіреді.
«Ми шабуылы» форматындағы семинардың әдістемелік ерекшелігі  - мұнда студенттердің екі топқа бөлініп, әр топта жүргізуші, жаңа ой мен идеялар ұсынушы, сарапшылар, хатшы белгіленіп, тақырып ұсынылады. Жинақталған идеяларды сарапшылар талқылап болған соң, «тамаша!», «өте жақсы», «жақсы», «сенімді», «сенімсіз», «қолдану мүмкін емес» деген бағалар бойынша сұрыптайды. Біздің семинардың бұл түрін қолдануымызда студенттің дәстүрлі және цифрлық білім беру ресурстарын танып-білуі деңгейін анықтау және қолдануға қаншалықты тиімді екенін бағалай білуге дағдыландыру.
Ғылыми конференция форматындағы семинардың белгілі бір тақырыптар легін өткізіп болған соң, студенттердің білім беру ресурстарын танып меңгеруі немесе білім беру ресурстарының түрлері мен оларды кәсіби іс-әрекетінде пайдалануға қаншалықты дағдыланғандығын тексеру мақсатында өткізілуі тиімді болады. Тақырып алдын ала студенттерге таратылған болуы керектігі белгілі. Конференция түріндегі семинарда «пленарлық мәжіліс» және «секциялық мәжіліс», «қорытынды мәжіліс» өткізілуі керек. Бұл семинарды сонымен қатар, белгілі бір қарарлар/резолюциялар қабылдаумен түйіндеуге де болады.
Дидактикалық ойын форматындағы семинарда түрлі мазмұндағы тақырыптар алуға болады. Бірақ олардың барлығы білім беру ресурстарына, олардың түрлеріне, қолданылу ерекшеліктеріне, әзірлеу әдістеріне байланысты болуы керек. Студенттерге алдын ала тақырып ұсынылады. Студенттер топқа бөлініп, «Мектеп» тақырыбы бойынша «директор», «бастауыш сынып мұғалімі», «оқушы», «әріптес», «АТ маманы», «кітапханашы» т.б. рөлдерге байланысты ойын мазмұнын құрап, оны орындайды. Не болмаса, оқытушы өзі студенттерге арнап алдын ала сценарий құрып, сол бойынша рөлмен дайындалуды ұсынады. Бұлардың алғашқысын шығармашыл ойлай алатын студенттерді топ етіп біріктіріп, сол топқа ұсынуға болады, ал екіншісін яғни дайын сценарийді оқытушы өзі әзірлеп, оны орындауға орташа деңгейдегі дайындықтағы студенттерге ұсынуына  болады. Мақсат – барлық студент семинар сабаққа қатысып, тақырып туралы өзінің білімін жүйелеуге дағдылануы болғандықтан, оқытушы екі түрін де қолдана алады.
Білім беру ресурстары негізінде кәсіби іс-әрекетке даярлаудың тағы бір тиімді түрі  студенттің өз бетімен жұмыстары (СӨЖ) екені белгілі. Білім беру ресурстары негізінде кәсіби іс-әрекетке даярлауда студенттің өз бетімен жұмысын инновациялық модельдер жүзінде ұйымдастырудың тиімділігі үлкен [165]. Өйткені студент теориялық білімі мен практикалық дағдыларын өз бетімен білім ізденіп, белгілі бір нәтижелерге қол жеткізу процесінде қолдану мүмкіндіктерін, жеке тұлғасының қабілеттерін шығармашылық тұлға деңгейіне өсу үшін жұмсау жолдарын нақты өзі бақылап, тексеріп, көзін жеткізе алады. 
Дәстүрлі жоғары оқу орындарында орындалатын көптеген тиімді  СӨЖ түрлері бар және олардың дидактикалық тиімділігі дәлелденген, біздің әдістемемізде де олар өз орнымен бағаланып қолданылады. Олардың ішінде реферат жазу, библиография құрастыру, белгілі бір білім беру ресурсының практикалық сабақта қолданып оның тиімділігін дәлелдеу сияқты тағы басқа түрлері қолданылады. Осылармен бірге ұсынылатын әдістемеде біздің тарапымыздан келесі инновациялық СӨЖ түрлері қолданылды.



Сурет 15 – Әдістемедегі инновациялық СӨЖ жүйесі

Бұл СӨЖ – өзіндік кіші жүйе құрап тұрған бір жұмыс түрі. Оның ерекшелігі кіші жүйе құрап тұруымен және ең бастысы, әрбір СӨЖ түрінің бір-бірімен циклдық байланыста болатындығына баса назар аударғымыз келеді. СӨЖ «Жобадан» басталатын болса, онда студент әрі қарай қандай да бір білім беру курсына (вебинар, семинар, онлайн-конференция т.б.) қатысып, оны сертификатпен аяқтауы тиіс. Одан соң Студент міндетті түрде сол курстың мазмұны мен тиімділігіне көз жеткізуі үшін семинар сабақтарда немесе практикалық мектептегі сабақтарда қолданып, нәтижесінде осы жұмысы туралы мақала жазып тапсыруы міндеттеледі. Жазылған мақала негізінде республикалық, университеттік, факультеттік студенттік ғылыми конференцияға қатысып, баяндама жасайды. Қол жеткізген барлық мәліметтері «Менің ББР Портфолиом» атты портфолиоға жинақтайды. 
Көрсетілген  суреттегі СӨЖ циклін құраушылардың қысқаша әдістемелік сипатын талдап өтеміз. 
СӨЖ цииклінің маңызды компоненті – Жоба. Жобаның атауы - «Менің білім беру ресурстарын қолдану жеке траекториям». Бұл жоба инновациялық процестің нәтижесін, нақты әдістемелік өнімді даярлауға алып келетін СӨЖ түрі болғандықтан, оқытушы студенттерге зер сала отырып көп жұмыс орындауына жетекшілік етеді. Ондай жетекшілік жалпылама жүргізілмейді, алдын ала белгіленген алгоритм бойынша бақыланып, тексеріп, бағыт-бағдар беріліп отыруы арқылы іске асырылады. Негізгі алгоритмдерді келесідей етіп белгілеуге болады, қажет болған жағдайда оны толықтыруға да болады.
· 1-қадам. Студент өзінің білім беру ресурстарын пайдалануда қандай «білімдік мақсат көздейтінін» анықтайды».
· 2-қадам. Студент өзінің білімдік қажеттіліктерін нақтылайды.
· 3-қадам. Студент өзінің танымдық, техникалық мүмкіндіктерін белгілейді.
· 4-қадам. Студент өзінің қазіргі білім деңгейіне «өзіндік диагностика» жасап, талдау жүргізеді, қазіргі деңгейдегі білімін бағалайды.
· 5-қадам. Студент ББР танысып, өзіне қандай бағыттағы тақырыптар бойынша қажет екенін нақтылайды. Оны мақсат етіп белгілеп, мотивациялық эссе орындайды.
· 6-қадам. Студент өзінің бастауыш мұғалімі ретінде кәсіби іс-әрекетін қалыптастыруға қажетті «жетістік формуласын» айқындап, оған қол жеткізу барысындағы оның күрделілігін, нақты шегін, өрісін шынайылықпен белгілейді. Көңілінің аса биіктерді қалап кететін психологиялық алып-ұшпалылығына беріліп кетпеуі үшін, оқытушының жетекшілігі мен оның мүмкіндігін бағалауы - студент үшін өте маңызды. Әр студент өзінің мүмкіндігін белгілеп, бірақ оқытушының бағалауынан өтуінің қажеттілігі де осы. Аса биік межелерді көздеп, соңында қол жеткізе алмай қалғаннан гөрі, аз болса да бағалы нәтижелерге қол жеткізуді жоспарлауға дағдыландыру керек. Студенттің соңында қол жеткізген нәтижелері көрсетілген межелерден биік өсіп жатса, бұл үлкен жетістік, яғни қолда бар мүмкіндікті молынан пайдалану қабілеті болғанын танытады.
· 7-қадам. Студент өзінің білім беру ресурстарын кәсіби іс-әрекетінде «жетістік формуласы» ретінде қолдануының нәтижелеріне таныстырылым жасайды. Презентацияның «бейне+дыбыс», «мәтін+сызба, графиктер», «мәтін+дыбыс, иллюстрациялар» т.б. түрлі формада берілуі мүмкін
· 8-қадам. Презентацияда жоба бойынша өзіндік талдау жасалынады.
· 9-қадам. Жоба бойынша студенттің өзіндік бағалауы, топтың бағалауы, оқытушы бағалауы.
· 10-қадам. «Менің білім беру ресурстарын қолдану жеке траекториям» жобасы бойынша толықтырулар мен түзетулер енгізу.
Студенттің тағы бір орындайтын СӨЖ түрі – оқытушы тарапынан ұсынылған тізім бойынша қатысатын ББР курстарын анықтау. Бұл тізімді студент оқытушымен біріге отырып толықтыра алады. Қатысқан курстың нәтижесі ретінде жасалынған конспект және сертификаты саналады.
Тағы ұсынылған СӨЖ түрі – ББР қолдану маңызы мен ерекшеліктері туралы мақала жазу. Студентке мақала жазуды үйрету арқылы оның академиялық жазылым дағдыларын қалыптастыру мүмкіндігі үлкен екенін де атап кетеміз. Ғылыми-әдістемелік мақала жазу студентке бір жағынан қиын, ал екінші жағынан, қазақ тіліндегі, орыс тіліндегі, ағылшын тіліндегі білім беру порталдарында студентке ғылыми мақала жазу жолдары үйретілетін онлайн-курстар жеткілікті деуге болады. Сондықтан студент ББР курстарына қатысып, сертификат алған соң мақала жазатын болса, оның академиялық дағдылары біршама қалыптасты деп санауға негіз болады. Бірақ, қалай да студент оқытушының бағалауына жүгінеді. Өйткені бұл – орындалуы тиіс болған дидактикалық тапсырма және ең бастысы, алдағы уақытта көпшіліктің назарына ұсынылатын ғылыми-әдістемелік материал. Біздің әдістемемізде қазақстандық, ресейлік РИНЦ, scopus базаларында индекстелетін рейтингі жоғары журналдардың талаптарымен таныстырып, солар бойынша мақала жаздыру әдісі қолданылды. Өйткені студентке ең жоғары талаптарды орындату арқылы ғана бірден нормаланған дағдыларды меңгертуге болады. Ол мақаланы шынайы жариялауға байланысты жұмыс біздің мақсатымызға енбесе де, көмек ретінде рецензенттер іздеп, олардың бағалауын алуға студентті үйретуге де болады [166].
Келесі ұсынылатын СӨЖ түрі –  студенттің ББР қолдану мәселесі тақырыбында шынайы ғылыми конференцияға қатысуы. Семинар сабақтарда дағдыландырылған студенттердің кафедрада, факультетте, университетте, тіпті мүмкін болса, республикалық ғылыми конференцияларда баяндама жасауға қатысуы  - үлкен жетістік. Көпшілік алдында ғылыми тақырыпта баяндама оқудың академиялық сөйлеу тұрғысынан қойылатын бірқатар талаптары студенттерге үйретіледі. Олардың ішінде монолог түрінде келетін ғылыми баяндама оқудың студенттің сауаттылығы, сөйлеу дикциясы, тыңдаушы аудиториямен қарым-қатынасы, пікірталас мәселелерді баяндауында салқынқандылық танытуы, сұрақтарға байыппен жауап беруі сияқты көптеген қабілеттері мен дағдылары қалыптасуына көңіл бөлініп, оқытушы тарапынан бақыланады.
Әдістемеде ұсынылған тағы бір СӨЖ түрі – «ББР портфолиосын» жасау. Портфолионың болашақ педагогтерді даярлаудағы өте тиімді тұстары туралы ресейлік ғалымдардың зерттеулеріне сүйенуге болады. Бұл жерде Е.С.Полат [167], Л.В.Блинов [168, Н.Д.Гальскова [169] тағы басқа ғалымдардың зерттеулері белгілі. Біз ұсынатын әдістемеде студенттердің өзінің болашақ педагогтік кәсіби-іс-әрекетінде одан әрі жалғастыруға мүмкіндігі болатын әр студенттің электрондық портфолио құра білуі көзделген. Оның сұлбасын келесі суреттен көруге болады. 

[image: G:\Білім ресустары\ПОРТФОЛИО.png]

Сурет 16 – Студенттің ББР қолдану портфолиосы құрамы

Студенттердің көрсетілген портфолиосы, негізінде, білім беру ресурстарын қолдану арқылы кәсіби іс-әрекетке даярлану процесіне өзінің де белсенді қатысып, педагогтің қалыптасуындағы екіжақты үдерісінің біртұтас педагогикалық процеске айналуында маңызды рөл атқаратын әдіс болып табылады. Студенттің тұлғалық дамуын кәсіби іс-әрекет негізінде педагог болып қалыптасу процесімен ұштастыруда белгілі бір нәтижелі динамикалық жүйелік байланысты көре аламыз. Портфолио  студенттің рефлексиялық әдістерді дұрыс түсінуі мен қолдануына, даму бағдарын өзінің жоспарлай білуіне, нәтижелеріне баға беруге дағдылануына тірек болады.
Жинақтай айтқанда, болашақ бастауыш сынып мұғалімдерін білім беру ресурстары арқылы кәсіби іс-әрекетке даярлаудың әдістемелік жүйесі заманауи оқу-танымдық және дидактикалық талаптарға сәйкес келетін оқу формаларының инновациялық формаларын қолдана отырып, студентті сапалы дайындық деңгейіне жеткізе алатын университетті педагогикалық жүйенің сапалы құраушы бөлшегі ретінде таныла алады. Әдістемелік ізденіс нәтижесінде қол жеткізілген түйіндері осы айтқанымызға тірек бола алады деп ойлаймыз.

2.3 Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделі 
Болашақ бастауыш сынып мұғалімдерін білім беру ресурстарын тірек ете отырып кәсіби іс-әрекетке даярлау студенттердің бойында тұлғалық жігерлілік пен педагогтік қызметке лайықты қасиеттерді қалыптастыру арқылы жүзеге асырылады. Ғалымдардың айтуынша, студенттің педагогикалық қызметке кәсіби даяр болуын бірқатар көрсеткіштер айқын танытады. Атап айтқанда, эмоциялық тұрақтылық, байыптылық, өзін басқаның орнына қоя білу, тұлғалық өсу барысын көрсететін психологиялық жай-күйі, ынтагерлігі, кәсіби педагогикалық ойлау дағдылары [170]. 
Жоғары оқу орнында пәнаралық сабақтастықты жүзеге асыру арқылы бастауыш мектеп мұғалімін кәсіби даярлау мәслелесін зерттеген С.А.Фейзулдаеваның пікірінше, пәнаралық сабақтастық арқылы болашақ бастауыш сынып мұғалімдерін кәсіби даярлау – жаңартылған білім беру жағдайында студенттерге кәсіби білім жүйесін, жеке, жалпы және кәсіби құзыреттілікті, тұлғаның өзін-өзі реттейтін интегративтік сапаларын меңгерту [171]. Білім беруде ақпараттық технологияны қолдану мәселесін зерттеген ғалымдардың еңбектерін талдау барысында болашақ бастауыш сынып мұғалімінің өз кәсіби сипаттамасына лайықты болу үшін жаңа педагогтік түзілімдер құруы, бастауыш мектеп мұғаліміне тұрақты түрде қажетті психологиялық жай-күйде болуы, білім беру ресурстары негізінде кәсіби іс-әрекетке даярланудың теориялық және әдіснамалық тұрғыдан білімі жеткілікті болуы қажет екені анықталды [172].  
Жоғары оқу орындарында цифрлық технологияларды қолдану арқылы білім ортасын құру мәселесін қарастырған Ж.Жияшеваның айтуынша [29], білім беру үдерісін көпқырлы құбылыс ретінде танып, ақпараттық технологияны қолдану жүйесін білім беру процесінде және туденттің өз бетімен білім алуында деп бөлгеннен гөрі біртұтас жүйеге біріктірудің маңыздылығына назар аудару керек. Ал Ж.К.Стамбекова өз зерттеуінде болашақ бастауыш сынып мұғалімдерін кәсіби іс-әркетке инновациялық жүйе негізінде даярлаудың  теориялық және әдістемелік негіздерін жүйелейді [173].   
Педагогикалық және әдістемелік бағыттағы ғылыми зерттеулерде құрылымдық-мазмұндық модельдеудің маңызды рөліне  үлкен көңіл бөлінетіні белгілі. Болашақ бастауыш сынып мұғалімдерін кәсіби іс-әрекетке даярлауда теориялық-әдіснамалық негіздерге сүйене отырып тәжірибелік сынақ өткізіледі. Сондықтан сыналатын әдістеменің құрылымдық-мазмұндық моделі алдын ала нақтыланып, соның аясында модельдеудің білімдік және дамыту, тәрбиелік мүмкіндіктері мен әлеуеті айқындалып алынады.
Модельдеу арқылы білім беру ресурстары туралы оқу-әдістемелік материалдар бір модульге жинақталады, оларды оқыту мен оқу-танымдық әрекеттің дидактикалық технологиялық жүйесі айқындалады, күтілетін нәтижелер жүйеге түсіріледі. Ең бастысы, құрылымдық-мазмұндық модельдеу арқылы ұсынылатын әдістемелік жүйені оқу процесіне енгізу мен ұйымдастырып өткізу процесін басқару мүмкін болады. Білім беру ресурстары (ББР) негізінде болашақ бастауыш сынып мұғалімдерін даярлау процесін басқарудың өзіндік ерекшелігі төмендегі 17-суретте көрсетілді.

Сурет 17 – Білім беру ресурстары негізінде кәсіби іс-әрекетке даярлауды басқарудың құрылымы

Суретте көрсетілгендей, зерттеудің теориялық-әдіснамалық негіздері технологиялық сипаттағы арнаулы әдістемелік жүйені әзірлеудің негізін қалайды. Матрица (М) ретінде көрсетілген ББР кәсіби іс-әрекетке даярлауға бағытталған оқу процесі іштей әлемдік (S), республикалық (N), университеттік (T) білім беру ресурстарынан құралады. Оқыту құралдарындағы білімдік контент студенттің жеке білім алу траекториясымен байланысты меңгертіледі. Оқытушы мен студенттердің яғни болашақ бастауыш сынып мұғалімдерінің өзара іс-әрекеттері көрсетілген матрицамен байланысты ұйымдастырылады. 
ББР негізінде болашақ бастауыш сынып мұғалімдерінің кәсіби іс-әрекетке даярлығының құрамында келесі сипаттамалар болады:
· ББР негізінде кәсіби іс-әрекетке даярлануының мотивациялық аспектісі болуы;
· ББР ерекшеліктері мен қолдану дағдылары туралы теориялық білімі мен педагогикалық қызметінде практикалық қолданыс тәжірибесі болуы;
· ББР жүйесін кәсіби іс-рекетке дяарлануындағы құндылық ретінде бағалай білу аспектісі;
· студенттің өзінің кәсіби іс-әрекетке даярлануындағы ББР маңызы мен орны туралы рефлесивтік-бағалай білу аспектісі.
Бұл сипаттарының қалыптасуын деңгейлік бағалауда жоғары, орташа, төмен деп қарастыруды ұстанамыз және олардың критерийлерін төмендегідей белгілейміз.

Кесте 1 – ББР негізінде болашақ бастауыш сынып мұғалімдерінің кәсіби іс-әрекетке даярлығының өлшем критерийлері мен деңгейлері

	Бағдар
критерийі



	ББР негізінде кәсіби іс-әрекетке даярлануының мотивациясы

	ББР ерекшеліктері мен қолдану дағдылары туралы теориялық білімі мен педагогикалық қызметінде практикалық қолданыс тәжірибесі
	ББР жүйесін кәсіби іс-рекетке дяарлануын құндылық ретінде бағалау
	Студенттің кәсіби іс-әрекетке даярлануында ББР маңызы мен орны туралы рефлесивтік-бағалау


	
Даярлық
деңгейлері

	
	
	
	

	1
	2
	3
	4
	5

	
Жоғары

	ББР негізінде болашақ мұғалім кәсіби іс-әрекетке даярлануға деген мотивациясы толыққанды биік болады
	ББР жүйесін түрлі деңгейде және қажетті мазмұнда меңгеріп, қолданыс әдістерін практикада тексеруге ұмтылады
	Кәсіби іс-әрекетіне даярлануда ББР құндылық деп санайды және барлық әдістерін игеруге ұмтылады
	ББР қолданған педагогикалық процесті түсіну, талдау, сыни ойлау дағдылары қалыптасқан

	
Орташа


	Болашақ кәсібіне ББР орны маңызды деп санамйды, бірақ игеруге тырысады
	ББР терең білмейді, кейбір әдістерін қолданады.
	Кәсіби іс-әрекетінде ББР құндылығын жете түсіне алмайды, механистік түрде орындайды.
	ББР негізінде өз кәсіби іс-әрекетіне даярланудағы әрекеттерін терең түсінбейді.

	
Төмен

	ББР болашақ қызметі үшін қажет дегенге сенбейді
	ББР жүйесін толық меңгермейді, әдістерді қолдануды білмейді не мардымсыз біледі
	Кәсіби іс-әрекетке даярланудағы ББР қоллданудың құндылығын танып-түсіне алмайды.
	ББР негізінде кәсіби іс-әрекетіке даярлануда саналылық көрсете аламайды.



Болашақ бастауыш сынып мұғалімін даярлаудағы жаңашыл бағыттағы зерттеулерді талдау нәтижесінде  білім беру ресурстарына сүйеніп кәсіби іс-әрекетке даярлаудың құрылымдық-мазмұндық моделінің мазмұндық және құрылымдық ерекшеліктері айқындалды. Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделі келесі компоненттерден құралады:
· [bookmark: _Hlk221092476]мотивациялық-бағдарлы компонент;
· мазмұндық-танымдық компонент;
· іс-әрекеттік-рефлексивті компонент.

Кесте 2 – ББР негізінде болашақ бастауыш сынып мұғалімдерін кәсіби іс-әрекетке даярлаудың компоненттері, өлшемдері мен көрсеткіштері

	Компоненттер
	Көрсеткіштер
	Әдістеменің аты

	1
	2
	3

	Мотивациялық-
бағдарлы
	– болашақ бастауыш сынып мұғалімінің білім беру ресурстарын кәсіби іс-әрекетте қолдануға деген қызығушылығы;
– бастауыш білім беру үдерісін тиімді ұйымдастыруда білім беру ресурстарын пайдалануға бағытталған кәсіби мотиві;
– білім беру ресурстарының мұғалімнің кәсіби іс-әрекетіндегі маңызы туралы кәсіби түсінігі.
	- Е.А.Климовтың кәсіби 
қызығушылықты 
анықтау әдістемесі;
- Студенттердің оқу 
мотивациясын диагностикалау 
әдістемесі (А.А.Реан 
және В.А.Якунин, 
Н.Ц.Бадмаев модификациясы)
- М.Рокичтің 
құндылық бағдарларын 
анықтау әдістемесі.

	Мазмұндық-
танымдық 

	– білім беру ресурстарының түрлері, мазмұны және дидактикалық мүмкіндіктері туралы кәсіби білімі;
– білім беру ресурстарын іріктеу, жіктеу және педагогикалық тұрғыдан негіздеу туралы теориялық түсінігі;
– білім беру ресурстарын бастауыш сыныптағы оқу үдерісінде қолданудың әдістемелік ерекшеліктері туралы танымдық білімі.

	- педагогикалық білімді 
анықтауға арналған авторлық тест тапсырмалары;
- педагогикалық 
жағдаяттарды талдау әдісі 
(кейс-тапсырмалар);
- әдістемелік тапсырмалар мен 
проблемалық педагогикалық тапсырмалар.

	Іс-әрекеттік-
рефлексивті
	– білім беру ресурстарын болашақ кәсіби педагогикалық іс-әрекетте тиімді қолдану білігі;
– білім беру ресурстарын пайдалану нәтижесін талдау және бағалау дағдысы;
– білім беру ресурстарын қолдану тәжірибесін жетілдіруге бағытталған кәсіби рефлексиясы.

	- «Білім беру ресурстарын 
кәсіби педагогикалық 
іс-әрекетте қолдану 
білігін анықтауға 
арналған практикалық 
тапсырма» (авторлық әдістеме):
- Болашақ бастауыш сынып 
мұғалімдерінің пәндік-
әдістемелік рефлексиясын 
диагностикалау әдістемесі
(Н.Д.Дудникова);
- А.В. Карповтың 
«Рефлексия деңгейін 
анықтау әдістемесі».


Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудағы анықталған компоненттер өзара динамикалық байланысты құрайтын өлшемдер мен көрсеткіштерден тұрады.
Мотивациялық-бағдарлы компонент болашақ бастауыш сынып мұғалімінің білім беру ресурстарын кәсіби іс-әрекетте қолдануға деген қызығушылығы, бастауыш білім беру үдерісін тиімді ұйымдастыруда білім беру ресурстарын пайдалануға бағытталған кәсіби мотиві, білім беру ресурстарының мұғалімнің кәсіби іс-әрекетіндегі маңызы туралы кәсіби түсінігі сияқты көрсеткіштермен қамтамасыз етіледі.
Мазмұндық-танымдық компонент білім беру ресурстарының түрлері, мазмұны және дидактикалық мүмкіндіктері туралы кәсіби білімі, білім беру ресурстарын іріктеу, жіктеу және педагогикалық тұрғыдан негіздеу туралы теориялық түсінігі, білім беру ресурстарын бастауыш сыныптағы оқу үдерісінде қолданудың әдістемелік ерекшеліктері туралы танымдық білімі көрсеткіштерінен тұрады.
Іс-әрекеттік-рефлексивті компонент білім беру ресурстарын болашақ кәсіби педагогикалық іс-әрекетте тиімді қолдану білігі, білім беру ресурстарын пайдалану нәтижесін талдау және бағалау дағдысы, білім беру ресурстарын қолдану тәжірибесін жетілдіруге бағытталған кәсіби рефлексиясы көрсеткіштерімен сипатталады.
Білім беру ресурстарын негізінде болашақ бастауыш сынып мұғалімдерін кәсіби іс-әрекетке даярлау процесінің әрбір құраушы бөлшегі ішкі иерархиялық түрде құралған контенттерден тұрады. Мысалы, теориялық-әдіснамалық негіздер бірнеше ғылым салаларының ғылыми негіздерінен құралады. Әдістемелік негіздер бірқатар талаптар мен дәріс, практикалық сабақ, өзіндік жұмыс түрлерінен құралады т.б. Осындай өзіндік әдістемелік архитектурасы анықталған ұсынылатын модельдің күрделі құрылымы келесідей етіп анықталды.

















Мақсаты: ББР негізінде болашақ бастауыш сынып мұғалімдерін кәсіби іс-әрекетке даярлаудың әдістемесін жүзеге асыру


Тұжырымдамалық негізі – ЖОО да білім сапасын арттыру

Әдіснамалық негізі: жүйелілік, тұлғалық-бағдарлы, іс-әрекеттік, орта, құзыреттілік, инновациялық-технологиялық тұғырлар

Теориялық негізі: тұлға теориясы, іс-әрекет теориясы, конструктивизм теориясы, тұлғалық-бағдарлау теориясы, әлеуметтік педагогика теориясы, білім беру парадигмалары, ақпараттық білім беру теориялары, білімдік-ресурстық даму тұжырымдамасы, аксиологиялық тұжырымдама, рефлексивтік-практикалық тұжырымдамалары 




ББР негізінде болашақ бастауыш сынып мұғалімдерін кәсіби іс-әрекетке даярлаудың мазмұны


КОМПОНЕНТТЕР


Іс-әрекеттік-рефлексивті
Мазмұндық-танымдық
Мотивациялық-бағдарлы


ӨЛШЕМДЕР

Білім беру ресурстарының тиімділігін талдауы мен кәсіби даму траекториясын анықтауы
Білім беру ресурстарын қолдануға инновациялық дайындығы
Кәсіби іс-әрекетке ішкі уәжі мен ресурстық ойлауының болуы




ББР негізінде болашақ бастауыш сынып мұғалімдерін кәсіби іс-әрекетке даярлаудың кезеңдері


- болашақ бастауыш сынып мұғалімдерін кәсіби іс-әрекетке даярлау динамикасын талдау, салыстыру және іс-әрекет перспективасын анықтау кезеңі;
- болашақ бастауыш сынып мұғалімдерін кәсіби іс-әрекетке даярлаудың ғылыми болжамын дәлелдеу кезеңі. 

- ББР негізінде болашақ бастауыш сынып мұғалімдерін кәсіби іс-әрекетке даярлаудың деңгейлерін анықтау кезеңі;
-ББР ды қолдануға ұмтылысын ынталандыру кезеңі.



-- ББР негізінде болашақ бастауыш сынып мұғалімдерін кәсіби іс-әрекетке даярлаудың
әдістемесін жүзеге асыру кезеңі





- «Білім беру ресурстарын кәсіби педагогикалық іс-әрекетте қолдану білігін анықтауға арналған практикалық тапсырма» 
(авторлық әдістеме):
- Болашақ бастауыш сынып мұғалімдерінің пәндік-әдістемелік рефлексиясын 
диагностикалау әдістемесі (Н.Д.Дудникова);
- А.В. Карповтың «Рефлексия деңгейін 
анықтау әдістемесі».
- Е.А.Климовтың кәсіби 
қызығушылықты анықтау әдістемесі;
- Студенттердің оқу 
мотивациясын диагностикалау 
әдістемесі (А.А.Реан және В.А.Якунин, Н.Ц.Бадмаев модификациясы)
- М.Рокичтің құндылық бағдарларын анықтау әдістемесі.

- педагогикалық білімді анықтауға 
арналған авторлық тест тапсырмалары;
- педагогикалық жағдаяттарды талдау әдісі (кейс-тапсырмалар);
- әдістемелік тапсырмалар мен 
проблемалық педагогикалық тапсырмалар.








Формасы: өзіндік жұмыс, топтық жұмыс, дәріс-диалог, семинар, студенттің өзіндік жұмысы, ұжымдық жұмыс, библиографиялық жұмыстар, тренинг, коучинг;
Әдістері: СТО стратегиялары, модельдеу, графикалау, контент-талдау, ғылыми  талдау; 
Ресурстары: YouTube білім каналдары, студиялық ақпараттар,  әлемдік тәжірибедегі зерттеулерге онлайн тіркелу (доступ), шетелдік тәжірибе материалдары;
Механизмдері: проблемалық оқыту, цифрлық оқыту, интерактивтік оқыту педагогикалық технологиялары.






Деңгейлер: жоғары, орта, төмен


Нәтиже: ББР негізінде кәсіби іс- әрекетке даярланған бастауыш сынып мұғалімі

Сурет 18 – Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың құрылымдық-мазмұндық моделі

Бұл көрсетілген модельдің мотивациялық-бағдарлы компоненті болашақ бастауыш сынып мұғалімінің білім беру ресурсы негізінде кәсіби іс-әрекетке даярлаудың басты векторы болып табылады және барлық басқа компоненттердің біріктіруші іргесі ретінде қызмет атқарады. Бағдарлы компонентте мақсат пен оған жету үшін шешілуі тиіс міндеттер көрсетілді. Модельдің бағдарлы компоненті кәсібилілік, акмеологиялық, аксиологиялық, гуманистік мақсаттардың бірлігінен құралып, болашақ бастауыш сынып мұғалімінің бакалавриат деңгейін бітірген маман ретіндегі жеке тұлғасын қалыптастыруда білім беру ресурстарын негіз ретінде ұстанудың ғылыми-әдісемелік негіздемелерін жүйелеуді көздейді.
Мазмұндық-танымдық компонент дәстүрлі білім беру ресурсы және цифрлық білім беру ресурстарының интеграциялық сипаты және ол ресурстардың болашақ бастауыш сынып мұғалімінің кәсіби іс-әрекетке даярлануындағы потенциалды мүмкіндіктері туралы білім мазмұнын, практикалық дағдылар жүйесін, элективті курстың құрылымы мен ішкі модульдерін, тақырыптарын, дидактикалық құралдар мен әдістер жүйесін қамтиды.
Модельдің мазмұндық компоненті болашақ бастауыш сынып мұғалімін ББР негізінде кәсіби іс-әрекетке даярлаудың теориялық мазмұны мен практикалық, яғни  тәжірибелік және өз бетімен іздену ерекшеліктерінен құралып, олар мазмұндық компоненттің ішкі құраушы бірліктері ретінде анықталады. Мазмұндық компоненттің қуаты мен мүмкіндіктері арқылы болашақ бастауыш сынып мұғалімін кәсіби іс-әрекетке даярлаудың сапалылығы анықталады.
Іс-әрекеттік-рефлексивті компонент болашақ бастауыш сынып мұғалімдерін  білім беру ресурстары негізінде кәсіби іс-әрекетке даярлаудың әдістемелік жүйесін іске асырудың технологиялық жолдарын қамтып, ол технологияның тиімді нәтижеге қол жеткізуі үшін әрбір құраушы бөлшектің орындауы тиіс функциясын нақтылайды. Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың педагогикалық шарттары ретінде келесілер белгіленді:
·  болашақ бастауыш сынып мұғалімдерін кәсіби іс-әрекетке даярлауда ББР тірек материал ету процесін ұйымдастыру оқытушы мен студенттердің субъекті-субъектілік педагогикалық қатынасы негізінде іске асырылады;
·  студенттерді ББР қолдану арқылы кәсіби іс-әрекетке даярлаудағы болашақ бастауыш сынып мұғалімдерін педагогикалық қолдауды болашақ мұғалімдерді даярлаудың әрекеттік стратегиясы ретінде бағалау;
·  жайлы жағдай жасайтын оқу-тәрбие ортасын құрып, болашақ бастауыш сынып мұғалімдерін ББР негізінде кәсіби іс-әрекетке даярлауды жүзеге асыру.
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауда қолданылатын келесі педагогикалық технологиялар нақтыланды:
·  тұлғалық-бағдарлы оқыту технологиясы;
·  цифрлық оқыту технологиялары;
·  проблемалық оқыту технологиясы;
·  интерактивтік оқыту технологиясы.
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауда студенттермен жұмыс жасаудың аудиториялық және аудиториядан тыс жұмыс формалары, атап айтқанда инновациялық  дәріс түрлері, инновациялық семинар сабақтар, студенттің өзіндік жұмысының жобалау,  білім алудың жеуке траекториясын құрып,  дәстүрлі және цифрлық ББР каталогын құрастыру жұмыстары орындатылады. 
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауда мақсатқа қол жеткізетін әдістер жүйесі  де маңызды орын алатыны белгілі. Негізінен, дәстүрлі әдістер қолданылады десек те, ББР қолдану арқылы кәсіби іс-әрекетке даярлауда жоба әдісі, жағдаятты талдау әдісі, жаттығу әдісі, өз бетімен ізденіс әдісі, рефлексия әдісі, талқылау әдісі сияқты белсенді әдістердің орны ерекше болатыны белгілі. Сонымен қатар, цифрлық білім беру ресурстарын қолдануда бастауыш сынып оқулықтарының цифрлық нұсқаларын қолдану, виртуалды оқыту формаларын қолдану, электрондық оқу контенттерін әзірлеу, жобаларды басқару сервистерін қолдану әдістерін  меңгерту де маңызды орын алады.
Іс-әрекеттік-рефлексивті компоненті  студенттердің білім беру ресурстары негізінде кәсіби іс-әрекеттерді меңгертуде рефлексиялық қабілетін дамытып, өзіне кәсіби педагогтік іс-әрекет иесі ретінде қарауға дағдыландырады,  білім беру ресурстарының түрлері мен ерекшеліктерін теориялық жәнепрактикалық тұрғыдан танып-білуіне, жеке білім іздену траекториясын құру дағдысы қалыптасуына бағыттайды. Білімдік рефлексия негізінде қол жеткен жетістіктеріне талдау жасап, болашақ педагог ретінде өзінің алдағы даму стратегиясын құруға ұмтылады, қол жеткен нәтижелері бағаланады.
Іс-әрекеттік-рефлексивті компонентінің құрамында студенттің ББР негізінде кәсіби педагогтік іс-әрекетке дайын болуын мүмкін ететін теориялық білім, практикалық дағдылар, кәсіби іс-әрекет түрлері, кәсіби ойлау, тұлғалық өсу дағдыларының қалыптасуы анықталатын процестің құраушылары орын алады. Студенттердің рефлексивтік іс-әрекеттері реттеушілік және  дамытушылық қызмет атақарады, соның барысында студенттер өз оқу-ізденістерінің нәтижесіне жеткізетін амал-тәсілдерді меңгереді, өзінің игерген білімі мен меңгерген дағдыларын бағалайды, алға қарай жүрудің қажеттіліктерін тани білуге ұмтылады.
Ұсынылған модельдің белгіленген компоненттерінің өзара жүйелі байланыстылығы модельдің тұтастығын, білімдік ақпарат пен тәжірибелік дағдылардың сабақтастығын, көзделген нәтижелердің қолжетімділігін қамтамасыз ете алады деп саналады. Модельдің ішкі байланыстары студентті ББР негізінде кәсіби іс-әрекетке даярлауда жүйелі тұтастықты жоймай, есесіне, нәтижелі деңгейге жетуге қызмет етеді. Сонымен қатар, модельдің шынайы оқу-тәрбие процесінде жүзеге асырылуында дидактикалық заңдылықтар мен әдістемелік тұрғыдан реттелген нұсқаулардың жүйесі басшылыққа алынып, оқу операциялары, оқу әрекеттері мен кәсіби іс-әрекеттердің өзара бірінен екінші туындап жүргізілуі маңызды болып табылады.
Білім беру процесін ұйымдастыру модельдерін қарастырған ғалымдардың айтуынша [174],  ақыл-оймен модельдеу осы оқу-тәрбие жүйесін танып-білуге мүмкіндік береді, осы педагогикалық процестің оңы мен солын, жайлы тұстары мен кері ықпалдарын да тануға мүмкіндік береді. Ұсынылған құрылымдық-мазмұндық модель – болашақ бастауыш сынып мұғалімін білім беру ресурстары негізінде кәсіби іс-әрекетке даярлайтын педагогикалық процестің мақсаты мен міндеттерін, білімдік, теориялық және практикалық білім мазмұнын, оны меңгертудің әдістемелік-технологиялық түрлерін, көзделген нәтижелері сипатталған жинақы сипаттама. 
Ұсынылған модель өзара бірлескен түрде жүзеге асырылатын педагогикалық шарттардың негізінде қажетті дағдылардың динамикалық түрде қалыптасатын жолдарын белгілейді. Рефлексивтік іс-әрекетті ғалымдар тұлғалық және кәсіби құндылықтар мен мәннің  көрсеткіші ретінде анықтайды [175].
Болашақ бастауыш сынып мұғалімдерін кәсіби іс-әрекетке даярлау процесі, түпмәнінде, ақпараттық процесс болып табылады. Осы білімдік-ақпараттық процеске қатысушылардың яғни студенттердің де, оқытушылардың да түпкі көздеген нәтижеге қол жеткізуі үшін орындайтын амал-әдістерінің сапалылығына көптен-көп байланысты болатыны белгілі. Сондықтан ұсынылған модель мен оның әрбір компоненті және ол компоненттердің ішкі құраушылары қойылған мақсатқа бағытталған болуы маңызды. 
Білім беру ресурстарын тірек ете отырып, болашақ бастауыш сынып мұғалімін кәсіби іс-әрекетке даярлаудағы әр студенттің жеке білім алу траекториясын құруға дағдылануы да маңызды болып саналады. Білім мазмұнын меңгеру толыққандылығы мен уақыт мөлшерін тиімді пайдалану, ББР негізінде кәсіби іс-әрекетке даярлануды сапалы ету ұсынылған модельдің басты функциясы болғандықтан, ұйымдастырылатын оқу-тәрбие процесінің архитектурасы да жүйелі түрде жүзеге асырылуы тиіс.
Ұсынылып отырған модельдің сапалы түрде ұйымдастырылып, тиімді нәтиже беретіндей жүзеге асырылуына ықпал ететін бірқатар факторларды да атап өту керек. Білім беру ресурстарын негіз етуде студенттерге университеттік және жалпы көпшілік кітапхана ресурстары қолжетімді болуымен қатар, интернет, АТ құралдары, студенттің ағылшын тілін білуі, ең кем дегенде, сөздікпен түсініп жұмыс жасай алатын тіл білу деңгейі болуы, цифрлық білім беру ресурстарына өз бетімен жазыла алатындай жолдарды меңгерген болуы, студенттің өз бетімен ББР әзірлеу әдістемесін игеруге қажетті минималды дайындығы болуы осы аталған факторлардың қатарында болады. 
Жоғары оқу орнындағы оқу-тәрбие процесінің қайта айналмалы сипаты, реттілігі, сабақтастығы мен маман даярлаудағы маңызды орны мұндай оқу-тәрбие үдерісін модельдеуде басты назарда ұсталуы маңызды талаптар арқылы танылады. Осындай талаптар қатарында модельдің нысанын нақты айқындауды, реттілікпен ұйымдастырылып іске асырылатын компоненттерін бақылауға және толықтырып түзетуге мүмкіндігі бар параметрлер деп атауға болады. 
Жоғарыда түзілген компоненттер, өлшемдер мен көрсеткіштер білім беру ресурстары негізінде болашақ бастауыш сынып мұғалімін кәсіби іс-әрекетке даярлаудың жоғары, орта және төмен деңгейлерін анықтап отыр.
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың жоғары деңгейі: болашақ бастауыш сынып мұғалімдері білім беру ресурстарымен мақсатты жұмыс жасай біледі,  болашақ кәсібінде білім беру ресурстарымен жұмыс жасай білудің маңызы мен қажеттілігін түсінеді, әдістемелік пәндерде білім беру ресурстарымен жүйелі жұмыс жасау қабілетіне ие,  кәсіби іс-әрекетіне қажетті тиімді білім беру ресурстарын таба алады, білім беру ресурстарымен жұмыс жасау белсенділігі жоғары.
Орта деңгей. Білім беру ресурстарының түрлерін ажырата алады, алайда мақсатты жұмыс жасай алмайды, болашақ кәсібінде білім беру ресурстарымен жұмыс жасай білудің маңызы мен қажеттілігін түсіну деңгейі орташа, әдістемелік пәндерде білім беру ресурстарымен жүйелі жұмыс жасау қабілеті барлық уақытта бірдей емес,  кәсіби іс-әрекетіне қажетті тиімді білім беру ресурстарын табуда қиналады, білім беру ресурстарымен жұмыс жасау белсенділігі көп жағдайда орташа.
Ал төмен деңгейі, білім беру ресурстарының түрлерімен мақсатты жұмыс жасай алмайды, болашақ кәсібінде білім беру ресурстарымен жұмыс жасай білудің маңызы мен қажеттілігін түсіну деңгейі төмен, әдістемелік пәндерде білім беру ресурстарымен толыққанды жұмыс жасай алмайды, кәсіби іс-әрекетіне қажетті тиімді білім беру ресурстарын таба алмайды, білім беру ресурстарымен жұмыс жасау белсенділігі төмен.
Ұсынылатын модельдің тиімділігі болашақ бастауыш сынып мұғалімдерін кәсіби іс-әрекетке даярлауды ББР негізінде ұйымдастырып, сапалы деңгейге жоғарылату арқылы мүмкін болады.  Модельде  дәстүрлі білім беру ресурстары мен цифрлық білім беру ресурстары бір жүйеге тоғысып, студенттердің терең теориялық және практикалық білім алуы мен  өз бетімен ізденуін ұйымдастыру сапалы әдістемелік жүйе арқылы  қамтамасыз етіледі. 














3 БІЛІМ БЕРУ РЕСУРСТАРЫ НЕГІЗІНДЕ БОЛАШАҚ БАСТАУЫШ СЫНЫП МҰҒАЛІМДЕРІН КӘСІБИ ІС-ӘРЕКЕТКЕ ДАЯРЛАУДЫҢ ТӘЖІРИБЕЛІК-ЭКСПЕРИМЕНТ ЖҰМЫСТАРЫ

3.1 Тәжірибелік-эксперимент жұмысын ұйымдастыру 
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау процесін тәжірибелік-эксперимент жұмысы арқылы  тексеру зерттеудің маңызды кезеңдерінің бірі болып табылады. Мұндай жұмыс белгілі бір мақсатқа бағындырылған, өзара байланысты кезеңдерден, диагностикалық құралдардан, әдістемелік ықпал ету мазмұнынан және нәтижелерді бағалау жүйесінен тұратын тұтас құрылым ретінде ұйымдастырылды. Сондықтан тәжірибелік-эксперимент жұмысының мазмұны зерттеудің теориялық негіздерімен, құрылымдық-мазмұндық моделімен, айқындалған компоненттері мен көрсеткіштерімен сәйкестікте құрылды.
Тәжірибелік-эксперимент жұмысы  педагогикалық зерттеу логикасына сәйкес үш кезеңде ұйымдастырылды: анықтау кезеңі, қалыптастыру кезеңі және бақылау кезеңі. 
Әр кезеңнің өз мақсаты, міндеттері, мазмұны, қолданылатын әдістері және күтілетін нәтижелері алдын ала айқындалды:
- анықтау кезеңінде болашақ бастауыш сынып мұғалімдерінің білім беру ресурстары негізінде кәсіби іс-әрекетке даярлығының бастапқы деңгейі диагностикаланды; 
- қалыптастыру кезеңінде осы даярлықты дамытуға бағытталған әдістемелік жүйе оқу процесіне енгізілді; 
- бақылау кезеңінде жүргізілген жұмыстың тиімділігі қайта диагностикалау арқылы тексерілді.
- Пирсонның χ² (хи-квадрат) критерийі арқылы әдістемелік жүйенің тиімділігі дәлелденді.
Зерттеудің жалпы мақсаты – білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау әдістемесін әзірлеу, оны тәжірибеде сынақтан өткізу және тиімділігін бағалау. Осы мақсатқа сәйкес тәжірибелік-эксперимент жұмысының мазмұны кезең-кезеңмен ұйымдастырылды.
Тәжірибелік-эксперимент жұмысын ұйымдастыруда бірнеше шарттар басшылыққа алынды. Олардың қатарында зерттеу мазмұнының теориялық негіздермен сәйкестігі, диагностикалық құралдардың зерттеу мақсатына сай іріктелуі, оқу процесінде қолданылатын білім беру ресурстарының қолжетімділігі, экспериментке қатысушы құрамының салыстырмалылығы, сондай-ақ алынған нәтижелерді сандық және сапалық тұрғыдан талдау мүмкіндігі ескерілді. Сонымен бірге білім беру ресурстарына негізделген әдістемелік жұмысты жүзеге асыру үшін оқу-әдістемелік, ақпараттық және ұйымдастырушылық жағдайлардың жеткіліктілігі назарда ұсталды.
Тәжірибелік-эксперимент жұмысының кезеңдері, олардың мақсаты, міндеттері, қолданылған әдістері мен күтілетін нәтижелері төмендегі кестеде жүйеленді.
Кесте 3 – Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау бойынша тәжірибелік-эксперимент жұмысының құрылымы

	Тәжірибелік-эксперимент жұмысының кезеңдері
	анықтау кезеңі
	қалыптастыру кезеңі
	бақылау кезеңі

	Мақсаты
	Болашақ бастауыш сынып мұғалімдерінің білім беру ресурстары негізінде кәсіби іс-әрекетке даярлығының бастапқы деңгейін анықтау
	Білім беру ресурстары негізінде кәсіби іс-әрекетке даярлауға арналған әдістемелік жүйені оқу процесіне енгізу
	Әдістемелік жүйенің тиімділігін тексеру, қалыптасқан өзгерістерді анықтау

	Міндеттері
	Компоненттер мен көрсеткіштер бойынша бастапқы деңгейді диагностикалау; эксперимент және бақылау топтарының бастапқы жағдайын салыстыру
	Әдістемелік жүйені элективті курс мазмұнында жүзеге асыру; білім беру ресурстарын іріктеу, қолдану, талдау және әзірлеу дағдыларын қалыптастыру
	Қайта диагностикалау жүргізу; қалыптастыру кезең нәтижелерін талдау; эксперимент және бақылау топтарының қорытынды көрсеткіштерін салыстыру

	Қолданылған әдістер
	Сауалнама, тест, кейс-тапсырма, әдістемелік тапсырма, практикалық тапсырма, рефлексиялық әдістемелер
	Дәріс, семинар, зертханалық сабақ, СӨЖ, жобалау, модельдеу, практикалық тапсырмалар, білім беру ресурстарымен жұмыс
	Қайталама диагностика, кесінді тапсырмалар, тест, кейс, практикалық тапсырмалар, сандық және сапалық талдау

	Күтілетін нәтиже
	Бастапқы дайындық деңгейі анықталады
	Білім беру ресурстарын кәсіби іс-әрекетте қолдануға даярлықтың дамуы қамтамасыз етіледі
	Әдістемелік жүйенің тиімділігі эксперименттік деректер арқылы дәлелденеді



Тәжірибелік-эксперимент жұмысының  базасы ретінде Абай атындағы Қазақ ұлттық педагогикалық университеті мен Махамбет Өтемісов атындағы Батыс Қазақстан университеті алынды. Зерттеуге барлығы 134 білім алушы қатысты: олардың 69-ы эксперимент тобына, 65-і бақылау тобына енгізілді. 
Эксперимент базасы ретінде Махамбет Өтемісов атындағы Батыс Қазақстан университеті таңдалды. Осы база аясында эксперимент тобына ұсынылған әдістемелік жүйе енгізіліп, арнайы ұйымдастырылған педагогикалық жұмыс жүргізілді, ал бақылау тобында оқу процесі дәстүрлі тәртіппен жалғастырылды. Мұндай ұйымдастыру кейінгі кезеңдерде алынған нәтижелерді өзара салыстыруға және ұсынылған әдістемелік жүйенің тиімділігін анықтауға мүмкіндік берді.
Анықтау кезеңінде болашақ бастауыш сынып мұғалімдерін білім беру ресурстары негізінде кәсіби іс-әрекетке даярлаудың құрылымы үш компонент арқылы қарастырылды: мотивациялық-бағдарлы, мазмұндық-танымдық және іс-әрекеттік-рефлексивті. Осы компоненттерге сәйкес диагностикалық әдістемелер іріктелді.

Кесте 4 – Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың құрылымдық компоненттеріне сәйкес таңдалған  диагностикалық әдістемелер

	Компоненттері
	Әдістеменің аты

	Мотивациялық-бағдарлы 
	- Е.А.Климовтың бейімделген кәсіби қызығушылықты анықтау әдістемесі;
- Студенттердің оқу мотивациясын диагностикалау әдістемесі (А.А.Реан және В.А.Якунин, Н.Ц.Бадмаев модификациясы)
- М. Рокичтің құндылық бағдарларын анықтау әдістемесі.

	Мазмұндық-танымдық 
	- педагогикалық білімді анықтауға арналған авторлық тест тапсырмалары;
- педагогикалық жағдаяттарды талдау әдісі (кейс-тапсырмалар);
- әдістемелік тапсырмалар мен проблемалық педагогикалық тапсырмалар.

	Іс-әрекеттік-рефлексивті 

	- «Білім беру ресурстарын кәсіби педагогикалық іс-әрекетте қолдану білігін анықтауға арналған практикалық тапсырма» (авторлық әдістеме):
- Болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесі (Н.Д.Дудникова);
- А.В.Карповтың «Рефлексия деңгейін анықтау әдістемесі».



4-кестеде көрсетілген диагностикалық әдістемелердің көмегімен эксперименттің анықтау кезеңінің нәтижелерін қарастырамыз.
Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауды анықтаудың тәжірибелік-эксперимент жұмысының мақсаты мен міндеттері, модельдің компоненттері, өлшемдері мен көрсеткіштері және деңгейлеріне сәйкес алынған нәтижелер ашып көрсетіледі.
Мотивациялық-бағдарлы компоненттің «болашақ бастауыш сынып мұғалімінің білім беру ресурстарын кәсіби іс-әрекетте қолдануға деген қызығушылығы» көрсеткішін диагностикалау мақсатында болашақ бастауыш сынып мұғалімдеріне Е.А.Климовтың кәсіби қызығушылықты анықтау әдістемесінің бейімделген нұсқасы қолданылды. 
Аталған әдістеме бастапқыда тұлғаның кәсіби қызығушылықтарының бағыттылығын анықтауға арналғанымен, зерттеу мақсатына сәйкес оның мазмұны болашақ бастауыш сынып мұғалімдерін кәсіби іс-әрекетке даярлау процесінің  ерекшеліктерін ескере отырып бейімделді. Бейімдеу барысында сауалнамадағы тұжырымдар білім беру ресурстарын педагогикалық қызметте қолдануға деген қызығушылықты, сондай-ақ болашақ мұғалімдердің кәсіби іс-әрекетке даярлығының мотивациялық алғышарттарын айқындауға бағытталды.
Болашақ бастауыш сынып мұғалімдеріне 20 сұрақтан тұратын сауалнама берілді. Олар әрбір сұрақты оқып, оның өз көзқарасына қаншалықты сәйкес келетінін бес балдық шкала бойынша бағалады (1 – мүлде келіспеймін, 2 – келіспеймін, 3 – ішінара келісемін, 4 – келісемін, 5 – толық келісемін). Сұрақтар білім беру ресурстарын оқу үдерісінде қолдануға деген қызығушылықты, оларды сабақ барысында пайдалану қажеттілігі туралы көзқарасты, сондай-ақ болашақ кәсіби педагогикалық қызметте түрлі оқу материалдарын, дидактикалық және цифрлық ресурстарды қолдануға дайындықты анықтауға бағытталды. Сауалнаманың толық мазмұны Б қосымшасында берілген.
Әрбір сұрақ бойынша алынған балдар қосылып, білім беру ресурстарын кәсіби педагогикалық іс-әрекетте қолдануға деген қызығушылықтың жалпы көрсеткіші анықталды. Сауалнамадағы максималды балл 100 балды құрайды. Алынған нәтижелер негізінде респонденттердің көрсеткіштері жоғары, орта және төмен деңгейлер бойынша сараланып, олардың білім беру ресурстарын кәсіби іс-әрекетте қолдануға даярлығының мотивациялық деңгейі айқындалды.
Диагностикалық зерттеу нәтижелері 5-кестеде ұсынылып, олардың графикалық көрінісі 19-суретте берілді.

Кесте 5 – Білім беру ресурстарын кәсіби іс-әрекетте қолдануға даярлықтың мотивациялық-бағдарлы компоненті бойынша нәтижелер

	Топ
	Жоғары
	Орта
	Төмен

	
	80-100 балл
	50-79 балл
	20-49 балл

	
	саны
	%
	саны
	%
	саны
	%

	Эксперимент тобы
	15
	21,74
	21
	30,43
	33
	47,83

	Бақылау тобы 
	16
	24,62
	19
	29,23
	30
	46,15




Сурет 19 – Е.А.Климовтың бейімделген әдістемесі нәтижелерінің диаграммасы
Алынған нәтижелер бойынша эксперимент тобында жоғары деңгейдегі көрсеткіш 15 білім алушыны (21,74%) құрады. Бұл көрсеткіш бақылау тобында 16 білім алушыға (24,62%) тең болды. Яғни екі топта да білім беру ресурстарын кәсіби педагогикалық іс-әрекетте қолдануға жоғары қызығушылық танытатын болашақ мұғалімдердің үлесі шамалас екенін байқауға болады.
Орта деңгей эксперимент тобында 21 білім алушыда (30,43%), ал бақылау тобында 19 білім алушыда (29,23%) анықталды. Бұл деңгейдегі білім алушылар білім беру ресурстарының оқу үдерісіндегі маңызын түсінгенімен, оларды болашақ кәсіби қызметте жүйелі қолдануға деген қызығушылығы толық қалыптаспағанын көрсетеді.
Төмен деңгейдегі көрсеткіш эксперимент тобында 33 білім алушыны (47,83%), ал бақылау тобында 30 білім алушыны (46,15%) құрады. Бұл көрсеткіш екі топта да салыстырмалы түрде жоғары болып, білім алушылардың едәуір бөлігінде білім беру ресурстарын кәсіби педагогикалық іс-әрекетте қолдануға деген қызығушылықтың жеткіліксіз деңгейде екенін аңғартады.
Қорыта келе, алынған нәтижелер эксперимент және бақылау топтарында білім беру ресурстарын кәсіби іс-әрекетте қолдануға даярлықтың мотивациялық-бағдарлы компоненті бойынша айтарлықтай айырмашылықтың байқалмайтынын көрсетті. Білім алушылардың басым бөлігінің төмен және орта деңгейлерде шоғырлануы болашақ бастауыш сынып мұғалімдерін білім беру ресурстарын кәсіби педагогикалық қызметте тиімді қолдануға бағытталған арнайы педагогикалық жұмыстарды ұйымдастыру қажеттігін айқындайды.
Мотивациялық-бағдарлы компоненттің «бастауыш білім беру үдерісін тиімді ұйымдастыруда білім беру ресурстарын пайдалануға бағытталған кәсіби мотиві» көрсеткішін диагностикалау мақсатында білім алушыларға А.А.Реан және В.А.Якунин әзірлеген студенттердің оқу мотивациясын диагностикалау әдістемесінің Н.Ц.Бадмаев ұсынған модификациясы қолданылды.
Бұл әдісті қолданудың мақсаты студенттердің оқу мотивациясын, атап айтқанда, коммуникативті, кәсіптік, оқу-танымдық, кең әлеуметтік мотивтерді, сондай-ақ әлеуметтік, бедел мотивтері және шығармашылық өзін-өзі жүзеге асыру мотивтерін диагностикалау болып табылады (Қосымша В). 
Аталған әдістеме болашақ бастауыш сынып мұғалімдерінің кәсіби іс-әрекетке даярлану үдерісіндегі оқу мотивациясының құрылымын анықтауға және олардың білім беру ресурстарын педагогикалық қызметте қолдануға бағытталған кәсіби мотивтерінің ерекшеліктерін айқындауға мүмкіндік береді.
Сауалнама білім алушылардың оқу әрекетінің түрлі мотивациялық аспектілерін анықтауға арналған тұжырымдардан тұрады. Білім алушылар әрбір тұжырымды мұқият оқып, оның өз көзқарасына қаншалықты сәйкес келетінін бағалау арқылы жауап берді. Алынған нәтижелер білім алушылардың педагогикалық қызметке даярлану барысында білім беру ресурстарын тиімді пайдалануға бағытталған кәсіби мотивтерінің қалыптасу деңгейін айқындауға мүмкіндік берді.
Нәтижелер жеті шкала бойынша өңделді, мұнда сауалнаманың әр шкаласы үшін орташа көрсеткіш есептелді. Диагностикалық талдау нәтижесінде білім алушылардың оқу мотивациясының құрылымында әртүрлі мотивтердің көрініс табу деңгейі анықталды.
Диагностикалық зерттеу нәтижелері 6-кестеде, ал олардың көрнекі бейнесі 20-суретте ұсынылған.
Кесте 6 – Оқу мотивациясының диагностикалық көрсеткіштері (А.А.Реан, В.А.Якунин әдістемесі)

	Шкалалар
	Мотивтер түрі
	Эксперимент тобы
	Бақылау тобы

	
	
	Жоғары
	Орта 
	Төмен
	Жоғары
	Орта 
	Төмен

	
	
	саны
	%
	саны
	%
	саны
	%
	саны
	%
	саны
	%
	саны
	%

	1
	Коммуникативті себептер
	8
	11,59
	30
	43,48
	31
	44,93
	6
	9,23
	28
	43,08
	31
	47,69

	2
	Күту мотивтері
	11
	15,94
	28
	40,58
	30
	43,48
	8
	12,31
	29
	44,62
	28
	43,07

	3
	Бедел себептері
	13
	18,84
	27
	39,13
	29
	42,03
	11
	16,92
	29
	44,62
	25
	38,46

	4
	Кәсіби себептер
	9
	13,04
	30
	43,48
	30
	43,48
	7
	10,77
	31
	47,69
	27
	41,54

	5
	Шығармашылық өзін-өзі тану мотивтері
	7
	10,14
	33
	47,83
	29
	42,03
	10
	15,38
	28
	43,08
	27
	41,54

	6
	Оқу-танымдық мотивтер
	11
	15,94
	22
	31,89
	36
	52,17
	9
	13,84
	29
	44,62
	27
	41,54

	7
	Әлеуметтік мотивтер
	10
	14,49
	26
	37,68
	33
	47,83
	7
	10,77
	30
	46,15
	28
	43,08

	Орташа көрсеткіші
	9,86
	14,29
	28
	40,58
	31,14
	45,13
	8,29
	12,75
	29,14
	44,84
	27,57
	42,41




Сурет 20 – Оқу мотивациясы көрсеткіштерінің диаграммасы

Зерттеу нәтижелері бойынша эксперимент тобында оқу мотивациясының жоғары деңгейі 14,29 %, орта деңгейі 40,58 %, төмен деңгейі 45,13 % болса, бақылау тобында жоғары деңгей 12,75 %, орта деңгей 44,84 %, төмен деңгей 42,41 % шамасында анықталды. Бұл көрсеткіштер екі топта да оқу мотивациясының басым бөлігі орта және төмен деңгейлерде қалыптасқанын көрсетеді.
Жекелеген мотивтер бойынша талдау нәтижесінде эксперимент тобында бедел мотивтері (18,84 %) мен оқу-танымдық мотивтердің (15,94 %) жоғары деңгейі салыстырмалы түрде жиі байқалады. Сонымен қатар кәсіби мотивтердің жоғары деңгейі 13,04 % құрап, білім алушылардың белгілі бір бөлігінде болашақ кәсіби қызметке бағытталған мотивацияның қалыптаса бастағанын көрсетеді. Алайда оқу-танымдық мотивтердің төмен деңгейінің жоғары болуы (52,17 %) білім алушылардың бір бөлігінде танымдық қызығушылықтың жеткілікті деңгейде дамымағанын аңғартады.
Бақылау тобында да ұқсас үрдіс байқалады. Мұнда бедел мотивтерінің жоғары деңгейі – 16,92 %, шығармашылық өзін-өзі жүзеге асыру мотивтері – 15,38 %, оқу-танымдық мотивтер – 13,84 % деңгейінде көрініс тапқан. Сонымен қатар кәсіби мотивтердің жоғары деңгейі 10,77 % ғана құрап, болашақ педагогикалық қызметке бағытталған кәсіби мотивацияның жеткілікті деңгейде қалыптаспағанын көрсетеді.
Қорыта келе, эксперимент және бақылау топтарындағы нәтижелер білім алушылардың оқу мотивациясының құрылымында орта және төмен деңгейлердің басым екенін көрсетеді. Бұл болашақ бастауыш сынып мұғалімдерінің педагогикалық қызмет барысында білім беру ресурстарын тиімді қолдануға бағытталған кәсіби мотивтерін мақсатты түрде дамыту қажеттігін айқындайды. 
Мотивациялық-бағдарлы компоненттің «білім беру ресурстарының мұғалімнің кәсіби іс-әрекетіндегі маңызы туралы кәсіби түсінігі» көрсеткішін диагностикалау мақсатында білім алушыларға М.Рокичтің тұлғаның құндылық бағдарларын зерттеу әдістемесі қолданылды. 
Бұл әдістеме тұлғаның құндылық бағдарлары жүйесін анықтауға бағытталған және адамның өмірлік мақсаттары мен оларды жүзеге асыру тәсілдерін айқындауға мүмкіндік береді. М.Рокич тұжырымдамасы бойынша құндылықтар екі топқа бөлінеді: терминалдық құндылықтар (өмірлік мақсаттар) және инструменталдық құндылықтар (сол мақсаттарға жетуге мүмкіндік беретін тұлғалық қасиеттер). Әдістеменің толық мазмұны Г қосымшасында берілген.
Әдістемені жүргізу барысында білім алушыларға терминалдық және инструменталдық құндылықтардан тұратын екі тізім ұсынылды. Әр тізімде 18 құндылық беріліп, білім алушылар оларды өздері үшін маңыздылығына қарай ранжирледі (1 ранг – ең маңызды, 18 ранг – маңыздылығы төмен). Ранжирлеу нәтижелері арқылы білім алушылардың жетекші құндылықтары, олардың кәсіби бағыттылығы және педагогикалық қызметке қатысты құндылықтарының ерекшеліктері анықталды.
Алынған нәтижелерді талдау барысында білім алушылардың құндылық бағдарларының құрылымы, өмірлік мақсаттары мен оларға жету тәсілдерінің өзара байланысы қарастырылды. Нәтижелерді интерпретациялау мақсатында құндылықтар иерархиясы шартты түрде үш топқа бөлінді:
– маңызды құндылықтар (1–6 ранг);
– бейтарап құндылықтар (7–12 ранг);
– маңыздылығы төмен құндылықтар (13–18 ранг).
Жоғары деңгей құндылық жүйесінің тұтастығымен және тұрақтылығымен сипатталады. Бұл жағдайда жетекші орындарда кәсіби және тұлғалық дамуға бағытталған құндылықтар (даму, таным, шығармашылық, қызықты жұмыс, белсенді өмір) орналасады.
Орта деңгей құндылық бағдарларының ішінара қалыптасуымен сипатталады. Мұнда кәсіби даму құндылықтарымен қатар жеке жайлылық немесе материалдық игілік құндылықтары да маңызды орын алады.
Төмен деңгей құндылық жүйесінің жеткіліксіз қалыптасқанын көрсетеді. Бұл жағдайда гедонистік немесе утилитарлық құндылықтар басым болып, кәсіби даму мен өзін-өзі жетілдіру құндылықтары төмен орын алады.
Құндылықтарды ранжирлеу нәтижелері әр тізім бойынша жеке және өзара байланыста талданды. Сонымен қатар құндылықтар мазмұндық блоктар бойынша топтастырылды (кәсіби өзін-өзі жүзеге асыру, жеке өмір, қарым-қатынас, өзін-өзі дамыту және т.б.), бұл білім алушылардың жетекші құндылық бағдарларын анықтауға мүмкіндік берді. 
М.Рокичтің тұлғаның құндылық бағдарларын зерттеу әдістемесінің нәтижелері 7, 8-кестелер мен 21-суретте диаграмма түрінде берілді.
Кесте 7 – М.Рокич әдістемесі бойынша білім алушылардың құндылық бағдарлары нәтижелері (терминалдық құндылықтар) (М.Рокич)

	Деңгей
	Интерпретациялық критерий
	Экперимент тобы
	Бақылау тобы

	
	
	саны
	%
	саны
	%

	Жоғары  
	Кәсіби тұрғыдан маңызды терминалдық құндылықтар (қызықты жұмыс, даму, өнімді өмір, шығармашылық, қоғамдық мойындау) 1–5 ранг орындарын алады.
	9
	13,04
	12
	18,46

	Орта
	Кәсіби тұрғыдан маңызды терминалдық құндылықтар 6–12 ранг орындарын алады.
	27
	39,13
	25
	38,46

	Төмен  
	Кәсіби тұрғыдан маңызды терминалдық құндылықтар 13–18 ранг орындарын алады.
	33
	47,83
	28
	43,08



Кесте 8 – М.Рокич әдістемесі бойынша білім алушылардың құндылық бағдарлары нәтижелері (инструменталдық құндылықтар) (М.Рокич)

	Деңгей
	Интерпретационный критерий 
	Экперимент тобы
	Бақылау тобы

	
	
	саны
	%
	саны
	%

	Жоғары  
	Кәсіби тұрғыдан маңызды инструменталдық құндылықтар (жауапкершілік, білімділік, тиімділік, дербестік) 1–5 ранг орындарын алады.
	11
	15,94
	10
	15,38

	Орта
	Кәсіби тұрғыдан маңызды инструменталдық құндылықтар 6–12 ранг орындарын алады.
	30
	43,48
	31
	47,69

	Төмен  
	Кәсіби тұрғыдан маңызды инструменталдық құндылықтар 13–18 ранг орындарын алады.
	28
	40,58
	24
	36,93




Сурет 21 – М.Рокич әдістемесі бойынша құндылық бағдарларының диаграммасы

М.Рокичтің тұлғаның құндылық бағдарларын зерттеу әдістемесі бойынша алынған нәтижелер білім алушылардың кәсіби құндылық бағдарларының қалыптасу деңгейін анықтауға мүмкіндік берді.
Терминалдық құндылықтар бойынша алынған нәтижелер эксперимент тобында білім алушылардың 13,04%-ында жоғары деңгей, 39,13%-ында орта деңгей және 47,83%-ында төмен деңгей байқалғанын көрсетті. Бақылау тобында сәйкесінше жоғары деңгей – 18,46%, орта деңгей – 38,46%, төмен деңгей – 43,08% құрады. Бұл нәтижелер екі топта да кәсіби тұрғыдан маңызды өмірлік мақсаттардың (қызықты жұмыс, даму, шығармашылық, өнімді өмір, қоғамдық мойындау) білім алушылар құндылық жүйесінде жетекші орынға толық шықпағанын көрсетеді. Әсіресе төмен деңгей көрсеткішінің жоғары болуы білім алушылардың едәуір бөлігінде кәсіби өзін-өзі дамыту мен педагогикалық қызметтің маңызын түсінудің жеткілікті қалыптаспағанын аңғартады.
Инструменталдық құндылықтар бойынша эксперимент тобында жоғары деңгей – 15,94%, орта деңгей – 43,48%, төмен деңгей – 40,58% болса, бақылау тобында жоғары деңгей – 15,38%, орта деңгей – 47,69%, төмен деңгей – 36,93% болды. Бұл нәтижелер білім алушылардың бір бөлігінде жауапкершілік, білімділік, тиімділік, дербестік сияқты кәсіби іс-әрекетке қажетті тұлғалық қасиеттердің маңызын түсіну қалыптасқанымен, олардың едәуір бөлігінде бұл құндылықтардың жетекші орынға шықпағанын көрсетеді.
Қорыта келе, екі топтағы нәтижелердің құрылымы өзара ұқсас болып, білім алушылардың басым көпшілігінде құндылық бағдарларының орта және төмен деңгейлері басым екені байқалды. Бұл олардың кәсіби қызметтің мәнін, соның ішінде білім беру ресурстарының мұғалімнің кәсіби іс-әрекетіндегі маңызын толық деңгейде саналы қабылдауы жеткіліксіз екенін көрсетеді.
Мазмұндық-танымдық компоненттің «білім беру ресурстарының түрлері, мазмұны және дидактикалық мүмкіндіктері туралы кәсіби білімі» көрсеткішін диагностикалау мақсатында педагогикалық білімді анықтауға арналған авторлық тест тапсырмалары қолданылды. Авторлық тест білім беру ресурстарының педагогикалық мәні, олардың түрлері, дидактикалық қызметтері және оқу үдерісінде тиімді қолдану мүмкіндіктері туралы теориялық білім деңгейін анықтауға бағытталды.
Тест тапсырмалары педагогика, дидактика және білім беруді цифрландыру мәселелеріне арналған ғылыми еңбектерді талдау негізінде құрастырылды. Тест мазмұны білім беру ресурстарының педагогикалық мәнін түсіну, олардың негізгі түрлерін ажырата білу, дидактикалық мүмкіндіктерін анықтау және оқу үдерісінде тиімді қолдану ерекшеліктерін бағалауға бағытталған бірнеше мазмұндық блоктарды қамтиды.
Тест тапсырмалары жабық типтегі сұрақтар түрінде ұсынылды. Әр сұраққа бірнеше жауап нұсқасы беріліп, білім алушылар дұрыс жауапты таңдауы қажет болды. Бұл тәсіл білім алушылардың білім беру ресурстары туралы теориялық білімдерінің жүйелілігін, мазмұндық толықтығын және кәсіби түсінігінің қалыптасу деңгейін анықтауға мүмкіндік берді.
Тест тапсырмаларының мазмұны төмендегідей болды.
1. Білім беру ресурстары дегеніміз:
A) Оқу процесінде білімді меңгеруді қамтамасыз ететін ақпараттық, материалдық және цифрлық құралдар жиынтығы
B) Мұғалімнің кәсіби тәжірибесі
C) Оқушылардың жеке қасиеттері
D) Мектептің материалдық базасы
2. Цифрлық білім беру ресурстарына мыналардың қайсысы жатады:
A) Электрондық оқулықтар мен онлайн платформалар
B) Қағаз дәптер
C) Қалам
D) Бор
3. Білім беру ресурстарының негізгі дидактикалық қызметі:
A) Оқу материалын меңгеруді жеңілдету және көрнекі түрде ұсыну
B) Оқушыларды жазалау
C) Сабақ уақытын қысқарту
D) Мұғалімнің жұмысын азайту
4. Білім беру ресурстарының негізгі түрлері:
A) Дәстүрлі, цифрлық, ақпараттық және көрнекілік ресурстар
B) Тек оқулықтар
C) Тек компьютерлік бағдарламалар
D) Тек бағалау құралдары
5. Көрнекілік білім беру ресурстарының мақсаты:
A) Оқу материалын түсінуді жеңілдету
B) Сабақты қысқарту
C) Үй тапсырмасын азайту
D) Бағалау жүргізу
6. Интерактивті білім беру ресурстарының ерекшелігі:
A) Оқушының белсенді әрекетін қамтамасыз ету
B) Тек мұғалім қолданады
C) Тек мәтіннен тұрады
D) Тек бақылау үшін қолданылады
7. Білім беру ресурстарын таңдау кезінде мұғалім ескеруі тиіс:
A) Оқу мақсаты мен оқушылардың жас ерекшеліктерін
B) Кабинеттің көлемін
C) Мектептің орналасуын
D) Сабақ уақытын
8. Цифрлық білім беру ресурстарының педагогикалық мүмкіндігі:
A) Оқушылардың танымдық белсенділігін арттыру
B) Сабақты қысқарту
C) Бағалауды алып тастау
D) Мұғалімді алмастыру
9. Білім беру ресурстарының мазмұндық сапасын анықтайтын негізгі белгі:
A) Оқу бағдарламасына сәйкестігі
B) Ресурстың бағасы
C) Ресурстың көлемі
D) Ресурстың түсі
10. Білім беру ресурстарын тиімді қолданудың нәтижесі:
A) Оқушылардың білімді саналы меңгеруі
B) Сабақтың қысқаруы
C) Үй тапсырмасының азаюы
D) Бағалаудың болмауы
Тест нәтижелерін бағалау дұрыс жауаптардың жалпы саны негізінде жүргізілді. Әр дұрыс жауапқа бір балл беріліп, жалпы балл саны есептелді. Нәтижелерді интерпретациялау барысында білім алушылардың мазмұндық-танымдық компонентінің қалыптасу деңгейі үш деңгей бойынша анықталды.
Жоғары деңгей (8-10 балл) білім беру ресурстарының түрлері, мазмұны және дидактикалық мүмкіндіктері туралы кәсіби білімнің жүйелі және толық қалыптасқанын көрсетеді. Бұл деңгейдегі білім алушылар білім беру ресурстарының педагогикалық мәнін түсінеді, олардың оқу үдерісіндегі қызметін дұрыс анықтайды және оларды оқу мақсаттарына сәйкес қолданудың педагогикалық негіздерін түсіндіре алады.
Орта деңгей (5-7 балл)білім беру ресурстары туралы білімнің ішінара қалыптасқанын сипаттайды. Бұл жағдайда білім алушылар негізгі ұғымдарды білсе де, білім беру ресурстарының дидактикалық мүмкіндіктерін толық талдай алмайды және оларды оқу процесінде қолданудың педагогикалық ерекшеліктерін толық түсіндірмейді.
Төмен деңгей (0-4 балл) білім беру ресурстары туралы кәсіби білімнің жеткіліксіз қалыптасқанын көрсетеді. Бұл жағдайда білім алушылар білім беру ресурстарының түрлері мен олардың педагогикалық қызметтері туралы жүйелі түсінікке ие емес және оларды оқу процесінде қолданудың дидактикалық мүмкіндіктерін анықтауда қиындықтар байқалады.
Авторлық тест тапсырмалары бойынша алынған диагностикалық нәтижелер 9-кестеде, ал білім алушылардың мазмұндық-танымдық компонентінің қалыптасу деңгейлерінің салыстырмалы көрсеткіштері 22-суретте диаграмма түрінде берілген.
Кесте 9 – Білім беру ресурстары туралы кәсіби білім деңгейінің нәтижелері (мазмұндық-танымдық компонент)

	Топ
	Жоғары
	Орта
	Төмен

	
	8-10 балл
	5-7 балл
	0-4 балл

	
	саны
	%
	саны
	%
	саны
	%

	Эксперимент тобы
	6
	8,7
	32
	46,37
	31
	44,93

	Бақылау тобы 
	8
	12,31
	24
	36,92
	33
	50,77





Сурет 22 – Білім алушылардың мазмұндық-танымдық компонентінің қалыптасу деңгейлерінің диаграммасы

Алынған деректер эксперимент тобында білім алушылардың 8,7%-ы (6 білім алушы) жоғары деңгейде, 46,37%-ы (32 білім алушы) орта деңгейде және 44,93%-ы (31 білім алушы) төмен деңгейде екенін көрсетті. Бақылау тобында жоғары деңгей 12,31%-ды (8 білім алушы), орта деңгей 36,92%-ды (24 білім алушы), ал төмен деңгей 50,77%-ды (33 білім алушы) құрады.
Нәтижелерді салыстырмалы талдау екі топта да білім алушылардың басым бөлігінде мазмұндық-танымдық компоненттің орта және төмен деңгейлері басым екенін көрсетті. Эксперимент тобында білім алушылардың едәуір бөлігі орта деңгейде (46,37%) анықталса, бақылау тобында төмен деңгейдегі білім алушылардың үлесі жоғары (50,77%) болды.
Бұл көрсеткіштер білім алушылардың бір бөлігінде білім беру ресурстарының түрлері мен олардың дидактикалық мүмкіндіктері туралы негізгі теориялық түсініктер қалыптасқанымен, бұл білімнің жүйелі және терең деңгейде меңгерілмегенін байқатады. Сонымен қатар төмен деңгей көрсеткіштерінің салыстырмалы түрде жоғары болуы білім алушылардың едәуір бөлігінде білім беру ресурстарының педагогикалық мәнін, олардың оқу үдерісіндегі қызметін және тиімді қолдану мүмкіндіктерін толық түсіну деңгейі жеткіліксіз екенін көрсетеді.
Жоғары деңгей екі топта да төмен болуы білім алушылардың білім беру ресурстарын оқу үдерісінде ғылыми негізде таңдау және қолдану туралы кәсіби білімдерінің жеткілікті деңгейде қалыптаспағанын көрсетеді. Бұл болашақ мұғалімдерді даярлау барысында білім беру ресурстарының түрлері мен олардың дидактикалық мүмкіндіктері туралы кәсіби білімді жүйелі түрде қалыптастыру қажеттігін айқындайды.
Мазмұндық-танымдық компоненттің білім беру ресурстарын іріктеу, жіктеу және педагогикалық тұрғыдан негіздеу туралы теориялық түсінігі көрсеткішін диагностикалау мақсатында болашақ бастауыш сынып мұғалімдеріне педагогикалық жағдаяттарды талдау әдісі (кейс-тапсырмалар) ұсынылды. 
Бұл әдіс білім алушылардың білім беру ресурстары туралы теориялық білімін нақты педагогикалық жағдайларда қолдана алуын, ресурстарды педагогикалық мақсаттарға сәйкес таңдауы мен негіздеу қабілетін анықтауға бағытталды.
Педагогикалық жағдаяттарды талдау әдісі болашақ мұғалімдердің кәсіби ойлау ерекшеліктерін, білім беру ресурстарының дидактикалық мүмкіндіктерін түсіну деңгейін, сондай-ақ оларды оқу процесінде тиімді қолдануға қатысты теориялық пайымдау қабілетін анықтауға мүмкіндік береді. Бұл әдіс білім алушылардың тек ақпараттық білімін ғана емес, сонымен қатар олардың педагогикалық талдау, салыстыру, негіздеу және шешім қабылдау дағдыларын бағалауға жағдай жасайды.
Мақсаты: болашақ бастауыш сынып мұғалімдерінің білім беру ресурстарының түрлерін ажырата білуін, оларды педагогикалық мақсатқа сәйкес іріктеуін, жіктеуін және оқу процесінде қолдану мүмкіндіктерін негіздей алу деңгейін анықтау.
Кейстің мазмұны: Кейс тапсырмасы болашақ мұғалімдердің кәсіби іс-әрекетінде қолданылуы мүмкін білім беру ресурстарының әртүрлі түрлерін талдауға бағытталды. Білім алушыларға төмендегі білім беру ресурстары ұсынылды:
Кесте 10 – Білім беру ресурстары 
	Білім беру ресурстары
	пайдалы
	пайдасыз
	білмеймін

	Онлайн-курстар
	
	
	

	кітапхана оқулықтары
	
	
	

	қосымша оқу құралдары мен әдістемелік нұсқаулықтар
	
	
	

	бейне сабақтар мен бейне курстар
	
	
	

	кәсіби педагогикалық қауымдастықтар
	
	
	

	өздігінен білім алуға арналған білім беру платформалары
	
	
	

	интерактивті жаттықтырғыштар
	
	
	

	онлайн-семинарлар мен вебинарлар
	
	
	

	білімдік подкастілер мен блогтер
	
	
	



Білім алушылардан ұсынылған білім беру ресурстарының қайсысы олардың болашақ кәсіби іс-әрекетінің қалыптасуына тиімді болатынын анықтау және таңдау себебін педагогикалық тұрғыдан негіздеу талап етілді. Сонымен қатар әр ресурсқа қатысты «пайдалы», «пайдасыз», «білмеймін» деген жауаптардың бірін таңдау ұсынылды.
Кейс-тапсырманы орындау келесі кезеңдер бойынша жүзеге асырылды:
- білім алушыларға кәсіби іс-әрекетте қолданылатын білім беру ресурстарының тізімі ұсынылды;
- әр ресурс бойынша оның болашақ мұғалімнің кәсіби қалыптасуына ықпалын бағалау тапсырылды;
- білім алушылар әр ресурсқа қатысты өз көзқарасын «пайдалы», «пайдасыз», «білмеймін» жауаптарының бірін таңдау арқылы білдірді;
- таңдалған жауап қысқаша педагогикалық түсіндірме арқылы негізделді;
- білім алушылар ресурстың оқу процесіндегі дидактикалық мүмкіндігін және кәсіби даярлықтағы маңызын көрсетуі тиіс болды.
Тапсырманы орындауға 20–25 минут беріледі.
Кейс-тапсырма нәтижелері білім алушылардың жауаптарының мазмұны мен педагогикалық негіздемесіне қарай бағаланды. Бағалау барысында білім беру ресурстарын дұрыс ажырату (0–3 балл), оларды педагогикалық тұрғыдан негіздеу (0–3 балл), дидактикалық мүмкіндіктерін түсіндіру (0–2 балл) және кәсіби іс-әрекетпен байланыстыру (0–2 балл) көрсеткіштері ескерілді. Кейс-тапсырма бойынша ең жоғары нәтиже 10 баллды құрады.
Интерпретациясы:
Жоғары деңгей (8–10 балл): білім алушылар білім беру ресурстарының түрлерін толық ажырата алады, олардың дидактикалық мүмкіндіктерін дұрыс түсіндіреді және ресурстарды оқу мақсаттарына сәйкес педагогикалық тұрғыдан негіздей алады. Бұл деңгейдегі білім алушылар білім беру ресурстарын кәсіби іс-әрекетті ұйымдастырудың маңызды құралы ретінде қарастырып, олардың оқу процесіндегі қызметін нақты мысалдар арқылы түсіндіреді.
Орта деңгей (5–7 балл): білім алушылар білім беру ресурстары туралы жалпы түсінікке ие, олардың жекелеген түрлерін ажырата алады. Алайда ресурстарды педагогикалық тұрғыдан негіздеу және олардың дидактикалық мүмкіндіктерін толық сипаттау барысында жүйелілік жеткіліксіз байқалады. Кәсіби іс-әрекетпен байланыстыруда жалпылама пайымдаулар кездеседі.
Төмен деңгей (0–4 балл): білім алушылар білім беру ресурстарының түрлерін толық ажырата алмайды, олардың мазмұны мен педагогикалық қызметі туралы түсінігі әлсіз болады. Ресурстарды таңдау көбіне кездейсоқ сипатта болып, педагогикалық негіздеме жеткіліксіз немесе мүлде берілмейді.
Кейс-тапсырма бойынша алынған диагностикалық нәтижелер 11-кестеде, ал білім алушылардың мазмұндық-танымдық компонентінің қалыптасу деңгейлерінің салыстырмалы көрсеткіштері 29-суретте диаграмма түрінде берілген.
Кесте 11 – Білім алушылардың білім беру ресурстарын іріктеу, жіктеу және педагогикалық тұрғыдан негіздеу деңгейінің нәтижелері (мазмұндық-танымдық компонент)

	Топ
	Жоғары
	Орта
	Төмен

	
	8-10 балл
	5-7 балл
	0-4 балл

	
	саны
	%
	саны
	%
	саны
	%

	Эксперимент тобы
	10
	14,49
	25
	36,232
	34
	49,28

	Бақылау тобы 
	8
	12,31
	24
	36,923
	33
	50,769




Сурет 23 – Білім алушылардың мазмұндық-танымдық компонентінің қалыптасу деңгейлерінің диаграммасы
Зерттеу нәтижелері эксперимент тобында білім алушылардың 14,49%-ы жоғары деңгейде, 36,23%-ы орта деңгейде, ал 49,28%-ы төмен деңгейде екенін көрсетті. Бұл эксперимент тобы білім алушыларының бір бөлігінде білім беру ресурстарының түрлерін ажырата білу, олардың дидактикалық мүмкіндіктерін түсіндіру және оқу процесінде қолдану жолдарын педагогикалық тұрғыдан негіздеу қабілеті қалыптаса бастағанымен, білім алушылардың басым бөлігінде бұл көрсеткіштердің жеткілікті деңгейде дамымағанын байқатады. Әсіресе төмен деңгей көрсеткішінің жоғары болуы болашақ мұғалімдердің білім беру ресурстарының мазмұны мен педагогикалық мүмкіндіктерін толық түсінуде және оларды нақты педагогикалық жағдаяттарға сәйкес қолдануда белгілі бір қиындықтар бар екенін көрсетеді.
Ал бақылау тобында білім алушылардың 12,31%-ы жоғары деңгейде, 36,92%-ы орта деңгейде, ал 50,77%-ы төмен деңгейде анықталды. Бұл нәтижелер бақылау тобындағы білім алушылардың да басым бөлігінде білім беру ресурстарын іріктеу, жіктеу және педагогикалық тұрғыдан негіздеу туралы теориялық түсініктің жеткілікті деңгейде қалыптаспағанын көрсетеді. Сонымен қатар жоғары деңгей көрсеткішінің төмен болуы білім алушылардың білім беру ресурстарының дидактикалық мүмкіндіктерін жүйелі түрде талдау және оларды оқу үдерісінің мақсаттары мен міндеттеріне сәйкес негіздеу әрекеттерінің жеткіліксіз екенін аңғартады.
Алынған нәтижелер екі топта да білім алушылардың басым бөлігінің мазмұндық-танымдық компонент бойынша төмен және орта деңгейде екенін көрсетті. Бұл болашақ бастауыш сынып мұғалімдерінің білім беру ресурстарын педагогикалық тұрғыдан тиімді іріктеу, жіктеу және негіздеу бойынша теориялық түсініктерін жүйелі түрде дамыту қажеттігін айқындайды.
Мазмұндық-танымдық компоненттің білім беру ресурстарын бастауыш сыныптағы оқу үдерісінде қолданудың әдістемелік ерекшеліктері туралы танымдық білімі көрсеткішін диагностикалау мақсатында болашақ бастауыш сынып мұғалімдеріне әдістемелік және проблемалық педагогикалық тапсырмалар ұсынылды.
Аталған тапсырмалар білім алушылардың білім беру ресурстарының мазмұнын, олардың дидактикалық мүмкіндіктерін және бастауыш сыныптағы оқу үдерісінде қолданудың әдістемелік ерекшеліктерін түсіну деңгейін анықтауға бағытталды. Сонымен қатар бұл тапсырмалар білім алушылардың педагогикалық жағдаяттарды талдау, білім беру ресурстарын оқу мақсаттарына сәйкес таңдау және оларды әдістемелік тұрғыдан негіздеу қабілеттерін айқындауға мүмкіндік берді.
Мақсаты: болашақ бастауыш сынып мұғалімдерінің білім беру ресурстарын бастауыш сыныптағы оқу процесінде қолданудың әдістемелік ерекшеліктері туралы танымдық білімінің қалыптасу деңгейін, сондай-ақ оларды оқу мақсаттарына сәйкес таңдау, қолдану және педагогикалық тұрғыдан негіздей алу қабілетін анықтау.
Әдістемелік және проблемалық педагогикалық тапсырмалар жүйесі педагогикалық зерттеулерде кеңінен қолданылатын жүйелік, іс-әрекеттік және құзыреттілік тұғырларына, сондай-ақ проблемалық және жағдаяттық оқыту теорияларына негізделді.
Жүйелік тұғыр білім беру ресурстарын оқу үдерісінің мақсаттары, мазмұны және нәтижелерімен өзара байланыста қарастыруға мүмкіндік береді. Іс-әрекеттік тұғыр білім алушылардың білім беру ресурстарын қолдану арқылы оқу әрекетін ұйымдастыру тәжірибесін қалыптастыруға бағытталады. Ал құзыреттілік тұғыр болашақ мұғалімдердің кәсіби құзыреттіліктерін дамытуға және педагогикалық жағдаяттарды тиімді шешу қабілетін қалыптастыруға ықпал етеді.
Осы тапсырмалар білім алушылардың білім беру ресурстарының дидактикалық әлеуетін түсінуін, оларды оқу процесінің нақты мақсаттарына сәйкес қолдану ерекшеліктерін негіздей алуын анықтауға бағытталды.
Білім алушыларға бастауыш сыныптағы оқу процесінде кездесуі мүмкін педагогикалық жағдаяттар ұсынылды. Әр тапсырма бойынша білім алушылар:
- ұсынылған педагогикалық жағдаятты талдауы;
- оқу мақсатына сәйкес білім беру ресурстарын таңдауы;
- таңдалған ресурстың дидактикалық мүмкіндіктерін түсіндіруі;
- оны оқу үдерісінде қолданудың әдістемелік ерекшеліктерін негіздеуі қажет болды.
Білім алушылардың жауаптары қысқаша педагогикалық түсіндірмемен негізделіп, таңдалған ресурстың оқу үдерісіндегі қызметі мен тиімділігі көрсетілуі тиіс болды.
Тапсырмаларды орындау уақыты – 25–30 минут.
Тапсырмалардың мазмұны:
1-тапсырма.
Бастауыш сыныптағы қазақ тілі сабағында жаңа тақырыпты түсіндіру барысында оқушылардың танымдық белсенділігі төмен екені байқалды. Оқушылардың қызығушылығын арттыру үшін қандай білім беру ресурстарын қолдануға болады? Таңдаған ресурстың дидактикалық мүмкіндігін және оны сабақ барысында қолданудың әдістемелік жолдарын түсіндіріңіз.
2-тапсырма.
Әдебиеттік оқу сабағында мәтінді түсіну деңгейі оқушылар арасында әртүрлі болды. Бұл жағдайда оқу материалын меңгеруді жеңілдету үшін қандай білім беру ресурстарын қолдану тиімді деп есептейсіз? Таңдауыңызды педагогикалық тұрғыдан негіздеңіз.
3-тапсырма.
Қазақ тілі, әдебиеттік оқу сабақтарында оқушылардың зерттеушілік әрекетін дамыту мақсатында білім беру ресурстарын қолдану қажет. Осы мақсатқа сәйкес қандай ресурстарды қолдануға болады және олардың оқу үдерісіндегі әдістемелік мүмкіндіктерін түсіндіріңіз.
Бағалау критерийлері
Әдістемелік және проблемалық педагогикалық тапсырмалар білім алушылардың жауаптарының мазмұны мен педагогикалық негіздемесіне қарай бағаланды. Бағалау барысында:
- педагогикалық жағдаятты талдау – 0–3 балл;
- білім беру ресурсын дұрыс таңдау – 0–3 балл;
- ресурстың дидактикалық мүмкіндіктерін түсіндіру – 0–2 балл;
- әдістемелік тұрғыдан негіздеу – 0–2 балл көрсеткіштері ескерілді.
Жалпы ең жоғары көрсеткіш 10 баллды құрады.
Интерпретациясы:
Жоғары деңгей (8–10 балл): Білім алушылар педагогикалық жағдаятты толық және жүйелі талдай алады, білім беру ресурстарын оқу мақсатына сәйкес дұрыс таңдайды және олардың дидактикалық мүмкіндіктерін ғылыми-педагогикалық тұрғыдан негіздейді. Сонымен қатар білім беру ресурстарын сабақтың әр кезеңінде қолданудың әдістемелік ерекшеліктерін нақты түсіндіреді.
Орта деңгей (5–7 балл): Білім алушылар педагогикалық жағдаятты жалпы түсінеді және білім беру ресурстарының жекелеген түрлерін дұрыс таңдай алады. Алайда ресурстардың дидактикалық мүмкіндіктерін түсіндіруде және оларды оқу үдерісінде қолданудың әдістемелік негізін анықтауда толық жүйелілік байқалмайды.
Төмен деңгей (0–4 балл): Білім алушылар педагогикалық жағдаятты талдауда қиындықтарға тап болады, білім беру ресурстарын таңдауда қателіктер жібереді және олардың оқу үдерісіндегі әдістемелік мүмкіндіктерін жеткілікті деңгейде негіздей алмайды.
Әдістемелік және проблемалық педагогикалық тапсырмалар бойынша алынған диагностикалық нәтижелер 12-кестеде, ал білім алушылардың мазмұндық-танымдық компонентінің қалыптасу деңгейлерінің салыстырмалы көрсеткіштері 24-суретте диаграмма түрінде берілген.
Кесте 12 – Білім алушылардың білім беру ресурстарын бастауыш сыныптағы оқу процесінде қолданудың әдістемелік ерекшеліктері туралы танымдық білім деңгейінің нәтижелері (мазмұндық-танымдық компонент)

Сурет 24 – Білім алушылардың білім беру ресурстарын бастауыш сыныптағы оқу процесінде қолдану бойынша танымдық білім деңгейлерінің диаграммасы
Эксперимент тобы бойынша алынған нәтижелер білім алушылардың 7,25%-ы (5 білім алушы) жоғары деңгейде, 42,03%-ы (29 білім алушы) орта деңгейде және 50,72%-ы (35 білім алушы) төмен деңгейде екенін көрсетті. Бұл көрсеткіштер эксперимент тобындағы білім алушылардың басым бөлігінде білім беру ресурстарын оқу үдерісінде қолданудың әдістемелік ерекшеліктері туралы танымдық білім жеткілікті деңгейде қалыптаспағанын аңғартады. Сонымен қатар білім алушылардың белгілі бір бөлігінде білім беру ресурстарының дидактикалық мүмкіндіктері туралы жалпы түсініктер қалыптасқанымен, оларды нақты педагогикалық жағдаяттарда тиімді қолдану және әдістемелік тұрғыдан негіздеу барысында қиындықтар кездесетіні байқалды.
Бақылау тобының нәтижелері бойынша білім алушылардың 10,77%-ы (7 білім алушы) жоғары деңгейде, 40%-ы (26 білім алушы) орта деңгейде және 49,23%-ы (32 білім алушы) төмен деңгейде анықталды. Бұл көрсеткіштер бақылау тобындағы білім алушылардың да басым бөлігінде білім беру ресурстарын бастауыш сыныптағы оқу үдерісінде қолданудың әдістемелік ерекшеліктері туралы танымдық білім жеткілікті деңгейде қалыптаспағанын көрсетеді. Сонымен қатар білім алушылардың едәуір бөлігінде білім беру ресурстарын таңдау және оларды оқу үдерісінде қолдану жолдарын педагогикалық тұрғыдан негіздеу барысында белгілі бір қиындықтар байқалды.
Қорыта келе, алынған нәтижелер екі топта да білім алушылардың білім беру ресурстарын бастауыш сыныптағы оқу процесінде қолданудың әдістемелік ерекшеліктері туралы танымдық білімінің жеткіліксіз деңгейде қалыптасқанын көрсетеді. 
Іс-әрекеттік-рефлексивті компоненттің білім беру ресурстарын болашақ кәсіби педагогикалық іс-әрекетте тиімді қолдану білігі көрсеткішін диагностикалау мақсатында «Білім беру ресурстарын кәсіби педагогикалық іс-әрекетте қолдану білігін анықтауға арналған практикалық тапсырма» атты авторлық әдістеме әзірленіп, қолданылды.
Ұсынылған әдістеме болашақ бастауыш сынып мұғалімдерінің білім беру ресурстарын оқу үдерісінде мақсатқа сәйкес іріктеу, оларды сабақ құрылымына кіріктіру, оқу тапсырмаларын жобалау және білім беру нәтижелеріне бағытталған педагогикалық әрекет барысында тиімді қолдану білігінің қалыптасу деңгейін анықтауға бағытталды. Сонымен қатар әдістеме білім алушылардың педагогикалық жағдаяттарды талдау, әдістемелік шешім қабылдау, оқу әрекетін ұйымдастыру және педагогикалық рефлексия жасау қабілеттерін кешенді түрде айқындауға мүмкіндік береді.
Әдістеме білім алушылардың білім беру ресурстарын кәсіби педагогикалық іс-әрекетте қолдану білігін тек теориялық білім деңгейінде ғана емес, педагогикалық әрекетті модельдеу арқылы бағалауға мүмкіндік беретін диагностикалық құрал ретінде қарастырылды.
Мақсаты: болашақ бастауыш сынып мұғалімдерінің білім беру ресурстарын кәсіби педагогикалық іс-әрекетте мақсатқа сай қолдану, оларды оқу үдерісінің мазмұны мен құрылымына кіріктіру және қолдану нәтижелеріне рефлексия жасау білігінің қалыптасу деңгейін анықтау.
Әдістеменің мазмұны: Практикалық тапсырма білім алушылардың білім беру ресурстарын кәсіби педагогикалық іс-әрекетте қолдану білігін анықтауға бағытталған үш өзара байланысты кезеңнен тұрды.
Бірінші кезең – сабақ фрагментін жобалау.
Бұл кезеңде білім алушыларға бастауыш сыныптағы оқу пәндерінің біріне (қазақ тілі, әдебиеттік оқу) арналған сабақтың белгілі бір кезеңін жобалау ұсынылды. Білім алушылар сабақтың мақсатын анықтап, сол мақсатқа сәйкес қолданылатын білім беру ресурстарын таңдауы тиіс болды.
Екінші кезең – білім беру ресурстарын қолдану.
Білім алушылар таңдалған білім беру ресурстарын пайдалана отырып оқу тапсырмасын немесе сабақтың қысқаша фрагментін құрастырды. Бұл кезеңде білім беру ресурстарының мазмұны, олардың дидактикалық мүмкіндіктері және оқу әрекетін ұйымдастырудағы рөлі бағаланды.
Үшінші кезең – рефлексия.
Бұл кезеңде білім алушылар қолданылған білім беру ресурстарының тиімділігіне талдау жасап, олардың оқу мақсаттарына сәйкестігін және оқушылардың танымдық әрекетіне ықпалын бағалады.
Бастауыш сыныптағы қазақ тілі, әдебиеттік оқу сабақтарында жаңа тақырыпты меңгерту барысында білім беру ресурстарын қолдану қажет.
Төмендегі талаптарға сәйкес сабақтың қысқаша фрагментін құрастырыңыз:
- сабақтың мақсатын анықтаңыз;
- қолданылатын білім беру ресурстарын таңдаңыз;
- оқу тапсырмасын құрастырыңыз;
- таңдалған ресурстың дидактикалық мүмкіндігін түсіндіріңіз;
- қолданылған ресурстың тиімділігіне педагогикалық рефлексия жасаңыз.
Бағалау критерийлері:
Әдістеме білім алушылардың орындаған жұмыстарының мазмұны мен педагогикалық негіздемесіне қарай бағаланды. Бағалау барысында білім беру ресурстарын оқу мақсатына сәйкес таңдау (0–3 балл), білім беру ресурстарын оқу тапсырмасымен кіріктіру (0–3 балл), ресурстардың дидактикалық мүмкіндіктерін негіздеу (0–2 балл) және педагогикалық рефлексия жасау (0–2 балл) көрсеткіштері ескерілді. Жалпы ең жоғары көрсеткіш 10 баллды құрады.
Интерпретациясы:
Жоғары деңгей (8–10 балл): білім алушылар білім беру ресурстарын оқу мақсатына сәйкес дұрыс таңдайды, оларды сабақ мазмұнымен тиімді байланыстырады және олардың дидактикалық мүмкіндіктерін ғылыми-педагогикалық тұрғыдан негіздей алады. Сонымен қатар қолданылған ресурстардың тиімділігіне рефлексия жасап, олардың оқу нәтижелеріне ықпалын талдайды.
Орта деңгей (5–7 балл): білім алушылар білім беру ресурстарын дұрыс таңдағанымен, оларды оқу процесінде қолданудың әдістемелік негіздемесі толық ашылмайды. Рефлексия элементтері болғанымен, олардың мазмұны жеткілікті деңгейде терең емес.
Төмен деңгей (0–4 балл): білім алушылар білім беру ресурстарын таңдауда және қолдануда қиындықтарға тап болады, олардың дидактикалық мүмкіндіктерін толық түсіндіре алмайды және педагогикалық рефлексия деңгейі жеткіліксіз болады.
Авторлық әдістеме бойынша алынған диагностикалық нәтижелер 13-кестеде, ал білім алушылардың іс-әрекеттік-рефлексивті компонентінің қалыптасу деңгейлерінің салыстырмалы көрсеткіштері 25-суретте диаграмма түрінде берілген.
Кесте 13 – Білім алушылардың білім беру ресурстарын кәсіби педагогикалық іс-әрекетте тиімді қолдану білігінің деңгейлері (іс-әрекеттік-рефлексивті компонент)

	Топ
	Жоғары
	Орта
	Төмен

	
	8-10 балл
	5-7 балл
	0-4 балл

	
	саны
	%
	саны
	%
	саны
	%

	Эксперимент тобы
	8
	11,59
	30
	43,48
	31
	44,93

	Бақылау тобы 
	5
	7,69
	31
	47,69
	29
	44,62



Сурет 25 – Білім алушылардың білім беру ресурстарын кәсіби педагогикалық іс-әрекетте қолдану білігінің қалыптасу деңгейлерінің диаграммасы

Эксперимент тобы бойынша алынған деректер білім алушылардың 11,59%-ы (8 білім алушы) жоғары деңгейде, 43,48%-ы (30 білім алушы) орта деңгейде және 44,93%-ы (31 білім алушы) төмен деңгейде екенін көрсетті. Бұл нәтижелер эксперимент тобындағы білім алушылардың белгілі бір бөлігінде білім беру ресурстарын кәсіби педагогикалық іс-әрекетте қолдану білігі қалыптаса бастағанымен, олардың басым бөлігінде аталған біліктің жеткілікті деңгейде қалыптаспағанын байқатады. Сонымен қатар білім алушылардың бір бөлігі білім беру ресурстарын сабақ құрылымына кіріктіру және олардың дидактикалық мүмкіндіктерін негіздеу барысында қиындықтарға тап болатыны анықталды.
Бақылау тобының нәтижелері бойынша білім алушылардың 7,69%-ы (5 білім алушы) жоғары деңгейде, 47,69%-ы (31 білім алушы) орта деңгейде және 44,62%-ы (29 білім алушы) төмен деңгейде анықталды. Бұл нәтижелер бақылау тобындағы білім алушылардың да білім беру ресурстарын кәсіби педагогикалық іс-әрекетте қолдану білігінің толық қалыптаспағанын көрсетеді. Әсіресе білім беру ресурстарын педагогикалық мақсаттарға сәйкес таңдау, оларды оқу тапсырмаларымен байланыстыру және олардың тиімділігіне рефлексия жасау барысында белгілі бір қиындықтардың бар екені байқалды.
Осылайша, алынған нәтижелер екі топта да білім алушылардың білім беру ресурстарын болашақ кәсіби іс-әрекетте тиімді қолдану білігінің жеткілікті деңгейде қалыптаспағанын көрсетеді. Бұл болашақ бастауыш сынып мұғалімдерін даярлау үдерісінде білім беру ресурстарын педагогикалық тұрғыдан тиімді қолдануға бағытталған арнайы ұйымдастырылған қалыптастырушы жұмыстарды жүзеге асыру қажеттігін көрсетеді.
Іс-әрекеттік-рефлексивті компоненттің білім беру ресурстарын пайдалану нәтижесін талдау және бағалау дағдысы көрсеткішінің даму деңгейін анықтау мақсатында болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесі пайдаланылды (Н.Д.Дудникова). Әдістеменің толық мазмұны қосымша Ғ-да берілген.
Аталған әдістеме білім алушылардың педагогикалық әрекетке қатысты рефлексивтік ойлау деңгейін, сабақ нәтижелерін талдау қабілетін және қолданылған әдістер мен тәсілдердің тиімділігін бағалай алу дағдыларын анықтауға бағытталды.
Диагностикалық зерттеу барысында әдістеме эксперимент және бақылау топтарындағы студенттерге бірдей шарттарда жүргізілді. Сауалнама жүргізу алдында білім алушыларға зерттеудің мақсаты түсіндіріліп, тапсырманы орындау тәртібі туралы қысқаша нұсқаулық берілді. Білім алушыларға педагогикалық іс-әрекетке қатысты тұжырымдардан тұратын сауалнама ұсынылды. Әрбір тұжырым бойынша респондент өзінің келісу деңгейін бес балдық шкала арқылы белгілеуі тиіс болды.
Сауалнама жүргізу үдерісі оқу аудиториясында ұйымдастырылып, студенттердің тапсырманы өз бетінше орындауына жағдай жасалды. Тапсырманы орындауға шамамен 10–15 минут уақыт берілді. Болашақ педагогтер әрбір пікірді мұқият оқып, өздерінің педагогикалық тәжірибесіне, оқу барысында жинақтаған әдістемелік білімдеріне және педагогикалық іс-әрекет туралы түсініктеріне сүйене отырып жауап берді.
Сауалнама нәтижелерін өңдеу барысында әрбір сұрақ бойынша алынған баллдар қосылып, респонденттің жалпы рефлексиялық көрсеткіші анықталды. Әрбір жауап 1-ден 5-ке дейінгі баллмен бағаланатындықтан, студенттердің жинаған жалпы көрсеткіші 20–100 балл аралығында болды. Жиналған баллдар негізінде болашақ бастауыш сынып мұғалімдерінің пәндік-әдістемелік рефлексиясының қалыптасу деңгейі анықталды.
 Алынған нәтижелерді талдаудың қорытындысын келесі кестеден көруге болады (кесте 14, сурет 26). 
 	Кесте  14 – Болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесі нәтижесі (Н.Д.Дудникова бойынша)  
	 Топ
	Жоғары
	Орта
	Төмен

	
	80–100 балл
	50-79 балл
	20-49 балл

	
	саны
	%
	саны
	%
	саны
	%

	Эксперимент тобы
	7
	10,14
	33
	47,83
	29
	42,03

	Бақылау тобы 
	9
	13,85
	29
	44,62
	27
	41,53





Сурет 26 – Болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесінің көрсеткіші

Эксперимент тобы бойынша нәтижелер білім алушылардың 10,14%-ы (7 студент) жоғары деңгейде, 47,83%-ы (33 студент) орта деңгейде және 42,03%-ы (29 студент) төмен деңгейде екенін көрсетті. Бұл көрсеткіштер эксперимент тобындағы білім алушылардың басым бөлігінде пәндік-әдістемелік рефлексия орта деңгейде қалыптасқанын байқатады. Сонымен қатар студенттердің едәуір бөлігінде педагогикалық әрекетті талдау және қолданылған әдістердің тиімділігін бағалау дағдылары жеткілікті деңгейде тұрақтанбағаны байқалды.
Бақылау тобының нәтижелері бойынша білім алушылардың 13,85%-ы (9 студент) жоғары деңгейде, 44,62%-ы (29 студент) орта деңгейде және 41,53%-ы (27 студент) төмен деңгейде анықталды. Бұл көрсеткіштер бақылау тобындағы білім алушылардың да басым бөлігінде пәндік-әдістемелік рефлексияның орта деңгейде қалыптасқанын көрсетеді. Сонымен қатар студенттердің бір бөлігінде педагогикалық іс-әрекет нәтижелерін жүйелі талдау, сабақ барысында қолданылған әдістердің тиімділігін бағалау және білім беру ресурстарын қолдану нәтижелеріне рефлексия жасау дағдылары жеткілікті деңгейде дамымағаны байқалды.
Қорыта келе, алынған нәтижелер екі топта да пәндік-әдістемелік рефлексияның орта және төмен деңгей көрсеткіштері басым екенін көрсетті. Бұл болашақ бастауыш сынып мұғалімдерінің білім беру ресурстарын қолдану нәтижелерін талдау, сабақ тиімділігін бағалау және педагогикалық әрекетін жетілдіруге бағытталған рефлексивтік дағдыларының жеткілікті деңгейде қалыптаспағанын көрсетеді. 
Іс-әрекеттік-рефлексивті компоненттің білім беру ресурстарын қолдану тәжірибесін жетілдіруге бағытталған кәсіби рефлексиясы көрсеткішінің даму деңгейін анықтау мақсатында болашақ бастауыш сынып педагогтеріне А.В.Карповтың «Рефлексия деңгейін диагностикалау» әдістемесі қолданылды. Әдістеменің толық мазмұны Қосымша Д-да берілген.
Аталған әдістеме болашақ мұғалімдердің кәсіби рефлексиясының қалыптасу деңгейін, атап айтқанда олардың педагогикалық әрекетін талдау, қабылданған шешімдерді бағалау, кәсіби тәжірибесін саралау және болашақ әрекеттерін саналы түрде жоспарлау қабілеттерін анықтауға бағытталған. Сонымен қатар бұл әдістеме білім алушылардың өз әрекеттерін, ойлау үдерісін және басқа адамдармен өзара әрекеттесу ерекшеліктерін талдай алу қабілетін айқындауға мүмкіндік береді.
Диагностикалық зерттеу барысында әдістеме эксперимент және бақылау топтарындағы болашақ бастауыш сынып мұғалімдеріне бірдей берілді. Сауалнама жүргізу алдында білім алушыларға тапсырманы орындау тәртібі туралы нұсқаулық беріліп, педагогикалық және тұлғалық рефлексияға қатысты тұжырымдардан тұратын сауалнама ұсынылды. Әрбір тұжырым бойынша білім алушылар өз пікірін жеті балдық шкала арқылы белгіледі.
Бағалау шкаласы келесі түрде ұсынылды: 1 – мүлде дұрыс емес, 2 – дұрыс емес, 3 – көбіне дұрыс емес, 4 – білмеймін, 5 – көбіне дұрыс, 6 – дұрыс, 7 – толық дұрыс.
Сауалнама болашақ мұғалімдердің рефлексивтік ойлау ерекшеліктерін анықтауға бағытталған 27 тұжырымнан тұрды. Тұжырымдар адамның өз әрекетін талдау, шешім қабылдау алдында ойлану, қателердің себептерін саралау, болашақ әрекеттерін жоспарлау және басқа адамдардың көзқарасын ескеру сияқты рефлексивтік әрекеттерін сипаттайды.
Әдістемені орындауға шамамен 15–20 минут уақыт берілді. Болашақ педагогтер әрбір тұжырымды мұқият оқып, өздерінің оқу және педагогикалық тәжірибесіне сүйене отырып жауап берді.
Әдістеме нәтижелерін өңдеу барысында сауалнамадағы арнайы белгіленген сұрақтар бойынша алынған баллдар қосылып, респонденттің жалпы рефлексиялық көрсеткіші анықталды. Кейбір сұрақтар бойынша алынған жауаптар инверсияланып қайта есептелді. Бұл тәсіл жауаптардың сенімділігін қамтамасыз етуге және респонденттердің рефлексивтік ойлау деңгейін объективті анықтауға мүмкіндік береді.
Жалпы алынған баллдар кейін стендік көрсеткіштер жүйесіне аударылып, болашақ бастауыш сынып мұғалімдерінің рефлексия деңгейі анықталды. 
Сынақ барысында алынған нәтижелері бойынша бақылау және эксперимент топтар бойынша жиынтық көрсеткіштері төмендегі 15-кестеге толтырылып, 27 суретте бейнеленді. 
Кесте 15 – Болашақ бастауыш сынып мұғалімдерінің кәсіби рефлексия деңгейінің нәтижелері (А.В.Карпов әдістемесі бойынша) 
	Деңгей
	Стендік критерий
	Баллдар интервалы (кілт бойынша жиынтық балл)
	Бақылау тобы (n=65)
	Эксперимент тобы (n=69)

	
	
	
	n
	%
	n
	%

	Жоғары 
	7–10 стен
	140 жоғары
	8
	12,31
	5
	7,25

	Орта 
	5–6 стен
	123–139
	29
	44,61
	34
	49,28

	Төмен
	0–4 стен
	122 дейін
	28
	43,08
	30
	43,47




Сурет 27 – Болашақ бастауыш сынып мұғалімдерінің кәсіби рефлексия деңгейлерінің салыстырмалы диаграммасы
Бақылау тобының нәтижелері бойынша білім алушылардың 12,31%-ы (8 студент) жоғары деңгейде, 44,61%-ы (29 студент) орта деңгейде және 43,08%-ы (28 студент) төмен деңгейде анықталды. Бұл көрсеткіштер бақылау тобындағы студенттердің басым бөлігінде кәсіби рефлексияның орта және төмен деңгейде қалыптасқанын көрсетеді. Сонымен қатар білім алушылардың едәуір бөлігінде педагогикалық әрекетті жүйелі талдау, қабылданған әдістемелік шешімдердің тиімділігін бағалау және білім беру ресурстарын қолдану нәтижелеріне рефлексия жасау дағдылары жеткілікті деңгейде дамымағаны байқалады.
Эксперимент тобы бойынша алынған нәтижелер білім алушылардың 7,25%-ы (5 студент) жоғары деңгейде, 49,28%-ы (34 студент) орта деңгейде және 43,47%-ы (30 студент) төмен деңгейде екенін көрсетті. Бұл деректер эксперимент тобындағы студенттердің  де басым бөлігінде кәсіби рефлексияның орта деңгейде қалыптасқанын байқатады. Сонымен бірге білім алушылардың бір бөлігінде педагогикалық әрекет нәтижелерін талдау, қолданылған білім беру ресурстарының тиімділігін бағалау және оқу процесін  жетілдіруге бағытталған рефлексивтік пайымдау дағдылары жеткілікті деңгейде қалыптаспағаны анықталды.
Қорыта айтқанда, екі топтың нәтижелерін салыстырмалы талдау барысында кәсіби рефлексияның орта және төмен деңгей көрсеткіштері басым екені байқалады. Бұл болашақ бастауыш сынып мұғалімдерінің білім беру ресурстарын қолдану нәтижелерін талдау, педагогикалық әрекетін бағалау және оны жетілдіруге бағытталған кәсіби рефлексия дағдыларының жеткілікті деңгейде қалыптаспағанын көрсетеді.
Эксперимент тобы мен бақылау тобының бастапқы көрсеткіштері арасында статистикалық мәнді айырмашылықтардың бар-жоғын анықтау және тәжірибелік-эксперимент жұмысының жүргізілуіне олардың бастапқы жағдайының сәйкестігін тексеру мақсатында Пирсонның χ² (хи-квадрат) критерийі қолданылды. Бұл критерий екі топтың нәтижелері арасындағы айырмашылықтардың кездейсоқ немесе статистикалық тұрғыдан мәнді екенін анықтауға мүмкіндік береді.
Есептеуді жүргізу үшін анықтау кезеңінде қолданылған диагностикалық әдістемелердің нәтижелері жүйеленіп, эксперимент және бақылау топтары бойынша бір кестеге жинақталды. 
Кесте 16 – Эксперимент және бақылау топтарының анықтау кезеңіндегі диагностикалық нәтижелерінің салыстырмалы көрсеткіштері (Пирсонның χ² критерийі бойынша)

	Диагностикалық әдістемелер
	Эксперимент тобы   n =69
	Бақылау тобы=65

	
	Жоғары n (%)
	Орта n (%)
	Төмен n (%)
	Жоғары n (%)
	Орта n (%)
	Төмен n (%)

	Мотивациялық-бағдарлы компонент

	Е.А.Климовтың бейімделген кәсіби қызығушылықты анықтау әдістемесі
	15 (21,74)
	21 (30,43)
	33 (47,83)
	16 (24,62)
	19 (29,23)
	30 (46,15)

	А.А.Реан, В.А.Якунин, Н.Ц. Бадмаев модификациясы
	9,86 (14,29)
	28 (40,58)
	31,14 (45,13)
	8,29 (12,75)
	29,14 (44,84)
	27,57 (42,41)

	М.Рокич әдістемесі (орташа көрсеткіш)
	10 (14,49)
	28,5 (41,31)
	30,5 (44,21)
	11 (16,92)
	28 (43,08)
	26 (40,01)

	Орташа көрсеткіш
	11,62 (16,84)
	25,83 (37,44)
	31,55 (45,72)
	11,76 (18,10)
	25,38 (39,05)
	27,86 (42,86)

	Мазмұндық-танымдық компонент

	Авторлық тест тапсырмалары
	6 (8,70)
	32 (46,37)
	31 (44,93)
	8 (12,31)
	24 (36,92)
	33 (50,77)

	Кейс-тапсырмалар
	10 (14,49)
	25 (36,23)
	34 (49,28)
	8 (12,31)
	24 (36,92)
	33 (50,77)

	Әдістемелік және проблемалық педагогикалық тапсырмалар
	5 (7,25)
	29 (42,03)
	35 (50,72)
	7 (10,77)
	26 (40,00)
	32 (49,23)

	Орташа көрсеткіш
	7,00 (10,15)
	28,67 (41,54)
	33,33 (48,31)
	7,67 (11,80)
	24,67 (37,95)
	32,67 (50,26)

	Іс-әрекеттік-рефлексивті компонент

	Авторлық практикалық тапсырма
	8 (11,59)
	30 (43,48)
	31 (44,93)
	5 (7,69)
	31 (47,69)
	29 (44,62)

	Н.Д.Дудникова әдістемесі
	7 (10,14)
	33 (47,83)
	29 (42,03)
	9 (13,85)
	29 (44,62)
	27 (41,53)

	А.В.Карпов әдістемесі
	5 (7,25)
	34 (49,28)
	30 (43,47)
	8 (12,31)
	29 (44,61)
	28 (43,08)

	Орташа көрсеткіш
	6,67 (9,66)
	32,33 (46,86)
	30,00 (43,48)
	7,33 (11,28)
	29,67 (45,64)
	28,00 (43,08)


16-кестеде білім алушылардың мотивациялық-бағдарлы, мазмұндық-танымдық және іс-әрекеттік-рефлексивті компоненттер бойынша қалыптасу деңгейлерінің бастапқы көрсеткіштері берілді.
Осы деректер негізінде екі топтың нәтижелері салыстырылып, олардың арасындағы статистикалық айырмашылықтардың мәнділігі Пирсонның χ² критерийі арқылы есептелді.
Эксперимент тобы мен бақылау тобының бастапқы көрсеткіштері арасында статистикалық мәнді айырмашылықтардың бар-жоғын анықтау және тәжірибелік-эксперимент жұмысын жүргізуге олардың бастапқы жағдайының сәйкестігін тексеру мақсатында Пирсонның χ² (хи-квадрат) критерийі қолданылды. Бұл критерий екі тәуелсіз таңдама арасындағы айырмашылықтардың кездейсоқ немесе статистикалық тұрғыдан мәнді екенін анықтауға мүмкіндік береді.
Пирсон критерийін қолдану барысында эксперимент және бақылау топтарының анықтау кезеңінде алынған диагностикалық нәтижелері салыстырылды. Есептеу кезінде төмендегі формула пайдаланылды:


мұнда: 
𝑛1 – эксперимент тобының білім алушылардың саны;
𝑛2 – бақылау тобының білім алушылардың саны;
Q1i – эксперимент тобындағы i-деңгей бойынша жиілік;
Q2i – бақылау тобындағы i-деңгей бойынша жиілік.
Зерттеуде эксперимент тобында 69 білім алушы, ал бақылау тобында 65 білім алушы болғандықтан: 𝑛1=69, 𝑛2=65
Диагностикалық нәтижелер үш деңгей бойынша қарастырылды: жоғары, орта және төмен. Әр компонент бойынша бірнеше әдістеменің нәтижелері біріктіріліп, орташа көрсеткіштер негізінде есептеу жүргізілді.
Пирсон критерийінің еркіндік дәрежесі келесі формула бойынша анықталды: v=(k−1)(c−1)
мұнда  𝑘 – топ саны (2), c – деңгей саны (3).
v=(2−1)(3−1)=2

Маңыздылық деңгейі α=0,05 болған жағдайда кестелік мән: =5,99
Есептеу нәтижелері төмендегі 16-кестеде көрсетілді.



Кесте 17– Пирсонның χ² критерийі бойынша эксперимент және бақылау топтарының анықтау кезеңіндегі диагностикалық нәтижелерін салыстыру
	Компоненттер
	Деңгей
	Эксперимент тобы Q1i
	Бақылау тобы Q2i
	
Есептеу 
	𝜒2 қорытындысы

	Мотивациялық-бағдарлы компонент
	Жоғары
	11,62
	11,76
	134,80
	

	
	Орта
	25,83
	25,38
	101,98
	

	
	Төмен 
	31,55
	27,86
	277,52
	

	
	
	
	
	514,30
	χ² = 0,114

	Мазмұндық-танымдық компонент
	Жоғары
	7,00
	7,67
	375,60
	

	
	Орта
	28,67
	24,67
	487,90
	

	
	Төмен 
	33,33
	32,67
	116,70
	

	
	
	
	
	980,20
	χ² = 0,219

	Іс-әрекеттік-рефлексивті компонент

	Жоғары
	6,67
	7,33
	372,60
	

	
	Орта
	32,33
	29,67
	47,40
	

	
	Төмен 
	30,00
	28,00
	5,59
	

	
	
	
	
	425,59
	χ² = 0,095





Жүргізілген статистикалық есептеулер нәтижесінде әр компонент бойынша Пирсонның χ² критерийінің эмпирикалық мәндері анықталды. Атап айтқанда, мотивациялық-бағдарлы компонент бойынша  = 0,114; мазмұндық-танымдық компонент бойынша = 0,219; ал іс-әрекеттік-рефлексивті компонент бойынша  = 0,095 мәндері алынды.

Алынған нәтижелерді бағалау үшін олар Пирсонның χ² критерийінің кестелік мәнімен салыстырылды. Еркіндік дәрежесі v=2 және мәнділік деңгейі α=0,05 болған жағдайда кестелік мән = 5,99-ға тең. 


Есептеу нәтижесінде барлық компоненттер бойынша эмпирикалық мәндердің кестелік мәннен төмен екені анықталды, яғни: < (5,99)
Бұл көрсеткіштер эксперимент тобы мен бақылау тобының анықтау кезеңіндегі бастапқы нәтижелері арасында статистикалық тұрғыдан мәнді айырмашылықтың жоқ екенін дәлелдейді. Яғни, екі топтағы білім алушылардың білім беру ресурстары негізінде кәсіби іс-әрекетке даярлығының бастапқы деңгейлері шамалас болғанын дәлелдейді.
Қорыта келе, анықтау кезеңінде алынған нәтижелер эксперимент және бақылау топтарының зерттеу басталар алдындағы жағдайы салыстырмалы түрде тең болғанын көрсетті. Бұл өз кезегінде тәжірибелік-эксперимент жұмысын ұйымдастырудың ғылыми талаптарына толық сәйкес келеді, өйткені топтардың бастапқы көрсеткіштерінің тең болуы қалыптастыру кезеңінде енгізілген әдістемелік ықпалдың тиімділігін объективті түрде бағалауға мүмкіндік береді.

3.2 Тәжірибелік-эксперимент жұмысының қалыптастыру кезеңінің мазмұны және оны жүзеге асыру
Еліміздегі әлеуметтік-экономикалық даму бағытын жаңалау міндеттері қалай дегенде де бастауыш білім беру жүйесінің сапасына және бастауыш сынып мұғалімдерін даярлаудың сапасына алып келетіні белгілі. Болашақ бастауыш сынып мұғалімін даярлау міндеттерінің шешім табуы, оның бастауышта оқу-тәрбие жұмысын ұйымдастырушы негізгі маман ретінде даярлануы мұғалімнің білім беру ресурстарын тиімді қолдану дағдыларын жақсы меңгеруі талабының орындалуымен тікелей байланысты. Ақпараттық қоғамның талабы да болашақ мұғалімдерге білім беру ресурстарының тиімді және уақыт талабымен үндесе оқу-тәрбие процесінде қолданылып, сапалы нәтижелерге қол жеткізуге үлес қосуға бет алуы екені белгілі.
Қазіргі уақытта дәстүрлі білім беру ресурстарының қоры да күн өткен сайын байытылып келе жатыр, түрлі оқу құралдары, қосымша білімдік-анықтамалық құралдар баспалардан мол шығарылуда. Сонымен бірге ақпараттық-коммуникациялық технологиялардың негізінде электрондық оқу құралдары, интернет арқылы қолжетімді түрлі вебсайттар мен курстар, интернет арқылы жазылып, оқуға болатын виртуалды кітапханалар, түрлі тренажерлер, бейнематериалдар, аудиоматериалдар, мәтіндік материалдар, иллюстрациялық материалдар – оқу-тәрбие процесінде жүйелі жоспарлы түрде қолданып, сапалы білім алудың жаңа деңгейіне көтерілуге қолдау жасауға дайын оқу материалдары. 
Бірақ жоғары оқу орындарында мұғалімдерді цифрлық форматтағы  осынша дидактикалық мол құралдарды қолдануға арнайы мақсат етіп дайындамағандықтан, көп ретте дәстүрлі білім ресурстарын, оның ішінде де санаулы ғана түрін қолданумен шектеліп қалатын мұғалімдердің саны көп деп айтуға болады. Сонымен бірге, мұғалімнің цифрлық білім ресурстарын оқу-тәрбие процесінде қолдану, көп жағдайда, әдістемелік тұрғыдан «ерікті» және шеберлікті шыңдаудың құптарлық бір әдісі ретінде ғана қаралып келе жатқанын атап өту керек. 
Шын мәнінде, ғылым мен технологияның даму қарқыны және өмірдің барлық дерлік саласында қолданысқа енгізіліп жатқан коммуникациялық құралдар болашақ мұғалімнің кәсіби-іс-әрекет ету диапазонын кеңейтіп, білім берудің заманауи ресурстары ретінде қолданылуы қалыпты болуы тиіс. Ол үшін университетте білім алып жатқан студенттердің педагогтік кәсіби іс-әрекетке даярлану процесінде дәстүрлімен бір деңгейде, цифрлық білім беру ресурстарын әзірлеу, қолдану, жинақтау, талдап-тану дағдыларын мүмкіндігінше толыққанды меңгеріп шығуын ұйымдастыру керек.
Болашақ бастауыш сынып мұғалімін даярлауда  қазіргі кезде дәстүрлі білім ресурстарымен қатар заманауи ақпараттық-технологиялық құралдары пайдалануға даярлаудың ғылыми-әдістемелік мәселелері түрлі қырынан зерттеліп келеді. Алайда, нақты бастауыш сынып мұғалімін кәсіби іс-әрекетке даярлауда білім беру ресурстарын, оның ішінде дәстүрлі және цифрлық білім беру ресурстарын қолданудың сәйкес әдістемесі әлі де арнайы түрде қарастырылмай келеді. Бұл мәселенің қоғам тарапынан туындап отырған қажеттілік екенін ашық айту керек. Ақпараттар ағыны тасқындаған осы заманда болашақ бастауыш сынып мұғалімі өзінің жеке білім алу траекториясын құру арқылы дәстүрлі және цифрлық білім беру ресурсын жинақтай алуына және оны жетілдіріп, дамытып отыруына қажетті дағдыларды үйрету арқылы болашақ мұғалімдік қызметінде заман дамуымен үндесетін кәсіби іс-әрекет иесі ретінде қалыптасуына мүмкіндіктер жасалынады.
Студенттердің тек дәстүрлі білім беру ресурсын қолданумен шектеліп қалмауы үшін күнделікті ақпараттық-коммуникациялық технологияларды қолдануда қалыптасқан ақпараттық құзыреттілігі мен технология  құралдарын қолдану дағдыларының заманауи деңгейі олардың кәсіби іс-әрекетін биікке жетелейтін білім және дағдылар мазмұны болуы керек. Қазіргі болашақ педагогті даярлау үдерісінде цифрлық білім беру ресурстарын біржақты қарамай, дәстүрлі білім беру ресурсымен үйлесімде қолдануға бағдар ұстап, оның дидактикалық талаптарын анықтау және әдістемелік жүйесін ұсыну болашақ мұғалімдерге қажетті кәсіби дағдыларды, атап айтқанда, коммуникативтік, ақпараттық, жаңа оқыту технологияларын меңгеру, әдістемелік, педагогикалық-психологиялық т.б. дағдыларды қалыптастыруға тиімді құрал ретінде қолдану әдістемесін әзірлеу қажет.
Педагогикалық тәжірибелік-эксперимент жұмысының оқыту-қалыптастырушы кезеңінің мазмұны білім беру ресурстары негізінде болашақ бастауыш сынып мұғалімін кәсіби іс-әрекетке даярлау әдістемесінің тиімді жүзеге асырылуына тікелей байланысты. Әдістеменің бағдарламасында жоғары оқу орнында оқыту формаларының, атап айтқанда дәрістердің, семинар сабақтар, практикалық, лабораториялық сабақтар, студенттердің өзіндік жұмыстарының  ретімен ұйымдастырылып өткізілуі  белгіленген. Білім беру ресурстарын кәсіби іс-әрекетке даярлаудың негізі етіп ала отырып, студенттердің білім беру ресурстарының табиғатын, түрлерін танып, оларды пайдалану әдістерін, өз бетімен әзірлеу жолдарын игеруін мүмкін ететін әдістер жүйеленді. 
Педагогикалық тәжірибелік-эксперименттік жұмыстың оқыту-қалыптастыру кезеңінде Абай атындағы ҚазҰПУ және Махамбет Өтемісов атындағы БҚУ студенттерінен құралған  эксперименттік топтың 69 студенті қатысты. Студенттерге оқылатын «Бастауыш мектепте қазақ тілі пәнін оқыту әдістемесі», «Әдебиеттік оқу әдістемесі» курстармен байланысты білім беру ресурстарын жүйелеу, түптеп келгенде, болашақ бастауыш сынып мұғалімін даярлайтын білім бағдарламаларын заманауи жоғары мектеп дамуы жағдайында жүзеге асыруды әдістемелік қамтамасыз ете алады. 
Ғылымның түрлі салалары мен технологияның қарқындап дамуына  байланысты, білім бағдарламаларының, оқу жоспарларының, оқу құралдарының барлық мазмұнын тек қағаз басылым ресурстарымен қамтамасыз ету мүмкін еместігі де белгілі. Сондықтан цифрлық білім ресурстарының болашақ мамандарды даярлау процесінде толыққанды орын алып, қалыпты оқу құралдарының қатарына енгізілуі маман даярлау процесін тиімді нәтижелерге алып келеді. Ю.К.Бабанский атап көрсеткеніндей, әдістеме немесе оқыту әдістерінің жүйесі оқытушы мен студенттердің білім беруге, білім алуға, тәрбиеге, дамуға қарай өзара байланысқан іс-әрекеттерінің үйлескен реттілігін білдіреді [176]. Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау әдістемесінің іске асырылуында қолданылатын дәрістер, семинар, практикалық сабақтар, СӨЖ, аудиториядан тыс жұмыстарда қолданылатын әдістердің түрлері келесідей топтарға бөлінді:
· кәсіби іс-әрекетке даярлаудағы оқу-танымдық әрекеттерді ұйымдастыру және жүзеге асыру әдістері;
· студенттердің болашақ мұғалім ретіндегі кәсіби іс-әрекетке даярлануындағы ынталандыру және мотивациялау әдістері;
· болашақ бастауыш сынып мұғалімдерінің кәсіби іс-әрекетке даярлануын тиімділігін бақылау және өзіндік бақылау әдістері. 
Жоғарыда түрлері сипатталып көрсетілген дәрістерде, семинарларда, СӨЖ-де бұл топтардың ішінде келесідей жекелеген әдістер қолданылды: түсіндірмелі-иллюстративтік әдістер; репродуктивтік әдістер;  проблемалық әдіс; ізденіс әдісі; зерттеу әдісі; алгоритмдік-программалық әдіс; модельдеу әдісі; жобалау әдісі. 
Қазіргі замандағы жасанды интеллектінің даму қарқыны әр мұғалімнің өзінің білім ресурстарымен тікелей жұмыс жасай білуін, өзі мүмкіндігінше білім ресурсын құрастыра білуін талап етіп отырғаны белгілі. Осы айтылғандар негізінде болашақ бастауыш сынып мұғалімін кәсіби іс-әрекетке білім беру ресурстары негізінде даярлауға арналған әдістемелік жүйенің қажеттілігі айқындала түседі. Қазіргі кезеңде бұл төңіректе жүргізілген түрлі зерттеулер бары жоғарыдағы талдаулардан белгілі. Нақты қазақстандық болашақ бастауыш сынып мұғалімін даярлау процесінде арнайы әдістемелік жүйе студенттердің «Бастауыш мектепте қазақ тілін оқыту әдістемесі курсы» бойынша, «Әдебиеттік оқу әдістемесі курсы» бойынша ББР жүйесі бойынша құрастырылды. Болашақ бастауыш сынып мұғалімін кәсіби іс-әрекетке білім беру ресурстары негізінде даярлауға арналған әдістемелік жүйе келесі оқу бағдарламасына сүйене отырып жүзеге асырылды. Ұсынылған эксперименттік бағдарламаның міндеттері зерттеу мақсатына орай келесідей болып белгіленді: 
· студенттердің білім беру ресурс, дәстүрлі және цифрлық білім ресурстары туралы түсінігін қалыптастыру;
· цифрлық ББР дидактикалық мүмкіндіктері туралы түсінік қалыптастырып, нақты практика жүзінде  әдіс-тәсілдерін меңгерту;
· білім беру ресурстарын қалыптастыру принциптері мен деңгейлерін тани отырып, студенттердің ББР қолдану дағдыларын қалыптастыру;
· студенттердің жеке білім траекториясын құру дағдыларын қалыптастыру.
Эксперименттік оқу бағдарламасын құрастыру  – бағдарламаға тиянақты дайындықпен, талдау мен ойланып байыппен келу тиіс мәселе. Мұнда жоғарыда атап көрсетілген міндеттердің тиімділікпен, дидактикалық дұрыс шешілуі көзделіп, бағдарлама құрылымы келесі кестеде берілді.

Кесте 18 – Эксперименттік оқу бағдарламасының мазмұны 

	Негізгі тақырыптар 
	Оқыту формасы
	Оқыту әдістері
	Қаралатын мәселелер

	1
	2
	3
	4

	Бастауыш сынып мұғалімдеріне арналған білім беру ресурстарына кіріспе

	дәріс
семинар
	түсіндірмелі –иллюстрациялық;
баяндау
	Білім беру ресурстары және болашақ бастауыш сынып мұғалімін      білім беру ресурстары (ББР) негізінде кәсіби іс-әрекетке даярлау   жолдары.  ББР типтері мен түрлері. «Бастауыш мектепте қазақ тілін оқыту әдістемесі курсы» бойынша, «Әдебиеттік оқу пәнін оқыту әдістемесі курсы» бойынша ББР.                                   

	Дәстүрлі білім беру ресурстары
	дәріс
семинар
	проблемалық; ізденіс;
	-Дәстүрлі ББР: оқулықтар, оқу-әдісемелік құралдар; көрнекі құрал; дидактикалық ойын құралдары; аудиовизуалдық құралдары қолдану.

	Цифрлық білім ресурстары
	дәріс
семинар
СӨЖ
	проблемалық;
зерттеу;
портфолио
	-Интерактивтік әдістер.
-Оқу платформалары және ерекшеліктері.
-Ғылыми, білім алу материалдарын даярлау.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                       

	Білім беру ресурстары және ойын технологиясы
	дәріс
семинар
СӨЖ
	түсіндірмелі-иллюстратив.;
репродуктив.;
проблемалық

	-Интерактив презентациялар,
Moodle, Google Classroom.
-Ғылыми материалдар әзірлеуге арналған компьютерлік бағдарламалар мен құралдар.
-Оқытуға арналған бейнеконтенттер (YouTub).
-Бастауышқа арналған виртуалды сыныптар ұйымдастыру жолдары;
бастауыш сынып мұғалімдері үшін онлайн курстар ұйымдастыру жолдары.

	Жеке білім траекториясы және әзірлеу жолдары
	дәріс
семинар 
СӨЖ
	баяндау;
ізденіс;
алгоритмдік-программалық;
модельдеу
жобалау 
	-Жеке білім траекториясы ұғымы.
-Траекторияның типтері.
-Дәстүрлі білім маршруттарынан ерекшелігі.
-Жеке блім траекториясының компоненттері.
-Траектория құрудың технологиялық ерекшеліктері.

	Сыни ойлауды және шығармашылықты дамытуға арналған білім ресурстары
	дәріс
семинар
СӨЖ

	проблемалық;
зерттеу;
талдау

	-Сыни ойлауды және шығармашылықта дамыту ресурстарының ерекшеліктері.
-Креативтік тапсырмалар мен жобалардың ерекшеліктері.

	Білім беру ресурстары және білім платформалар
	дәріс
семинар
СӨЖ
	талдау; түсіндірмелі-иллюстративтік
алгоритмдік-программалық;
	-Білімдік платформаларды Courcera, Академия Хан, Google Classroom, Google Docs, Google Meet, Moodle, TeachThought PD   және оларды қолдану әдістері.

	Білім беру ресурстарын әзірлеуде педагогика технологиялар және АТ қолдану
	дәріс
семинар лаборат. сабақ
	түсіндірмелі-иллюстративтік
проблемалық;
ізденіс;
алгоритмдік-программалық;
модельдеу;
	-Білім ресурсын құрауда презентацияар мен бейнематериалдар жасау PowerPoint, Keynote, Ado бағдарламаларын қолдану.

	Пәнаралық оқытуға арналған білім беру ресурстары
	дәріс
лаборат. сабақ
	талдау
түсіндірмелі-иллюстративтік
жобалау 
	-Түрлі пәндерді оқу үшін ресурстарды анықтау, іріктеу, қолдану әдістері.
-Жобалау әдісі - білім жинақтаудың тиімді құралы.
-Пәнаралық сабақтар мен жобалар орындауға арналған ресурстар.

	Білім беру ресурстарын талдау және тиімділігін бағалау әдістері
	дәріс
семинар
лаборат. сабақ
	түсіндірмелі-иллюстративтік
алгоритмдік-программалық
модельдеу
талдау

	-Білім ресурстарының тиімділігін бағалау.
-Білім ресурстарын студенттерге бейімдеу және модификациялау әдістері.
-Бастауыш сынып мұғалімі үшін материалдарды іріктеу өлшемдері.
-Студенттердің тапсырмаларды орындауы және кері байланыс түрлері.

	Білім беру ресурстары және болашақ бастауыш сынып мұғалімінің цифрлық сауаттылығын дамыту жолдары
	дәріс
лаборат. сабақ,
СӨЖ
	проблемалық;
зерттеу;
алгоритмдік-программалық;
жобалау 
талдау
	-Болашақ бастауыш сынып мұғалімінің цифрлық сауаттылығының негізгі тетіктері.
-Интернет пен технологияларды қауіпсіз және этикалық пайдалану жолдары.
-Болашақ бастауыш сынып мұғалімдерінің цифрлық ресурстарды пайдалану қабілеттері.

	Авторлық білім беру ресурстары мен оқу материалдар әзірлеу
	семинар
СӨЖ

	репродуктивтік
проблемалық;
ізденіс;
алгоритмдік-программалық;
жобалау (веб-сайт әзірлеу)
	-оқу материалдарының жеке, дербес коллекциясын құру;
-түрлі пед технология қолданылған сабақтар сценарийлерін әзірлеу;
-білім ресурстарындағы онлайн-курстардың тізімін құру, қатысу кестесін құру; сертификаттар алу.



Эксперименттік оқу бағдарламасының мазмұнында көрсетілгеніндей, аудиториялық жұмыс бойынша жоспарланған 12  тақырыпта дәріс оқылды, ал 9 тақырып бойынша семинар өткізілді, 4 тақырып бойынша лабораториялық сабақ, ал аудиториядан тыс жұмыс ретінде 7 тақырып бойынша студенттердің өз бетімен жұмысы (СӨЖ) ұйымдастырылып өткізілді. Бұл сабақтарда «Бастауыш мектепте қазақ тілін оқыту әдістемесі курсы» бойынша, «Әдебиеттік оқу пәнін оқыту әдістемесі курсы» бойынша, бойынша  дәріс ортақ оқылады. Ал семинар, лабораториялық сабақтар, СӨЖ – «Бастауыш мектепте қазақ тілін оқыту әдістемесі курсы» бойынша, «Әдебиеттік оқу пәнін оқыту әдістемесі курсы» бойынша  жеке бөлініп орындатылады. 
Білім беру ресурстарын қолдануға даярлау бастауыш білім беру мемлекеттік стандарты мен бастауыш сынып мұғалімін даярлау мемлекеттік стандартында белгіленген. Нақты айтқанда, оқу-танымдық міндеттерді шешу мақсатында анықтамалықтарда, оқу құралдарында, интернеттің ашық ақпараттық кеңістігінде қажетті білім ақпараттарын іздеу,  жинау, өңдеу, талдау, құрастыру, тасып-жеткізу және талдап-түсіндірудің түрлі тәсілдерін қолдану оқушыға да, мұғалімге де қойылатын заманауи негізгі талаптардың бірі болып отыр. Пәнді оқыту технологиясы бойынша түрлі бейне, фото, иллюстрация, аудио және бейне материалдарды пайдалана отырып, коммуникативтік міндеттерді шешу, танымдық мақсаттарға қол жеткізе алатын болашақ бастауыш сынып мұғалімін даярлау жекелеген педагогикалық технологияларды меңгертумен ғана толыққанды бола алмайды. 
Алғашқы дәріс «Бастауыш сынып мұғалімдеріне арналған білім беру ресурстарына кіріспе» деп аталып, бұл дәрісте түсіндірмелі-иллюстрациялық және баяндау әдістері қолданылады. Дәрістің ерекшелігі – студенттердің бұрыннан белгілі сияқты мәселелерге жаңа тұрғыдан қарауға қалыптастыруы. Дәріс барысында дәстүрлі және цифрлық білім беру ресурстары туралы түсінік беріліп, электрондық, компьютерлік технологиялар, оқу құралдары, аудио-бейне және мультимедиалық құралдар таныстырылды. Сонымен қатар цифрлық білім беру ресурстарының, онлайн-курстар мен студенттердің өз бетімен ізденіп білім алуына болатын жаңа сайттар туралы білімдік ақпарат берілді.  
Оқытушы: - Құрметті студенттер, мына маңызды мәселеге назар аударуларыңызды қалаймын. Білім беру ресурстары – оқу мақсатына қол жеткізуде білім беру процесін қолдау үшін пайдаланылатын оқу материалдары, құралдар мен амал-тәсілдер. Білім беру ресурстарының негізгі мақсаты  - болашақ педагогтердің сапалы және қолжетімді білім алып, кәсіби іс-әрекетке даярлау. Студенттер, сіздер болашақ бастауыш сынып мұғалімі ретінде заманауи білім беру ресурстарын, типтерін, түрлерін, ерекшеліктерін, қолданылу әдістерін меңгеріп және  өзіңіз білім беру ресурстарын әзірлей білуіңіз керек. 
Студенттерге білім беру ресурстарының ерекшеліктері көрнекілік арқылы түсіндіріледі.

Сурет 28 – Білім беру ресурстарының құрылымдық ерекшеліктеріне шолу жасау

· Құрметті студенттер, білім беру ресурстары екіге бөлінеді: дәстүрлі ББР және цифрлық ББР.

Сурет 29 – Дәрісте қолданылған слайд  кесіндісі
Дәстүрлі ББР (10 слайд) және цифрлық ББР (15 слайд) ерекшеліктері туралы әзірленген презентация негізінде түсіндірмелі-иллюстрациялық және баяндау әдісімен өткізілген алғашқы дәрістен қысқаша фрагмент және көрнекілік берілді: 
- Студенттер, ББР, соның ішінде «Цифрлық ББР» ерекшеліктерін қарастыра түсетін болсақ, ең алдымен, олардың интерактивтілігі, қазіргі кездегі кітапханаға қарағанда интернет арқылы тез  қолжетімді екендігі туралы баса назар аударып түсінуіңіз керек. Сонымен қатар болашақ мұғалім ретінде ББР келесі ерекшеліктерін жадыңызда түйіп алыңыздар. ББР маңызды аспектілері:
· білім мазмұнының ғылыми нақтылығы және сенімділігі;
· ББР заманауи талаптарға сай өзектілігі және әрдайым жаңарып отыратындығы;
· ББР қолжетіміділігі;
· көптілділігі;
· интерактивтілігі және бейімділігі;
· түсініктілігі мен айқындығы;
· әдістемелік тұрғыдан қамтамасыз етілуі;
· жүйелілігі және интегративтік сипаты;
· авторлық құқыты сақтау этикалық стандарттары;
· ақпараттық қауіпсіздік талаптарын сақтау.
Дәрістің мазмұны ББР іштей жіктемесін, атап айтқанда, конвекциялық ББР, оқу әрекетінің құралдары, бағдарламалық ББР, проблемалық ББР, аралас ББР ерекшеліктерімен таныстырумен толықтырылады. Бір дәрістің фрагментін келтіре отырып, барлық дәрістер көрнекілікпен, цифрлық ББР түрлерін қолданумен, проблемалық, интерактивтілік, оқытушы мен студенттердің эвристикалық ізденіс жасау әдісін қолданумен ұйымдастырылып өткізілгенін атап кетеміз.
Болашақ бастауыш сынып мұғалімін кәсіби іс-әрекетке даярлауда білім ресурстарын негіз етіп алу педагогтік кәсіби құзыреттіліктің қалыптасып дамуының сенімді жолы деп айтуға болады. Ол құзыреттіліктер ақпараттың түрлерін пайдалана алуынан, білім алу процесінде коммуникативтік қарым-қатынас құра алуынан, цифрлық ББР  қолдануда әлеуметтік-құқықтың құзыреті болуынан, ББР түрлерін, соның ішінде цифрлық ББР түрлерін кәсіби іс-әрекетін қалыптастыратын білімдік контентке, тақырыпқа орай іріктей білуінен, ББР түрлеріне талдау жасай білуінен және ең бастысы, болашақ мұғалім ретінде өзі де қарапайым білім беру ресурстарын жасай алуынан, құрастыра алуынан құралады. 
Осымен қатар, кәсіби құзыреттіліктер қатарына цифрлық ББР қолдана отырып оқу және тәрбие жұмыстарын сапалы дәрежеде ұйымдастырып өткізу дағдыларының қалыптасуы жатқызылады. Болашақ мұғалімді білім беру ресурстары негізінде кәсіби іс-әрекетке даярлауда цифрлық ББР маңызды орын алады. Бұл үшін болашақ мұғалімдерге екі бағытта арнайы дайындық керек: бірінші бағыт – жалпы білім беру ресурстары, цифрлық білім беру ресурстары және оларды қолдану туралы білім беріліп, екінші бағыт – нақты пәнді, курсты оқытумен байланысты ББР қолдану арқылы кәсіби іс-әрекетке даярлау жүргізіледі.
Семинар сабақтардың ерекшеліктері – болашақ бастауыш сынып мұғалімдерін білім беру ресурстарын негізге ала отырып кәсіби іс-әрекетке даярлауда теориялық білімнің студенттердің білім беру ресурстары және оларды кәсібінде қолдану туралы өзіндік ой-толғамдарын қалыптастыру. Семинардың инновациялық формаларын таңдап қолданудың маңызы өте үлкен. Олардың қатарында келесілерді атауға болады:
· гибридті семинар немесе аралас семинар;
· геймификация (ойын) элементтері қолданылатын интерактивтік семинар;
· кейс-семинар;
· «Бір-бірін оқыту» форматындағы семинар;
· пікірталас пен дебат элементтері араласқан семинар;
· проблемалық-бағдарлы семинар;
· хакатон форматындағы семинар;
· мобильдік технологияларды қолданып өткізілетін семинар;
· виртуалды және кеңейтілген шынайылықты қолданатын семинар;
· кері байланыс және өзіндік бағалау форматындағы семинар.
Хакатон форматындағы семинар сабақтың бір үлгісінен фрагмент келтіріп өтеміз. Хакатон (ағылшынның «hackathon») – қатысушылардың біріккен жобаны әзірлеу үшін бас қосуы. «Бұзып-жару» мағынасына жақын келетін хакатон семинары өнертабыс немесе инвентті білдіреді. Хакатон семинарында студенттердің «Бастауыш мектепте қазақ тілін оқыту әдістемесі курсы» бойынша, «Әдебиеттік оқу әдістемесі курсы» бойынша, «Дүниетану пәнін оқыту әдістемесі курсы» бойынша жаңа идеялар туындатып, әдістемелік тұрғыдан өнертапқыштық қабілеттерін анықтау және дамыту міндетін шешу көзделеді. Хакатон форматындағы семинардың тақырыбы – «Білім беру ресурстары және білім платформалар». Қолданылатын әдістері – талдау, түсіндірмелі-иллюстративтік, алгоритмдік-программалық әдіс. Хакатон семинарда студенттер екі топқа бөлініп, әр топтың бірнеше рөл бойынша дайындалуы тапсырылады: ғалым-әдіскер,  бастауыш сынып мұғалімі, ақпараттық технология маманы, веб-сервис маманы, дизайнер, талдаушы, кітапханашы, студент.
Хакатон-семинарды ұйымдастырып, оның сапалы деңгейде өткізу үшін алдын ала орындалатын бірқатар маңызды жұмыстар болады. Оның қатарында хакатонның тақырыбына орай күтілетін нәтижені анықтау, сарапшыларды белгілеу, орындалуы тиіс тапсырмаларды әзірлеу, медиажоспарларды бекіту, пресс-релиз құру, чат құру, хакатон семинар өткізу орнын жайлы және қажеттілікке сай безендіру т.б. Хакатонға басқа топтың, соның ішінде бақылау тобының студенттерін де шақыруға болады. Сонымен бірге, қосымша веб-шеберлерін, мобильді қосымшалар және тест құрушылар мен ойындар әзірлеушілер (мүмкін болса) шақыру керек. Мүмкіндікті қолданып, басқа да онлайн қатысушылардың да хакатон семинарды көруін ұйымдастырдық. Онлайн қатысушылар ретінде оқытушылар, докторанттар, мектеп мұғалімдері шақырылды. Эксперимент тобында өткізілген хакатон-семинарда талқылауға келесі мәселелер ұсынылды:
· білім платформаларындағы бастауыш сынып мұғалімі үшін қажетті цифрлық білім беру ресурстарын іріктеу жолдары;
· инновациялық технологияларды кәсіби іс-әрекетке дағдылануда тірек ету жолдары;
· жеке білім алу траекториясын құру тәсілдері және қолдану жолдары;
· тақырып бойынша әр команданың презентациясын тыңдап, талқылау.
Хакатон семинардың толық сценарийінде семинардың барысы мен аяқталған соңғы жасалатын бірқатар шаралар көрсетілді. Оның құрамында:
· «Тағы бір күн» (One Day Offer) тақырыбында қосымша сабақ өткізу белгіленді. Бұл сабақта хакатонға қосымша қатысқан студенттер негізгі қатысушылар туралы және жалпы хакатонның өткізілуі мен шешілген міндеттердің, тиімділігін, ерекшеліктерін талдайды. Бұл әдіс, негізінен кері байланыс болып табылады. Студенттердің білім беру ресурстарын педагогтік кәсіби іс-әрекетке даярланудағы негізі жол ретінде танып-білуі, өздері жаңа идеялар ұсынауға даярлануы, топта тиімді жұмыс жасау қабілетін ұштауы, презентация жасаудың жаңа әдістерін игеруі және презентациялық таныстыруда коммуникативтік шеберлігін көрсету.
· Оқытушы мүмкіндік тауып, жаңа  идеялар ұсынған озық ойлы студенттер мен пікір айтуда шеберлігін көрсеткен қатысушы студенттерге сыйлықтармен, алғыс хаттармен т.б. марапаттайды.
· университет сайтына хакатон семинар туралы ақпарат жариялау.
Хакатон-семинарды өткізуде ең алғашқы анонс таратудан бастап, студенттерді дайындау, хакатонның тиімді өткізілуі үшін техникалық жағын қамтамасыз ету, семинарды ұйымдастырып өткізу, қосымша семинар сабақпен қорытындылауға дейінгі жұмыстың барлығы, әр қадамы бойынша сценарийге түсіріліп, кафедрада алдын ала талқыланып, эксперимент өткізуші оқытушыларға таратылды. Хакатон-семинардың инновациялық ерекшелігі студенттердің де, басқа қатысушылардың да қызығушылығын туғызды, көзделген оқу-тәрбие міндеттеріне қол жеткізілді деп баға берді.
Тәжірибелік-эксперимент жұмысының оқыту-қалыптастыру кезеңінде жүргізілген тағы бір семинар жұмысының тақырыбы – «Жеке білім траекториясы және әзірлеу жолдары». Бұл тақырып дәрісте баяндалып, семинардан соң СӨЖ ретінде орындау тапсырмалары ұсынылды. Қолданылған әдістер – ізденіс, алгоритмдік-программалық, модельдеу. Қарастырылатын мәселелер:
-Жеке білім траекториясы ұғымы.
-Траекторияның типтері.
-Дәстүрлі білім маршруттарынан ерекшелігі.
-Жеке білім траекториясының компоненттері.
- Траектория құрудың технологиялық ерекшеліктері.
Болашақ бастауыш сынып мұғалімін кәсіби іс-әрекетке даярлауда білім ресурстарын тірек етудің тағы бір әдісі студенттерге жеке білім алу траекториясын құру жолдарын меңгерту болып табылады. Заманауи ақпараттық технология дамыған заманда білім алудың жеке траекториясын құра білу кәсіби құзыреттіліктің жоғары деңгейдегі көрсеткіші болып саналады. Болашақ бастауыш сынып мұғалімдері компьютерлік-ақпараттық технологияны еркін меңгеріп, интернеттен мол білім ресурстарын жинақтауға үйреніп, өзінің үздіксіз білім мен тәжірибе жинауына керекті жүйелі  жолын айқындап алу жолдарын таниды [177]. Бұл жерде біз студенттің жеке білім алу траекториясы дегенде  тек қана білім беру ресурстарын құру арқылы кәсіби іс-әрекетке даярлау процесіндегі уақыт кесіндісін алып қарастырып отырғанымызды атап кетеміз.                                                                        
Жеке білім траекториясы туралы теориялық мәліметтер жалпы білім беруді инивидуалдандыру мәселелерін қарастырған А.В.Хуторскойдың [178], И.С.Якиманскаяның [179] т.б. ғалымдардың еңбектерінен алынды. Дәріс пен семинарда жеке білім алу траекториясы жөнінде біршама толыққанды теориялық білім меңгертіліп, семинарда студенттердің талқылауынан өткізілуі СӨЖ ұйымдастыруда жақсы база болып саналды. Білім беру ресурстары негізінде кәсіби іс-әрекетке даярланудың жеке білім алу траекториясын құруда студенттің өзіндік позициясы айқындалады, сол арқылы болашақта өзіндік педагогикалық стиль ретінде қалыптасу перспективасына бағыт-бағдар белгіленеді.
Студент өзінің жеке білім алу траекториясын құрудың белсенді қатысушысы және орындаушысы ретінде болғандықтан, оның оқу-танымдық әрекетінің әр қадамы маңызды болып саналады. Өйткені білім беру ресурстарын меңгеруде тыңдаған әрбір дәріс, қатысқан әр семинар, орындаған әр СӨЖ бен тапсырмалар, жаттығулар, яғни барлығы осы жеке білім траекториясын құрайтын «кірпіштері» болып табылады. 
Семинарда студенттерге білім ресурстарын топтап жазу тапсырмасы берілді. Ол топтар келесідей топтар:
· нормативтік ресурстар, 
· мамандар ресурстары (ІТ, кітапханашылар, әдіскерлер т.б.), 
· ақпараттық-әдістемелік ресурс, 
· дидактикалық әдістемелік ресурс,
· материалдық-техникалық ресурс,
· ұйымдастырушылық ресурс,
· экономикалық ресурс.
Студенттер кесте түрінде жоспар құрып, осы кестені толтырып, одан соң әр айда өздері орындайтын жұмыстардың санына қарай диаграмма жасайды. Бұл диаграмма студенттің білім беру ресурстарын танып-білуі, меңгеру жолының траекториясын көрсетеді.


Сурет 30 – Студенттің жеке білім алу траекториясы

Диаграммадан көрінгеніндей, студенттердің дидактикалық-әдістемелік және материалдық-техникалық ресурстарды тану және қолдану белсенділігі жоғарылап отырғанын көре аламыз.  Ал ұйымдастырушылық ресурс бойынша студенттің түрлі курстарға қатысуы, сертификат алуы және өздерінің оқу-әдістемелік іс-шаралар ұйымдастыра білуі көзделген. Студенттердің ақпараттық-әдістемелік  ресурстарды меңгеру ұмтылысының да жоғары екенін көреміз, ал нормативтік ресурстарды меңгеруге бір деңгейде орташа екенін көреміз.
Осылайша, студенттерге жеке білім алу траекториясы туралы білім мазмұны семинарда талқыланып, траектория құру әдістерін меңгерту жүзеге асырылды. Семинарда студенттер қызығушылықпен талқылау жасап,  орындаған  тапсырмалары туралы өз пікірлерін білдіріп, семинар көздеген оқу мақсатына қол жеткізді [180].
Семинар барысында көрсетілген мәселелер студенттер арасында талқыланып, жеке білім траекториясы ұғымы, оның дәстүрлі  білім                                                                                                                                                                          маршруттарынан ерекшелігі, жеке білім траекториясының компоненттері, траектория құрудың технологиялық ерекшеліктері туралы дәрістен алған теориялық білімдері өзара талқыланды. Семинар сабақта студенттерге тапсырма беріліп, жеке білім алу траекториясының (ЖБТ)                                                                                                                                                                                                                                                                                                                                                                                                                                                моделін сызба түрінде көрсету тапсырылды. Студенттер бұл тақырыпты  қызыға талқылап, өздерінің модельдерін ұсынды. Төменде студент Б. орындаған үлгілі деген модель көрсетілді.

Сурет 31 – Студент орындаған «ББР негізінде жеке білім алу траекториясының» моделі

Бұл модельдегі көрсетілген үлгілі деген модель тек қана элективтік курс өткізу уақытына ғана байланысты алынып отырғанын атап кетеміз. Мұндағы студенттің  мүмкіндіктерінің бағдары да осы ББР меңгеру процесіне қатысты ғана қарастырылған. Сонымен бірге, қандай маңызды деген кәсіби іс-әрекеттерді меңгеруі тиіс және ББР негізінде педагогтік шеберлігін шыңдау жолдары қандай деген тақырыптар бойынша ғана жауап берілуі ұсынылды.
Болашақ бастауыш сынып мұғалімінің кәсіби іс-әрекетін цифрлық ББР негізінде даярлаудың потенциалды мүмкіншіліктері мол екендігін көруге болады.  Педагогтік құзыреттілігінің шеңберін кеңейтіп, білім алу қажеттілігін жаңа форматта түзіп, сонымен қатар ақпараттық-коммуникациялық технологияның дамуына қарай цифрлық білім ресурстарының да мол арнасын пайдалануға даярлау бағытын айқындап отырғанын көреміз.   
Эксперимент барысында өткізілген тиімділік көрсеткіші жоғары жұмыстардың бірі – СӨЖ ұйымдастыру. СӨЖ тақырыптарының ішінен «Авторлық білім беру ресурстары мен оқу материалдар әзірлеу» тақырыбы бойынша жоба орындалуын қарастырайық. Бұл СӨЖ яғни осы жоба – студенттердің біраз уақытын және көп мүмкіндіктерін, оның ішінде теориялық және практикалық білімінің сенімділігін, АКТ қолдану құзыреттілігін қажет ететін жұмыс формасы. Қолданылатын әдістер – проблемалық әдіс, ізденіс әдісі, жобалау (веб-сайт әзірлеу). Бұл тақырып бойынша алдымен семинар өткізіліп, студенттердің білімі, идеялары мен ұсыныстары анықталды. 
Студенттердің білім беру ресурстары мен білім платформалары туралы оқу материалын барынша сенімді меңгеруі үшін, студенттер теориялық дәріс мазмұнында берілген білім мазмұнын практикалық түрде қолдану туралы өз ойларын тұжырымдап дағдыланады. Семинарда бірқатар тапсырмалар орындатылып, студенттердің өз бетімен ізденіс жасап, жоба орындауына қажетті іргетасы қаланды. «Жобаны тиімді және сапалы орындауға арналған әдістемелік ұсыныстар» әзірленіп, студенттерге таратылды.
«Авторлық білім беру ресурстары мен оқу материалдар әзірлеу» тақырыбы бойынша СӨЖ жоба формасында орындалуы ұсынылды. Студенттерге жобаны орындатудағы мақсаты – олардың танып-меңгерген білім беру ресурстарының, оқу материалдарының жеке, дербес коллекциясын  «Менің авторлық ББР вебсайтым» форматында құруға даярлау. Міндеттері:
·  ББР кеңейтілген тізімін құру; мұнда студент әлемдік, республикалық, университеттік ББР тізімін неғұрлым санын көбейтіп тізім құруы тапсырылды.
·  ұсынылған білімдік платформаларды Courcera, Академия Хан, Google Classroom, Google Docs, Google Meet, Moodle, TeachThought PD және қазақстандық, университетішілік цифрлық білім ресурстарындағы онлайн-курстардың өзіне қажетті деген тізімін құру оларды қолдану әдістерін сипаттау; бұл тапсырма студенттің көрсетілген ББР ішінен тек өзіне қажетті деп санағанын тізімдеу керектігі тапсырылды.
· онлайн курстарды таңдап, оған тіркелу, қатысу кестесін құру; бұл тапсырманы орындауда студент таңдаған курстарының ішінен одан әрі өзі қатысу мүмкіндігі бар курстарды жеке тізім етіп құруы, тіркелуі, қатысу кестесін құруы тапсырылды.
· сертификаттар алу;
· авторлық цифрлық оқу материалын әзірлеу белгіленді. Авторлық дегенде студент жеке немесе ұжымдық қосалқы авторлықпен белгілі бір цифрлық оқу құралын жасауға болатыны ұсынылды.
Студенттер үшін онлайн курстарға тіркелу жөнінде университеттің мүмкіндіктерін пайдалану, яғни университетке мүмкіндік берілген халықаралық курстарға қатысу қарастырылғанын да атап кетеміз. Осы көрсетілген жұмыстардың ішінен студенттердің авторлық вебсайт жасау жұмысына тоқталып өтеміз.
Абай атындағы ҚазҰПУ және Махамбет Өтемісов атындағы БҚУ-дағы эксперименттік топтарда әр топ екі жобалық командаға бөлініп, барлығы 4 жобалық командаға 4 веб-сайт құрастыру тапсырылды. Болашақ бастауыш сынып мұғаліміне даярланып жатқан студенттердің компьютерлік сауаттылығы мен құзыреттілігі олардың веб-сайт жасауға  қажетті ақпарттық теориялық білімі жеткіліксіз болатыны белгілі. Бұл жерде біз тек веб-сайттың контенті туралы ғана үйрететінімізді атап кетеміз. Студенттерге веб-сайт әзірлеуде көмекші ретінде ақпараттық технология мамандығына оқып білім алып жатқан студенттермен бірігіп жұмыс жасау керек екендігі түсіндірілді. Эксперименттік топтар үшін ақпараттық технология (IT) мамандарымен кездесулер өткізіп, олар студенттерге фреймворк туралы, олардың түрлері туралы (Django; Vue.js; Angular; Express.js т.б.) түсіндіріп, қажетті кеңес-нұсқаулар берді. Болашақ бастауыш сынып мұғалімі үшін қарапайым веб-сайт әзірлеп, оған қажетті контенттерді орналастыру тапсырылды. Әрбір эксперименттік топтағы 2 жобалық командаға келісім негізінде бір IT маманы кеңесші болуы ұйымдастырылды. 
Студенттер алдыңғы сабақтарда орындаған тапсырмалардың ішінен «Виртуалды оқу ортасы» деп аталатын тапсырманың мазмұнында берілген курстар мен оқу платформаларының тізімін, сайттарға сілтемелерін толығымен өздерінің кеңесшісі IT маманымен біріге отырып орналастырады.
«Менің авторлық ББР вебсайтым» сайтының құрылымы келесідей түрде белгіленді:
1. Басты бет.
Қарсы алу: сайт туралы, оның мақсаты мен міндеттері туралы.
Сайттың негізгі бөлімдері: сайттың басты бөлімдеріне сілтеме.
2. Мен туралы
Студент туралы қысқаша ақпарат: биографиясы, білімі, педагогтік тәжірибесі.
Менің әдістемелік ұстанымдарым: жаңа педагогикалық технологиялар туралы.
Мен туралы фотолар, бейнелер.
3. Білім беру ресурстары.
Онлайн курстар:
· әлемдік (студенттер толтырады)
· республикалық (студенттер толтырады), 
· университеттік (студенттер толтырады).
Кітапхана
· Университет кітапханасы – оқу құралдары, кітаптар, газет-журналдар;
· Республикалық кітапхана –  кітаптар, оқу құралдары, газет-журналдар.
· Ұлттық академиялық кітапхана – кітаптар, оқу құралдары, газет-журналдар. 
· Ғылыми-техникалық кітапхана – диссертациялар тізімі, рефераттық басылымдар.
· ТМД елдері кітапханаларынан (студенттер толтырады), 
·  Әлемдік кітапханалардан (студенттер толтырады).
Мультимедиа – аудио, визуалды, аудио-бейне,
Мұғалім үшін – бастауышта қазақ тілін оқыту мәселелері бойынша, әдебиеттік оқу пәнін оқыту әдістемесі бойынша, дүниетану пәнін оқыту әдістемесі бойынша әдістемелік құралдар, презентациялар;
Оқушылар үшін – «Оқулық» орталығына сілтеме, қазақ тілі, әдебиеттік оқу, дүниетану пәндері бойынша бастауыш сынып оқулықтары, осы пәндер бойынша тапсырмалар мен жаттығулар, тестілер, ойындар, әндер мен өлеңдер, балаларға арналған журналдар, оқу бағдарламасына сәйкес фильмдер, мультфильмдер.
4. Инновациялық педагогикалық технологиялар:
- студент таңдаған педагогикалық технология;
  - көркем әдебиеттер тізімі
5.  Әдістемелік бірлестік –
- ашық сабақтар,
- әріптестер кеңесі.
6. Қол жеткен жетістіктер - жобалар, шығармашылық жетістіктер.
7. Ата-аналармен байланыс – баланы оқыту мен тәрбиелеу туралы кеңестер, мақалалар, жаңалықтар, хабарландырулар.
8. Галерея: фото және бейне галерея - дәрісте, курстарда, сертификаттар, оқушылармен, кітапханада.
9. Кері байланыс:
контакт – электронды пошта, телефон, байланыс формасы;
пікір қалдыру – оқушылар мен әріптестер пікірлері.
10.  Жиі қойылатын сұрақтар.
Студенттер үшін сайттың нақ осындай болуы міндетті емес десек те, мүмкіндігінше толыққанды болуын қамтамасыз етуін қадағалау керектігі тапсырылды, командалық жоба болғандықтан, сайттағы 10 бөлім бойынша материалдарды студенттер өзара бөлісіп немесе бірге жинақтауына болатындығы түсіндірілді. Студенттердің осындай веб сайт жасату болашақ бастауыш сынып мұғалімін кәсіби іс-әрекетке даярлауда білім беру ресурстарын тиімді қолдануына үйрететін тиімді әдістің бірі ретінде қолданылды. Әр команда үшін бір дизайнмен архитектура бекітіліп, соны топ болып толтыруға немес әр студент өзі жеке толтыруына рұқсат берілді. Сайттың жинақылығы мен тиімділігін туралы нәтижесін бір команда болып қорғайтыны да ескертілді.
Студенттердің білім беру ресурстарының жүйелілікпен бір құрылымға жинақталған сайт құрастыруы өздерінің білім алуы мен кәсіби іс-әрекетіне қажетті  бірқатар маңызды міндеттерді шешеді. Ол, ең алдымен, студенттердің өзара қарым-қатынасы негізінде кәсіби іс-әрекетін қалыптастыруға өте маңызды серпін беретін жобаны орындау дағдыларын қалыптастырады. Сонымен бірге, болашақ мұғалім ретінде ақпараттық технологияның мүмкіндіктерін пайдалануға дағдылануы көзделді. Сайтты жасау барысында студенттерге және  ІТ маманына біздің тарапымыздан тұрақты түрде кеңес берілді мен үздіксіз бақылау жасалып отырылды. 
Сайт жасап үйретудегі басты мақсат студенттің өзінің білім беру ресурстарын жинақтау арқылы білімдік ақпараттық кеңістігін анықтауға көмектесу және потенциалды мүмкіндіктерін тсүінуге жетекшілік ету болған еді. Тек осындай күрделі жобаның арқасында ғана студенттер өздерінің болашақ бастауыш сынып мұғалімі ретіндегі кәсіби іс-әрекетінде сенетін, сенімді ететін білім беру ресурстарын мүмкіндігінше кең арнада жинақтап алуға болатынын түсінеді. М.Я.Виленскийдің айтуынша, кәсібилікке даярлау процесінде инновациялық әдістерді кеңінен қолдану маңызды болып табылады [181].
Бұл жұмыстың тиімділігі сонда, студент жеке білім алу жүйесін жасауына көмек алады, инновациялық ойлауы дамиды, цифрлық білім беру ресурстарын жүйелеуге дағдыланады, сөйтіп кәсіби-педагогикалық, әдістемелік білімін әруақытта үзбей толықтырып отыра алады. Ең бастысы, студент педагогикалық жоба жасауға үйренеді. 
Жобаны орындату әдістемесінің талаптары сақталып, команданың, ондағы әр студенттің орындауы тиіс тапсырмалары нақтыланып, «мен заманауи ресурстарды меңгерген жақсы педагогпін» деген мотивацияларының нығаюына қажетті әдістер қолданылды [182]. Эксперимент авторының шеберлік сыныптары түрінде үздіксіз кеңестер беріп отыру арқылы әр студенттің өзіндік білімін, шеберлігін, шешім қабылдау жауапкершілігін қалыптастырып отырды. Студенттер сайттарын үлкен қызығушылықпен орындады, көптеген материалдарды орналастырды, өздерінің кәсіби ісәрекетке даярлықтарын жан-жақты танып-білу мүмкіндігіне ие болды деп айтуға болады. Төменде орындалған екі сайттың формасын көрсетеміз.

Сурет 32 – Бір топ орындаған сайттың дизайны мен архитектурасы

Студенттер нәтижесінде өздері сайт әзірлеген жобасын қорғап, курстастарының алдында топ болып таныстырды. Жоба орындату арқылы студенттерді педагогтік кәсіби іс-әрекетіне бағыттап, білім беру ресурстарын өз бетімен жинақтай, әзірлей білуге деген мотивациясын дамытады. Ғылыми-әдістемелік кеңес ала отырып, студенттер білім беру ресурстарын жинақы түрде сайтқа орналастыру жобасы арқылы конструктивті зерттеу жұмысын жүргізді. 
Тәжірибелік-эксперимент барысында студенттерге жан-жақты орындатылған тағы бір тақырып – «Цифрлық білім ресурстары» деп аталады. Бұл тақырып бойынша интерактивтік дәріс оқылды, ғылыми-теориялық, әдісемелік білімдерін талқылау мақсатында семинар сабақ өткізілді. Бүл жерде біз студенттерді өз бетімен орындаған СӨЖ «Академиялық портфолио әзірлеу» жұмысына тоқталып өтеміз. Болашақ бастауыш сынып мұғалімінің кәсіби іс-әрекетке даярлығында білім беру ресурстарын қолдану бойынша портфолио жасату - педагогтік құзыреттіліктің бір қырын қамти алатын әдіс. Әдістемелік қоры бай болуын әрдайым қамтамасыз етіп отырудың бір жолы осы электрондық портфолионы толтырып отыру болмақ. Академиялық электрондық портфолионың дидактикалық тиімділігін зерттеген ғалымдардың айтуынша, [183] академиялық электрондық портфолио әзірлетуге даярлау болашақ педагогтердің ақпараттық құзыреттілігін дамытып кәсіби іс-әрекетін жоғары сапаға көтереді. Ондай құзыреттіліктің қалыптасуы мен дамуы соған арналған әдістемелік қамтамасыз ету жұмысының дұрыс үйлесіп жүргізілуіне байланысты. Академиялық электрондық портфолионың зор дидактикалық әлеуеті, жүйелілігі мен интерактивтілігі студенттердің білім алуына, жеке тұлғасы дамуына үлкен тірек болады.
Академиялық электрондық портфолионың құрамында студенттерге электрондық портфолионы қолданудың әдістемелік нұсқауын жазуды, білім алып жатқан барлық курстары мен пәндерінің электрондық дәрістері мен тапсырмалары болса, бастауыш сыныпқа арналған «Қазақ тілі», «Әдебиеттік оқу» оқулықтары мен олардың дидактикалық қосымша құралдары, электрондық нұсқалары, қосымша ресурстарын жүктеп алып, портфолиоға жеке-жеке орналастыру жолдары үйретілді. Сонымен бірге, академиялық портфолио материалдарын сақтау үшін жеке электрондық материалдарды тасушыға (флешка немесе CD) жүктеп алуы тапсырылды.
Академиялық электрондық портфолио, бір жағынан алғанда, жеке білім алу траекториясына ұқсайды, бірақ, мұнда дәстүрлі және цифрлық білім беру ресурстарын пәндер бойынша орналасады. Академиялық портфолионың құрамында «Бастауыш сыныпта қазақ тілін оқыту әдістемесі» пән бойынша бөлім, «Әдебиеттік оқу әдістемесі» пән бойынша бөлім орналасады. Студенттер бұл жұмыста көп қиналмады деуге болады. Академиялық электрондық портфолио әзірлеу - жеке жоба түріндегі СӨЖ, сондықтан студенттердің тіл білуі, танымдық қызығушылықтары белсенділігі, мотивацияларының деңгейлері бұл портфолионы толықтыруда ерекшеліктер ретінде айқын танылды. 
Академиялық портфолионы дайындауға үйретуде, студенттерге бірнеше шаблон-нұсқа ұсынылды. Студенттер өзара келісе отырып, топ болып бірдей шаблон алуына немесе, дербес өзі жүргізіп толтыратын шаблонды таңдауға еркі бар екені ескертілді. Төменде бір-екі шаблонда орындалған студенттердің академиялық портфолиосының алғашқы парақтары көрсетілді.

Сурет 33 – Студенттердің академиялық портфолиоларынан үлгілер

Педагогикалық тәжірибелік-эксперимент жұмысының оқыту-қалыптастыру кезеңінде өткізілген элективтік курстың барлық дәрістері мен семинарлары, СӨЖ, қосымша тапсырмалар мен жаттығулар дербес жинақ болып әзірленді. Олардың оқытушыға қажеттісі және студентке қажеттісі нақты сараланып көрсетілді. Оқыту-қалыптастыру кезеңінде студенттерге цифрлық білім ресурстарымен жұмыс жасаудың әдістемемізде белгіленген жолдары меңгертілді. Студенттерге білім беру ресурстарын педагогтік кәсіби іс-әрекетін қалыптастыру үшін даярланған 35 тапсырма әзірленді. Төменде дан тұратын   үлгі келтіріп өтейік.
Тапсырма. Білім беру ресурстарының мазмұнында көрсетілген әлемдік, республикалық, университеттік онлайн 8 курстың тақырыптары мен олардың қысқаша аннотациясын жасаңыздар. 
Тапсырма. Берілген сөйлемді дұрыс аяқтаңыздар.
«Цифрлық білім беру ресурстары дегеніміз – бұл ...  .»
Тапсырма. «Қазақ тілін оқыту әдістемесі» курсы бойынша цифрлық білім ресурстарының тізімін әзірлеңіздер.
Тапсырма. «Әдебиеттік оқу әдістемесі» курсы бойынша аудио курстардан цифрлық білім ресурстарының тізімін әзірлеңіздер.
Тапсырма. Берілген мәтін бойынша графикалық сызба жасап, диаграммада өлшемдерді көрсетіңіз.
Бұл тапсырмалар студенттердің білім беру ресурстарын, цифрлық ресурстарды өзінің педагогтік кәсіби іс-әрекетін қалыптастыру мақсатында меңгеруге деген ынтасын белсендендіреді, әсер етеді және қызығушылықтарын оятады. Тапсырмалар негізінен, цифрлық ББР туралы маңызды ұғымдарды, ақпараттық-коммуникациялық технология мен олардың дидактикалық мүмкіндіктерін түсіндіруге және салыстыруға көмектесу үшін орындатылды. Әрбір семинар, лабораториялық сабақтардың алдына қойған мақсаты ББР негізінде кәсіби іс-әрекетке даярлануын мақсатты, тиімді, қызықты, жанды, мазмұнды етумен байланысты анықталып отырылды. Болашақ бастауыш сынып мұғалімі ретінде студенттер ББР-н меңгеруге қатысты түрлі дағдыларды қалыптастырып қана қоймай, теориясын және түрлі  көзқарастарды жақсы түсінуге және озық ойды дамытуға ықпал етуге дағдыланады. 
Кәсіби іс-әрекетке байланысты педагогикалық жағдаяттар, цифрлық технологияны қолдануға байланысты орындатылатын тапсырмалар «оқытушы-студент» және «студент-оқытушы», «студент-студент» дидактикалық қарым-қатынасы мен өзара дидактикалық әрекеттеріне игі ықпал етеді. Түпкілікті нәтижеде студенттің жеке тұлғалық және кәсіби тұлғалық қалыптасуына, дамуына қажетті маңызды дағдылдар қалыптастырылады.
Оқыту-қалыптастыру кезеңі осы айтылғандармен байланысты анықталып, тәжірибелік–эксперимент жұмысы процесінде орындалуы көзделген  барлық дидактикалық жұмыстар іске асырылды. 

3.3 Тәжірибелік-эксперимент жұмысының нәтижелері 
Тәжірибелік-эксперимент жұмысының қалыптастыру кезеңінде болашақ бастауыш сынып мұғалімдерін білім беру ресурстары негізінде кәсіби іс-әрекетке даярлауға арналған әдістемелік жүйе оқу процесіне енгізіліп, мақсатты әрі жүйелі түрде жүзеге асырылды. Бұл кезеңде әзірленген әдістемелік жүйенің мазмұны, оқыту формалары, әдістері, тапсырмалар кешені мен білім беру ресурстарын іріктеу, қолдану, талдау және әзірлеуге бағытталған жұмыс түрлері тәжірибеде сынақтан өткізілді.
Ұсынылған әдістемелік жүйенің тиімділігін тексеру мақсатында тәжірибелік-эксперимент жұмысының үшінші кезеңі – бақылау кезеңі ұйымдастырылды. 
Бақылау кезеңінің мақсаты – қалыптастырушы эксперименттен кейін болашақ бастауыш сынып мұғалімдерінің білім беру ресурстарын кәсіби іс-әрекетте қолдануға даярлығының даму деңгейін анықтау, әдістемелік жүйенің тиімділігін тексеру. 
Осы мақсатқа сәйкес бақылау кезеңінің міндеттері нақтыланды:
- даярлықтың әр компоненті бойынша қалыптасқан өзгерістерді қайта диагностикалау;
- ұсынылған әдістемелік жүйенің тиімділігін нақты эмпирикалық деректер негізінде дәлелдеу;
- болашақ бастауыш сынып мұғалімдерінің білім беру ресурстарын пайдалануға байланысты кәсіби іс-әрекетке даярлығының деңгейін анықтау;
- алынған нәтижелердің статистикалық мәнділігін Пирсонның х квадрат критерийі арқылы дәлелдеу.
Бақылау кезеңіндегі диагностикалық жұмыс зерттеудің бастапқыда негізделген құрылымдық-мазмұндық моделіне сәйкес жүргізілді. Диагностика барысында анықтау кезеңінде қолданылған әдістемелер қайтадан пайдаланылды, бұл тәжірибелік-эксперимент жұмысының басындағы және соңындағы нәтижелерді өзара салыстырып, өзгеріс динамикасын нақты белгілеуге мүмкіндік берді. 
Сонымен қатар бақылау кезеңінде ұсынылған тест, кейс және практикалық тапсырмалар анықтау кезеңіндегі жалпы логикасын сақтай отырып, қалыптастырушы эксперимент мазмұнына сәйкестендіріліп, мазмұндық жағынан жаңартылып берілді. Атап айтқанда, олардың тапсырмалық мазмұны білім беру ресурстарының түрлерін тану, оларды педагогикалық жағдаятта таңдау, бастауыш сыныптағы оқу үдерісінде әдістемелік тұрғыдан қолдану, кәсіби ақпаратты іздеу, талдау, өңдеу және бағалау сияқты біліктерді неғұрлым нақты айқындайтындай етіп өзгертілді.
Нәтижелер мотивациялық-бағдарлы, мазмұндық-танымдық және іс-әрекеттік-рефлексивті компоненттер бойынша, олардың өлшемдері, көрсеткіштері мен деңгейлері негізінде талданды. Осыған сәйкес болашақ бастауыш сынып мұғалімдерін білім беру ресурстары негізінде кәсіби іс-әрекетке даярлаудың тәжірибелік-эксперимент жұмысы барысында алынған нәтижелер төменде сипаттадық.
Мотивациялық-бағдарлы компоненттің «болашақ бастауыш сынып мұғалімінің білім беру ресурстарын кәсіби іс-әрекетте қолдануға деген қызығушылығы» көрсеткішінің өзгерісін анықтау мақсатында тәжірибелік-эксперимент жұмыстың бақылау кезеңінде Е.А.Климовтың кәсіби қызығушылықты анықтауға арналған әдістемесінің бейімделген нұсқасы қайта қолданылды. Бұл әдістеме қалыптастырушы эксперименттен кейін білім алушылардың білім беру ресурстарын педагогикалық қызметте қолдануға деген қызығушылық деңгейіндегі өзгерістерді анықтауға бағытталды.
Болашақ бастауыш сынып мұғалімдеріне 20 сұрақтан тұратын сауалнама ұсынылды. Респонденттер әр сұраққа өз көзқарасын бес балдық шкала бойынша бағалады (1 – мүлде келіспеймін, 5 – толық келісемін). Сұрақтар білім беру ресурстарын оқу үдерісінде қолдануға деген қызығушылықты және болашақ кәсіби педагогикалық қызметте оларды пайдалану қажеттілігі туралы көзқарасты анықтауға бағытталды.
Әрбір сұрақ бойынша алынған балдар қосылып, білім беру ресурстарын кәсіби іс-әрекетте қолдануға деген қызығушылықтың жалпы көрсеткіші анықталды (максималды балл – 100). Нәтижелер жоғары, орта және төмен деңгейлер бойынша сараланып, қалыптастырушы эксперименттен кейінгі өзгерістер анықталды. Диагностикалық зерттеу нәтижелері 19-кестеде, ал олардың графикалық көрінісі 34-суретте берілген.
Кесте 19 – Білім беру ресурстарын кәсіби іс-әрекетте қолдануға даярлықтың мотивациялық-бағдарлы компоненті бойынша нәтижелер (бақылау кезеңі)

	Топ
	Жоғары
	Орта
	Төмен

	
	80-100 балл
	50-79 балл
	20-49 балл

	
	саны
	%
	саны
	%
	саны
	%

	Эксперимент тобы
	47
	68,12
	14
	20,29
	8
	11,59

	Бақылау тобы 
	18
	27,69
	22
	33,85
	25
	38,46




Сурет 34 – Е.А.Климовтың бейімделген әдістемесі нәтижелерінің диаграммасы
Кестеде берілген нәтижелер болашақ бастауыш сынып мұғалімдерінің білім беру ресурстарын кәсіби іс-әрекетте қолдануға деген қызығушылығының қалыптасу деңгейіндегі айырмашылықтарды көрсетеді. Бақылау кезеңінде эксперимент тобы студенттерінің 47-сі (68,12%) жоғары деңгейде, 14-і (20,29%) орта деңгейде, ал 8-і (11,59%) төмен деңгейде екені анықталды. Ал бақылау тобында жоғары деңгей көрсеткіші айтарлықтай төмен болды: 18 студент (27,69%) ғана жоғары деңгейде, 22 студент (33,85%) орта деңгейде, ал 25 студент (38,46%) төмен деңгейде анықталды.
Алынған нәтижелер эксперимент тобында білім беру ресурстарын педагогикалық іс-әрекетте қолдануға деген қызығушылық деңгейінің едәуір жоғары екенін көрсетеді. Эксперимент тобындағы студенттердің басым бөлігінде (68,12%) жоғары деңгейдің байқалуы қалыптастыру кезеңінде жүргізілген жұмыс барысында білім беру ресурстарын кәсіби қызметте қолданудың маңызын түсінуі мен оған деген қызығушылығының артқанын көрсетеді.
Ал бақылау тобында төмен деңгей көрсеткішінің жоғары болуы (38,46%) білім беру ресурстарын кәсіби педагогикалық қызметте қолдануға деген қызығушылықтың жеткілікті деңгейде қалыптаспағанын байқатады.
Мотивациялық-бағдарлы компоненттің «бастауыш білім беру үдерісін тиімді ұйымдастыруда білім беру ресурстарын пайдалануға бағытталған кәсіби мотиві» көрсеткішінің өзгерісін анықтау мақсатында тәжірибелік-эксперимент жұмыстың бақылау кезеңінде А.А.Реан және В.А.Якунин әзірлеген студенттердің оқу мотивациясын диагностикалау әдістемесінің Н.Ц.Бадмаев ұсынған модификациясы қайта қолданылды.
Әдістеме студенттердің оқу мотивациясын, атап айтқанда коммуникативті, кәсіптік, оқу-танымдық, кең әлеуметтік, бедел және шығармашылық өзін-өзі жүзеге асыру мотивтерін анықтауға бағытталды (Қосымша В).
Сауалнама нәтижелері жеті шкала бойынша өңделіп, әр шкала бойынша орташа көрсеткіш есептелді. Бұл талдау қалыптастырушы эксперименттен кейін білім алушылардың білім беру ресурстарын педагогикалық қызметте қолдануға бағытталған кәсіби мотивтерінің өзгерісін анықтауға мүмкіндік берді.
Диагностикалық зерттеу нәтижелері 20-кестеде, ал олардың көрнекі бейнесі 35-суретте ұсынылған.
Кесте 20 – Оқу мотивациясының диагностикалық көрсеткіштері (А.А. Реан, В.А.Якунин әдістемесі)

	Шкалалар
	Мотивтер түрі
	Эксперимент тобы
	Бақылау тобы

	
	
	Жоғары
	Орта 
	Төмен
	Жоғары
	Орта 
	Төмен

	
	
	саны
	%
	саны
	%
	саны
	%
	саны
	%
	саны
	%
	саны
	%

	1
	Коммуникативті себептер
	42
	60,87
	22
	31,88
	5
	7,25
	9
	13,85
	29
	44,62
	27
	41,53

	2
	Күту мотивтері
	52
	75,36
	14
	20,29
	3
	4,35
	11
	16,92
	30
	46,15
	24
	36,93

	3
	Бедел себептері
	49
	71,02
	13
	18,84
	7
	10,14
	15
	23,08
	28
	43,08
	22
	33,84

	4
	Кәсіби себептер
	59
	85,51
	8
	11,59
	2
	2,9
	10
	15,38
	30
	46,15
	25
	38,47

	5
	Шығармашылық өзін-өзі тану мотивтері
	51
	73,91
	14
	20,29
	4
	5,8
	13
	20
	29
	44,62
	23
	35,38

	6
	Оқу-танымдық мотивтер
	44
	63,77
	19
	27,54
	6
	8,7
	12
	18,46
	27
	41,54
	26
	40

	7
	Әлеуметтік мотивтер
	53
	76,82
	8
	11,59
	8
	11,59
	11
	16,92
	28
	43,08
	26
	40

	Орташа көрсеткіші
	50
	72,46
	14
	20,29
	5
	7,25
	11,57
	17,8
	28,71
	44,18
	24,72
	38,02




Сурет 35 – Оқу мотивациясы көрсеткіштерінің диаграммасы

Бақылау кезеңінде эксперимент тобының көпшілігінде кәсіби мотивтердің жоғары деңгейде қалыптасқаны байқалды. Атап айтқанда, эксперимент тобында кәсіби мотивтер бойынша жоғары деңгей 59 (85,51%), әлеуметтік мотивтер бойынша 53 (76,82%), ал күту мотивтері бойынша 52 (75,36%)  білім алушыларда анықталды. Сонымен қатар шығармашылық өзін-өзі жүзеге асыру мотивтері 51 (73,91%), бедел мотивтері 49 (71,02%), оқу-танымдық мотивтер 44 (63,77%), ал коммуникативті мотивтер 42 (60,87%) білім алушыларда жоғары деңгейде көрініс тапты.
Бақылау тобында көрсеткіштер айтарлықтай төмен болды. Мәселен, кәсіби мотивтер бойынша жоғары деңгей 10 (15,38%), әлеуметтік мотивтер бойынша 11 (16,92%), ал күту мотивтері бойынша 11 (16,92%) білім алушыда ғана анықталды. Қалған мотивтер бойынша білім алушылардың басым бөлігі орта немесе төмен деңгейде қалды.
Жалпы орташа көрсеткіштерді салыстыру эксперимент тобында жоғары деңгейдің 72,46%, орта деңгейдің 20,29%, ал төмен деңгейдің 7,25% екенін көрсетті. Ал бақылау тобында жоғары деңгей 17,8%, орта деңгей 44,18%, төмен деңгей 38,02% болды.
Алынған нәтижелер эксперимент тобы студенттерінде білім беру ресурстарын педагогикалық қызметте қолдануға бағытталған кәсіби мотивтердің айтарлықтай жоғары деңгейде қалыптасқанын көрсетеді. Ал бақылау тобында оқу мотивациясының көп бөлігі орта және төмен деңгейде қалыптасқаны байқалады. Бұл қалыптастыру кезеңінде жүргізілген әдістемелік жүйенің білім алушылардың кәсіби мотивациясын арттыруға оң әсер еткенін дәлелдейді.
Тәжірибелік-эксперимент жұмысының бақылау кезеңінде мотивациялық-бағдарлы компоненттің «білім беру ресурстарының мұғалімнің кәсіби іс-әрекетіндегі маңызы туралы кәсіби түсінігі» көрсеткішіндегі өзгерістерді анықтау мақсатында М.Рокичтің тұлғаның құндылық бағдарларын зерттеу әдістемесі қайта қолданылды.
Аталған әдістеме білім алушылардың құндылықтық бағдарларын анықтауға және олардың кәсіби қызметке, соның ішінде білім беру ресурстарын педагогикалық іс-әрекетте қолдануға деген қатынасын айқындауға мүмкіндік береді (Қосымша Г).
Әдістемені жүргізу барысында білім алушыларға терминалдық (өмірлік мақсаттарды сипаттайтын) және инструменталдық (сол мақсаттарға жету тәсілдерін сипаттайтын) құндылықтардан тұратын екі тізім ұсынылды. Әр тізімдегі 18 құндылық білім алушылар тарапынан маңыздылық дәрежесіне қарай ранжирленді.
Алынған нәтижелерді талдау барысында құндылықтар үш топ бойынша қарастырылды: маңызды құндылықтар (1–6 ранг), бейтарап құндылықтар (7–12 ранг) және маңыздылығы төмен құндылықтар (13–18 ранг). Бұл талдау қалыптастырушы эксперименттен кейін білім алушылардың кәсіби және тұлғалық даму құндылықтарының өзгерісін анықтауға мүмкіндік берді.
Зерттеу нәтижелері 21 және 22-кестелерде, ал олардың графикалық көрінісі 36-суретте диаграмма түрінде ұсынылды.
Кесте 21 – М.Рокич әдістемесі бойынша білім алушылардың құндылық бағдарлары нәтижелері (терминалдық құндылықтар) (М.Рокич)

	Деңгей
	Интерпретациялық критерий
	Экперимент тобы
	Бақылау тобы

	
	
	саны
	%
	саны
	%

	Жоғары  
	Кәсіби тұрғыдан маңызды терминалдық құндылықтар (қызықты жұмыс, даму, өнімді өмір, шығармашылық, қоғамдық мойындау) 1–5 ранг орындарын алады.
	45
	65,22
	14
	21,54

	Орта
	Кәсіби тұрғыдан маңызды терминалдық құндылықтар 6–12 ранг орындарын алады.
	20
	28,98
	26
	40

	Төмен  
	Кәсіби тұрғыдан маңызды терминалдық құндылықтар 13–18 ранг орындарын алады.
	4
	5,8
	25
	38,46



Кесте 22 – М.Рокич әдістемесі бойынша білім алушылардың құндылық бағдарлары нәтижелері (инструменталдық құндылықтар) (М.Рокич)

	Деңгей
	Интерпретационный критерий 
	Экперимент тобы
	Бақылау тобы

	
	
	саны
	%
	саны
	%

	Жоғары  
	Кәсіби тұрғыдан маңызды инструменталдық құндылықтар (жауапкершілік, білімділік, тиімділік, дербестік) 1–5 ранг орындарын алады.
	52
	75,37
	12
	18,46

	Орта
	Кәсіби тұрғыдан маңызды инструменталдық құндылықтар 6–12 ранг орындарын алады.
	10
	14,49
	31
	47,69

	Төмен  
	Кәсіби тұрғыдан маңызды инструменталдық құндылықтар 13–18 ранг орындарын алады.
	7
	10,14
	22
	33,85




Сурет 36 – М.Рокич әдістемесі бойынша құндылық бағдарларының диаграммасы
Жоғарыдағы мәліметтер терминалдық және инструменталдық құндылықтардың білім алушылардың кәсіби бағыттылығында әртүрлі деңгейде көрініс табатынын көрсетеді.
Терминалдық құндылықтар бойынша эксперименттік топта жоғары деңгей 45 студентте (65,22%), орта деңгей 20 студентте (28,98%), ал төмен деңгей 4 студентте (5,8%) анықталды. Бұл көрсеткіштер эксперименттік топтағы студенттердің басым бөлігінде кәсіби тұрғыдан маңызды өмірлік мақсаттардың (қызықты жұмыс, даму, шығармашылық, қоғамдық мойындау) жоғары орын алатынын көрсетеді. Ал бақылау тобында жоғары деңгей 14 студентте (21,54%) ғана байқалды, орта деңгей 26 студентте (40%), ал төмен деңгей 25 студентте (38,46%) болды. Бұл бақылау тобындағы студенттердің бір бөлігінде кәсіби құндылықтардың жеткілікті деңгейде қалыптаспағанын байқатады.
Инструменталдық құндылықтар нәтижелері де осыған ұқсас көрініс көрсетті. Эксперименттік топта жоғары деңгей 52 студентте (75,37%), орта деңгей 10 студентте (14,49%), ал төмен деңгей 7 студентте (10,14%) анықталды. Бұл болашақ мұғалімдердің жауапкершілік, білімділік, тиімділік және дербестік сияқты кәсіби маңызды қасиеттерді жоғары бағалайтынын көрсетеді. Ал бақылау тобында жоғары деңгей 12 студентте (18,46%), орта деңгей 31 студентте (47,69%), ал төмен деңгей 22 студентте (33,85%) болды.
Жалпы алғанда, эксперимент тобында кәсіби тұрғыдан маңызды терминалдық және инструменталдық құндылықтардың жоғары деңгейде көрініс табуы олардың педагогикалық қызметке және білім беру ресурстарын кәсіби іс-әрекетте қолдануға қатысты құндылықтық қатынастарының қалыптасқанын көрсетеді. Ал бақылау тобында орта және төмен деңгей көрсеткіштерінің басымдығы студенттердің кәсіби құндылық бағдарларының жеткілікті деңгейде тұрақтанбағанын аңғартады.
Қалыптастыру экспериментінен кейін мазмұндық-танымдық компоненттің «білім беру ресурстарының түрлері, мазмұны және дидактикалық мүмкіндіктері туралы кәсіби білімі» көрсеткішіндегі өзгерістерді диагностикалау мақсатында авторлық тест тапсырмалары қолданылды.
Аталған тест болашақ бастауыш сынып мұғалімдерінің қалыптастыру кезеңінде меңгерген білім беру ресурстары жөніндегі теориялық білімдерінің көлемін, жүйелілігін және олардың кәсіби-педагогикалық түсініктерінің қалыптасу деңгейін айқындауға бағытталды.
Авторлық тесттің мазмұны тәжірибелік-эксперимент жұмысының қалыптастыру кезеңінде қарастырылған тақырыптар негізінде құрастырылды. Тапсырмаларды әзірлеуде педагогика, дидактика, цифрлық білім беру, білім беру ресурстарын жобалау және оларды оқу үдерісінде тиімді қолдану мәселелеріне арналған ғылыми еңбектер, сондай-ақ қалыптастыру кезеңінде пайдаланылған оқу-әдістемелік материалдар негізге алынды.
Тест мазмұны студенттердің тек ұғымдық білімін ғана емес, сонымен қатар білім беру ресурстарының дидактикалық әлеуетін түсінуін, оларды кәсіби іс-әрекет міндеттерімен байланыстыра алуын, бастауыш білім беру жағдайында орынды таңдауын және қолдану ерекшеліктерін бағамдай алуын анықтауға мүмкіндік берді.
Тест жабық типтегі сұрақтар түрінде ұсынылды. Әр тапсырмаға бірнеше жауап нұсқасы беріліп, білім алушы дұрыс жауапты таңдауы тиіс болды. Мұндай форма студенттердің білім беру ресурстары туралы теориялық білімінің нақтылығын, мазмұндық толықтығын, кәсіби бағыттылығын және жүйелілігін анықтауға мүмкіндік берді. Сонымен қатар тест тапсырмалары қалыптастырушы кезеңде дәріс, семинар, зертханалық сабақ және СӨЖ барысында меңгертілген мазмұнның игерілу деңгейін тексеруге қызмет етті.
Авторлық тест тапсырмаларының мазмұны:
1. Білім беру ресурстары дегеніміз:
A) Оқу мақсаттарына қол жеткізуді қамтамасыз ететін ақпараттық, дидактикалық, материалдық және цифрлық құралдар жүйесі
B) Тек мұғалімнің кәсіби тәжірибесі
C) Тек оқулықтар мен дәптерлер жиынтығы
D) Білім алушының жеке қасиеттері
2. Дәстүрлі білім беру ресурстарына жататын нұсқаны көрсетіңіз:
A) Оқулықтар, оқу-әдістемелік құралдар, көрнекі материалдар, дидактикалық ойын құралдары
B) Тек онлайн курс пен мобильді қосымша
C) Тек электрондық тест жүйесі
D) Тек бейнесабақтар
3. Цифрлық білім беру ресурстарының басты ерекшелігі:
A) Интерактивтілігі, қолжетімділігі және жедел жаңартылып отыруы
B) Тек баспа түрінде таралуы
C) Мұғалімнің қатысуын қажет етпеуі
D) Тек бақылау үшін қолданылуы
4. Білім беру ресурстарын іріктеуде ең алдымен ескерілетін талап:
A) Оқу мақсатына, мазмұнына және білім алушылардың жас ерекшелігіне сәйкестігі
B) Ресурстың безендірілуі ғана
C) Ресурстың бағасының жоғарылығы
D) Ресурстың көлемінің үлкендігі
5. Білім беру ресурстарының дидактикалық мүмкіндігіне жататын белгі:
A) Оқу материалын көрнекі, түсінікті және белсенді меңгеруге жағдай жасауы
B) Сабақтың мазмұнын жеңілдетіп, оны қысқартуы
C) Мұғалімді толық алмастыруы
D) Бағалауды қажет етпеуі
6. Интерактивті білім беру ресурстарының мәні:
A) Білім алушыны белсенді әрекетке, кері байланысқа және өзара әрекетке тартуы
B) Тек мәтіндік ақпарат беруі
C) Тек мұғалім үшін қолданылуы
D) Тек үй тапсырмасын беру құралы болуы
7. Жеке білім алу траекториясы дегеніміз:
A) Студенттің өз кәсіби қажеттілігіне сай білім беру ресурстарын іріктеп, жүйелі меңгеру жолы
B) Барлық студентке бірдей ұсынылатын оқу жоспары
C) Тек емтиханға дайындық кестесі
D) Тек онлайн курстар тізімі
8. Білім беру платформаларын қолданудың педагогикалық артықшылығы:
A) Оқу материалдарын жинақтау, ұсыну, кері байланыс ұйымдастыру және өздік жұмысты қолдау
B) Тек бағалау жүргізу
C) Тек әкімшілік есеп жүргізу
D) Тек сабақ кестесін сақтау
9. Болашақ бастауыш сынып мұғалімінің цифрлық сауаттылығының маңызды көрсеткіші:
A) Цифрлық ресурстарды қауіпсіз, этикалық және педагогикалық тұрғыдан орынды қолдана алуы
B) Тек компьютерді қосып-өшіруі
C) Тек әлеуметтік желіні пайдалана алуы
D) Тек мәтін тере алуы
10. Авторлық білім беру ресурсын әзірлеудің мақсаты:
A) Болашақ мұғалімнің өз пәніне сай оқу материалдарын құрастырып, кәсіби тәжірибеде қолдануға даярлығын қалыптастыру
B) Студенттің тек техникалық қабілетін тексеру
C) Тек сайт дизайнын безендіру
D) Тек дайын материалдарды көшіру
11. Пәнаралық оқытуға арналған білім беру ресурстарының ерекшелігі:
A) Түрлі пәндер мазмұнын өзара байланыстырып, кешенді білім мен білікті қалыптастыруы
B) Бір ғана пәннің мазмұнын қайталауға арналуы
C) Тек сыныптан тыс шаралар үшін қолданылуы
D) Тек бақылау жұмысына пайдаланылуы
12. Білім беру ресурстарының сапасын бағалауда маңызды өлшем:
A) Ғылыми нақтылығы, оқу бағдарламасына сәйкестігі, түсініктілігі және әдістемелік құндылығы
B) Безендірілуінің күрделілігі
C) Авторының танымалдығы ғана
D) Көлемінің көптігі
13. Сыни ойлау мен шығармашылықты дамытуға арналған білім беру ресурстарының қызметі:
A) Білім алушыны талдауға, салыстыруға, шешім қабылдауға және жаңа өнім жасауға ынталандыруы
B) Тек ақпаратты жаттатуы
C) Тек бақылау сұрақтарын ұсынуы
D) Тек теориялық мәлімет берумен шектелуі
14. Болашақ бастауыш сынып мұғалімі үшін білім беру ресурстарымен жұмыс жасаудың нәтижесі:
A) Кәсіби-әдістемелік, ақпараттық және коммуникативтік құзыреттіліктердің дамуы
B) Тек пәндік білімнің артуы
C) Тек техникалық дағдының қалыптасуы
D) Тек оқу тапсырмаларын орындау
15. Цифрлық білім беру ресурстарын қолдануда сақталуы тиіс талаптардың бірі:
A) Авторлық құқық пен ақпараттық қауіпсіздік нормаларын сақтау
B) Ресурсты рұқсатсыз көшіру
C) Кез келген ақпаратты тексермей қолдану
D) Тек шетелдік платформаларды пайдалану
Тест нәтижелерін бағалау дұрыс жауаптардың жалпы саны негізінде жүзеге асырылды. Әрбір дұрыс жауапқа 1 балл беріліп, жалпы ұпай саны есептелді. Барлығы 15 тапсырма ұсынылғандықтан, білім алушылардың мазмұндық-танымдық компонент бойынша қалыптасу деңгейі төмендегідей өлшемдер арқылы анықталды:
Жоғары деңгей (12–15 балл) – білім беру ресурстарының түрлері, мазмұны, құрылымы және дидактикалық мүмкіндіктері туралы кәсіби білімнің жүйелі, саналы және толық қалыптасқанын көрсетеді. Бұл деңгейдегі студенттер дәстүрлі және цифрлық білім беру ресурстарының ерекшеліктерін нақты ажыратады, олардың оқу үдерісіндегі қызметін түсіндіре алады, білім беру платформаларын, авторлық ресурстарды, жеке білім алу траекториясын және цифрлық сауаттылықты болашақ кәсіби іс-әрекетпен байланыстыра талдай алады.
Орта деңгей (7–11 балл) – білім беру ресурстары туралы кәсіби білімнің жеткілікті, бірақ толық жүйеленбеген деңгейде қалыптасқанын сипаттайды. Бұл деңгейдегі студенттер негізгі ұғымдарды, түрлерді және жекелеген дидактикалық мүмкіндіктерді біледі, алайда оларды кәсіби жағдаятпен байланыстыра терең түсіндіруде, ресурстарды іріктеу мен бағалауда, сондай-ақ жеке білім траекториясы мен авторлық ресурс әзірлеудің педагогикалық мәнін толық ашып көрсетуде қиындықтарға ұшырайды.
Төмен деңгей (0–6 балл) – білім беру ресурстары туралы кәсіби білімнің жеткіліксіз қалыптасқанын байқатады. Мұндай жағдайда студенттер білім беру ресурстарының түрлерін, мазмұнын және дидактикалық қызметтерін жүйелі түрде ажырата алмайды, цифрлық және дәстүрлі ресурстардың ерекшеліктерін шатастырады, оларды оқу процесінде қолданудың педагогикалық негіздерін түсіндіруде қиналады.
Диагностикалық нәтижелер негізінде білім алушылардың мазмұндық-танымдық компонентінің қалыптасу деңгейі айқындалып, эксперимент және бақылау топтарының көрсеткіштері өзара салыстырылды. Авторлық тест тапсырмалары бойынша алынған диагностикалық нәтижелер 23-кестеде, ал білім алушылардың мазмұндық-танымдық компонентінің қалыптасу деңгейлерінің салыстырмалы көрсеткіштері 37-суретте диаграмма түрінде берілді.
Кесте 23 – Білім беру ресурстарының түрлері, мазмұны және дидактикалық мүмкіндіктері туралы кәсіби білім деңгейінің нәтижелері (бақылау кезеңі)

	Топ
	Жоғары
	Орта
	Төмен

	
	12-15 балл
	7-11 балл
	0-6 балл

	
	саны
	%
	саны
	%
	саны
	%

	Эксперимент тобы
	56
	81,16
	7
	10,14
	6
	8,7

	Бақылау тобы 
	10
	15,38
	26
	40
	29
	44,62





Сурет 37 – Білім алушылардың мазмұндық-танымдық компонентінің қалыптасу деңгейлерінің диаграммасы
Көрсетілген деректер эксперимент және бақылау топтары арасында елеулі айырмашылық бар екенін көрсетеді.
Эксперимент тобы студенттерінің басым бөлігінде жоғары деңгей анықталды. Атап айтқанда, 56 студент (81,16%) жоғары деңгейде, 7 студент (10,14%) орта деңгейде, ал 6 студент (8,7%) төмен деңгейде болды. Бұл көрсеткіштер эксперименттік топ студенттерінің білім беру ресурстарының мазмұны мен дидактикалық мүмкіндіктері туралы білімінің жүйелі қалыптасқанын көрсетеді. Олар білім беру ресурстарының түрлерін дұрыс ажыратып, олардың оқу процесіндегі педагогикалық қызметін түсіндіре алады және оларды болашақ кәсіби іс-әрекетпен байланыстыра талдай алады.
Ал бақылау тобында нәтижелер айтарлықтай төмен болды. Бұл топта 10 студент (15,38%) ғана жоғары деңгейде, 26 студент (40%) орта деңгейде, ал 29 студент (44,62%) төмен деңгейде анықталды. Бақылау тобындағы студенттердің едәуір бөлігі білім беру ресурстарының мазмұны мен дидактикалық мүмкіндіктері туралы білімді толық меңгермегені байқалды.
Жалпы нәтижелерді салыстыру эксперимент тобының жоғары деңгей көрсеткішінің айтарлықтай басым екенін көрсетеді. Бұл қалыптастыру кезеңінде жүргізілген әдістемелік жүйенің болашақ бастауыш сынып мұғалімдерінің білім беру ресурстары туралы кәсіби білімін арттыруға тиімді әсер еткенін дәлелдейді. Ал бақылау тобында төмен деңгей көрсеткішінің басым болуы студенттердің білім беру ресурстары туралы білімінің жеткілікті деңгейде қалыптаспағанын байқатады.
Бақылау кезеңінде қалыптастырушы эксперименттен кейін мазмұндық-танымдық компоненттің «білім беру ресурстарын іріктеу, жіктеу және педагогикалық тұрғыдан негіздеу туралы теориялық түсінігі» көрсеткішінің өзгерісін айқындау мақсатында болашақ бастауыш сынып мұғалімдеріне педагогикалық жағдаяттарды талдау әдісі (кейс-тапсырмалар) ұсынылды. 
Бұл әдіс студенттердің қалыптастыру кезеңінде меңгерген білімдерін нақты педагогикалық контексте қолдану қабілетін, яғни білім беру ресурстарын оқу мақсатына, пән мазмұнына, білім алушылардың жас және танымдық ерекшеліктеріне, сондай-ақ оқыту жағдайына сәйкес іріктей алу деңгейін анықтауға бағытталды.
Кейс-тапсырмалар білім алушылардың білім беру ресурстары жөніндегі теориялық түсінігінің тек репродуктивтік деңгейін ғана емес, оның талдамалық және негіздемелік сипатын да бағалауға мүмкіндік береді. Аталған әдіс арқылы студенттердің дәстүрлі және цифрлық білім беру ресурстарының айырмашылығын, олардың қолданылу өрісін, дидактикалық әлеуетін, сондай-ақ бастауыш сынып мұғалімінің кәсіби іс-әрекетіндегі маңызын пайымдай алу деңгейі анықталды. Сонымен қатар бұл болашақ мұғалімдердің кәсіби ойлау икемділігін, педагогикалық шешім қабылдау мәдениетін және ресурстарды мақсатқа сай таңдаудағы дәлелді ұстанымын бағалауға жағдай жасады.
Кейс-тапсырманың мақсаты – студенттердің білім беру ресурстарының түрлерін ажырата білуін, оларды жіктеу логикасын түсінуін, нақты педагогикалық міндетке сәйкес іріктеуін және таңдау себебін кәсіби-педагогикалық тұрғыдан негіздей алуын анықтау.
Диагностика мазмұны жоғарыда сипатталған қалыптастыру экспериментінде қарастырылған тақырыптармен, атап айтқанда дәстүрлі және цифрлық білім беру ресурстары, білім платформалары, жеке білім алу траекториясы, авторлық білім беру ресурстарын әзірлеу, цифрлық сауаттылық, пәнаралық және шығармашылыққа бағытталған ресурстарды қолдану мәселелерімен өзара байланыста құрастырылды.
Осы мақсатта білім алушыларға нақты педагогикалық жағдаят ұсынылып, сабақ барысында қолдануға болатын әртүрлі білім беру ресурстарын талдау тапсырылды.
Кейс жағдаяты. Сіз – бастауыш сынып мұғалімі ретінде 3-сыныпта «Қазақ тілі» пәнінен «Сын есім» тақырыбында сабақ өткізуді жоспарлап отырсыз. Сабақтың мақсаты – оқушыларға сын есімнің мағынасын түсіндіру, оны сөйлем ішінде дұрыс қолдануға үйрету және оқушылардың тілдік талдау дағдыларын дамыту.
Сабақты тиімді ұйымдастыру үшін мұғалім әртүрлі дәстүрлі және цифрлық білім беру ресурстарын үйлесімді қолдануы қажет. Сізге төмендегі білім беру ресурстары ұсынылды:
- интерактивті оқу платформалары (Kahoot, Quizizz, LearningApps) негізінде дайындалған грамматикалық жаттығулар;
- мультимедиалық презентация (PowerPoint немесе Prezi) арқылы жасалған визуалды грамматикалық модель;
- Moodle немесе Google Classroom платформасында орналастырылған цифрлық оқу материалы;
- қазақ тілі грамматикасы бойынша электрондық оқу құралы;
- тілдік құбылыстарды түсіндіруге арналған инфографикалық материалдар;
- грамматикалық тақырып бойынша қысқа бейнесабақ;
- оқушылардың тілдік жаттығулар орындауына арналған интерактивті цифрлық жаттықтырғыштар;
- онлайн сөздік немесе тілдік анықтамалық ресурстар;
- педагогикалық тәжірибе алмасуға арналған кәсіби әдістемелік блогтар мен педагогикалық қауымдастық материалдары.
Болашақ бастауыш сынып мұғалімдеріне берілген тапсырмалар.
1. Ұсынылған білім беру ресурстарының ішінен сабақ мақсатына сәйкес ең тиімді төрт ресурсты таңдаңыз.
2. Таңдалған ресурстардың сын есім тақырыбын меңгертудегі педагогикалық маңызын түсіндіріңіз.
3. Әр ресурстың дидактикалық мүмкіндігін сипаттаңыз (көрнекілік, интерактивтілік, түсіндіру, жаттығу, кері байланыс т.б.).
4. Таңдалған білім беру ресурстарының оқушылардың тілдік құзыреттілігін дамытудағы рөлін негіздеңіз.
5. Әр ресурс сабақтың қай кезеңінде қолданылатынын көрсетіңіз (қызығушылық ояту, жаңа материалды түсіндіру, жаттығу, бекіту, рефлексия).
Тапсырманы орындауға білім алушыларға 20–25 минут уақыт берілді. Кейс-тапсырманың нәтижелері арнайы бағалау өлшемдері негізінде сарапталды. Бағалау барысында білім алушылардың білім беру ресурстарын оқу мақсатына сәйкес дұрыс іріктей білуі, оларды педагогикалық тұрғыдан негіздей алуы, ресурстардың дидактикалық мүмкіндіктерін сипаттауы және сабақ құрылымымен байланыстыра алу деңгейі ескерілді.
Білім беру ресурстарын мақсатқа сәйкес іріктей білуі 0–3 балл аралығында бағаланды. Таңдалған ресурстарды педагогикалық тұрғыдан негіздеу қабілеті де 0–3 балл көлемінде есепке алынды. Сонымен қатар білім алушылардың ресурстардың дидактикалық мүмкіндіктерін түсіндіру деңгейі 0–2 балл, ал оларды сабақтың құрылымдық кезеңдерімен байланыстыра алуы 0–2 балл аралығында бағаланды.
Осы көрсеткіштер бойынша кейс-тапсырма үшін берілетін ең жоғары нәтиже 10 баллды құрады.
Нәтижелерді интерпретациялау:
Жоғары деңгей (8–10 балл) – білім алушылар білім беру ресурстарының түрлерін толық ажыратады, оларды сабақ мақсатына сәйкес орынды таңдайды және олардың дидактикалық мүмкіндіктерін кәсіби тұрғыдан дәлелді түрде негіздей алады.
Орта деңгей (5–7 балл) – білім алушылар білім беру ресурстарын жалпы дұрыс таңдайды, алайда олардың дидактикалық мүмкіндіктерін сипаттауда немесе сабақ құрылымымен байланыстыруда жүйелілік жеткіліксіз байқалады.
Төмен деңгей (0–4 балл) – білім алушылар білім беру ресурстарын таңдау барысында педагогикалық негіздеме беруде қиындықтарға ұшырайды және олардың оқу үдерісіндегі қызметін толық түсіндіре алмайды.
Кейс-тапсырма нәтижелері бойынша алынған диагностикалық көрсеткіштер 24-кестеде, ал білім алушылардың мазмұндық-танымдық компонентінің қалыптасу деңгейлерінің салыстырмалы көрсеткіштері 38-суретте диаграмма түрінде ұсынылды.
Кесте 24 – Кейс-тапсырма нәтижелері (бақылау кезеңі)

	Топ
	Жоғары
	Орта
	Төмен

	
	8-10 балл
	5-7 балл
	0-4 балл

	
	саны
	%
	саны
	%
	саны
	%

	Эксперимент тобы
	57
	82,61
	12
	17,39
	0
	0

	Бақылау тобы 
	11
	16,92
	25
	38,46
	29
	44,62




Сурет 38 – Білім алушылардың мазмұндық-танымдық компонентінің қалыптасу деңгейлерінің диаграммасы (кейс-тапсырма нәтижелері)

Нәтижелерге сәйкес, эксперимент тобында білім алушылардың басым бөлігінде жоғары деңгей анықталды: 57 студент (82,61%) жоғары деңгейде, 12 студент (17,39%) орта деңгейде болды. Бұл эксперимент тобындағы студенттердің білім беру ресурстарын педагогикалық жағдаятқа сәйкес таңдай алу және олардың дидактикалық мүмкіндіктерін түсіндіру қабілеттерінің жеткілікті деңгейде қалыптасқанын көрсетеді.
Бақылау тобында көрсеткіштер айтарлықтай төмен болды. Бұл топта 11 студент (16,92%) жоғары деңгейде, 25 студент (38,46%) орта деңгейде, ал 29 студент (44,62%) төмен деңгейде анықталды. Бақылау тобындағы студенттердің бір бөлігінде білім беру ресурстарын педагогикалық тұрғыдан негіздеу және оларды сабақ құрылымымен байланыстыруда қиындықтар байқалды.
Жалпы алғанда, нәтижелер эксперимент тобында жоғары деңгей көрсеткішінің басымдығын көрсетеді. Бұл қалыптастыру кезеңінде жүргізілген жұмыстардың болашақ бастауыш сынып мұғалімдерінің білім беру ресурстарын педагогикалық тұрғыдан таңдау және негіздеу жөніндегі кәсіби түсініктерін дамытуға ықпал еткенін көрсетеді.
Мазмұндық-танымдық компоненттің білім беру ресурстарын бастауыш сыныптағы оқу процесінде қолданудың әдістемелік ерекшеліктері туралы танымдық білімі көрсеткішін анықтау мақсатында бақылау кезеңінде болашақ бастауыш сынып мұғалімдеріне әдістемелік тапсырмалар ұсынылды. Бұл тапсырмалар білім алушылардың білім беру ресурстарын бастауыш сыныптағы оқу үдерісінде қолданудың әдістемелік жолдарын түсіну деңгейін анықтауға бағытталды.
Бақылау кезеңінде «Бастауыш мектепте қазақ тілін оқыту әдістемесі» және «Әдебиеттік оқу әдістемесі» курстары бойынша білім беру ресурстарын қолдануға байланысты тапсырмалар орындатылды. Тапсырмалардың мақсаты – студенттердің білім беру ресурстарын оқу әрекетінің кезеңдеріне сәйкес таңдай алуын және оларды әдістемелік тұрғыдан қолдану ерекшеліктерін түсіндіре алуын анықтау болды.
Тапсырмалардың бірі кесінді тапсырма түрінде ұсынылды. Бұл тапсырма бақылау және эксперимент топ студенттеріне бірдей берілді. Тапсырмада студенттерге әдебиеттік оқу сабағындағы оқу әрекетінің кезеңдерін ескере отырып, кестенің бос жолдарын қажетті әдістемелік ақпараттармен толықтыру ұсынылды.
Әдістемелік тапсырма. Берілген кестенің бос жолдарын қажетті әдістемелік ақпараттармен толықтырыңыздар.
Кесте 25 – Әдістемелік тапсырманың үлгісі

	Оқу әрекеті түрі
	Оқу әрекеті кезеңдерін ұйымдастыру әдістері
	Не тексеріледі
	Мұғалімге ұсынылатын ұсынылатын ББР

	Әдебиеттік оқу әрекеті
	Қабылдау 
	
	




	
	Түсіндіру, талдау

	
	

	
	Бақылау, бағалау

	
	

	Көркем мәтін құру әрекеті (әңгіме, шығарма, мазмұндама)
	Жоспар құру

	
	

	
	Ойды жүзеге асыру / мәтін құру
	
	

	
	Бақылау /бағалау

	
	


	
Кесте 26 – Орындалған  әдістемелік тапсырманың үлгісі

	Оқу әрекеті түрі
	Оқу әрекеті кезеңдерін ұйымдастыру әдістері
	Не тексеріледі
	Мұғалімге ұсынылатын ұсынылатын ББР

	Әдебиеттік оқу әрекеті
	Қабылдау 

	Оқу мәтіні тақырыбымен жұмыс;
тыңдалым, оқылым, оның түрлері
	Сайттар:
1) Ы.Алтынсарин атындағы 
ҰБА - https://uba.edu.kz/ru/nauka/8

2) Абай университеті кітапханасы
 - https://library.kaznpu.kz/kz/
3) Абай универ. Бастауыш білім беру кафедрасы 
- https://www.kaznpu.kz/kz/722/page/
4) Махамбет Өтемісов атындағы 
БҚУ кітапханасы - https://wku.edu.kz/kk/nauka/biblioteki-i-izdatelstva3/nauchnaya-biblioteka
5) БҚУ - MOOC – Онлайн 
курстары ресурстары - http://open.wku.edu.kz/?lang=kk
6)БҚУ- Оқытудағы онлайн-технологиялар 
http://open.wku.edu.kz/enrol/index.php?id=54
Журналдар:
· Айгөлек;
· Айналайын;
· Ақ Желкен;
· Әдіскер – Методист;
· Балалар Әлемі;
· Балбұлақ;
· Балдырған;
Әдістемелік басылымдар:
· Бастауыш мектеп;
· Бастауыш мектепте оқыту;
· Жас педагог. 

	
	Түсіндіру, талдау

	Оқушының көркем мәтінді мәнерлеп оқуы; мәтінді ауызша мазмұндап беру;
мәтін ішіндегі маңызды детальдарды талдау
	

	
	Бақылау, бағалау

	Оқушының мәтінді алғашқы оқуы мен талдаудан соңғы меңгергенін салыстыруға үйрету
	

	Көркем мәтін құру әрекеті (әңгіме, шығарма, мазмұндама)
	Жоспар құру

	Жоспардың тақырыпты ашуына лайықты болуын қадағалау
	

	
	Ойды жүзеге асыру / мәтін құру
	Мәтін құруда жоспардан, тақырыптан аутықымауын қадағалау
	

	
	Бақылау /бағалау

	«Тақырып – жоспар – мәтін» тізбегін салыстыра отырып, оқушы өз ойының ашылғанын көрсете алуы. 
	



Тапсырманы орындау барысында студенттер әдебиеттік оқу сабағындағы оқу әрекетінің кезеңдерін талдап, әр кезеңге сәйкес қолдануға болатын білім беру ресурстарын көрсетті. Тапсырманы орындауға 25–30 минут уақыт берілді.
Кесінді тапсырманы орындау арқылы студенттердің білім беру ресурстарын оқу әрекетінің кезеңдерімен байланыстыра білуі, олардың оқу үдерісіндегі қызметін түсінуі және әдістемелік тұрғыдан қолдану мүмкіндіктерін анықтай алу деңгейі бағаланды.
Әдістемелік тапсырмалар бойынша алынған нәтижелер 27-кестеде, ал білім алушылардың мазмұндық-танымдық компонентінің қалыптасу деңгейлерінің салыстырмалы көрсеткіштері 6-суретте диаграмма түрінде берілді.

Кесте 27 – Білім алушылардың білім беру ресурстарын бастауыш сыныптағы оқу процесінде қолданудың әдістемелік ерекшеліктері туралы танымдық білім деңгейінің нәтижелері (бақылау кезеңі)

	Топ
	Жоғары
	Орта
	Төмен

	
	8-10 балл
	5-7 балл
	0-4 балл

	
	саны
	%
	саны
	%
	саны
	%

	Эксперимент тобы
	54
	78,26
	10
	14,49
	5
	7,25

	Бақылау тобы 
	9
	13,85
	29
	44,62
	27
	41,53



Сурет 39 – Бақылау кезенінің нәтижелерінің диаграммасы
Эксперимент тобында студенттердің басым бөлігінде жоғары деңгей анықталды. Атап айтқанда, 54 студент (78,26%) жоғары деңгейде, 10 студент (14,49%) орта деңгейде, ал 5 студент (7,25%) төмен деңгейде болды. Бұл көрсеткіштер эксперимент тобындағы білім алушылардың білім беру ресурстарын оқу әрекетінің кезеңдеріне сәйкес таңдай алу, олардың дидактикалық мүмкіндіктерін түсіндіру және сабақ процесінде әдістемелік тұрғыдан қолдану ерекшеліктерін негіздей алу қабілеттерінің қалыптасқанын көрсетеді.
Ал бақылау тобында нәтижелер төменірек болды. Бұл топта 9 студент (13,85%) жоғары деңгейде, 29 студент (44,62%) орта деңгейде, ал 27 студент (41,53%) төмен деңгейде анықталды. Бақылау тобындағы студенттердің едәуір бөлігінде білім беру ресурстарын оқу процесінде қолданудың әдістемелік ерекшеліктерін толық түсіндіруде және оларды сабақ құрылымымен байланыстыруда қиындықтар байқалды.
Қорыта келе, алынған нәтижелер эксперимент тобында жоғары деңгей көрсеткішінің басымдығын байқатады. Бұл қалыптастыру кезеңінде жүргізілген әдістемелік жүйенің болашақ бастауыш сынып мұғалімдерінің білім беру ресурстарын оқу үдерісінде әдістемелік тұрғыдан қолдану жөніндегі танымдық білімдерін дамытуға оң әсер еткенін көрсетеді.
Іс-әрекеттік-рефлексивті компоненттің білім беру ресурстарын болашақ кәсіби педагогикалық іс-әрекетте тиімді қолдану білігі көрсеткішін анықтау мақсатында тәжірибелік-эксперимент жұмыстың бақылау кезеңінде бірнеше практикалық тапсырмалар қолданылды. 
Бұл тапсырмалар болашақ бастауыш сынып мұғалімдерінің білім беру ресурстарын кәсіби педагогикалық іс-әрекетте қолдану, педагогикалық ақпаратты іздеу, талдау, өңдеу және оны оқу процесінде тиімді пайдалану біліктерінің қалыптасу деңгейін анықтауға бағытталды.
Бақылау кезеңінде қолданылған тапсырмалар білім беру ресурстарымен жұмыс істеудің негізгі кезеңдерін қамтыды. Атап айтқанда, студенттердің білімдік ақпаратты іздеу, оны талдау және өңдеу, білім беру ресурстарын таңдау және оларды педагогикалық іс-әрекетте қолдану дағдыларын анықтау мақсатында графикалық тапсырмалар, педагогикалық есептер және педагогикалық диктант орындату әдістері пайдаланылды.
1 практикалық тапсырма. Білім беру ресурстарынан білімдік ақпаратты іздеу, талдау, өңдеу және сақтау процесін сурет, диаграмма, графикалық сызба немесе бейнеролик түрінде көрсетіңіз.
Бұл тапсырма студенттердің білім беру ресурстарымен жұмыс істеу барысында қолданылатын негізгі әрекеттердің өзара байланысын түсінуін анықтауға бағытталды. Эксперимент және бақылау топтарындағы студенттерге білім беру ресурстары жүйесінен кәсіби педагогикалық ақпаратты іздеу, талдау, өңдеу және сақтау үдерісін графикалық түрде көрсету ұсынылды. Студенттер тапсырманы графикалық сызба, презентация немесе бейнеролик түрінде орындады.

                а)                                                                    ә)
Сурет 40 – Эксперимент (а) және бақылау (ә) топ студенттерінің орындаған  тапсырманың үлгілері

2 практикалық тапсырма. Онлайн курстарды пайдаланып, білім беру ресурстары бойынша берілген педагогикалық есепті шығарыңыз.
Бастауыш сынып оқушыларының цифрлық білім беру ресурстарын пайдалану мүмкіндіктеріне қарай әртүрлі деңгейдегі оқушыларға сәйкес цифрлық білім беру ресурстарын таңдаңыз:
- даярлығы жоғары, тереңдетіп оқытылатын оқушыларға арналған цифрлық білім беру ресурстары;
- даярлығы жақсы, бірақ қосымша тірек материалдары қажет оқушыларға арналған цифрлық білім беру ресурстары;
- ерекше білім беру қажеттіліктері бар оқушыларға (дислексия, есту қабілеті төмен т.б.) арналған цифрлық білім беру ресурстары.

3 практикалық тапсырма. Педагогикалық диктант тақырыбы: «Цифрлық білім беру ресурстарының бүгіні, ертеңі және болашағы». Диктант мәтіні қосымша Е берілген.
Диктант мәтінімен танысқаннан кейін төмендегі сұрақтарға жазбаша жауап беріңіз:
- Цифрлық білім беру ресурстарының бастауыш мектепте толыққанды қолданылмау себебі неде деп ойлайсыз?
- Авторлық цифрлық білім беру ресурстарын жасауда қай түрі сізге қолайлы және тиімді болар еді?
Бағалау барысында білім беру ресурстарымен жұмыс істеудің негізгі кезеңдерін қамтитын бірнеше көрсеткіш ескерілді. Атап айтқанда, студенттердің білім беру ресурстарынан педагогикалық ақпаратты дұрыс іздеу және таңдай алу қабілеті, алынған ақпаратты талдау және өңдеу деңгейі, білім беру ресурстарын педагогикалық мақсаттарға сәйкес қолдана білуі және өз шешімдеріне педагогикалық рефлексия жасай алу деңгейі бағаланды.
Әр көрсеткіш бойынша балл қойылды:
1. Білім беру ресурстарынан педагогикалық ақпаратты дұрыс іздеу және таңдау деңгейі 0-ден 3 баллға дейін бағаланды. 
2. Ақпаратты талдау және өңдеу деңгейі де 0-ден 3 баллға дейінгі аралықта бағаланды. 
3. Білім беру ресурстарын педагогикалық мақсатқа сәйкес қолдану және педагогикалық рефлексия жасау көрсеткіштері 0-ден 2 баллға дейінгі аралықта есепке алынды. 
Студенттердің жұмыстары бойынша ең жоғары жинақталатын көрсеткіш 10 баллды құрады.
Жоғары деңгей (8–10 балл) – білім алушылар білім беру ресурстарын болашақ кәсіби педагогикалық іс-әрекетте мақсатқа сәйкес таңдап, оларды оқу процесінде тиімді қолдана алады және қолдану нәтижесіне педагогикалық рефлексия жасай алады.
Орта деңгей (5–7 балл) – білім алушылар білім беру ресурстарын кәсіби педагогикалық іс-әрекетте қолдана алғанымен, оларды таңдау мен қолдануда жүйелілік толық қалыптаспаған және педагогикалық рефлексия жеткіліксіз.
Төмен деңгей (0–4 балл) – білім алушылар білім беру ресурстарын кәсіби педагогикалық іс-әрекетте қолдануда қиындықтарға тап болады және олардың дидактикалық мүмкіндіктерін тиімді пайдалана алмайды.
Авторлық әдістеме бойынша алынған диагностикалық нәтижелер 28-кестеде, ал білім алушылардың іс-әрекеттік-рефлексивті компонентінің қалыптасу деңгейлерінің салыстырмалы көрсеткіштері 41-суретте диаграмма түрінде берілген.
Кесте 28 – Білім алушылардың білім беру ресурстарын кәсіби педагогикалық іс-әрекетте тиімді қолдану білігінің деңгейлері (бақылау кезеңі)

	Топ
	Жоғары
	Орта
	Төмен

	
	8-10 балл
	5-7 балл
	0-4 балл

	
	саны
	%
	саны
	%
	саны
	%

	Эксперимент тобы
	49
	71,01
	14
	20,29
	6
	8,7

	Бақылау тобы 
	9
	13,85
	29
	44,61
	27
	41,54



Сурет 41 – Білім алушылардың білім беру ресурстарын кәсіби педагогикалық іс-әрекетте қолдану білігінің қалыптасу деңгейлерінің диаграммасы
Эксперимент тобында студенттердің басым бөлігінде жоғары деңгей анықталды. Атап айтқанда, 49 студент (71,01%) жоғары деңгейде, 14 студент (20,29%) орта деңгейде, ал 6 студент (8,7%) төмен деңгейде болды. Бұл көрсеткіштер эксперимент тобындағы студенттердің білім беру ресурстарымен жұмыс істеу, педагогикалық ақпаратты іздеу, талдау және оны оқу үдерісінде тиімді пайдалану дағдыларының қалыптасқанын көрсетеді. Сонымен қатар олар білім беру ресурстарын педагогикалық жағдаятқа сәйкес таңдап, олардың тиімділігіне рефлексия жасай алатынын көрсетті.
Ал бақылау тобында нәтижелер біршама төмен болды. Бұл топта 9 студент (13,85%) жоғары деңгейде, 29 студент (44,61%) орта деңгейде, ал 27 студент (41,54%) төмен деңгейде анықталды. Бақылау тобындағы студенттердің едәуір бөлігінде білім беру ресурстарын кәсіби педагогикалық іс-әрекетте қолдану, педагогикалық ақпаратты талдау және қолданылған әдістердің тиімділігіне рефлексия жасау барысында қиындықтар байқалды.
Қорыта келе, алынған нәтижелер эксперимент тобында жоғары деңгей көрсеткішінің басым екенін көрсетеді. Бұл қалыптастыру кезеңінде жүргізілген жұмыстардың болашақ бастауыш сынып мұғалімдерінің білім беру ресурстарын кәсіби педагогикалық іс-әрекетте тиімді қолдану білігін дамытуға оң әсер еткенін дәлелдейді.
Бақылау кезеңінде іс-әрекеттік-рефлексивті компоненттің білім беру ресурстарын пайдалану нәтижесін талдау және бағалау дағдысы көрсеткішіндегі өзгерістерді анықтау үшін болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесі қайта қолданылды (Н.Д.Дудникова). Әдістеменің толық мазмұны Ғ қосымшасында берілген.
Әдістеме білім алушылардың педагогикалық әрекетке қатысты рефлексивтік ойлау деңгейін, сабақ нәтижелерін талдау қабілетін және қолданылған әдістер мен тәсілдердің тиімділігін бағалай алу дағдыларын анықтауға бағытталды.
Сауалнама эксперимент және бақылау топтарындағы студенттерге бірдей жағдайда жүргізілді. Білім алушыларға педагогикалық іс-әрекетке қатысты тұжырымдар ұсынылып, әрбір тұжырым бойынша келісу деңгейін бес балдық шкала арқылы белгілеу тапсырылды. Тапсырманы орындауға шамамен 10–15 минут уақыт берілді.
Сауалнама нәтижелерін өңдеу барысында әрбір сұрақ бойынша алынған баллдар қосылып, білім алушылардың жалпы рефлексиялық көрсеткіші анықталды. Әр жауап 1-ден 5 баллға дейін бағаланғандықтан, студенттердің жинаған жалпы көрсеткіші 20–100 балл аралығында болды. Осы көрсеткіштер негізінде болашақ бастауыш сынып мұғалімдерінің пәндік-әдістемелік рефлексиясының қалыптасу деңгейі анықталды.
Алынған нәтижелер 29-кестеде, ал олардың графикалық көрінісі 42-суретте берілген.
	Кесте  29 – Болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесі нәтижесі (Н.Д.Дудникова бойынша) 
 
	 Топ
	Жоғары
	Орта
	Төмен

	
	80–100 балл
	50-79 балл
	20-49 балл

	
	саны
	%
	саны
	%
	саны
	%

	Эксперимент тобы
	49
	71,01
	17
	24,64
	3
	4,35

	Бақылау тобы 
	11
	16,93
	30
	46,15
	24
	36,92





Сурет 42 – Болашақ бастауыш сынып мұғалімдерінің пәндік-әдістемелік рефлексиясын диагностикалау әдістемесінің көрсеткіші
Бақылау кзеңінде алынған мәліметтер эксперимент тобы мен бақылау тобы арасындағы айырмашылықты айқын көрсетеді.
Эксперимент тобында студенттердің көпшілігінде рефлексияның жоғары деңгейі байқалды. Нақтырақ айтқанда, 49 студент (71,01%) жоғары деңгейде, 17 студент (24,64%) орта деңгейде, ал 3 студент (4,35%) төмен деңгейде анықталды. Бұл эксперимент тобындағы студенттердің сабақ нәтижелерін талдау, қолданылған әдістердің тиімділігін бағалау және педагогикалық әрекетке рефлексия жасау дағдыларының жеткілікті деңгейде қалыптасқанын көрсетеді.
Ал бақылау тобында көрсеткіштер біршама төмен болды. Бұл топта 11 студент (16,93%) жоғары деңгейде, 30 студент (46,15%) орта деңгейде, ал 24 студент (36,92%) төмен деңгейде анықталды. Бақылау тобындағы студенттердің едәуір бөлігінде педагогикалық әрекет нәтижелерін талдау және қолданылған әдістердің тиімділігіне рефлексия жасау қабілеттері толық қалыптаспағаны байқалды.
Жалпы алғанда, алынған нәтижелер эксперимент тобында жоғары деңгей көрсеткішінің басым екенін көрсетеді. Бұл қалыптастыру кезеңінде жүргізілген тәжірибелік жұмыстардың болашақ бастауыш сынып мұғалімдерінің пәндік-әдістемелік рефлексиясын дамытуға оң әсер еткенін аңғартады. 
Бақылау кезеңінде іс-әрекеттік-рефлексивті компоненттің білім беру ресурстарын қолдану тәжірибесін жетілдіруге бағытталған кәсіби рефлексиясы көрсеткішінің өзгерісін анықтау үшін болашақ бастауыш сынып мұғалімдеріне А.В.Карповтың «Рефлексия деңгейін диагностикалау» әдістемесі қайта қолданылды (Қосымша Д).
Бұл әдістеме болашақ педагогтердің өз әрекетін талдау, қабылданған шешімдерді бағалау, кәсіби тәжірибесін саралау және болашақ әрекеттерін жоспарлау қабілеттерін анықтауға бағытталды.
Сауалнама эксперименттік және бақылау топтарына бірдей ұсынылды. Ол 27 тұжырымнан тұрып, әр тұжырым бойынша респонденттер өз пікірін жеті балдық шкала арқылы белгіледі (1 – мүлде дұрыс емес, 7 – толық дұрыс). Тапсырманы орындауға шамамен 15–20 минут уақыт берілді.
Жауаптарды өңдеу барысында алынған баллдар қосылып, жалпы рефлексиялық көрсеткіш есептелді. Кейбір сұрақтар бойынша жауаптар инверсияланып қайта есептелді. Нәтижелер стендік көрсеткіштер жүйесіне аударылып, болашақ бастауыш сынып мұғалімдерінің кәсіби рефлексия деңгейі анықталды.
Алынған нәтижелер 30-кестеде, ал олардың көрнекі бейнесі 43-суретте берілген. 
Кесте 30 – Болашақ бастауыш сынып мұғалімдерінің кәсіби рефлексия деңгейінің нәтижелері (А.В.Карпов әдістемесі бойынша) 


	Деңгей
	Стендік критерий
	Баллдар интервалы (кілт бойынша жиынтық балл)
	Бақылау тобы (n=65)
	Эксперимент тобы (n=69)

	
	
	
	n
	%
	n
	%

	Жоғары 
	7–10 стен
	140 жоғары
	15
	23,08
	59
	85,51

	Орта 
	5–6 стен
	123–139
	27
	41,54
	8
	11,59

	Төмен
	0–4 стен
	122 дейін
	23
	35,38
	2
	2,90




Сурет 43 – Болашақ бастауыш сынып мұғалімдерінің кәсіби рефлексия деңгейлерінің салыстырмалы диаграммасы
Кестеде берілген мәліметтер А.В.Карповтың «Рефлексия деңгейін диагностикалау» әдістемесі негізінде болашақ бастауыш сынып мұғалімдерінің кәсіби рефлексиясының қалыптасу деңгейін сипаттайды. Нәтижелерді талдау эксперимент тобы мен бақылау тобы арасында елеулі айырмашылық бар екенін көрсетеді.
Эксперимент тобында жоғары деңгейдегі көрсеткіш айқын басымдыққа ие. Бұл топта жоғары деңгей 85,51%, орта деңгей 11,59%, ал төмен деңгей 2,90% құрады. Мұндай нәтижелер педагогикалық әрекетті талдау, қолданылған әдістердің тиімділігін бағалау және білім беру ресурстарын қолдану тәжірибесін саналы түрде саралау қабілеттерінің жеткілікті деңгейде қалыптасқанын көрсетеді.
Бақылау тобында керісінше, орта және төмен деңгей көрсеткіштері басым байқалды. Жоғары деңгей 23,08%, орта деңгей 41,54%, ал төмен деңгей 35,38% болды. Бұл көрсеткіштер педагогикалық әрекет нәтижелерін бағалау мен кәсіби рефлексияны жүзеге асыру дағдыларының жеткілікті деңгейде қалыптаспағанын аңғартады.
Жалпы салыстырмалы талдау эксперимент тобында кәсіби рефлексияның даму деңгейі анағұрлым жоғары екенін көрсетеді. Бұл қалыптастыру кезеңінде жүргізілген жұмыстың білім беру ресурстарын қолдану тәжірибесін талдау және бағалау қабілеттерін дамытуға оң әсер еткенін дәлелдейді.
Әдістемелік жүйенің тиімділігін анықтау мақсатында эксперимент тобының анықтау кезеңі мен бақылау кезеңінде алынған диагностикалық нәтижелері өзара салыстырмалы түрде талданды. Осыған сәйкес екі кезеңде жүргізілген диагностикалық әдістемелердің нәтижелері жинақталып, 31-кестеде келтірілді.
Кесте 31 – Эксперимент тобының анықтау және бақылау кезеңдеріндегі диагностикалық нәтижелерінің салыстырмалы көрсеткіштері

	Диагностикалық әдістемелер
	Анықтау кезеңі (бастапқы)
	Бақылау кезеңі (соңғы)

	
	Жоғары n (%)
	Орта n (%)
	Төмен n (%)
	Жоғары n (%)
	Орта n (%)
	Төмен n (%)

	Мотивациялық-бағдарлы компонент

	Е.А. Климов әдістемесі
	15 (21,74)
	21 (30,43)
	33 (47,83)
	47 (68,12)
	14 (20,29)
	8 (11,59)

	А.А. Реан, В.А. Якунин (Н.Ц.Бадмаев мод.)
	10 (14,29)
	28 (40,58)
	31 (45,13)
	50 (72,46)
	14 (20,29)
	5 (7,25)

	М. Рокич әдістемесі
	9 (13,04)
	27 (39,13)
	33 (47,83)
	45 (65,22)
	20 (28,98)
	4 (5,80)

	Орташа көрсеткіш
	11 (16,36)
	25 (36,71)
	32 (46,93)
	47 (68,60)
	16 (23,19)
	6 (8,21)

	Мазмұндық-танымдық компонент

	Авторлық тест тапсырмалары
	6 (8,70)
	32 (46,37)
	31 (44,93)
	56 (81,16)
	7 (10,14)
	6 (8,70)

	Кейс-тапсырмалар
	10 (14,49)
	25 (36,23)
	34 (49,28)
	57 (82,61)
	12 (17,39)
	0 (0)

	Әдістемелік тапсырмалар
	5 (7,25)
	29 (42,03)
	35 (50,72)
	54 (78,26)
	10 (14,49)
	5 (7,25)

	Орташа көрсеткіш
	7 (10,15)
	29 (41,54)
	33 (48,31)
	56 (80,67)
	10 (14,01)
	4 (5,32)

	Іс-әрекеттік-рефлексивті компонент

	Практикалық тапсырма
	8 (11,59)
	30 (43,48)
	31 (44,93)
	49 (71,01)
	14 (20,29)
	6 (8,70)

	Н.Д. Дудникова әдістемесі
	7 (10,14)
	33 (47,83)
	29 (42,03)
	49 (71,01)
	17 (24,64)
	3 (4,35)

	А.В. Карпов әдістемесі
	5 (7,25)
	34 (49,28)
	30 (43,47)
	59 (85,51)
	8 (11,59)
	2 (2,90)

	Орташа көрсеткіш
	7 (9,66)
	32 (46,86)
	30 (43,48)
	52 (75,84)
	13 (18,84)
	4 (5,32)


Жинақталған деректер негізінде білім алушылардың мотивациялық-бағдарлы, мазмұндық-танымдық және іс-әрекеттік-рефлексивті компоненттер бойынша қалыптасу деңгейлерінің анықтау және бақылау кезеңдеріндегі көрсеткіштері бір кестеге енгізілді. Бұл тәсіл зерттеу барысында қалыптастыру кезеңінде енгізілген әдістемелік жүйенің білім алушылардың кәсіби даярлығына ықпалын нақты анықтауға мүмкіндік берді.
Сонымен қатар анықтау кезеңі мен бақылау кезеңінің нәтижелерін салыстыру арқылы байқалған өзгерістердің кездейсоқ емес екенін дәлелдеу мақсатында Пирсонның χ² (хи-квадрат) критерийі қолданылды. Статистикалық талдау нәтижелері білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауға арналған ұсынылған әдістемелік жүйенің тиімділігін ғылыми тұрғыдан негіздеуге мүмкіндік берді.



- критериін  формуласы бойынша есептейміз. мұнда:  – анықтау кезеңіндегі жиілік;

 – бақылау кезеңіндегі жиілік;
k – деңгей саны (жоғары, орта, төмен).
Зерттеуде деңгейлер саны 3 (жоғары, орта, төмен) болғандықтан, есептеу осы үш деңгей бойынша жүргізілді.
Еркіндік дәрежесі: v=k−1
v=3−1=2
Маңыздылық деңгейі:α=0.05

Кестелік мән: =5,99
Төменде Пирсонның χ² критерийі бойынша анықтау және бақылау кезеңдерінің орташа көрсеткіштері негізінде жүргізілген есептеу кесте түрінде берілді.
Кесте 32 – Эксперимент тобының анықтау және бақылау кезеңдері нәтижелерін Пирсонның χ² критерийі бойынша есептеу
	Компоненттер
	Деңгей
	

	

	

	

	

	𝜒2 қорытындысы

	Мотивациялық-бағдарлы 
компонент
	Жоғары
	11
	47
	1296
	58
	22,34
	

	
	Орта
	25
	16
	81
	41
	1,98
	

	
	Төмен 
	32
	6
	676
	38
	17,79
	

	
	
	
	
	
	
	
	χ² = 42,11

	Мазмұндық-танымдық компонент
	Жоғары
	7
	56
	2401
	63
	38,11
	

	
	Орта
	29
	10
	361
	39
	9,26
	

	
	Төмен 
	33
	4
	841
	37
	22,73
	

	
	
	
	
	
	
	
	χ² = 70,10

	Іс-әрекеттік-рефлексивті компонент

	Жоғары
	7
	52
	2025
	59
	34,32
	

	
	Орта
	32
	13
	361
	45
	8,02
	

	
	Төмен 
	30
	4
	676
	34
	19,88
	

	
	
	
	
	
	
	
	χ² = 62,22





Жүргізілген математикалық-статистикалық есептеулер нәтижесінде Пирсонның χ² критерийінің эмпирикалық мәндері анықталды. Атап айтқанда, мотивациялық-бағдарлы компонент бойынша =42,11; мазмұндық-танымдық компонент бойынша =70,10; ал іс-әрекеттік-рефлексивті компонент бойынша  =62,22 мәндері алынды.



Есептеу барысында еркіндік дәрежесі v=2 деп алынды. Мәнділік деңгейі α=0,05 болған жағдайда Пирсон критерийінің кестелік мәні  =5,99-ға тең. Эмпирикалық және кестелік мәндерді салыстыру нәтижесінде барлық компоненттер бойынша  >  екені анықталды.
Бұл көрсеткіштер эксперимент тобының анықтау және бақылау кезеңдеріндегі нәтижелері арасында статистикалық тұрғыдан мәнді айырмашылық бар екенін дәлелдейді. Яғни бақылау кезеңінде байқалған өзгерістер кездейсоқ факторлардың нәтижесі емес, тәжірибелік-эксперимент жұмысының қалыптастыру кезеңінде енгізілген әдістемелік ықпалдың нәтижесі болып табылады.
[bookmark: _Hlk224395828]Осылайша жүргізілген статистикалық талдау білім беру ресурстары негізінде болашақ бастауыш сынып мұғалімдерін кәсіби іс-әрекетке даярлауға арналған әдістемелік жүйенің тиімділігін ғылыми тұрғыдан дәлелдейді. Сонымен қатар алынған нәтижелер болашақ бастауыш сынып мұғалімдерінің кәсіби даярлығының мотивациялық-бағдарлы, мазмұндық-танымдық және іс-әрекеттік-рефлексивті компоненттері бойынша қалыптасу деңгейінің артқанын көрсетеді.
ҚОРЫТЫНДЫ

Болашақ бастауыш сынып мұғалімінің эрудициясы кең, ойлау әдістері мол, парасаттылығы кемел, педагогиканың, дидактиканың, жас ерекшелігі психологиясының, әдістемелік талаптардың  білімдік жүйесін игерген және осылардың барлығынан өзінің кәсіби іс-әрекетіне қажетті білім беру ресурсын жасақтай алатын, сөйтіп оқушыларға білім беру процесі мен өзінің кәсіби іс-әрекетін жобалап, оны басқара алатын тұлға ретінде даярлануы көзделінуде.
Осыған сәйкес орындалған диссертациялық жұмыс білім беру ресурстары негізінде болашақ бастауыш сынып мұғалімін кәсіби іс-әрекетке даярлау мәселесіне арналды. Зерттеудің  ғылыми болжамы дәлелденіп, қойылған міндеттер толық шешімін тапты.
Жүргізілген теориялық және тәжірибелік зерттеу нәтижелері төмендегідей қорытындылар жасауға мүмкіндік берді:
[bookmark: _Hlk224312334][bookmark: _Hlk224311525]1. Педагогикалық, психологиялық және әдістемелік еңбектерге жасалған  жан-жақты талдау «білім беру ресурстары» ұғымы мен «білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау»  түсінігінің мәні нақтыланып, оның мазмұндық ерекшеліктерін сипаттауға қол жеткізілді.  «Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау» түсінігі  жоғары педагогикалық білім беруде білім алушының  білім беру ресурстарын танып-білу, оны жасау-үйрену және қолдану-дағдылануға негізделген инновациялық процесс ретінде танылды.
[bookmark: _Hlk224384727]Зерттеу барысында білім беру ресурстары негізінде болашақ бастауыш сынып мұғалімдерін кәсіби іс-әрекетке даярлаудың әдіснамалық негізін құрайтын жүйелілік, тұлғалық-бағдарлы, іс-әрекеттік, орта, құзыреттілік, инновациялық-технологиялық тұғырлары  мен қағидалары айқындалды. Жүйелілік тұғыр білім беру ресурстары негізінде болашақ бастауыш сынып мұғалімін кәсіби іс-әрекетке даярлауда ұсынылатын әдістеменің университетте педагогтерді даярлау тұтас процесінің бір компоненті ретінде қарастыруға мүмкіндік береді. Тұлғалық-бағдарлы тұғыр негізінде ақпараттық-коммуникациялық технологияларды қолданумен байланысты әр студенттің тұлғалық болмысын кәсіби педагогтік іс-әрекеттерді дамытуға бағдарлануымен ерекшеленді.  Болашақ бастауыш сынып мұғалімінің кәсіби іс-әрекетке сапалы даярлаудағы тиімді әдістемелік жүйені қолдануда іс-әрекеттік тұғыр   басшылыққа алынды. Орта тұғырын  болашақ бастауыш сынып мұғалімінің  кәсіби іс-әрекетке әлеуметтік тұрғыдан даярлануына әсер ететін негізгі фактор деп қарастырамыз.  Құзыреттілік тұғыр   студенттің жеке білім алу траекториясын құра білуге дағдылануына, яғни  білім беру ресурстарын тану, талдау, жасауға үйрену және қолдануға дағдылануына  негіз болды. Инновациялық-технологиялық тұғырды білім беру процесінде басшылыққа алу  педагогикалық әрекеттің барлық кезеңдерін (мақсат қою, мазмұн іріктеу, әдіс пен құрал таңдау, нәтижені бағалау) өзара логикалық байланыста ұйымдастыруға  мүмкіндік берді.
2. Зерттеудің екінші міндетіне сәйкес болашақ бастауыш білім беру мұғалімін даярлауға қатысты құжаттарды талдауда білім беру ресурстары негізінде болашақ мұғалімдерді кәсіби іс-әрекетке даярлау, ең алдымен, психологиялық және педагогикалық, әдістемелік тұрғыдан қамтамасыз етілген пәндерді меңгерту процесінде ұйымдастырылып өткізілгені құптарлық екенін көрсетті. Бұл ретте қазақ тілі мен әдебиеттік оқу пәндерін оқытуға байланысты болашақ бастауыш сынып мұғалімдерінің білім беру ресурстарын анықтау, жүйелеу, қолдану әдістемесін меңгеру сияқты жұмыстар жүйелі жүргізілуі арқылы болашақ мұғалімдерді сапалы даярлау қажет деп анықтағанымызды да атап көрсетіп өтеміз. 
[bookmark: _Hlk224397260]Бастауыш сыныптарда қазақ тілі мен әдебиеттік оқу пәндерін оқыту әдістемесін тірек ете отырып, білім беру ресурстарын пайдалану негізінде педагогтік кәсіби іс-әрекетке даярлау мәселесінің теориялық және әдістемелік шешімдерін іздену ерекше өзектілікке ие болады. Білім алу процесінде студенттердің жаңа технологияларды пайдалануы арқылы оқу-тәрбие процесін оңтайландыру, білім беру ресурстарын әзірлеу және қолдану әдістері туралы білім беріп, практикалық амал-тәсілдерін меңгеруі жүйелілікпен ұйымдастырылып өткізілді  және педагогикалық талаптар негізінде басқарылды. Білім беру ресурстары  білім алушының оқу нәтижелеріне қол жеткізуі үшін қолайлы оқыту технологиялары мен оқу әдістерін қолдануды меңгеруге тірек болатын, бірыңғай ақпараттық білімдік орта ұйымдастыруға бағытталған, білім берудің сапасын көтеруге қатысатын құралдар жүйесі ретінде танылды. 
3.  Білім беру ресурстары негізінде болашақ бастауыш сынып мұғалімдерін кәсіби іс-әрекетке даярлау үдерісінің   құрылымдық-мазмұндық моделі жасалды. Модельде  күтілетін нәтижеге жетудің теориялық-әдіснамалық негіздері айқындалып, даярлаудың өзара байланысқан мотивациялық-бағдарлы, мазмұндық-танымдық, іс-әрекеттік-рефлексивті компоненттері құрылымдалды, оларды сипаттайтын өлшемдер мен көрсеткіштері, деңгейлері  анықталды. Іске асыру әдістері мен құралдары нақтыланып, нәтижелердің деңгейлік сипаттамалары белгіленді.
[bookmark: _Hlk224395662]4. Білім беру ресурстары негізінде болашақ мұғалімдерді кәсіби іс-әрекетке даярлау, ең алдымен, психологиялық және педагогикалық, әдістемелік тұрғыдан қамтамасыз етілген пәндерді меңгерту процесінде ұйымдастырылды. Бұл ретте элективті курс оқу бағдарламасы мен «Бастауыш мектепте қазақ тілін оқыту әдістемесі», «Әдебиеттік оқу әдістемесі»  оқу пәндері бойынша  білім беру ресурстарын анықтау, жүйелеу, қолдану әдістемесін меңгеру сияқты жұмыстардың  жүйелі жүргізілуі арқылы болашақ мұғалімдерді сапалы даярлау мүмкін болды. 
Сонымен қатар білім алу процесінде студенттердің жаңа технологияларды пайдалануы арқылы оқу-тәрбие процесін оңтайландыру, білім беру ресурстарын әзірлеу және қолдану әдістері туралы білім беріп, практикалық амал-тәсілдерін меңгеруі жүйелілікпен ұйымдастырылып өткізілді және педагогикалық талаптар негізінде басқарылды.
Болашақ бастауыш сынып мұғалімдерін кәсіби іс-әрекетке даярлау процесіне қажетті   білім беру ресурстарының әдістемелік құралдар жүйесі құрастырылды. Ол элективті оқу бағдарламасы, оқу және электронды құралдар мен қосымша дидактикалық ресурстар, пәндік және тілдік тапсырмалар кешені арқылы жүзеге асырылды.
Тәжірибелік-эксперимент жұмысы барысында білім беру ресурстары негізінде болашақ мұғалімдерді кәсіби іс-әрекетке даярлау деңгейі диагностикалық әдістемелер арқылы анықталды. Эксперимент нәтижелері білім беру ресурстары негізінде болашақ мұғалімдерді кәсіби іс-әрекетке даярлауға оң ықпалын тигізді. Эксперимент тобындағы студенттердің  кәсіби даярлығының мотивациялық-бағдарлы, мазмұндық-танымдық және іс-әрекеттік-рефлексивті компоненттері бойынша қалыптасу деңгейінің артқанын көрсетті. Алынған нәтижелер Пирсонның χ² критерийі бойынша статистикалық өңдеуден өткізіліп, ұсынылған әдістемелік жүйенің тиімділігі ғылыми тұрғыдан дәлелденді.
Зерттеу нәтижелері бойынша төмендегідей ұсыныстар жасалды:
1. Білім беру ресурстары негізінде болашақ мұғалімдерді кәсіби іс-әрекетке даярлаудың мәні мен мазмұны және  аталған даярлау процесінің  моделі осы саладан білім алушыларға теориялық білімдерді жүйелі меңгертуге септігін тигізеді. Оларды мұғалімдер біліктілігін арттыру институттары мен жас ғалымдар мектебінің әдістемелік бағдарламаларына енгізу қажет.
2. Зерттеу нәтижесі боп саналатын «Білім беру ресурстарын цифрлық форматта дайындау әдістемесі» элективті курсының оқу бағдарламасы,  болашақ бастауыш сынып мұғалімдеріне оқылып жатқан «Бастауыш мектепте қазақ тілін оқыту әдістемесі», «Әдебиеттік оқу әдістемесі» курстары бойынша  білім беру ресурстары әдістемелік жүйесін,  «Бастауыш білім берудегі заманауи ресурстар» атты оқу құралы мен электрондық оқу құралын жоғары оқу орнының оқу процесіне ендірген жөн.
3. Білім беру ресурстарын қолдануға болашақ бастауыш сынып мұғалімдерін үйрету, меңгерту тек жекелеген сабақтар мен тақырыптарда өткізілмеуі керек. Болашақ мұғалімге білім беру ресурстарын, соның ішінде цифрлық және инновациялық технологиялар мен  дәстүрлі оқу ресурстарын біртұтас жүйеге түсіру амал-тәсілдері мен оларды нәтижеге жеткізе алатындай сапада қолдану дағдыларын меңгерту ұсынылады. 
Зерттеу проблемасының ауқымы кең болғандықтан толығымен шешімін тапты деуге болмайды. Алдағы уақытта білім беру ресурстарын цифрлық форматта дайындау әдістемесі, бастауыш мектеп оқу пәндері бойынша  білім беру ресурстарын кешенді  қолдану және т.б. проблемалар арнайы зерттеуді қажет етеді.

ҚОСЫМША Б
Е.А.Климовтың кәсіби қызығушылықты анықтау әдістемесінің бейімделген нұсқасы

Әдістеменің мақсаты - Болашақ бастауыш сынып мұғалімдерінің білім беру ресурстарын кәсіби педагогикалық іс-әрекетте қолдануға деген қызығушылығының деңгейін анықтау.
Әдістеменің мазмұны:
Әдістеме Е.А.Климовтың кәсіби қызығушылықты анықтауға арналған теориялық тұжырымдамасына сүйене отырып, педагогикалық қызмет ерекшеліктерін және білім беру ресурстарын қолдануға бағытталған кәсіби қызығушылықты анықтауға бейімделді. Сауалнама болашақ мұғалімдердің білім беру ресурстарын оқу үдерісінде қолдануға деген қызығушылығы мен кәсіби бағдарын айқындауға бағытталған тұжырымдардан тұрады.
Нұсқау:
Төменде педагогикалық қызметке қатысты тұжырымдар берілген. Әр тұжырымды мұқият оқып, оның сіздің көзқарасыңызға қаншалықты сәйкес келетінін белгілеңіз.
Бағалау шкаласы:
1 – мүлде келіспеймін
2 – келіспеймін
3 – ішінара келісемін
4 – келісемін
5 – толық келісемін
Сауалнама мазмұны:
	Сауалнама сұрақтары
	мүлде келіспеймін
	еліспеймін
	ішінара келісемін
	келісемін
	толық келісемін

	Балаларды оқыту және тәрбиелеу маған қызықты.
	
	
	
	
	

	Сабақ барысында түрлі білім беру ресурстарын қолдану мені қызықтырады.
	
	
	
	
	

	Оқу материалын түсіндіруде көрнекі құралдарды қолдануды маңызды деп санаймын.
	
	
	
	
	

	Оқушылардың танымдық қызығушылығын арттыру үшін түрлі дидактикалық материалдарды қолдануға тырысамын.
	
	
	
	
	

	Сабақты тиімді ұйымдастыру үшін білім беру ресурстарын пайдалануды қажет деп есептеймін.
	
	
	
	
	

	Сабақта цифрлық білім беру ресурстарын қолдануға қызығушылық танытамын.
	
	
	
	
	

	Сабаққа дайындалу барысында қосымша оқу материалдарын іздеуге ынтам бар.
	
	
	
	
	

	Оқушылардың оқу белсенділігін арттыру үшін түрлі оқу құралдарын қолдануға ұмтыламын.
	
	
	
	
	

	Білім беру ресурстары оқушылардың оқу жетістіктерін арттыруға көмектеседі деп ойлаймын.
	
	
	
	
	

	Сабақты қызықты өткізу үшін түрлі оқу материалдарын қолдануға дайынмын.
	
	
	
	
	

	Оқу материалын түсіндіруде шығармашылық тәсілдерді қолдану маған ұнайды.
	
	
	
	
	

	Сабақ барысында түрлі білім беру ресурстарын пайдалану оқыту сапасын арттырады деп санаймын.
	
	
	
	
	

	Оқушылардың білімін дамыту үшін әртүрлі оқу құралдарын қолдануға қызығамын.
	
	
	
	
	

	Сабақтың мазмұнын байыту үшін жаңа білім беру ресурстарын қолдану маңызды деп есептеймін.
	
	
	
	
	

	Оқушылардың оқу әрекетін ұйымдастыруда білім беру ресурстарын қолдануға ұмтыламын.
	
	
	
	
	

	Сабақта түрлі көрнекіліктер мен оқу материалдарын қолдану оқушылардың түсінуін жеңілдетеді деп ойлаймын.
	
	
	
	
	

	Оқу үдерісінде инновациялық білім беру ресурстарын қолдануға қызығушылық танытамын.
	
	
	
	
	

	Оқушылардың білімін бағалау барысында түрлі оқу құралдарын қолдану тиімді деп санаймын.
	
	
	
	
	

	Сабақты жоспарлау кезінде білім беру ресурстарын алдын ала таңдауға тырысамын.
	
	
	
	
	

	Болашақ мұғалім ретінде сабақта білім беру ресурстарын тиімді қолдануға дайынмын.
	
	
	
	
	


Нәтижелерді өңдеу және интерпретациялау:
Респонденттердің жауаптары бес балдық шкала бойынша бағаланады. Әр тұжырым бойынша алынған балдар қосылып, білім беру ресурстарын кәсіби педагогикалық іс-әрекетте қолдануға деген қызығушылықтың жалпы көрсеткіші анықталады. Сауалнама 20 тұжырымнан тұратындықтан, максималды балл – 100 балды құрайды. Алынған нәтижелер негізінде респонденттердің көрсеткіштері жоғары, орта және төмен деңгейлер бойынша сараланады.
Жоғары деңгей (80–100 балл). Бұл деңгей болашақ бастауыш сынып мұғалімдерінің білім беру ресурстарын кәсіби педагогикалық іс-әрекетте қолдануға деген жоғары қызығушылығы мен кәсіби бағыттылығы қалыптасқанын көрсетеді. Мұндай респонденттер білім беру ресурстарының оқу үдерісіндегі дидактикалық мүмкіндіктерін түсінеді, сабақ барысында түрлі оқу материалдарын, көрнекі құралдарды, дидактикалық және цифрлық ресурстарды қолдануға оң көзқарас танытады. Сонымен қатар олар білім беру ресурстарын оқу үдерісін тиімді ұйымдастырудың маңызды құралы ретінде қабылдап, оны кәсіби қызметінде қолдануға дайын екендігін көрсетеді.
Орта деңгей (50–79 балл). Бұл деңгей болашақ бастауыш сынып мұғалімдерінің білім беру ресурстарын қолдануға белгілі бір қызығушылығы бар екенін, алайда оның тұрақты сипат ала қоймағанын көрсетеді. Респонденттер білім беру ресурстарының оқу үдерісіндегі маңызын түсінгенімен, оларды жүйелі түрде қолдануға деген кәсіби ұмтылыс әрдайым байқала бермейді. Кей жағдайларда білім беру ресурстарын қолдануға қызығушылық танытқанымен, оны сабақ барысында мақсатты түрде пайдалану қажеттілігі жеткілікті деңгейде қалыптаспаған.
Төмен деңгей (20–49 балл). Бұл деңгей болашақ бастауыш сынып мұғалімдерінің білім беру ресурстарын кәсіби педагогикалық іс-әрекетте қолдануға деген қызығушылығының жеткіліксіз екенін көрсетеді. Мұндай респонденттер білім беру ресурстарының оқу үдерісіндегі рөлін толық түсінбеуі мүмкін немесе оларды қолдануға деген кәсіби ынтасы төмен болады. Сонымен қатар сабақ барысында түрлі оқу құралдарын, дидактикалық материалдарды немесе цифрлық ресурстарды пайдалануға деген қажеттілік айқын байқалмайды. Бұл деңгей болашақ мұғалімдердің білім беру ресурстарын қолдануға бағытталған кәсіби қызығушылығын арнайы педагогикалық жұмыстар арқылы дамыту қажеттігін көрсетеді.




















ҚОСЫМША В
Студенттердің оқу мотивациясын диагностикалау әдістемесі
(А.А.Реан, В.АЯкунин, Н.Ц. Бадмаева модификациясы)

Бұл әдістеме А.А.Реан мен В.А.Якунин әзірлеген сауалнама негізінде жасалған. Аталған сауалнаманың 16 тұжырымдамасына В.Г.Леонтьев бөліп көрсеткен оқу мотивтерін сипаттайтын тұжырымдар, сондай-ақ Н.Ц.Бадмаева студенттер мен мектеп оқушыларына жүргізген сауалнама нәтижесінде анықтаған оқу мотивтерін сипаттайтын тұжырымдар қосылған.
Олардың қатарына коммуникативтік, кәсіби, оқу-танымдық, кең әлеуметтік мотивтер, сондай-ақ шығармашылық өзін-өзі жүзеге асыру, сәтсіздіктен қашу және престиж мотивтері жатады.
Нұсқаулық
Төменде берілген оқу әрекетінің мотивтерін сіз үшін қаншалықты маңызды екендігіне қарай 5 балдық жүйе бойынша бағалаңыз:
1 балл – мотивтің маңыздылығы өте төмен
5 балл – мотивтің маңыздылығы өте жоғары
Тест
1. Мен таңдаған мамандық маған ұнайтындықтан оқимын.
2. Болашақ кәсіби қызметімнің табысты болуы үшін оқимын.
3. Маман болғым келеді.
4. Болашақ кәсіби қызмет саласына қатысты өзекті сұрақтарға жауап табу үшін оқимын.
5. Таңдаған мамандығыма қатысты қабілеттерім мен бейімділіктерімді толық пайдалану үшін оқимын.
6. Достарымнан қалып қоймау үшін оқимын.
7. Адамдармен жұмыс істеу үшін терең және жан-жақты білім қажет.
8. Үздік студенттердің қатарында болғым келеді.
9. Біздің оқу тобымыз институттағы ең үздік топ болғанын қалаймын.
10. Таныстар тауып, қызықты адамдармен араласу үшін оқимын.
11. Алған білімім маған өмірде қажетті жетістіктерге жетуге мүмкіндік береді.
12. Қабілетті, болашағы бар адам ретінде таныстарымның мен туралы пікірін өзгертпеу үшін институтты бітіру қажет.
13. Нашар оқығаным үшін айыптау мен жазалаудан қашу үшін оқимын.
14. Оқу ұжымында құрметті адам болғым келеді.
15. Курстастарымнан қалып қойғым келмейді, артта қалушылардың қатарында болғым келмейді.
16. Оқу жетістіктерім болашақта материалдық жағдайыма әсер етеді.
17. Сәтті оқып, емтихандарды «4» пен «5»-ке тапсыру.
18. Оқудың өзі ұнайды.
19. Институтқа түскен соң оны аяқтау үшін оқуға мәжбүрмін.
20. Келесі сабақтарға үнемі дайын болу.
21. Кейінгі курстарда оқуымды табысты жалғастыру үшін нақты оқу сұрақтарына жауап табу.
22. Терең және берік білім алу үшін.
23. Болашақта мамандығым бойынша ғылыми қызметпен айналысуды ойлаймын.
24. Кез келген білім болашақ мамандығымда қажет болады.
25. Қоғамға көбірек пайда әкелгім келеді.
26. Жоғары білікті маман болу.
27. Жаңа нәрселерді танып-білу және шығармашылықпен айналысу үшін.
28. Қоғамның дамуы мен адамдардың өміріне қатысты мәселелерге жауап беру үшін.
29. Оқытушылар алдында жақсы беделге ие болу.
30. Ата-анамның және айналамдағы адамдардың мақұлдауына ие болу.
31. Ата-анама және мектепке деген парызымды орындау үшін оқимын.
32. Білім маған өз-өзіме сенімділік береді.
33. Оқу жетістіктерім болашақтағы қызметтік жағдайыма әсер етеді.
34. Басқалардан артықшылыққа ие болу үшін жақсы бағалармен диплом алғым келеді.
Нәтижелерді өңдеу және интерпретациялау
Тест нәтижелерін өңдеу кезінде әр шкала бойынша орташа балл есептеледі.
1-шкала. Коммуникативтік мотивтер: 7, 10, 14, 32
2-шкала. Сәтсіздіктен қашу мотивтері: 6, 12, 13, 15, 19
3-шкала. Престиж мотивтері: 8, 9, 29, 30, 34
4-шкала. Кәсіби мотивтер: 1, 2, 3, 4, 5, 26
5-шкала. Шығармашылық өзін-өзі жүзеге асыру мотивтері: 27, 28
6-шкала. Оқу-танымдық мотивтер: 17, 18, 20, 21, 22, 23, 24
7-шкала. Әлеуметтік мотивтер: 11, 16, 25, 31, 33
Шкалалардың сипаттамасы
Коммуникативтік мотивтер – қарым-қатынас жасау қажеттілігімен байланысты.
Сәтсіздіктен қашу мотивтері – әрекетті орындамау жағдайында туындауы мүмкін жағымсыз жағдайлар, қолайсыздықтар немесе жазалаулардан қашу ниетімен байланысты.
Престиж мотивтері – жоғары әлеуметтік мәртебеге жетуге немесе оны сақтауға ұмтылумен байланысты.
Кәсіби мотивтер – таңдаған кәсіби салада қажетті білім мен дағдыларды меңгеруге, білікті маман болуға ұмтылумен байланысты.
Шығармашылық өзін-өзі жүзеге асыру мотивтері – өз қабілеттерін толық ашуға және дамытуға, шығармашылық тәсіл арқылы мәселелерді шешуге ұмтылумен байланысты.
Оқу-танымдық мотивтер – оқу әрекетінің мазмұнымен және оны орындау үдерісімен байланысты; жаңа білімді меңгеруге бағытталуын көрсетеді; білім алуға деген терең қызығушылықпен сипатталады. Бұл мотивтер студенттердің білімді өз бетінше меңгеру тәсілдерін игеруге, ғылыми таным әдістеріне қызығушылығын және өзін-өзі білімдендіруге ұмтылысын көрсетеді.
Әлеуметтік мотивтер – студенттің басқа адамдармен әлеуметтік өзара әрекеттесуінің түрлі түрлерімен байланысты; сондай-ақ белгілі бір әлеуметтік позицияға ие болуға, айналасындағылардың мақұлдауына және беделге ие болуға ұмтылумен сипатталады.






































ҚОСЫМША Г
М.Рокичтің тұлғаның құндылық бағдарларын зерттеу әдістемесі

Әдістеменің мақсаты: Бұл әдістеме тұлғаның құндылық бағдарлары жүйесін зерттеуге арналған. Құндылық бағдарлары тұлғаның бағыттылығын, мотивациялық құрылымының өзегін, өмірлік тұжырымдамасын, сондай-ақ адамның өзіне, қоршаған ортаға және басқа адамдарға қатынасын айқындайды.
Құндылық бағдарлары тұлғаның мінез-құлқының, әрекеттерінің, ойлары мен сезімдерінің бастапқы негізі болып табылады. Олар адамның өмірлік мақсаттарын және сол мақсаттарға жету тәсілдерін бейнелейді.
Әдістеменің теориялық негізі:
Әдістеме құндылықтарды тікелей ранжирлеу әдісіне негізделген.
М. Рокичтің тұжырымдамасы бойынша барлық құндылықтар екі топқа бөлінеді:
1. Терминалдық құндылықтар – тұлғаның өмір сүруінің соңғы мақсаттарын білдіретін құндылықтар.
2. Инструменталдық құндылықтар – әртүрлі өмірлік жағдайларда тұлғаның әрекет етуінің тиімді тәсілдерін сипаттайтын құндылықтар.
Нұсқаулық:
Сізге екі құндылықтар тізімі ұсынылады:
А тізімі — терминалдық құндылықтар (мақсат-құндылықтар)
Б тізімі — инструменталдық құндылықтар (құрал-құндылықтар)
Әр тізіммен жеке жұмыс жасаңыз. Әрбір құндылықтың сіз үшін маңыздылығын анықтап, оларды маңыздылығы бойынша реттеп орналастырыңыз.
Өзіңізге мына сұрақты қойыңыз:
«Бұл құндылық мен үшін қаншалықты маңызды және оны өмірімде жүзеге асыруға қаншалықты ұмтыламын?»
Әр тізімде 18 құндылық бар.
Құндылықтарды маңыздылығы бойынша орналастыру керек:
1 ранг — ең маңызды құндылық
18 ранг — ең аз маңызды құндылық
Жұмыс барысында пікіріңіз өзгерсе, жауаптарды түзетуге болады. Соңғы ранжирлеу сіздің нақты ұстанымыңызды көрсетуі тиіс.
Стимулдық материал
А тізімі — терминалдық құндылықтар
	Терминалдық құндылықтар
	Өмірдегі орны

	Белсенді өмір (өмірдің мазмұндылығы мен эмоциялық қанықтылығы)
	

	Өмірлік даналық (өмір тәжірибесі арқылы қалыптасқан пайым мен парасат)
	

	Денсаулық (физикалық және психикалық)
	

	Қызықты жұмыс
	

	Табиғат пен өнердің сұлулығы
	

	Махаббат (жақын адаммен рухани және физикалық жақындық)
	

	Материалдық қамтамасыз етілген өмір
	

	Жақсы және сенімді достардың болуы
	

	Қоғамдық мойындау (құрмет, бедел)
	

	Таным (білімді, дүниетанымды кеңейту мүмкіндігі)
	

	Өнімді өмір (қабілеттерді толық пайдалану)
	

	Даму (өзін-өзі жетілдіру, рухани және физикалық өсу)
	

	Еркіндік (тәуелсіздік, дербестік)
	

	Бақытты отбасылық өмір
	

	Басқалардың бақыты (басқа адамдардың игілігі)
	

	Шығармашылық
	

	Өзіне сенімділік
	

	Ләззат алу (жағымды демалыс, көңіл көтеру)
	



Б тізімі — инструменталдық құндылықтар
	Инструменталдық құндылықтар	
	Өмірдегі орны

	Ұқыптылық	
	

	Әдептілік	
	

	Жоғары талапшылдық	
	

	Өмірсүйгіштік (оптимизм)	
	

	Тәртіптілік	
	

	Тәуелсіздік	
	

	Кемшіліктерге төзбеушілік	
	

	Білімділік	
	

	Жауапкершілік	
	

	Рационалдылық	
	

	Өзін-өзі бақылау	
	

	Өз пікірін батыл қорғау	
	

	Сезімталдық (қамқорлық)	
	

	Төзімділік	
	

	Көзқарастың кеңдігі	
	

	Берік ерік-жігер	
	

	Адалдық	
	

	Іс-әрекеттегі тиімділік	
	

	Нәтижелерді өңдеу және талдау
	



Ранжирлеу аяқталғаннан кейін әр тізім жеке және өзара салыстырылып талданады.
Талдау келесі аспектілерді қамтиды:
- жетекші құндылықтарды анықтау (1–3 ранг);
- ең аз маңызды құндылықтарды анықтау (16–18 ранг);
- мақсат-құндылықтар мен құрал-құндылықтардың сәйкестігін талдау;
- өмірлік мақсаттар мен оларға жету тәсілдерінің үйлесімділігін анықтау.
- Құндылықтарды маңыздылық деңгейі бойынша топтастыру
	Деңгей
	Ранг

	Маңызды (таңдалған)
	1–6

	Бейтарап
	7–12

	Маңыздылығы төмен
	13–18


Құндылық бағдарларының қалыптасу деңгейлері
Жоғары деңгей тұлғаның құндылық жүйесінің тұтастығымен, иерархиялық реттелуімен және ішкі үйлесімділігімен сипатталады.
Бұл деңгейде:
- маңызды құндылықтар қатарында даму, таным, шығармашылық, қызықты жұмыс, белсенді өмір сияқты тұлғалық және кәсіби дамуға бағытталған терминалдық құндылықтар басым болады;
- инструменталдық құндылықтар арасында жауапкершілік, өзін-өзі бақылау, тәуелсіздік, білімділік, адалдық және рационалдылық жетекші орын алады;
- өмірлік мақсаттар мен оларға жету тәсілдері арасында үйлесімді байланыс байқалады;
- құндылықтар тұрақты және саналы сипатқа ие болады.
Бұл деңгей тұлғаның өзін-өзі дамытуға бағытталған тұрақты өмірлік ұстанымының қалыптасқанын көрсетеді.
Орта деңгей құндылық жүйесінің ішінара қалыптасуымен сипатталады.
Бұл деңгейдің белгілері:
- маңызды құндылықтар қатарында даму және өзін-өзі жүзеге асырумен қатар жеке жайлылық немесе материалдық игілік құндылықтары кездеседі;
- инструменталдық құндылықтар арасында айқын басымдық байқалмайды;
- мақсат-құндылықтар мен құрал-құндылықтар арасындағы байланыс тұрақты емес;
- құндылық бағдарлары сыртқы жағдайлардың ықпалымен өзгеруі мүмкін.
Бұл деңгей тұлғаның дамуға әлеуеті бар екенін, бірақ құндылық жүйесі әлі толық қалыптаспағанын көрсетеді.
Төмен деңгей құндылық жүйесінің жеткіліксіз қалыптасуымен сипатталады.
Бұл деңгейде:
- маңызды құндылықтар қатарында көбінесе гедонистік немесе утилитарлық құндылықтар (ләззат, материалдық қамтамасыз етілген өмір және т.б.) басым болады;
- даму, шығармашылық, таным және жауапкершілік құндылықтары төмен орын алады;
- инструменталдық құндылықтар жүйесіз орналасады;
- өмірлік мақсаттар мен оларға жету тәсілдерінің арасындағы байланыс әлсіз болады.
Бұл деңгей тұлғаның өмірлік бағдарларының жеткіліксіз қалыптасқанын және өзін-өзі дамыту мотивациясының төмен екенін көрсетеді.
ҚОСЫМША Ғ
Болашақ мұғалімдердің пәндік-әдістемелік рефлексиясын диагностикалау әдістемесі (Н.Д.Дудникова)

Мақсаты: Болашақ мұғалімдердің өз пәнін оқыту барысында  педагогикалық әрекетін талдау, қолданған әдістердің тиімділігін бағалау, сабақ нәтижелерін рефлексиялау, әдістемелік шешім қабылдау, қабілеттерінің қалыптасу деңгейін анықтау.
Нұсқаулық:
Сізге педагогикалық іс-әрекетке қатысты бірнеше пікірлер ұсынылады.
Әр пікірмен келісу деңгейіңізді төмендегі шкала бойынша белгілеңіз:
	Балл
	Мағынасы

	1
	мүлде келіспеймін

	2
	көбіне келіспеймін

	3
	бейтарап

	4
	көбіне келісемін

	5
	толық келісемін


Сауалнама сұрақтары:
1. Сабақтан кейін өз жұмысымның нәтижесін талдауға тырысамын.
2. Қолданған әдістерімнің тиімді немесе тиімсіз болғанын анықтай аламын.
3. Оқушылардың қателерін талдау арқылы өз әдістемемді жетілдіремін.
4. Сабақ барысында туындаған қиындықтардың себептерін анықтауға тырысамын.
5. Өзім қолданған оқыту әдістерін басқа әдістермен салыстырамын.
6. Сабақ құрылымының қаншалықты тиімді болғанын бағалай аламын.
7. Оқушылардың оқу нәтижелері менің әдістемелік шешімдеріме байланысты екенін түсінемін.
8. Әр сабақтан кейін өзіме кәсіби қорытынды жасаймын.
9. Сабақтағы жетістіктер мен кемшіліктерді анықтап, келесі сабақта түзетуге тырысамын.
10. Оқушылардың белсенділігі менің әдістемелік таңдауыма байланысты екенін талдаймын.
11. Өз сабағымды басқа мұғалімдердің сабақтарымен салыстырып көремін.
12. Оқушылардың оқу әрекетіне әсер ететін факторларды талдаймын.
13. Сабақ мақсаты мен нәтижесінің сәйкестігін бағалай аламын.
14. Әдістемелік шешімдерімнің дұрыстығын үнемі қайта қарастырамын.
15. Өз педагогикалық тәжірибемді жүйелі түрде талдаймын.
16. Сабақ нәтижелеріне қарап келесі сабақтың әдістемесін өзгерте аламын.
17. Сабақтағы оқушылардың реакциясына қарай оқыту тәсілдерін түзетемін.
18. Өз кәсіби әрекетіме сыни көзқараспен қарай аламын.
19. Сабақтағы әдістердің оқушылардың түсінуіне қаншалықты көмектескенін бағалаймын.
20. Педагогикалық тәжірибемнен қорытынды шығарып, оны келесі сабақта қолданамын.
Нәтижені есептеу және интерпретациялау:
Әдістеме нәтижелерін өңдеу үшін сауалнамадағы барлық сұрақтар бойынша алынған баллдар қосылып, жалпы көрсеткіш анықталады. Әрбір жауап 1-ден 5-ке дейінгі баллмен бағаланатындықтан, респонденттің жалпы нәтижесі 20-дан 100 балл аралығында болады. Жиналған жалпы балл негізінде болашақ бастауыш сынып мұғалімдерінің пәндік-әдістемелік рефлексиясының қалыптасу деңгейі анықталады.
Жалпы нәтижелерді интерпретациялау төмендегідей деңгейлер бойынша жүзеге асырылады:
- 80–100 балл – жоғары деңгей,
- 50–79 балл – орта деңгей,
- 20–49 балл – төмен деңгей.
Жоғары деңгей: бұл деңгейдегі білім алушылардың пәндік-әдістемелік рефлексиясы жоғары деңгейде қалыптасқанын көрсетеді. Олар өздерінің педагогикалық іс-әрекетін жүйелі түрде талдап, сабақ барысында қолданылған әдістер мен тәсілдердің тиімділігін бағалай алады. Мұндай білім алушылар оқу нәтижелерін талдау негізінде әдістемелік шешімдер қабылдап, сабақ құрылымын жетілдіруге ұмтылады. Сонымен қатар олар өз тәжірибесіне сыни тұрғыдан қарап, оқыту үдерісіндегі жетістіктер мен кемшіліктерді анықтай отырып, келесі педагогикалық әрекеттерін саналы түрде жоспарлайды. Бұл деңгей кәсіби рефлексияның қалыптасқанын және болашақ мұғалімнің педагогикалық іс-әрекетін жетілдіруге бағытталған тұрақты талдау дағдысының бар екенін сипаттайды.
Орта деңгей: бұл деңгейдегі білім алушыларда пәндік-әдістемелік рефлексия белгілі бір дәрежеде қалыптасқанымен, ол жүйелі сипатқа ие емес. Олар педагогикалық әрекет нәтижелерін кей жағдайда ғана талдайды және қолданылған әдістердің тиімділігін бағалауда тұрақты рефлексивтік талдау жүргізе бермейді. Сабақтағы жетістіктер мен қиындықтарды түсінуге талпыныс болғанымен, оны әдістемелік тұрғыдан толық негіздеп, келесі әрекеттерді жоспарлауда кейбір қиындықтар байқалады. Мұндай жағдайда рефлексия эпизодтық сипатта көрініс береді және оны жүйелі дамыту қажеттілігі байқалады.
Төмен деңгей: бұл деңгей пәндік-әдістемелік рефлексияның жеткіліксіз қалыптасқанын көрсетеді. Мұндай білім алушылар педагогикалық іс-әрекетті талдауға сирек жүгінеді және қолданылған оқыту әдістерінің нәтижелілігін бағалауда қиындықтарға тап болады. Сабақ нәтижелерін талдау, оқыту тәсілдерінің тиімділігін анықтау және әдістемелік шешімдерді негіздеу дағдылары әлсіз дамыған. Нәтижесінде олар өз педагогикалық әрекетін жетілдіруге бағытталған рефлексивтік талдау жүргізуде қиындық сезінеді. Бұл жағдай болашақ мұғалімдердің кәсіби даярлығында рефлексиялық қабілеттерді арнайы дамыту қажеттігін көрсетеді.










































ҚОСЫМША Д
А.В.Карпов әдістемесі – «Рефлексия деңгейін диагностикалау»

Нұсқаулық:
Сізге сауалнамадағы бірнеше тұжырымға жауап беру ұсынылады.
Жауап парағында әр сұрақтың нөмірінің тұсына өз жауабыңызға сәйкес келетін санды белгілеңіз:
	Балл
	Мағынасы

	1
	мүлде дұрыс емес

	2
	дұрыс емес

	3
	көбіне дұрыс емес

	4
	білмеймін

	5
	көбіне дұрыс

	6
	дұрыс

	7
	толық дұрыс


Сауалнама сұрақтары:
1 Жақсы кітап оқығаннан кейін мен ол туралы ұзақ уақыт ойланамын, оны біреумен талқылағым келеді.
2 Егер мені кенеттен бір нәрсе туралы сұраса, мен бірден ойыма келген жауапты айта аламын.
3 Қандай да бір мәселе бойынша телефон шалмас бұрын, әдетте болатын әңгімені ойша жоспарлап аламын.
4 Қандай да бір қателік жіберсем, кейін ұзақ уақыт сол туралы ойлап жүремін.
5 Бір нәрсе туралы ойланғанда немесе біреумен сөйлескенде, ойлар тізбегінің қайдан басталғанын еске түсіру қызық болады.
6 Қиын тапсырманы бастағанда, алдағы қиындықтар туралы ойламауға тырысамын.
7 Мен үшін ең бастысы – әрекетімнің соңғы нәтижесін елестету, ал ұсақ-түйек маңызды емес.
8 Кейде адамдардың маған неге риза еместігін түсінбей қаламын.
9 Мен жиі өзімді басқа адамның орнына қойып көремін.
10 Алдағы жұмыстың барысын барлық бөлшегімен елестету мен үшін маңызды.
11 Егер алдын ала жоспар құрмасам, маңызды хат жазу маған қиын болар еді.
12 Мен сәтсіздіктерімнің себептерін ойлағаннан гөрі әрекет еткенді жөн көремін.
13 Қымбат зат сатып алу туралы шешімді мен оңай қабылдаймын.
14 Әдетте бір нәрсені жоспарласам, оны ойша қайта-қайта саралап, барлық мүмкін нұсқаларын қарастырамын.
15 Мен өз болашағым туралы жиі ойланамын.
16 Көп жағдайда бірінші ойға келген шешімге сүйеніп, тез әрекет ету керек деп ойлаймын.
17 Кейде мен ойланбай шешім қабылдаймын.
18 Әңгіме аяқталғаннан кейін де оны ойша жалғастырып, өз пікірімді қорғау үшін жаңа дәлелдер ойлап табамын.
19 Егер жанжал туындаса, кім кінәлі екенін ойлағанда, ең алдымен өзімді талдаймын.
20 Қандай да бір шешім қабылдамас бұрын, бәрін мұқият ойлап, таразылауға тырысамын.
21 Кейде адамдар менің қандай мінез-құлық көрсетуімді күтетінін болжай алмағандықтан, қақтығыстар болады.
22 Кейде біреумен болатын әңгімені ойша алдын ала жүргізіп, іштей диалог құрып аламын.
23 Менің сөздерім мен іс-әрекеттерім басқа адамдарда қандай ойлар мен сезімдер тудыратыны туралы ойланбауға тырысамын.
24 Біреуге ескерту жасамас бұрын, оны ренжітпеу үшін қандай сөздерді қолдану керектігін міндетті түрде ойлаймын.
25 Қиын мәселені шешкенде, басқа істермен айналысып жүрсем де, ол туралы ойлай беремін.
26 Егер біреумен ұрысып қалсам, көп жағдайда өзімді кінәлі деп санамаймын.
Айтқан сөзіме кейін өкініп қалатын жағдайлар сирек болады.
Нәтижелерді өңдеу: 1, 3, 4, 5, 9, 10, 11, 14, 15, 18, 19, 20, 22, 24, 25 сұрақтар бойынша қойылған баллдарды қосыңыз.
2, 6, 7, 8, 12, 13, 16, 17, 21, 23, 26, 27 сұрақтар бойынша баллдарды инверсиялау қажет.
Инверсиялау кестесі
	Қойылған балл
	7
	6
	5
	4
	3
	2
	1

	Инверсияланған балл
	1
	2
	3
	4
	5
	6
	7


Баллдарды стен көрсеткіштеріне аудару:
	Баллы
	до
99
	100
	101–107
	108–113
	114–122
	123–130
	131–139
	140 –
147
	148-
156
	157–
171

	Стены
	0
	1
	2
	3
	4
	5
	6
	7
	8
	9

ҚОСЫМША Е

                                                   Диктант
«Цифрлық білім беру ресурстарының бүгіні, ертеңі және болашағы»

Қазіргі уақытты оқу үдерісін компьютерлендіру жағдайында студенттердің белсенді (өз бетінше, жетекшімен, достарымен) оқу іс-әрекетіне негізделген жаңа білім беру жүйесінің қалыптасу уақыты деп сеніммен айтуға болады.
 Білім сапасын (арттыруға, қызықты етуге, кеңейтуге) ықпал ететін ықтимал салалардың бірі – оқу процесінде цифрлық білім беру ресурстарын пайдалану.
 Цифрлық білім беру ресурстарын кеңінен енгізу (дамыта оқыту, жеделтете оқыту, тереңдете оқыту) идеяларын жүзеге асыруға, оқу үдерісін ұйымдастырудың нысандары мен әдістерін жетілдіруге көмектеседі.
Осыдан бірнеше жыл бұрын бастауыш мектептерде электронды оқулықтар, цифрлық ресурстар жинақтары, пәнаралық цифрлық білім беру ресурстары пайдаланылған жоқ. Қазірдің өзінде де бұл ресурстар бастауыш мектептерге келгенімен, соншалықты (кең, тар, баяу) қолданылмайды. 
Бастауыш сыныптарға арналған оқулықтар (мультимедиялық ресурстармен, дидактикалық ресурстармен, хрестоматиялық ресурстармен) яғни анимациялар, бейнеклиптер, интерактивті ойындар, тестілер, фотосуреттер және т.б. жиынтығымен қамтамасыз етілген. Бірақ мұғалімдердің өте аз пайызы оларды тиімді қолдана алады.
Студент кезден бастап цифрлық білім беру ресурстарының көмегімен әртүрлі (танымдық, кәсіби, тілдік)  іс-әрекет түрлерін ұйымдастыруға дайын болу керек. 
Көпфункционалды цифрлық білім беру ресурстары білімдік ақпаратты жылдам іздеудің арқасында оқу процесінің мотивациясына (оң, теріс, аздап) әсер етеді.







Әлеуметтік- психологиялық кәсіби дағды


Кәсіби тілдік-коммуникативтік дағды


Жалпы педагогикалық білім мен дағды 


Бастауыш пәндері бойынша білім мен оқыту дағдылары


Бастауышта оқытуды басқару бойынша педагогикалық білім мен дағды


Педагогтік рефлексия білімі мен дағдылары


Ақпараттық-коммуникациялық білім мен дағды


Инновациялық іс-әрекет бойынша білім мен дағды


Креативтік және шығармашылық оқыту бойынша білім мен дағды



Әдіснамалық принциптер


Педагогикалық құбылыстың
 объективтілігі принципі 



Педагогикалық құбылысты 
тұтастықта қарастыру  принципі



Педагогикалық құбылысты даму тұрғысынан қарастыру  принципі



Педагогикалық құбылысты оның байланыстары мен өзара әрекеттесуі тұрғысынан қарастыру  принципі


Сауаттылық: жалпы және функционалды


Білімділік


Кәсіби құзыреттілік


Мәдениет


Діл /менталитет



Дидактикалық


Танымдық


Психологиялық


Ұйымдастыру


Әлеуметтік



Кибернетикалық
 



4- Әлемдік білім ресурстар


3-Қазақстандық
білім  ресурстары


2-Университеттік  білім ресурстар


1-Кафедралық білім ресурстары



Баспаның электронды түріндегі ресурс


Конвекциялық білім ресурстары


Аралас / универсалды білім ресурстары


Оқу  құралы ресурстары


Электронды білім ресурстары


Проблемалық білім ресурстары


Программалық білім ресурстары



Цифрлық білім беру ресурстары (ЦБР)


Студенттің жеке білім алу траекториясы (СБТ)


Дәстүрлі білім беру ресурстары (ДБР)


Әдістеменің теориялық бөлімі


Әдістеменің практикалық бөлімі


Әдістемелік нұсқаулықтар
бөлімі



Әдістемеде қолданылатын 
дәріс түрлері


Ақпараттық дәріс


Проблемалық дәріс


Визуалды дәріс


Бинарлық дәріс



Семинар сабақтар


Аралас 
практикалық сабақ - 
 дәстүрлі және "дөңгелек үстел"


"Ми шабуылы" форматындағы семинар


"Ғылыми конференция" форматындағы семинар


Дидактикалық ойын форматындағы семинар



Курс. Сертификат


Мақала


Ғылыми конференция


Портфолио жасау


ЖОБА



Білім беру ресурстарының жіктемесі


Конвекциялық: дәстүрлі оқыту әдістеріне, мақсат-міндеттеріне сәйкес келеді.


Оқу әрекетінің құралдары: графикалық нысандар, сан, кескін, дыбыс, бейнежазбалар, компьютерлік лаборатория. 


Бағдарламалық білім беру ресурстары


Проблемалық білім беру ресурстары


Аралас  білім беру ресурстары


Студенттің білім ресурсы бойынша 
жеке білім алу траекториясы

Нормативтік ресурс	1 апта	2-апта	3-апта	 4-апта	5-апта	6-апта	7-апта	3	3	3	3	3	3	2	Ақпараттық-әдістемелік ресурс	1 апта	2-апта	3-апта	 4-апта	5-апта	6-апта	7-апта	5	6	6	7	8	9	9	Дидактикалық-әдістемелік ресурс	1 апта	2-апта	3-апта	 4-апта	5-апта	6-апта	7-апта	4	5	6	7	8	8	9	Материалдық-техникалық ресурс	1 апта	2-апта	3-апта	 4-апта	5-апта	6-апта	7-апта	5	5	6	6	7	8	9	Ұйымдастырушылық ресурс	1 апта	2-апта	3-апта	 4-апта	5-апта	6-апта	7-апта	5	5	4	5	6	5	6	Мамандар ресурсы	1 апта	2-апта	3-апта	 4-апта	5-апта	6-апта	7-апта	4	4	4	4	4	5	5	



Эксперимент тобы	Жоғары	Орта	Төмен	68.12	20.29	11.59	Бақылау тобы 	Жоғары	Орта	Төмен	27.69	33.85	38.46	



Жоғары экс.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	60.87	75.36	71.02	85.51	73.91	63.77	76.819999999999993	Орта экс.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	31.88	20.29	18.84	11.59	20.29	27.54	11.59	Төмен экс.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	7.25	4.3499999999999996	10.14	2.9	5.8	8.6999999999999993	11.59	Жоғары бақ.т.2	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	13.85	16.920000000000002	23.08	15.38	20	18.46	16.920000000000002	Орта бақ.т.3	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	44.62	46.15	43.08	46.15	44.62	41.54	43.08	Төмен бақ.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	41.53	36.93	33.840000000000003	38.47	35.380000000000003	40	40	



Жоғары	терминалдық құндылықтар бақ.т.	терминалдық құндылықтар экс.т.	инструменталдық құндылықтар  бақ.т.	инструменталдық құндылықтар экс.т.	21.54	65.22	18.46	75.37	Орта	терминалдық құндылықтар бақ.т.	терминалдық құндылықтар экс.т.	инструменталдық құндылықтар  бақ.т.	инструменталдық құндылықтар экс.т.	40	28.98	47.69	14.49	Төмен	терминалдық құндылықтар бақ.т.	терминалдық құндылықтар экс.т.	инструменталдық құндылықтар  бақ.т.	инструменталдық құндылықтар экс.т.	38.46	5.8	33.85	10.14	



Эксперимент тобы	Жоғары	Орта	Төмен	81.16	10.14	8.6999999999999993	Бақылау тобы 	Жоғары	Орта	Төмен	15.38	40	44.62	



Эксперимент тобы	Жоғары	Орта	Төмен	82.61	17.39	Бақылау тобы 	Жоғары	Орта	Төмен	16.920000000000002	38.46	44.62	



Эксперимент тобы	Жоғары	Орта	Төмен	78.260000000000005	14.49	7.25	Бақылау тобы 	Жоғары	Орта	Төмен	13.85	44.62	41.53	



Эксперимент тобы	Жоғары	Орта	Төмен	71.010000000000005	20.29	8.6999999999999993	Бақылау тобы 	Жоғары	Орта	Төмен	13.85	44.61	41.54	



Эксперимент тобы	Жоғары	Орта	Төмен	71.010000000000005	24.64	4.3499999999999996	Бақылау тобы 	Жоғары	Орта	Төмен	16.93	46.15	36.92	



 Бақылау тобы	Жоғары 7–10 стен 	Орта 5–6 стен	Төмен 0–4 стен	23.08	41.54	35.380000000000003	Эксперимент тобы 	Жоғары 7–10 стен 	Орта 5–6 стен	Төмен 0–4 стен	85.51	11.59	2.9	



Эксперимент тобы	Жоғары	Орта	Төмен	21.74	30.43	47.83	Бақылау тобы 	Жоғары	Орта	Төмен	24.62	29.23	46.15	



Жоғары экс.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	11.59	15.94	18.84	13.04	10.14	15.94	14.49	Орта экс.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	43.48	40.58	39.130000000000003	43.48	47.83	31.89	37.68	Төмен экс.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	44.93	43.48	42.03	43.48	42.03	52.17	47.83	Жоғары бақ.т.2	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	9.23	12.31	16.920000000000002	10.77	15.38	13.84	10.77	Орта бақ.т.3	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	43.08	44.62	44.62	47.69	43.08	44.62	46.15	Төмен бақ.т.	Коммуникативті себептер	Күту мотивтері	Бедел себептері	Кәсіби себептер	Шығармашылық өзін-өзі тану мотивтері	Оқу-танымдық мотивтер	Әлеуметтік мотивтер	47.69	43.07	38.46	41.54	41.54	41.54	43.08	



Жоғары	терминалдық құндылықтар бақ.т.	терминалдық құндылықтар экс.т.	инструменталдық құндылықтар  бақ.т.	инструменталдық құндылықтар экс.т.	18.46	13.04	15.38	15.94	Орта	терминалдық құндылықтар бақ.т.	терминалдық құндылықтар экс.т.	инструменталдық құндылықтар  бақ.т.	инструменталдық құндылықтар экс.т.	38.46	39.130000000000003	47.69	43.48	Төмен	терминалдық құндылықтар бақ.т.	терминалдық құндылықтар экс.т.	инструменталдық құндылықтар  бақ.т.	инструменталдық құндылықтар экс.т.	43.08	47.83	36.93	40.58	



Эксперимент тобы	Жоғары	Орта	Төмен	8.6999999999999993	46.37	44.93	Бақылау тобы 	Жоғары	Орта	Төмен	12.31	36.92	50.77	



Эксперимент тобы	Жоғары	Орта	Төмен	14.49	36.231999999999999	49.28	Бақылау тобы 	Жоғары	Орта	Төмен	12.31	36.923000000000002	50.768999999999998	



Эксперимент тобы	Жоғары	Орта	Төмен	7.25	42.029000000000003	50.72	Бақылау тобы 	Жоғары	Орта	Төмен	10.77	40	49.231000000000002	



Эксперимент тобы	Жоғары	Орта	Төмен	11.59	43.478000000000002	44.93	Бақылау тобы 	Жоғары	Орта	Төмен	7.69	47.692	44.62	



Эксперимент тобы	Жоғары	Орта	Төмен	10.14	47.83	42.03	Бақылау тобы 	Жоғары	Орта	Төмен	13.85	44.62	41.53	



 Бақылау тобы	Жоғары 7–10 стен 	Орта 5–6 стен	Төмен 0–4 стен	12.31	44.61	43.08	Эксперимент тобы 	Жоғары 7–10 стен 	Орта 5–6 стен	Төмен 0–4 стен	7.25	49.28	43.47	

